
Villa Rørholm, Københayn, 0te Maj. 
Kære Overclausen! 

Du har flere Gange i Vinter slaaet paa, at 
Du, naar det, i Følge Almanakken, som ingen Djæ- 
vel længere tror paa, blev Sommer, vilde ud og 
lufte dit pædagogiske Skelet. 

Nu har en forrykt Læge raadet mig til at 
:frekventere Karlsbad. Min Mave har jo længe, 
ligesom Agerbruget og Fruentimmerne, ikke 
været som den burde. Du véd, jeg har fortalt 
Dig, at den — naa, Du ynder ikke Detailler, 
men, kortsagt, Livet er haardt! 

Naturligvis anser jeg en Karlsbaderkur for 
Humbug. Men da ogsaa jeg føler Trang til i 
nogen Tid at se andre Dyr og Mennesker, rej- 
ser jeg. 

Vil Du med? 

Jeg paatager mig herved med Navns Under- 
skrift at bringe dine sentimentale Knogler til- 
hage til Gammelkøbing. 

Levende eller døde! 

Og skulde Du for Øjeblikket ikke sidde inde 
med den fornødne Driftskapital, skønt Gud og 

1* 

Hvermand véd, at Du er en af Gammelkøbings 
værste Pugere,, er jeg villig til at forstrække 
Dig. 

Dog inden for visse Grænser! 

Jeg har tænkt mig at ville betale alle Trans- 
portomkostningerne, Overvægt, Droske og Spor- 
vogn iberegnet. Men Mad, Drikke, Logi og 
Kvindegunst maa Du selv bestride. 

Som de Gentlemen, vi er, rejser vi selvfølge- 
lig paa første Klasse. 

Men det rager jo altsaa ikke Dig I 

Vi starter fra Københsfvns skønne Hovedfcane- 
gaard i Dag 14 Dage Morgen 10, lo. Ophold i 
Berlin og Dresden; og derpaa videre fort over 
Bodenbach til Humbugsstedet. 

Vil Du altsaa med? 

Svar udbedes pr. omgaaende. 

Alt unødvendigt Vrøvl frabedes! 
Din hengivne 
H. P. E. Knagsted. 

„Villa Rørholm" ligger ude paa en af de 
smaa frederiksbergske Sideveje godt gemt i en 
stor gammel Have med et mudret og slimet 
Vandhul i Midten. 

I Vandhullet gror der i gode Somre foruden 
Rølliker og Andemad en lille, nydelig Skov paa 
en tre-fireogtyve lange, blegsotige Rørplanter 
(heraf vel Villaens Navn), samt fem Aakander 
og en Svane. Baade Svanen og Aakandeme er 
af Blik og males hvert Foraar omkring Pinse. 
Aakandeme er fastgjort med Blomst og Blade 
paa lange Pinde, som bores ned i ,, Søens" Bund 
... og Svanen svømmer paa en Træbrikke, der 
ved Hjælp af Sten og Kæder holdes flydende et 
Par Tommer under Vandskorpen. Det hele 
ser særdeles pynteligt ud. Og naar man basker 
kraftigt i Vandet med en Stage, bevæger baade 
Dyret, Blomsterne og Rørene sig paa en over- 
ordentlig livagtig Maade. — 

Knagsted havde foreslaaet Husets Ejerinder 
at anbringe en Diana med hævet Lanse paa 
Søens ene Bred og paa den anden et mekanisk 
Raadyr, der kunde trækkes op og springe rundt 

og forsvinde ind mellem Ribsbuskene. Og Da- 
merne interesserede sig stærkt for Projek- 
tet. 

Men det var nu virkelig en herlig Have med 
store, grønne Plæner og vældige Trær og en 
bred skyggefuld Nøddegang langs Vejen. 

Og Huset selv var lunt og hyggeligt: en lang, 
okkergul, enetages Længe med stor trefags Mid- 
terkvist, rødt Tegltag og Slyngroser om de perle- 
farvede Døre og Vinduer. 

I Stuen boede Ejerinderne, to gamle Provste- 
frøkener Paludan, Caroline og Eimmy. Og paa 
Kvisten boede „Esau" Knagsted, kaldet „Livsens 
Ondskab", 

Som ,,Gud og Hvermand" véd, havde Knag- 
sted været Toldkontrollør i Gammelkøbing. Men 
da gamle Konsul Mørch døde og efterlod ham 
nogle Penge — mange Penge, sagde man — 
havde han taget sin Afsked og var draget til 
den forjættede Stad København. — 

Straks han flyttede ind, havde han boet i et 
Pensionat paa Væmedamsvejen. Men det kunde 
han ikke holde ud længe, da Pensionatet efter 
hans Udsagn fomemmeligt var fuldt af „gale 
Fruentimmer"; og selve Pensionatsfruen gik med 
Klap for venstre Øje. — Og saa en Dag, han 
cyklede Morgentur, var han kommen forbi Rør- 
holms Have, og paa Gitterlaagen var der med 
Frimærkepapir fastgjort en lille Seddel, hvorpaa 
læstes: Kvist paa 3 Værelser og Pulterkammer 
m. m. til Leje. 

Øjeblikkelig gik han ind. Fandt Behag i 
Lejligheden og Damerne — særlig fordi den ene 
var døvstum — og lejede Kvisten paa fem Aar. 

Dog var der lige ved at opstaa Vanskelig- 
heder endnu inden Lejemaalet var tilbørlig af- 
sluttet. Thi da Knagsted havde besigtiget de tre 

Værelser og Pulterkammeret, forlangte han, 
hvad rimeligt var, at faa at vide, hvad dette 
m. m. skjulte, der stod nede paa Plakaten. Det 
vilde Caroline, den talefåhige Søster, imidlertid 
ikke frem med. Hun rødmede, skælvede og 
gemte Øjnene bort. Og da Emmy, den døv- 
stumme, saa hendes Utilpashed, stak hun hurtig 
en Tavle og en Griffel frem for at faa Aarsagen 
opskrevet. Men næppe havde hun læst Recep- 
ten, før hun rødmende og bævende gjorde om- 
kring og får som en lille, susende Vind ned ad 
Trappen. 

— Naa! sagde Knagsted lidt utaalmodig — 
Hvad bliver det saa til I 

Caroline stammede: 

— Men min Herre, Di ... Di ... det er jo ... 
Di kan jo da nok forstaa ... 

— Nej, sagde Knagsted — jeg forstaar ikke 
et Muk! Hvorfor har De sat m. m. paa Plaka- 
ten, naar der intet m. m. er! 

-— Jo-o, der er! Jo, det er der! nikkede Da- 
men. Og pludselig gjorde hun omkring ligesom 
Søsteren og kilede ned ad Trappen, idet hun i 
Forbifarten pegede paa en lille Tapetdør for 
Enden af Gangen og sagde: 

— Dér! dér! 

Knagsted gik stille hen og aabnede: 

Det var det nydeligste Kloset med Tagvindue, 

hvidt Gardin, Luftrør, Silkepapir paa Rulle ... 

og det hele. 

Han rystede opgivende paa Hovedet: 

— Jeg kunde forstaa det, tænkte han — hvis 
,,det smukke Køn" ikke selv var nødt til at 
frekventere et saadant Rum. Men nu! ... Hvor 
Fanden fa ar de den Affektation fral Jeg tror, 
det er de Satans Digtere og deres fjollede Vers, 
der ødelægger dem. 

Han betragtede paa ny Lokaliteten: 

— Og saa tilmed dette hér, der er saa lige- 
frem stemningsfuldt! 

Det var Morgen mellem 8 og 9, Andendagen 
efter at Livsens saakaldte Ondskab havde af- 
sendt sin Karlsbader-Eplstel til Gammelkøblng 
... en dejlig Majmorgen med Sol, blaa Himmel, 
Fuglekvidder og Duft af klæbrige Kastanie- 
knopper. 

Knagsted havde drukket sin Morgenkaffe og 
spist sine to flækkede Hveder. Bakken med 
Opdækningen havde han stillet ud i Gangvinduet 
uden for Døren og sad nu dybt inde i en mørk 
Sofakrog og dampede af sin længste Pibe. — 
Og over Sofaen paa Væggen bag hans Ryg, 
hængte tre vellykkede Billeder af hans trende 
Idealer: Napoleon, Bismarck og Vilhelm 
Beck ... 

Der stod i Værelset en Taage af Tobaksrøg; 
og han lignede. Rygeren i Sofahjørnet, en Trold- 
mand fra Tusind og een Nat, der sad og bryg- 
gede Utuskstreger for, naar de var blevet rigtig 
godt fortættede, da at aabne Vinduerne og slippe 
dem ud i Solen, ud i Verden, ud over Menne- 
skene ... ,,det Rak!'' 

Og dog saa Knagsted nu om Dage ganske 

overordentlig civiliseret ud. Hans strittende 
Haar og Skæg, som 1 hans Gammelkøbing-Tid 
havde forskaffet ham Navnet Esau, var nu 
studset og velplejet og holdt indenfor de rette 
kunstneriske Grænser. Om det saa var Totterne 
i Ørene, saa var de forsvundne. Kun de bu- 
skede Øjenbryn og de laadne Hænder og Haand- 
led røbede endnu hans ,, satyriske'' Tilbøjelig- 
heder. — 

Af Klædedragt lignede han en ret velhavende 
Kammerraad, eller en svensk-norsk Konsul fra 
en mindre Provinsby: graabrunt Jakke-Sæt, 
hvidt Kravetøj uden Mancheter, blaaprikket 
Humbug og Fjederstøvler. — 

Det ringede paa Entréklokken nedenunder. 
Og lidt efter lød der Trin paa Trappen. 

Knagsted rynkede Brynene. Han holdt ikke 
af at blive forstyrret, medens han „præparerede", 
som han kaldte det. 

Der blev banket diskret paa Døren. 

Knagsted sagde ikke et Ord, men skulede ind- 
ædt hen mod Laasen, som langsomt drejedes 
rundt. 

Saa bankedes der igjen. 

— Hvem er det! 

Døren gik op, og Overlærer Clausen stod der, 
lang, mager og smilende i graa Bukser og Diplo- 
matfrakke. 

— Hva* Fanden vil Du! 

— Godmorgen, kære Ven! 

— Hva' vil Du hér paa denne Tid! 
Overlæreren fnøs i Tobaksrøgen: 

— Kæreste Ven, at Du ikke lukker et Vindue 
opl Og det er jo det dejligste Foraarsvejr! 

Esau rejste sig langsomt fra sit dunkle Sæde 
og skred frem gennem Taagen. Og uden at mæle 
et Ord gik han forbi sin Gæst og ud gennem 
Døren. 

— Maa jeg lukke et Par Vinduer op, Knag- 
sted? 

— Jal 

Clausen stod med Albuerne støttet i Vindues- 
karmen og saa ned i Haven. — Den sorte Skøde- 
frakke var gledet til Side og fremviste hans 
magre Ben i hele deres kantede Længde. Set 
bagfra mindede han om en af Vornedskabets 
gamle Træheste, som en human Godsejer for at 
gøre den mindre frygtindgydende havde ladet 
iføre et Par graatærnede Benklæder. — 

Formiddagssolen hang bagende varm over 
Trær og Plæner. Nede fra Nøddegangen langs 
Vejen lød den ensformige Kradsen af en Rive, 
der regelmæssig førtes frem og tilbage over 
Gruset. Travle, summende Bier' kredsede om 
Aurikleme og Bellisserne i Plænernes Rabatter. 
Og borte fra de fjerne Alleer og Gader lød Spor- 
vognsklokkernes dæmpede Ringlen. 

Overlæreren sugede den lune fugtige Luft til 
sig med inderligt Velbehag. Hatten havde han 
lagt fra sig paa en Stol, og han bøjede Ansigtet 
opad og lod Solen stege sin Pande, sine Øjenlaag 
og sine gamle, fint-rødmende Bamekinder ... 

Der lød en 'Pladsken og nogle mærkelige uarti- 
kulerede Lyde. Overlæreren aabnede forskræk- 

ket Øjnene og saa til Siden ... Det var den døv- 
stumme Emmy, der stod nede paa „Søens" Bred 
og daskede i Vandet med en lang Kæp af Form 
som en Aare. De korte, blegsotige Siv svejede, 
Bølgerne gik, og Aakandeme og Svanen vuggede 
yndeligen. — Paa en hvidmalet Bænk sad den 
talefåhige Caroline under en endnu ganske nø- 
gen Syrenbusk; hun saa drømmende til, medens 
Søsteren i sin Naturglæde udstødte rørdrum- 
agtige Smaaskrig. — 

Knagsted kom tilbage fra sin Udflugt. Der 
laa en mørk Skygge over hans Pande. 

— Det ser nydeligt ud! sagde Overclausen og 
pegede ned mod Genrebilledet i Haven. 

— Fortryllende! ... Du kan vist godt faa Lov 
til at lege med. 

Clausen saa bekymret paa ham: 

— Hvorledes gik det derude? 

— Tg?. 

— Herregud da osse! ... Men nu skal Du se, 
det bliver nok bedre, naar Du kommer til Karls- 
bad! 

— Mon? 

— Ja naturligvis! 

— Hum! ... Ta'er Du saa med? Hvorfor Fan- 
den fik jeg ikke Brev fra Dig i Gaar, som jeg 
skrev! 

— Næi, jeg vilde hellere tale med Dig ... 

— Ta'er Du med, spør' jeg? 



Digitized by VjOOQ IC 



15 



— Jeg synes næsten, at det er for meget, at 
Du skal betale for mig ogsaa ... 

— Saa betal selv; det kan vi sgu nemt komme 
ud over! 

— Næi ... ja-a ... det vil sige ... 

Knagsted greb ham i Frakken og forsøgte at 
ryste ham: 

— Ta'er Du med, eller ta*er Du ikke med? 
Clausens Øjne straalede, og han smilede aan- 

digt: 

— Hvor det vilde være dejligt at komme til 
Dresden og se Malerisamlingen I 

— Du ta'er altsaa med? 

Overlæreren stirrede drømmende frem for sig, 
som saa han ud over et Hav af Lyksalighed: 

— Ja ... ja! nikkede han — Og Tak, fordi det 
er mig, Du har tænkt paa! 

— Aa jeg be'er. Jeg havde jo ingen andre! 

— At tænke sig, hviskede Clausen i poetisk 
Ekstase og trykkede en Haand mod sit Hjerte — 
at faa de herlige Kunstværker at se, som man 
hele sin Ungdom har drømt om! 

Kontrolløren greb ham haardt om Armen: 

— Clausen ...! 

— Ja ... 

— Sover Du? 

— Sover ...? 

— Ja, jeg mener, kan Du forstaa, hvad jeg 
siger til Dig? 

— Forstaa ...? Hvorfor skulde jeg ikke kunne 
forstaa? 

— Naa-aa, Du ser bare saa tykmælks-fjollet ud 
af Øjnene! ... Sæt Dig dér paa den Stol! 

Clausen satte sig. Knagsted lagde en Haand 
paa hans Skulder og sagde: 

— Jeg vil gi* en kolossal Middag hos Hiller 
Unter den Linden, hvis Du vil love mig een 
Ting? 

— Og hvad er det? 

— Du skal faa Lov at vælge alle Retterne 
selv; og Du behøver slet ikke at ta' Hensyn til 
mig! 

— Hvad er det, jeg skal love? 

— Og Vinen skal Du faa Lov til at vælge; 
alt, hvad Du holder mest af! 

Clausen vred sig; thi han anede noget frygte- 
ligt: 

— Jamen hvad er det, jeg skal love? 

— - Du skal paa Ære og Samvittighed forpligte 
Dig til, naar vi kommer til Dresden, da ikke at 
gaa ind at se paa Raphaels Madonna! 

— Næmen, kære, bedste Ven ... 
Knagsted rakte Haanden frem: 

— Er det et Ord? 

— Næmen nej ... hva' ... hva' skulde man 
dog saa i Dresden! 

Esau lo haanligt: 

— Jeg tænkte det sgu nok, jeg tænkte det 
sgu nok! 

— Jamen, bedste Ven ... 

— Har Du da ikke for længe siden faaet 
Kvalme af at høre alle Han- og Hunlærerinder 
bavle op om det Fruentimmer! 

— Nej, smilede Clausen henrykt — nej ... nej! 
Og han lukkede Øjnene og blev borte i Forvent- 
ningens Ekstase. 

Knagsted kiggede skummelt ned paa ham: 

— Faar hun ondt, gamle Stiftsdame? sagde 
han saa — Der staar Vand paa Kommoden! 



Gustav Wied: Knagst^d. 



Digitized by VjOOQ IC 



I „Guldkuren". — 

Ved Vinduet ud til Østergade sad Knagsted 
og Clausen og nød deres Kaffe. Frokosten havde 
de spist ovre i Kafeens „varme Afdeling" paa 
den anden Side af Porten. Men Kaffen vilde 
Esau have her, ,,da her var flere og mærkeligere 
Dyr at se paa". 

Lokalet var stuvende fuldt, og der var en 
stadig Gaaen og Kommen gennem de aaben- 
staaende Fløjdøre ud til Kongens Nytorv. 

Men de to Venner havde kun deres Opmærk- 
somhed henvendt paa et Selskab, som sad om- 
kring et Bord i Buffetlokalet ved Siden af. 

Midt i Sofaen bag Bordet tronede i ensom 
Højhed en overmenneskelig lang Mandsperson. 
Han var ,,toph jernet" ligesom visse Idioter og 
skaldepandet helt op til den øverste Spids af 
Issen; men deroppe stod ham saa i en Krans om- 
kring Hovedet et ildrødt, strittende Haar ligesom 
Halskraven paa en ond og lumsk Fugl. I en 
Klump rundt om ham sad paa seks Stole, seks 
smaa, tykke, korthalsede og korthaarede Damer, 
rimeligvis Almuelærerinder. — Alle Kvinderne 

støttede Albuerne mod Bordpladen og Ansigtet 
1 Hænderne og betragtede med devote Øjne Mand- 
iolket foran sig. Og han ragede frem over den 
ganske Menighed, sit Hoved hæsligere end alt 
Folket. 

— Han ligner en Aadselgribl hviskede Knag- 
sted — Hvad*? Synes Du ikke? 

— Jo-o, smuk er han ikke, nikkede Clausen 
— Hvem er det? 

— Ih, men bevares Menneske, véd Du ikke 
det! Det er jo Hurtigdigteren Rasmus Vr ids- 
løse! ... Han minder om Mordet i Finnerup 
Lade! 

— Han skriver jo da ellers saa nydeligt og 
morsomt! Clausen slugte Digteren med Øjnene. 

— Ja, og meget I sagde Tolderen — Og saa 
alsidigt! Hvergang en anden Digter har skre- 
vet en Bog, saa leverer han straks Mage til. 
So ein Ding muss ich auch machen! si'er han; 
tylder en Skefuld Blæk i Musen, og saa lakserer 
hun! 

— Du er nu for slem, Knagsted! ... Hvad for 
en af Damerne er mon hans Kone? 

— Ingen af dem. Hans Kone er altid hjemme 
og passer Butikken. 

— Har han Butik!? 

— Ja-a! Véd Du heller ikke det? Han har 
et helt Lager af Digterværker; de ligger ord- 
nede paa Hylder; og saa staar Konen og ekspe- 
derer. Bladene telefonerer efter Bidrag, og saa 

har hun syv Ekspres drenge paa Cykler, som hun 
sender af Sted rundt i Byen ... Se, nu faar han 
vist en Idé! 

Rasmus Vridsløse havde vinket en Kelner 
hen til sig. Og et Øjeblik efter blev der serveret 
ham Papir og Skrivematerialer. De seks Al- 
muelærerinder gjorde forventningsfulde Tegn til 
hinanden og lukkede derpaa ligesom berusede 
Øjnene. — Digterens Pen skrattede lynsnart hen- 
over Papiret. 

— Det er storartet! sagde Overlæreren med 
tindrende Øjne — Hvor maa han dog være be- 
gavet! 

— Kolossalt! nikkede Knagsted — Og hvis der 
havde været flere Piger, havde han skrevet 
endnu hurtigere! Han er nemlig, hvad man kal- 
der Kvinde digter. Naar han skal skrive en Ro- 
man ... som f. Eks. det vidunderlige Prosadigt. 
,,Den gamle Hue" ..., har han hele Huset fuldt 
af Piger. De sidder i Stuerne, i Vindueskarmene, 
ned ad Trapperne og paa smaa Taburetter helt 
ud paa Fortovet ... Og det er alle sammen Al- 
muelærerinder! 

— Jamen hvor kan det dog være? 

— Naa-aa, nu er han vel engang begyndt 
med dem! Han skal være saa trofast! 

— Saa er der jo da noget godt ved ham! 
nikkede Clausen glad. 

— Bevares ja! Han fortæller da i det mindste 
altid selv i sine Opsatser, hvor ,, nobel", ,,fin" 'og 

,,god" og ,, stolt" en Personlighed han er! Og 
han ,, forsvarer Smaamandens Sag" og ,,de stak- 
kels Arbejdere". Og skriver følsomme Noveller 
om sine Veninders Nyregrus, sin Kones Ligtome 
og sine Børns indgroede Negle! ... Men lad os 
nu gaa! 

— Jeg vilde gerne blive her lidt endnu? 

— Nej! sagde Knagsted og rejste sig — Bliver 
vi her et Minut til, gaaf jeg hen og lader mit 
Vand paa ham! 

Clausen for skyndsomt op fra Stolen: 

— Ih Gud fri os! 

Esau var allerede langt ude paa Torvet, før 
Vennen naaede ham: 

— Og lad os saa ta' en Vogn og køre lidt ud 
ad Strandvejen, sagde han. — Jeg trænger til ren 
Luft. Den Ka*l derinde repræsenterer for mig 
al Landseris viderligste Humbug! 

Da de sad i Vognen, sagde Overlæreren, der 
undertiden tænkte dybt: 

— Du paastaar jo. Knagsted, at Menneskene 
€ r som de er ... 

— Det ,, paastaar" jeg, ja. 

— Jamen saa kan Vridsløse jo ikke gøre ved, 
at han skriver, som han skriver ... 

— Nej, det kan han ikke, nej! ... Men saa kan 
jeg jo heller ikke ,,gøre ved", at jeg faar Mave- 
vrid af ham. Det er sgu ham, der jager mig 
til Karlsbad! 

Saa kørte de ud ad Strandvejen. — 

Foraarssolen hang varm og straalende over 
Træer og Huse, og ude paa Sundets blaa Bøl- 
ger gled Skibe og Baade af Sted ved Damp, Sejl 
og Aarer. 

De fleste Villaer stod endnu tomme med luk- 
kede Skodder. Men rundt i Haverne knoppedes 
Buskene; og travle Mænd og Kvinder gravede^ 
rev, saaede og plantede. 

Overlærer Clausen hævede sit Aasyn mod 
Himlen som en Solsikke i August: 

— Her er dejligt! sagde han — Dejligt! 

— Dejligt! nikkede Ekstolderen — Og saa lug- 
ter her saa velsignet af Gødning og raaddent 
Tang! 

— Jamen det hører jo netop Sommeren til! 

— Tjae ... 

To Cyklister suste forbi: hvidt Flonel, nøgne 
haarede Arme og Ben og Ansigter og Halse som 
Hummer i Majonæse. 

— Det er en hæslig Race Mennesker! sagde 
Knagsted — De kører Sjælen ud af Livet paa sig 

og ender rimeligvis engang i Fremtiden som to 
store, bevægelige Laar! 

— Kører min Herre ikke selv paa Cykle? 
spurgte Clausen skælmsk. 

— Jo han gør, nikkede Knagsted rolig — men 
han kører med Delikatesse og Anstand! Han 
har ikke gjort sin Hjerne til en Kilometerpæl, 
skal jeg sige vos! ... Du burde sgu ogsaa an- 
skaffe Dig saadant et Køretøj, lille Overdrev! fort- 
satte han og saa* videnskabeligt op og ned af 
sin lange Ven — Du vilde ta' Dig storartet ud 
paa en Skovvej! Især da, hvis Du syede et Par 
smaa, hvide Duevinger fast paa Ryggen af din 
Diplomatfrakke ... Du vilde ligne Idealet paa 
Morgentur! 

Clausen lo godt og hjerfeligt. Han var i 
straalende Sommerhumør ligesom Solen: 

— Og Du, hvad ligner saa Du? spurgte 
han. 

— Et frugtsommeligt Pindsvin! sagde Esau — 
Det véd jeg godt. Men jeg er ogsaa ikkun sat 
her paa Jorden til Skræk og Advarsel; medens 
Du derimod nærmest skal virke forædlende og 
opflammende: Dit hvide Haar, din klassiske Næse, 
dine barnlige Øjne, kort sagt dit hele idiotiskr 
aandige Udtryk maa „henrykke og fortrylle Be- 
skueren", ligesom visse græske Oldtidslevninger 
efter Sigende skal gøre! 

Clausen lagde en Arm om Vennens Skulder 
og trykkede ham ind til sig: 

— Naanaanaa! sagde han — Skal vi nu ikke 
være enige om at være gode mod hinanden, nu 
da vi skal tilbringe en hel Sommer i hinandens 
Selskab? 

— Naturligvis! ... Men skal vi dog alligevel 
ikke for alle Tilfældes Skyld træffe nogle Sikker- 
hedsforanstaltninger, aflægge nogle Eder ...? 

— Hvorledes mener Du ...? 

— Jeg mener: fremsætte nogle Fordringer, 
som vi ønsker respekterede og saa bande paa, 
at vi ikke vil bryde vore Løfter. 

— Hæl ja-a ... 

— Men jeg foreslaar, at det kun maa være 
negative Fordringer; jeg ynder nemlig ikke no- 
gen Art af Tvang ... Nu kan Du jo begynde, Du 
er den ældste. 

— Ja, jeg véd virkelig ikke ... smilede Over- 
læreren tænksomt — jeg synes ikke, at jeg ... 

— Naa, jaja! saa begynder jeg! Hør nu 
efter: For det første maa Du sværge paa, aldrig 
at drikke Dig mjere fuld, end at Du selv kan gaa 
hjem! 

— Jamen, kære Ven ... protesterede Clausen. 

— Naa, det kan Du altsaa ikke overholde! 
Saa gaar vi videre: 

— Nej, nej! Du miaforstaar mig? 

— Hyss! det taler vi om senere I ... For det 
andet: Jeg vil paa ingen Maade have noget med 
dine eventuelle Fruentimmerhistorier at skaffe! 
(Clausen gjorde en utaalmodig Bevægelse; men 

Knagsted fortsatte:) Skulde Du, være sig i Ber- 
lin, Dresden eller hvor vi ellers kommer hen, 
geraade udi nogen Art af erotiske Forviklinger, 
maa Du ubetinget selv klare deml 

— Aa-r ... 

— For det tredje: Du maa ikke forlange, at 
jeg altid skal svare Dig, naar Du finder for 
godt at tale til migl 

— Jo, véd Du nu hvad ...! 

— Du kan jo for Eksempel la* være at tale 
iil mig! 

— Jamen ... 

— For det fjerde — og dette er nu en 
mere positiv Fordring — for det fjerde: Du 
maa, under Fortabelse af al fremtidig Rejse- 
understøttelse, forpligte Dig til, saasnart vi an- 
kommer til et nyt Hotel, da at begive Dig ud 
paa Gangene for at opsøge det stedlige W. C; 
og dernæst udfærdige mig en Orienteringsplan, 
saa at jeg ikke udsætter mig for at gaa fejl! 

Clausen virrede med Hovedet: 

— Altid skal Du tale om de ti 
Ekstolderen greb sin Ven i Skulderen og 

drejede ham om mod sig: 

— Ja, ser Du, sagde han — hvis ,,det" og 
nogle andre smaa Nødvendighedsartikler ikke 
eksisterede, saa endte Du og Fruentimmerne og 
en Hoben andre ,, poetiske Gemytter" paa Gale- 
anstalten af Højhedsvanvid. I kan sgu være 
forrykte nok alligevel, i den Grad er det gaaet 

jer til Hovedet at høre til Skabningens saa- 
kaldte „ypperste"! Men Samfundet har simpelt- 
hen ikke Raad til at etablere saa mange Van- 
vidsanstalter, lille Ven ... Derfor bør baade I 
og Staten være mig taknemmelig for, at jeg 
engang imellem minder Menneskeheden om, at 
den ikke akkurat bestaar lige netop af ,,Aand" 
alene! 

De naaede ,,Constantia". Knagsted lod Dro- 
sken holde og betalte Kusken. 

— Skal vi saa gaa lidt ind i Charlottes Bøge- 
lund? sagde han. 

— Ja, gerne! 

Inde i Skoven sang Fuglene og fløj travle 
rundt med Straa og Fjer. Buskene stod med 
bristende Knopper. Skovbunden var g[røn. Og 
de høje, slanke Bøge og knudrede Ege strakte 
henrykte Fingrene op mod Solen. — 

— Kan Du se, Knagsted: Anemonerne begyn- 
der! sagde Clausen og pegede ind under Træ- 
erne. 

*— Ja, nikkede Knagsted — Anemonerne be- 
gynder. 

Overlæreren smilede saligt: 

— Skoven bliver vist grøn til Pinsel Det er 
næsten Synd at rejse af Landet paa denne Tid. 

— Der er vel ogsaa Skove andre Steder. 

— Jamen, det danske Foraar, kære Ven! 

— Naa-aa, det kan sgu stundom være lige 
hampert nok! 

— Jamen i Aar tegner det saa udmærket! 

— I Aar tegner det fortræffeligt, ja! ... Du 
kan jo ta' et Par Fotografier med a' 'et! 

Ud fra en Granplantage kom to smaa, hærde- 
brede Kvindfolk trækkende med hver sin Cykle. 
De svedte, saa Vandet løb som glinsende Olie 
ned ad deres Kinder. De havde hvide Lærreds- 
liv paa og var korthaarede og bar Cyklebukser. 
Med nogle tyksaalede Støvler stampede de i 
Jorden som et Par Gardister; og deres Ansigter 
var brede, energiske og solskoldede med smaa 
Overskæg. 

— Der har vi sgu et Par af Vridsløses Almue- 
jæm! sagde Knagsted — De skal vist til Gøte- 
borg med Manuskript. 

Da Damerne var trampet forbi, drejede Clau- 
sen forsigtig Hovedet en Smule om og saa' efter 
dem: 

— Den Kvindetype eksisterede slet ikke i min 
Ungdom, sagde han saa. 

— Nej; men den Gang var Fruentimmerne 
heller ikke ,, frigjorte"! ... Det maa være forfærde- 
ligt at møde saadan et Par Valkyrier en mørk 
Aften paa en ensom Vej! 

— Hæ! Ja! ... Men tror Du nu ikke, at de 
ogsaa har nogle gode Egenskaber? 

— Rimeligvis ... men man kan bare ikke se 
det paa dem. 

Overlæreren lagde skælmsk Hovedet paa 
Siden: 

— Man kan heller ikke se paa Dig, lille Knag- 

sted, at Du egentlig er et rigtig rart og brillant 
Menneske. 

— Nej! ... Men man kan se paa mig, at jeg 
er et Mandfolkl Man har en vis Forpligtelse, 
synes jeg, tir at bære sit Køn til Skue. Det andet 
er at forvirre Begreberne! 

— Hæ ... 

— Og saa er disse her jo oven i Købet Lærer- 
inder. Hvad maa det ikke blive for en Ung- 
dom, de op... cykler! Den véd jo til syvende og 
sidst hverken, hvad der er Han eller Hun! Naar 
j e g bliver Kultusminister (og hvorfor skulde jeg 
ikke blive det?), skal alle Almuelærerinder gaa 
med Paryk, indtil deres egen naturlige Manke 
bliver mindst en Alen lang! Paryk eller Afsked, 
værsaaartig! — Og Du kan jo ogsaa se, at der 
maa være noget perverst ved disse Damer, siden 
de kan holde sig saa tykt omkring Digter Vrids- 
løse! En enkelt ... Gudbevares! Men i Dusinvis 
... føj for Satan! 

— Jamen er det ikke snarere ham, der ... 

— Han? Nej! Han bruger dem som By- 
bude! Og saa ta'er han engang imellem i Sko- 
ven med dem; men de medbringer Madkurvene! 

— Men er der da aldrig nogen af dem, der ... 

— Der hva' ...? 

—- Der faar Børn? Overlæreren rødmede. 

— Ok nej; Børnene faar han med sin Kone. 
— Jeg ved Fanden ikke, hva' han opmuntrer de 
andre med. Han læser vel sine Digterværker 

højt for dem ... Og saa faai" de kanske Lov til 
at skrive dem rent! 

— Jamen, Knagsted, jeg forstaar alligevel 
ikke, at de vil? 

— Jo, Herregud, kære Ven, Du véd ja da nok, 
at naar et Fruentimmer bare faar Lov til saa 
meget som at sidde og lugte til en Digter ... 
det vil sige: en ,, rigtig" Digter naturligvis, med 
Vers og ,, Elskov" og ,,dybe" Kvindenatuter! ... 
saa ligger hun der straks: ,,Vil Du ha' mig, saa 
ta' mig, og Du maa gerne gøre Nar a' mig!" 

Pludselig standsede Tolderen sin Ordstrøm og 
trak Vennen med sig ned paa en Bænk, der stod 
skjult bag et tæt Bøgekrat: 

— Stille! 

— Men hvad er der dog? 

— Se! se! 

To unge Mennesker, en Mand og en Kvinde, 
kom gaaende Side om Side tværs over den nær- 
meste Lysning. De gik Fod for Fod uden at tale. 
Hendes Hoved var bøjet undseeligt ned mod 
Brystet; og i Hænderne holdt hun en Blomst, 
som hun i stille Forlegenhed pillede i Stumper 
og Stykker. Men han gik rank og sejersstolt og 
saa smilende ned paa hendes travle Fingre ... 
En Studenterhue sad ham bag ad Nakken; og 
han havde stukket sig en halvt udsprungen Ane- 
mone i sit Jakkeopslags Knaphul. 

Solen skinnede gyldent i deres Haar; og Fug- 
lene jublede i Træerne omkring dem! 

Overlærerens Øjne lyste elegisk: 

— Foraaret! hviskede han — Den unge Vaar! 
Ekstolderen syntes ogsaa, at de to unge var 

nette at se paa. Men han holdt ikke af at lade 
sig mærke med det; og derfor kneb han satyrisk 
et Øje sammen og sagde: 

— Bli'er han erotisk, gamle Gedebuk? 

— Uff! vrissede Clausen og vendte sig forarget 
bort — altid skal Du være kyniski 

— Tjae, det er nu min Bestillingl 

Den unge Mand var standset og havde lagt 
sin Haand blødt og tøvende paa sin Ledsager- 
skes Arm. Men han tog den straks til sig igen, 
som om han forfærdedes over sin uhørte Dristig- 
hed. 

Ogsaa hun stod stille. Blomsten var falden 
ud af hendes Hænder; hendes Arme sank slapt 
ned langs hendes Sider; og sit Hoved bøjede 
hun end dybere. 

— Se mig til den lille Satan, hvor hun er 
kostbar! hviskede Knagsted. 

— Hyss! sagde Clausen. De sad begge paa 
Lur som et Par Fauner dér bag Buskene. — 

Nu greb Studenten sin Dames nedhængende 
Haand og førte den til sine Læber ... Og da 
maa hun vist have sagt ham et livsaligt Ord, 
thi han slyngede pludselig en Arm om hendes 
slanke Liv og trykkede hende tæt ind til sig atter 
og atter. 

— Nu skær 'en! sagde Knagsted. 

Damen frigjorde sig lempeligt og betydede 
Kavaleren, at han skulde opføre sig passende. 
Men han var bleven vild af Lykke! Han greb 
hende med begge Hænder om Livet, løftede hende 
fra Jorden og svingede hende rundt, saa hendes 
Fødder sprællede i Luften. 

Esau kunde ikke dy sig længere; han sprang 
frem foran Buskene, klappede i Hænderne og 
raabte: Bravo! Bravo! 

Pigebarnet sled sig skyndsomst løs, nappede 
sin Ven ved Haanden og vilde flygte med ham. 
Hun halede og halede ... 

Men Studenten stod fast. Og i sin overstrøm- 
mende Henrykkelse tog han Huen af Hovedet og 
svingede med den over mod de to gamle Herrer. 

— Gratulerer! raabte Knagsted. 

— Tak! Tak! skreg Studenten. 

Men saa fik Damen Overtaget og rev ham med 
sig ... Dp satte i Løb hen over Græsset og for- 
svandt mellem Træerne. 

Og Knagsted slog med Haanden ud efter dem 
og citerede Shakespeare: 

Adjøs, I smaa! I har haft skønne Dage; 
de skønne Nætter har I end tilbage! 

Gustav Wied: Knagsted. 

Solen vedblev at skinne. Urter og Blomster 
krøb frem; og Træerne fik Blade. 

Ude paa Villa Rørholm var de 24 Siv groet 
over en halv Alen; og den døvstumme Emmy 
lod daglig Svanen og Aakandeme vugge paa 
Søens oprørte Vande. 

,, Naturen stod Brud"! Og Rasmus Vridsløse 
var begyndt at tage i Skoven med sine Almue- 
tribuner ... 

Men Knagsted var arrig. — 

Umiddelbart før han og Clausen skulde til- 
træde deres epokegørende Rejse, var Overlæreren 
Meven forkølet og maatte gaa til Sengs. Esau 
liavde været hos ham et Par Gange nede i Gam- 
melkøbing og skældt ham ud. Men det havde 
ikke hjulpet synderligt; Manden laa endnu i 
Sengen og skulde fremdeles blive liggende en 
ijorten Dages Tid. 

— Du kommer vist til at rejse uden mig, 
kære Ven. 

— Ikke ud af Flækken! sagde Knagsted — 
Tror Du, jeg er gal! Det var jo nærmest for 

at more mig over dine yndefulde Idiotier, at jeg 
havde bestemt at rejse. Og saa skulde jeg pille 
af alene ...! Men se nu, Du kan ruppe Dig! 

Clausen smilede mat. Han svedte gudhen- 
givent under en mægtig Overdyne. Han laa 
med Sennopskager under Fødderne og varme 
Omslag paa Maven. Og hvert Kvarter gurglede 
han Halsen med Salvie, saa det lød som Storm- 
flod. 

En Dag traf Tolderen ved Vennens Leje en 
lille sortklædt Mandsperson med et kuglerundt, 
blegfedt Ansigt, himm«lblaa Engleøjne, hvidt 
Slips og lyslokket Haar. 

Det var Hr. Skolelærer og Kirkesanger J. P. 
Mikkelsen-Sej strup. 

Han bukkede og skrabede, slog bredt og 
hjerteligt ud med Haanden og .erklærede, at det 
var ham en uhy-rre Ær re at se Hr. Kontrrol- 
lørren paa ny. 

— Hvor kender De mig fra? 

— Ih men bevar res Hrr. Kontr rollør r, mit 
Embedskald ligger r jo kuns en Mil frra denne 
Stad! Skul'de jeg saa ikke kjende Dem! 

— Hum ... Hvorledes har Du det i Dag, 
Clausen! 

— Jo Tak, kære Ven, det er meget bedre. Paa 
Fredag skal jeg op. 

— Saa kan vi vel rejse næste Fredag? 

— Ja, det tænker jeg ... om alt gaar vel! 
Degnen lagde Hovedet paa Siden: 

— Diherrrrerr skal gjørre en li-den R rejse? 

— Ja. 

— Hworrhen om man tørr wærre saa frri? 

— Til de capverdiske Øerl 

Hr. Mikkelsen, der ingenlunde var tabt bag 
af en Vogn, smilede bredt: 

— Hrr. Kontr rollør ren spjøgerrl 

— Jo! 

— Ak ja, det kjærre lille danske Folk err i 
rrigt Maal begavet med denne gode Aandens 
-Gave ... Maaske i forr rrigt et Maal! 

— Saa-aa? 

— Ja, sande-lig! vi Danske err vist noget 
tilbøjelige til at la-de Alhvorren drrukne i 
-Gr rinet. 

— Naa-aa, den staar sgu nok op igen, Hr. 
Sejstrupl Vi har jo Højskolerne! 

— Og et Land u-den Alvor r gaar r sin Under r- 
^ang i Mø-de. Vi kunne jo blot betrragte Grræ- 
kerme og R romer me i disse Folks Forrfalds- 
iid, hworr al Sæ-delighed og Mor ral varr op- 
hør rt, me-dens det ganske Folk sølede sig i Last 
og Gudløshed. 

— Amen! sagde Knagsted og vendte sig der- 
paa om mod Overlæreren: 

— Er Du ikke træt, Clausen? 

— Nej, aldeles ikke ... 
Degnen rejste sig: 

— Saa vil jeg by-de Farrvel, Hrr. Overrlæ- 
Trerr! Og snarrlig Bedr ring! ... Og saa tæn- 

kerr De nok godhedsfuldt overr den fo-rre- 
brragte Sag? 

— Hvad er det for en Sag? spurgte Ekstolderea 
krigslysten. 

— Det er mine kjær re Sognebør m, derr harr 
bemyndiget mig til at virrke for Opr rettelsen af 
et Folkebibliothek ... Maaske Hrr. Kontrrollø- 
rren, som ikke err ganske frremmed for denne 
Egn, ogsaa ... 

— Nej! 

Mikkelsens Engleøjne glimtede ondt: 

— Naa ikke ... Nej, Hrr. Kontr rollør ren err 
jo ogsaa, efter r hvad der forrtælles, blevet Vel- 
haver r; og saa danne plej err ikke at interr- 
esser re sig for Samfundets Smaa. 

— Nej, det overlader jeg til Degne og Luge- 
koner! 

— Knagsted, Du forivrer Dig ... sagde Over- 
læreren blidt! 

— Gerne være! sagde Tolderen, og han var 
meget rød i Ansigtet — Men der skal skarp Lud 
til fnattede Hoveder! 

Hr. Mikkelsen derimod var nu ganske rolig: 

— Lad blot Hr. Kontr rollør ren tale, nikkede 
han — Orrd ska-derr ingen. Og jeg err til og^ 
med stolt af at hør re til min Stand, ihvorrvel 
den i Øjeblikket agtes for r ringe. 

Knagsted slog ubehersket ud med Haanden. 
(Han led af samme Syge, som Bondemanden i 

H. C. Andersens Eventyr: han kunde ikke taale 
at se Degne): 

~ Ja, sagde han — og jeg er Jo gal, at jeg 
gider rode mig op i en Diskussion med Dem; for 
det er Dem naturligvis ganske umuligt at indse, 
at jo mere „Oplysning", der mases ind i „Fol- 
ket", desto ulykkeligere bliver detl Vel? det be- 
griber De ikke? , »Folket" er et Barn og vil altid 
vedblive at være et Barn; og Børn er lykkeligst 
inden de bliver konfirmerede I 

— Da err jeg san-delig mine kjærre afdøde 
Forældrre meget taknemmielig, at de trrods 
der res r ringe Mid-lerr satte mig ind paa Jon- 
strrup Seminar rium! 

— Saa-aa? Og hvorfor? 

— Forrdi jeg derrved berrige-de min Aand 
og sattes ogsaa i Stand til at sprre-de Viden og 
Kundskab omkrring mig! 

— Hum ... Og De gør ,, Folket" „lykkeligere" 
derved, tror De? 

Degn«n lagde Hovedet paa Siden og sagde 
med dybeste Overbevisning: 

— Vilde De beær re min Skole med Der res 
Nær rvær relse, Hrr. Kontrrollørr og overr- 
værre en Time, da vilde De faa Svarr paa De- 
rres Spørrgsmaal ved at se de Smaas gla-de 
Øjne! ... Og err ikke ogsaa vorrt kjærre, lille 
Fæ-dr rendeland her rømt i hele det stor re Eu- 
rropa for at huse den mest oplyste Bunde- 
stand? 

Ekstolderen var nu ligefrem geraadet udi 
Raseri: 

— Fanden med Deres forrykte „Oplysning"! 
næsten raabte han og knyttede sine laadne Hæn- 
der — det er Lykken, Glæden, Tilfreds- 
heden, det kommer an paa! ... Jeg husker fra 
min Barndom og Ungdom, hvor glade og tilfredse 
Bønder, Husmænd og Tyende var omkring i 
Sognet. Og nu, kom nu til de samme Folk: 
ikke andet end Utilfredshed, Misundelse og Kiv 
og Strid. Det er det, I har udrettet med Jer 
,, Oplysning"! 

— Det er en Overrgang, Hrr. Kontr rollør r, 
barre en Overrgang. 

— Ja, det sa'e Ræven ogsaa, da de flaaede 
ham! 

— Og di Mennesker r. Di taler r om, varr jo 
kun Trrælle! 

Kna^sted greb Degnen i begge Skuldre og 
rystede ham: 

— Jamen kan De da ikke faa ind i Deres 
firkantede Hovede, Mand, at det er bedre at være 
en lykkelig ,,Trrær' end en ulykkelig Herre! 

— Trrællekaarr kan ajdrrig værre lykke- 
lige! sagde Mikkelsen urokkelig trods Rystelsen 
-- Og maa det nu være mig tilladt at tale: Di 
serr jo Fr rugter rne! vedblev han i en Tone, som 
stod han paa en Grundlovstribune — Di serr 
jo, hvorr Folket vaagnerr i Vrraa og Hytte! Di 
serr det r rejse sit Hovede efter r aar r-hun-dr re- 

delang Søvnf Di serr det i For rsamlinger r, i 
Sogner raad, i Byer mes Rraad og paa Thinge! 
.. Kalder r Di ikke det Lykke fra Trrællekaarr 
at vandr re frrem til Embeder r, Magt og An- 
seelse? Og det si-ger r jeg Dem, at den Stund 
err ikke fjerrn, da vi, til Løn forr vorr tr ro- 
faste Kamp i Frrihedens og Fr remskr ridtets 
lysende R rækker, vil drrage stærrke og uover r- 
vin-de-lige ind i vorrt stakkels, lille, misr røgtede 
Fæ-drrelands højeste Rraad ved Hans Majestæt 
Kong Chr ristian den Niendes gamle Sidel 

— Gud i sin Himmel hjælpe os alle sytten! 
sagde Knagsted og greb sin Hat og flyede, skønt 
han godt forstod, at denne Flugt var en Fallit- 
erklæring. 

Naar Ekstolderen havde drukket sin Morgen- 
kaffe, røget sin Pibe, osv., m. m. hjemme i sin 
Lejlighed paa Villa Rørholm, plejede han at 
sætte sig paa sin Cykle og køre et Par Timer 
eller tre ud i Landet ... til Valby, om ad Brønds- 
høj, eller ud ad Strandvejen. — 

Men en skønne Dag fik han den Idé at tage 
med Toget 7^^ til Roskilde; og ankom her- 
til 830. 

Han havde med Skam at tale om aldrig været 
i denne By før, saa han blev jo unægtelig lidt 
underlig til Mode, da han paa Stationen hørte 
en Dame sige til en anden: 

— Ja Roskilde, den lever jo af sine Lig I 

Hun saa' nu i det mindste ikke ud til at leve 
af denne Føde alene, saa stor og bugnende og 
rigt udrustet med Sul var hun paa alle Leder! 
Men hun var maaske fra en anden Stad. — 

Paa Pladsen foran Stationsbygningen besteg 
Knagsted sine Hjul og rullede »»m-ed Delikatesse 
og Anstand" ned gennem Byen. 

Efter nogen Flakken rundt i Gader og Stræ- 

der (Ekstolderen havde, blandt mange andre 
uheldige fikse Idéer, ogsaa den, at han aldrig 
spurgte Folk om Vej, men partout vilde finde 
den ved egen Hjælp) kom han ud paa en Gade, 
der kaldte sig „Frederikssundsvejen". Den gik 
meget stejlt nedad, saa han for som en besat 
forbi Huse og Haver og forbi en Port, hvorpaa 
der med store Bogstaver stod: Trægaarde n. 
— Saa drejede han til venstre forbi et gammelt 
Kapel og susede videre ned ad Havnen til. 

Inde over en Eng saa' han Domkirken rage 
stolt og imponerende med sine to slanke Spir 
lige lukt ind i Himlen. — 

Nede ved Havnen ligger paa en høj Bakke en 
temmelig stor Landsby, som man kalder „Bjær- 
get". Men saa højt føler Roskilde sig hævet over 
sine Omgivelser, at man overalt i Byen siger: 
ned paa Bjærget, — 

Knagsted halede sin Cykle op ad en stejl Sti, 
op forbi Landsbyens ]($[irke. 

Uden for et lille Hus deroppe holdt en Bonde- 
mand med sin Vogn. Paa Husets Tærskel sad 
en Kat og en 4 — 5 Aars Dreng. Idet Esau gik 
forbi, bøjede Bonden sig ned mod Drengen og 
spurgte i en noget forundret Tone: 

— Hva'? Er din Fa'er død? ... Og hvor er 
da saa din Mo'er? 

— Hun er paa Lokummet ... sagde Drengen 
stille. 

Knagsted strøg medfølende den forladte aver 
Haaret og gav ham et Stykke Chocolade. ^ 

Saa travede han videre; forbi to gamle, sam- 
menbyggede Bøndergaarde og nogle Haver og 
Huse og naaede omsider frem til en høj Gitter- 
port, paa hvilken der med gyldne Bogstaver stod: 
Sanct Hans Hospital. 

Paa den anden Side af Vejen ragede Dom- 
kirkens røde Taame op over Træerne: 

— Tja-e, mumlede Esau og nikkede filosofisk 
mod Kirke og Port — Enten ... Eller! Tertium 
non datur (som Latineren Clausen siger) for en 
Satyricus! 

Hvorpaa han travede videre med sin Cykle. — 
Nede for Enden af Hospitalets Have kom en 
Mand gaaende midt ad Vejen. Han var gam- 
mel og hvidhaaret og gik med Stok. Men hans 
^jne skinnede, og hans hele Ansigt lyste af 
Glæde. 

Da Knagsted naaede ned til ham, standsede 
Manden, gjorde et lille Henrykkelse shop og sagde 
med en Stemme, der skælvede af den saligste 
Pryd: 

— Jeg skal ha' Bryllup i Domkirken i Aften 
med Frøken Schønemann! 

Og derpaa fortsatte han sin Gang med glade 
Bevægelser. 

Esau saa* betuttet efter ham: 

— Naa ja, sagde han saa — naa ja ... til 
Lykke, gamle Dreng! 

Vejen skraanede nu nedad. Til højre var der 
Udsigt over en Eng til Bidstrupgaards gamle 
Hovedbygning, hvis hvide, teglhængte Længer 
tittede frem mellem grønne Buske og Træer. — 
Og til venstre løb en bred Gangsti kantet af en 
Grøft og en Kornmark. 

Pludselig sprang en lang, mager Mandsperson 
op af Grøften og ilede med tyssende Haandbe- 
vægeiser og sky Blikke til alle Sider hen mod 
Tolderen. Og da han var naaet tæt hen til ham^ 
blev han staaende ret op og ned og hviskede: 

— Hys-s! Ta' dette hér! (Han trak hemme- 
lighedsfuldt et sammenlagt Stykke Papir op af 
Brystlommen og rakte ham det.) Det er Kvadra- 
ten af 1898. Di vilde ikke ha* den paa Familie- 
journalen. Men nu kan Di maaske efter Prins 
Gustavs Konfirmation faa den ind i Illustreret 
Tidende! 

Og med de samme tyssende og hemmeligheds- 
fulde Gebærder trak han sig ned i Grøften igen. 

— Puhh! sagde Knagsted og virrede med Ho- 
vedet — Puhh! Hvad er dette hér dog for en 
vanvittig Vej! Nu tror jeg sgu, det er fornuf- 
tigst, at jeg kører lidt. 

Og i en Fart entrede han op paa Cyklen og 
for af Sted. — 

Han kom tværs over en Allé, der førte op til 
Hospitalets anden Hovedindgang og rullede nu 
ind paa en Sti med store, skyggefulde Træer paa 
begge Sider. Han passerede en Træbro over en 

lille Aa og naaede lidt efter frem til en Smedje; 
og dér var Indgangen til den berømte Boserup 
Skov, hvor Anemonerne blomstrer tidligere og 
skønnere end noget andet Sted i Danmark. 

Men maaske er de ogsaa vanvittige ... 

Inde i Skoven fandt han en gæstfri Pavillon, 
hvor han fik sig en Sodavand. — 

Og der hændte ham den Dag intet videre af 
mærkværdigt, undtagen at der midt paa Plænen 
foran Pavillonen stod en tredje Mand og skældte 
en Fandens Mælkebøtte Huden fuld. Han stam- 
pede i Jorden og gestikulerede heftigt og levnede 
ikke Bøtten Ære for en Øre ... 

Ja, og saa var der ogsaa det, at da Knag- 
sted tog den lokale Avis og kiggede lidt i den, 
fandt han et sælsomt Avertissement, en Indby- 
delse til en Grundlovsfest. Der lokkedes i Aver- 
tissementet med de herligste Forlystelser: Folke- 
tingsmænd, der holdt Taler, og fede Damer, og 
Karruseller, og kulørte Lamper. Entreen var kun 
15 Øre for voksne og 10 Øre for Børn. — Men 
saa kom det, der fik Tolderen til at lade Avisen 
synke ned i sit Skød, medens han støttede Ho- 
vedet i Haanden og nedsænkede sig i de mest 
nerverystende Grublerier: Under Avertissementet 
med alle dets lovende Nydelser og Glæder stod 
nemlig med fede Typer: Frugthandlere for- 
bydes Adgang til Festpladsen! 

— Frugthandlere ...? mumlede Esau stille 

hen for sig — Hvorfor netop Frugthandlere ...? 
Hvorfor i Himlens pompøse Navn alene Frugt- 
handlere ... 

Men saa kastede han resolut Bladet fra sig, 
betalte sin Vand og kørte dybt ind i Skoven. 

Og han kom til at elske denne Skov saa højt^ 
at det næsten blev hans daglige Formiddagstur 
at tage til Roskilde med Tog 7^3. — 

Det, der betog ham mest derude, var, at han 
kunde færdes rundt i timevis paa Skovens Stier 
og Gange uden at møde et Menneske; saa at 
disse Ture blev ham som Symbolet paa den store, 
hellige Ensomhed, der efter Sigende skal virke 
særdeles betagende. 

Og han var jo noget af en „Drømmer", var 
han ... med Haar paa! 

Han kunde vandre henrykt omkring indo 
under de høje, kuplede Bøge og lytte til Smaa- 
fuglenes Sang. — Eller han kunde bore sig dybt 
ind mellem de smaa, tykke livsstruttende Gra- 
ner, der stod og jog alle de graagrønne, buttede 
Fingre op i den blaa Luft og vinkede til hver- 
andre og hviskede og tiskede i Sollyset og groede 
og strakte sig, saa man ligefrem kunde høre, det 
knirke i dem. 

Dér inde havde han fundet sig en mosbegroet 
Lysning, hvor han stillede Cyklen op mod et 
Træ, tændte sig en Cigar og lagde sig, saa lang 

lian var med Armene under Hovedet og stirrede 
op mod de sejlende Skyer og lod sin« urolige 
Tanker gaa paa Langfart med dem ... 

Eller han laa nede ved Fjorden og kiggede 
ud over Vandet og hørte paa Ternernes Skrig 
og saa de flittige Fiskere sætte deres Garn ud 
og trække dem op igen ... fulde af halvanden 
Aal og en død Kat. 

Midt i Fjorden ligger en lille, græsbevokset 
Holm. Maager og Terner holder til derovre 
linder Hyl og Skrig og Klammeri og Elskov. De 
lave Kyster kan være hvide af Fugle; og det ser 
da ud, som havde Fjorden en strid Stormnat 
væltet al sit Skum og al sin Fraade derop og 
siden glemt det. — Men saa kan pludselig 
alle Fuglene fare til Vejrs med Skrig og Larm. 
Og da ser det ud, som blev et stort, hvidt Klæde 
revet i tusinde Stumper og Stykker og af en 
Hvirvelstorøi slynget bredt ud over Vandet. — 

Knagsted havde døbt Øen derude: de sali- 
ges 0. 

Og Grunden var denne: 

En Dag, han laa dernede, kom to Mænd træk- 
leende ud af Skoven med en Drift Kalve: tre 
Kvier og en ungdommelig Tyr. 

De trak dem ned til Vandet og begyndte at 
vade ud mod en Baad, som laa «n tyve-tredive 
Alen fra Land. 

Dyrene gjorde Modstand; satte Forbenene 
haardt ned i Sandet og vilde ikke videre. 

Gustay Wied: Knagsted. 4 

Men Folkenes Raab og Slag fik dog drevet 
dem ud til Baaden. 

Saa blev Rebene bundet fast til Agterstavnen; 
Mændene satte sig paa Baadens Tofter, greb 
Aarerne og begyndte at ro. 

Et Øjeblik efter var man paa dybt Vand, og 
Dyrene maatte svømme. Der saas ikke andet af 
dem end de fire Hove'der, der gled frem over 
Vandfladen. 

Men saa, pludselig, steg den bageste Svøm- 
mers Overkrop højt op over Bølgerne, medens^ 
én af de andre udstødte et halvkvalt Brøl og" 
sank og sank! — Det var den ungdommelige 
Tyr, der (quand mene!) ikke kunde styre sine 
flammende Længsler. 

Mændene i Baaden lo, saa det gav Ekko mod 
Skovbrynet; det var, som Faunerne derinde lo 
med. 

Saa tog den ene af Rorkarlene sin Aare og 
pirkede Paschaen ned fra hans Højsæde. — Og 
saa naaede man igen ind paa smult Vande. 
Dyrenes Kroppe steg lidt efter lidt frem af Bøl- 
gerne. Og Fuglesværmen satte med et Jammer- 
skrig til Vejrs og flygtede. — 

Baaden roede tilbage; og Mændene forsvandt 
i Skoven. 

Og ovre paa den øde stod de fire kvieøjede 
og saa sig forundret omkring. Saa listede de 
langsomt, ligesom tøvende op over Sandet ... 

Men da de saa stod deroppe og saa* den store 
grønne Flade ligge udbredt foran sig uden Hegn 
og uden Vogtere, da satte de pludselig, alle paa 
én Gang, af Sted i en kluntet, springende Galop 
frem gennem Græsset. Og Halerne stak de til 
Vejrs som fire lyksalige Standarter! 

— Sol og Luft og Æde og Drikke og 
Elskov og Søvn! mumlede Knagsted, der sad 
og stirrede misundelig ud mod de lykkelige fir- 
føddede — Sol og Luft og Æde og Drikke og 
Elskov og Søvn! ... Uden at I blive som Dyr 
paa ny, skulle I ingenlunde smage Lykken! ... Og 
saa er dog Deherrer Samfundsreformatorer ved 
at træde sig selv i Tungen af Iver efter at ,, op- 
lyse Folket"! 

Der ligger i Udkanten af Skoven, med Fa- 
gaden stik imod Syd, en lille straatækket, hvid- 
kalket Hytte med lysblaamalede Vinduer og 
Døre. Foran, ud mod Vejen, er en, et Par Alen 
bred, blomsterfyldt Have — og inde i Hytten boer 
Verdens gladeste Kone. 

En Dag, Knagsted trak forbi med sin Cykle, 
gjorde han hendes Bekendtskab. Hun stod bar- 
armet i Vadskenegligé og hængte Tøj til Tørring, 
medens Solen straalede gyldent oppe over hen- 
des Hovede, og Vinden summede i Skovens 
Træer. Men straks hun saa' den fremmede 
Mand, holdt hun blysomt-gemytlig fem røde, 
sprittende Fingre op foran Ansigtet og dansede 
med et skælmsk: Ih-h men uf-f! over Tærskelen 
ind i Huset. 

Hun saa' ud til at være godt og vel tresinds- 
tyve Aar og havde graahvidt, kruset Haar og 
store, glade Øjne. 

— Der er nok Sus i Skørtet, Madam! raabte 
Knagsted efter hende. 

— Ja— ha — a! sagde hun og stak leende Ho«- 

vedet ud af Vinduet — Vi er jo i vores bedste 
Aar! 

— Kan man faa en Drik Vand inde hos 
Dem? 

— Det er li'e, hva' Di kan, Herre! Men 
vent, til vi er kommet i Tøjlettet; for vi har jo 
ta'et Livet a' vos i Anledning af Vadsken, ha, 
ha, ha! 

Saadan blev Bekendtskabet gjort; og Esau fik 
sig sidenhen mangen en god Passiar med Skov- 
Stine, som Folk kaldte hende, eller glade Stine, 
eller Stine Høstgildes. 

— For vi har jo danset i vor Ungdom! sagde 
hun og lod Fødderne gaa, medens hun sad ved 
Vinduet med Sollyset faldende ned over sig og 
strikkede ivrigt paa en overnaturlig lang Uld- 
strømpe. 

— Og De kunde vist godt ta' Dem en Svingom 
endnu! 

— M a gelig! ha, ha, h a ! om vi kunde finde 
én, som vilde køre rundt med saadan en gam- 
mel Garnvinde! ... Skal jeg spille et Stykke for 
Dem? 

Knagsted saa' sig rundt i Stuen: 

— Har De Klaver? 

— Ja-ha! det ligger deroppe paa Hylden I 
Skal jeg spille for Dem? 

— Ja Tak; jeg holder meget af Musik. 

Stine kastede Strikketøjet fra sig, hoppede op 
paa en Stol og hentede en stor Papæske ned fra. 

en Hylde under Loftet. I Æsken var en fin Har- 
monika med Klokkespil og det hele. 

— Nu skal Di høre! ... Skal det være til Bryl- 
lup eller Begravelse? 

— Til Bryllup! Til Bryllup! 

Og saa satte den glade Kone sig paa en Stol 
midt i Stuen og spillede den ene lystige Dans 
efter den anden; de gamle, røde Fingre for af 
Sted over Tasterne, Hovedet holdt hun lidt paa 
Skævs, Øjnene lyste, og Munden lo. 

— Hva'? sagde hun — Ha, ha, ha! Det er 
godt gjort af saadan en gammel Ildtang! 

— Udmærket! nikkede Esau — Hør? kunde De 
ikke ha' Lyst til at gifte Dem med mig? 

Konen lod Harmonikaen dratte ned i sit Skød 
og lo, saa det klang mod Loftsbræddemet 

— Og hva' vilde Di saa bru'e saadan et gam- 
melt Grantræ til? 

— Jeg vilde rejse rundt med Dem paa Marke- 
derne og vise Dem frem som den sidste glade 
Kone i Danmark; De kan tro, vi skulde tjene 
Penge! 

Stines Ansigt blev alvorligt: 

— Ja, sagde hun — det er skidt med Glæden 
nu om Stunder; hvor er den blevet a'? 

— Fanden maa vide det, Stine! Vi er blevet 
for kloge. 

— Ja, saadan no'et, ja! nikkede hun ivrigt. 
Det er ikke fint, aa more sig! For jeg har netop 

lagt Mærke til, at di Karle og Pi'er hér fra Sog- 
net, som kommer paa Højskole, di er ble'en til 
■di rene Dødbidere, naar di kommer hjem igen! 

— Hjælper det saa ikke, naar De spiller for 
dem? 

— Ak nej; for det er jo heller ikke fint, at 
^spille paa Harmonika længere I Nu skal det være 
Forte-pi-a-anol 

— Ja, det er sløje Tiderl ... Men lad os nu 
faa en Vals til, inden jeg gaar. 

— Ja, la* vos det! ha^ ha, ha! 

Og saa spillede Stine en Vals, som hun kaldte: 
Pigernes Fornøjelse. Klokkerne klemtede, og 
Fingrene gik, og hun sad ligefrem og hoppede 
paa Stolen i Takt med Melodien. 

Pludselig sagde hun: 

— Véd Herren, hva* jeg har bestilt i Nat? 

— Nej? 

— Ha, ha, ha! jeg har saamæn staaet paa 
Hovedetl 

— Hele Natten? 

— Ja-ha-ha, mestendels! Jeg vaagnede Klok- 
ken Et med saadan en forfærdelig Tandpine. 
Og saa stod jeg op for at lave mig en Slat Ka- 
millethe. Jeg satte Vand over derude i Køkke- 
net; men mens det saa kogte, blev Tænderne da 
saa rent tossede, at jeg til sidst ikke vidste. andet 
end at stikke Hovedet ind under Dynen henne 
i Sengen dér. Og saa falder jeg jo i Søvn, ha, 

ha, ha! og da jeg vaagner i Morges er Klokken 
seks! 

— Og De ha' de ikke noget Tøj paa? 

— Ikke uden min Særk, ha, ha, ha! 

— Men Stine dog! 

— Ja-ha-ha! hva' skal man sfe! Men Tand-^ 
pinen var væk! Og dér ha'de vi staaet hele Nat- 
ten med Enden i Vejret, ha, ha, h a ! 

— Og De blev ikke forkølet? 

— Forkølet! sagde hun med usigelig Foragt 
— vi er da ingen almindelig Skrædder! ... Men 
i Dag har vi da ellers i Sinde aa faa Tan- 
den ud. 

— Skal De saa helt ind til Byen til Tand- 
lægen? 

Stine holdt Haanden op for Ansigtet og tittede 
ud mellem Fingrene: 

— Nej, jeg har ham nærmere, ha, ha! Vil 
Di se ham? 

— Meget gerne, ja! 

Hun hoppede ned fra Stolen og gik hen til 
Vinduet: 

— Her er han! sagde hun og fremviste en 
Syl paa Træskaft, som hun hentede ned fra en 
Læderstrop i Karmen. — Ham sidder jeg i Mørk- 
ningen og lirker med ved Tanden, til den gaar 
herut. 

Knagsted rystede forundret paa Hovedet. 
Konen lo himmelhøjt ved at se hans Ansigt: 

- Di tror vist, vi er gale, hvad'? ha, ha, haf 

— Nej ingenlunde, Madam! men jeg synes,, 
det var nemmere at gaa til Tandlæge. 

Haanden kom igen op foran Ansigtet: 

— Jamen det tør vi ikke, skal jeg si* vos. 
Vi er en Kryster! ... Jeg har været een Gang uden 
for hans Dør; men saa gik Tandpinen væk; o^ 
hva' skal man der saa? 

— Den kom vist igen ... 

— Det gjorde den, ha, ha, ha! paa Hjem- 
vejen. Men saa tog vi Sylen hér og pirkede 
den ud. 

— Hvorlænge kan De være om det? 

— Aa en fjorten Dages Tid, tre Uger. Men 
saa gaar den Tid med det! 

— De er Fanden til Kone! 

— Ja-ha-h a - a ! 

— Hvergang jeg er i daarligt Humør, kommer 
jeg ind til Dem. 

— Værsgod Herre! Angtreen er gratis! 

— Naa, Farvel, Stine; og Tak for Deres gode 
Humør! 

— Farvel, Herre, Farvel! ... Skal vi ikke 
spille Dem ud, ha, ha? 

— Jo Tak; en lille Hopsa kunde vist ikke være 
saa gal at komme i Gang paa. 

Og medens Knagsted trak Cyklen ud paa 
Vejen og entrede op, stod Stine paa Dørtærskelen 
og trakterede Harmonikaen. 

— Hvad skal De nu bestille, raabte Esau til- 
bage, da han allerede var begyndt at rulle af 
Sted — Hvad skal De nu bestille, Madam, naar 
jeg er borte? 

— Vi ta*r Liv«t a' vos igen, Herre, og fuld- 
ender Vadsken, ha, ha, ha! ... Adjøs, adjøs! 

Overlæreren havde været oven Senge godt en 
otte Dages Tid nu; og de to Venners Afrejsen var 
fastslaaet til om Tirsdagen. — 

Om Lørdagen var Ekstolderen rutsjet til Ros- 
kilde for at tage Afsked med sin elskede Boserup 
Skov. — Solen skinnede som sædvanlig, og der 
var en berusende Duft derude af Grønt og 
Sommer. 

Esau laa magelig henstrakt i det bløde Mos 
oppe mellem Granerne paa den høje Skrænt lige 
ud for „de saliges 0". Han laa og dampede 
paa sin Cigar og var lidt efter lidt ,,geraadet" 
udi denne ubeskrivelige Tilstand af Velvære, 
hvori det endogsaa vilde være En ganske emi- 
nent ligegj'^ldig, om to Gange to pludselig gik 
hen og blev fem. — 

Gennem et Kig mellem Granerne kunde han 
se Fjordens Vand ligge staalblankt og stille. Ikke 
en Vind rørte sig, og ikke en Bølge. Maageme 
og Ternerne var vist draget til Havs; og der 
hørtes ikke en Lyd i den ganske Skov uden en 
enkelt Dues gurglende Kurren. 

Og ovre paa den øde laa, midt i den 
bagende Sol, den unge Zeus med sine trende 
Jo' er. 

De tyggede rimeligvis Drøv, de lykkelige! 

Men pludselig rejste Knagsted sig op paa Al- 
buen og lyttede. Der lød Trin og Stemmer af 
Mennesker nede fra Engen neden for Skrænten. 

— Hum! Kan man nu ikke engang længere 
ha' Fred her udel 

Han rejste sig og gik hen og kiggede: 

— Saa skulde da ogsaa Satan staa i det! 
Menneskene dernede var Poeten Vridsløse og 

fire af hans kraftigste ,, Almue jærn". 

— Intet er da heller denne Celluloid-Digter 
helligt! 

Knagsted havde skjult sig bag et Træ, hvorfra 
han havde Udsigt til Gerningsstedet: 

Menten var standset, og Vridsløse slog med en 
af sine lange Fangearme ud mod den solbeskin- 
nede Fjord og de fjerne Skove. — Rimeligvis 
holdt han et ,, stolt og frit" Foredrag om de ,,fine 
og gode" Stemninger, der fyldte hans rødhaarede 
Digterbryst! 

De fire Halv-Jomfruer stod andægtig lyttende 
omkring ham med hver sin kraftige Madkurv i 
Haanden. 

Esau anstrengte sig for at opfange Vrids- 
løse s Tale. Men Afstanden var for stor; og det 
eneste, han hørte, var Slutningsordene, som Hur- 

tigdigteren udslyngede med høj Røst, idet han 
paa ny slog sin blækplettede Haand bredt ud mod 
Landskabet: 

— Vores allesammens Danmarkl sagde han. 

Og Medhustruerne satte Madkurvene fra sig 
og klappede begejstret. 

Saa begyndte de i deres barnlige Eenfold at 
lege. De førte Rasmus under megen Skæmt og 
Spøg til Sæde paa en stor, flad Sten, tog Hatten 
(en sid, graa Højskoleforstanderhat) af ham, saa 
at hans ildrøde Haarkam lyste i Solen, og lagde 
ham en Krans af grønne Vedbendblade om Issen. 
— Han smilede bredt og viste sine tobaksbrune 
Tandstumper. De lange, knoglede Ben havde 
han bøjet op under Hagen og krydset Armene 
omkring Knæene ... han lignede en Helhest, der 
gør Parterregymnastik. 

Nu pyntede Kvindfolkene ham ogsaa hist og 
hér med Bøgeløv og enkelte Forglemmigejer og 
gav sig derpaa til at danse omkring ham. De 
tog hinanden i Haanden og hoppede og sprang 
og drejede rundt, saa at deres korte, frisindede 
Kjoler stod om dem og aabenbarede deres flag- 
stangs-tykke Smalben og fundamentale, brun- 
strømpede Lægge. — Den bløde Engbund gung- 
rede under deres Fodtrin. Det var, som dansede 
fire nybeslaaede Følhopper Hornpipe! 

Og Vridsløse følte sig hidset. Aanden kom 
over ham. Han skulde digte. — Med sine lange, 

ledede Fingre rodede han rundt i sine Lommer 
og fandt Papir og Blyant frem. — Og nu skar 
'en. Blyanten for hen over de hvide Blade; og 
Ark efter Ark fyldtes med den nobleste Poesi år 
20 Øre Linien. 

Pludselig gjorde han et Tegn til den kraftigste 
af Danserinderne (Han rakte tre Fingre i Vejret; 
det skulde rimeligvis forestille en Neptunfork.) 
Og hun ilede hen til ham (Gud véd, hvor mange 
Orme og Insekter hun myrdede ved sine Hov- 
slag!) og rev Vedbendkransen og Bøgeløvet af 
ham; medens de andre Odalisker skyndte sig 
ned til Strandkanten og hentede Tang og Mus- 
lingeskaller, som de bredte ham over Hovedet, 
Ryggen og Skuldrene. 

Han skulde til at digte om Sømænd nu, og om 
Hav og Laksefiskeri ... 

Og paa ny svang „Jæmene" sig omkring ham 
i yndefulde Bugtninger; men nu imiterede de 
Havfruer, vrikkede med Svansene og gik i Bølge- 
gang. Og alle havde de lagt sig Tang paa Lok- 
kerne for at faa hans Aare til at flyde endyder- 
mere. 

Og den flød! 

Om alt mellem Himmel og Jord flød den, lige- 
fra Sælhunden i zoologisk Have og ,,Smaaman- 
dens Snaps", til Kongen af Siamg Vinterover- 
frakke og Forskellen mellem Lutherdom og 
Katholicisme! 

Da Musen var redet tør, rejste Rasmus sig — 
sit Hoved hæsligere end alt Folket! rystede Tan- 
gen af Skalle og Skulder og slog ud med 
Haanden. 

Straks flokkede Tribunerne sig om ham. — 
Han gantedes lidt med dem og dikkedikkede hver 
enkelt af dem hist og her paa de passende 
Steder, hvad de alle opto^ med glade Smaa- 
hyl. 

.Derpaa stillede de sig op to og to foran ham 
og bag ham og marcherede saaledes med ham 
ind i Underskoven. 

Knagsted vilde have troet, at Kompagniet var 
for hjemgaaende, hvis ikke man havde efterladt 
de fulde Madkurve. 

Og snart fornam han ogsaa Lyd af levende; 
der lød Fnisen og Latter og Smaahvin op til 
ham. Han kunde ingenting se; men noget maatte 
der foregaa. Og saa kom Opløsningen: 

Frem mellem Buskene hoppede ,, vores alle- 
sammens" Vridsløse efterfulgt af sine fire hen- 
givne. Alle var de i dannebrogsfarvede Svømme- 
bukser, og alle dansede de barnligt glade af Sted 
ned mod Vandet med hinanden i Hænderne. 

Det var at se paa som en gammel, lysten 
Bedekølle, der legede „Munken gaar i Enge" 
med fire overfede, men ,,aandsfri", westfahlske 
Skinker! 

— Føj for Fanden! mumlede Esau og styrtede 



Digitized by VjOOQ IC 



64 



hen til sin Cykle — Føj for Fanden! ... Og nu er 
oven i Købet hele denne herhge Skov her ødelagt 
ioT mig! Sikken Træerne allerede ser ud! Og 
sikken Fuglene synger! ... Og Vandet vil natur- 
ligvis herefterdags stinke! 

Qustay Wied: Knagsted. 

Det var paa Sejladsen fra Gedser til Warne- 
mtinde. 

Vejret var yndigt nok: Solskin og høj Luft. 
Men det blæste lidt rigeligt fra Øst. — 

Nede i en af Kahytterne laa Toldkontrollør 
Knagsted og Overlærer Clausen lige over for hin- 
anden paa hver sin røde Fløj eissofa. De laa ret 
ud paa Ryggen med Næserne i Vejret og de 
foldede Hænder trykket haardt ind mod Mellem- 
gulvet. 

Og saaledes havde de ligget lige siden Dam- 
peren forlod Fødelandets yderste Bolværk. — De 
kunde ikke se hinanden, thi der stod eh Ser- 
vante imellem dem. Og forøvrigt kunde de hel- 
ler ikke saa meget som røre en Finger, da saa 
øjeblikkelig Frokostkurven fra Næstved og Kaf- 
fen fra Masnedøfærgen begyndte at slaa Smut 
nede i Maven paa dem. 

— Det er en lækker Situation for to voksne 
Mandfolk, lille Ovedrevl 

— Um-ja-a ... 

De talte af og til et Par Ord sammen; men 
fordrev ellers Tiden med at glo stift op i Loftet, 

hvor Lysningen fra Koøjet kom og svandt og 
kom og svandt, alt eftersom Skibet vuggede til 
højre eller til venstre. — Eller de lukkede Øj 
nene og lyttede til Bølgernes ustandselige Skvul- 
pen mod Plankerne: 

Hlulp ... hlulp ... gurle — gurle — gurle .. 
hlulp ... hlulp ... gurle — gurle — gurle ... 

— Clausen ...? 

— Ja ... 

— Sover Du? 

— Næi ... 

— Det er væmmeligt at ligge og høre paa det 
Vand! 

— Ja-a ... 

De talte begge to direkte mod Loftet og næsten, 
uden at bevæge Læberne. 

Skuden gyngede og vuggede: 

Hlulp ... hlulp ... gurle — gurle — gurle ... 
hlulp ... hlulp ... gurle — gurle — gurle ... 

— Clausen ... 

— Ja ... 

— Tror Du, der er fiere søsyge end vi? 

— Det er der vel nok ... 

— Er Du altid søsyg, naar Du sejler? 

— Næi ... ikke naar det er stille Vejr. 

—' Jeg synes slet ikke, det blæste, da vi tog 
fra København i Morges. 

— Ti nu stille, Knagsted; og lad være at 
snakke saameget! 

Blæsten tog til. Skibet slingrede vældigtl 

Man havde nu hele Østersøen ind paa Siden af 
sig; og Bølgeskvulpet anlagde nogle sære, ilde- 
varslende Bilyde: 

Hlulp... hlulp ... umbø-'i ... ratsch ... gurle — 
:gurle — gurle ... 

— Hov! Halløj! Nu vælter vi sgu! ... Kan Du 
staa for den Skylle, lille Clausen? 

Overlærerens Øjne stod paa Stilke, og han 
havde ligefrem boret sine Hænder ind i sin 
sølle Mave: 

— Ti dog nu stille! sagde han — og lad 
mig ligge i Fred! 

Men et Øjeblik efter var Knagsted der igen: 

— Véd Du, hvad jeg er glad over, Clausen? 

— Hum ... 

. — J'Cg er glad over, at vi ikke for nærværende 
Ican se hinandens Ansigter! ... Hørte Du, hvad 
jeg.sa'e? 

— Ja .,. 

— Er Du ikke ogsaa glad over det? 

— Jo! 

— Naa ... 

Og saa blev der en længere Pause. 

Men bestandig voksede Blæsten. — Under- 
liden gik der som et sitrende Drøn igennem 
Skibet; det var, naar Skruen et Øjeblik kom op 
over Bølgerne. Vandet masede hen over Dæk- 
ket; og nogle Luger og Døre sloges haardt op og 
i. Der hørtes Brøl og Stønnen fra Damekahyt- 
ten; og Opvartningsjomfruerne løb mod hinanden 

og skældte hinanden ud i deres forfjamskede 
Travlhed: 

Hlulp ... hlulp ... umbø-i ... ratsch ... gurle — 
gurle — gurle! — PI ad sk! en Sø over Dækket. 
— Bums! en Dør i. — Jomfru, Jomfru! — 
Snurrr! Skruen over Bølgerne. — Jomfru, 
Jomfrli! — Ja-a, nu kommer jeg! — Bar- 
daus! to Jomfruer støder sammen. — Kan Di 
ikke se Dem for, Di Fjols! — Snurrr! Skruen 
nok engang over Bølgerne. — Jomfru, Jom- 
fru, jeg dør! — Hlulp — umbøi — ratsch — 
gurle — gurle — gurle ... 

... det var, som holdt Hans Majestæt Satan 
Klubbal! 

Men saa paa teen Gang blev alt roligere. — 
Men var kommen i Læ af en eller anden venlig 
Landtange. Damperens slingrende Bevægelser 
stilnede af; og Farten gik mere støt fremad. 
Skruen snurrede, hvor den skulde; Døre og Luger 
hang smukt paa deres Hængsler; Kvinderne 
tænkte ikke længere paa at dø; og Kahytsjomfru- 
ernes Sindelag blev forsonligere. — 

— Clausen ... 

— Ja ... 

— Er Du levende? 

— Ja-a ... lidt. 

— Nu tror jeg, at det værste er overstaaet. 

— Aa, Gud give det! 

Knagsted forsøgte at snige sig til at dreje sig 

om paa Siden; men lod sig sporenstregs dumpe 
ned paa Ryggen igen. 

— Jeg synes ved Gud, Du rører Dig? sagde 
Clausen forfærdet. (Selv laa han stadig stiv og 
stram, som skulde der tages en Gibsafstøbning 
over ham.) 

— Ja-a, jeg gjorde, sagde Tolderen — men jeg 
fortryder det ... 

— Ja, saadan noget skal man ikke gøre, før 
man er helt sikker ... 

— Nej ... Véd Du, hvad jeg nu vilde ønske, 
Clausen? 

— Naa? 

— Jeg vilde ønske, at der var et Spejl oppe 
i Loftet, saa at jeg kunde sé Dig! ... Du ser vist 
grandiøs ud! ... Lige til at anbringe i et Mau- 
solæum! 

— Hum ... 

— Clausen ...? Clau-sen? 

— Ja! 

— Du er jo ,, Naturdyrker", ikke? Har Du 
ogsaa ligget nu og været imponeret af dens „Stor- 
hed" og „Vælde"? 

— Næ i, jeg har ikke ... 

— Det glæder mig! For véd Du, hvad jeg 
synes? Jeg synes, at det er forfærdelig tarve- 
ligt og parvenuagtigt af din lille Vorherre at 
lave saadan en Staahej med Blæst og Storm og 
Bølger og alt det. 

— Saa-aa ...? 

— Ja, det synes jeg sgu! For Herregud, vi 
véd jo, at han kan det! 

— Det er svært, saa Du er bleven snakkesalig, 
lille Tolder! 

— Tja-e ... man bliver jo gammel. 

En Kahytsjomfru stak Hovedet ind bag For- 
hænget og nikkede huldsaligt: 

— Nu er vi ved Indløbet, Diherrer. Nu kan 
Di godt staa op! 

Og langsomt og med den yderste Forsigtig- 
hed hævede de to Venner sig prøvende op paa 
Albuerne. 

Hvide, grønne, gule og blaa i Ansigterne kom 
Passagererne listende op fra Kahytterne. De 
saa' noget derangerede ud i Paaklædningen. 
Deres Øjne var stpre og forvaagede; og om deres 
Læber laa dem beske Smil. 

Stille gled Damperen frem gennem den lange, 
smalle Kanal, der fører op til Toldbygningen og 
Jærnbanestationen. Paa den nydeligste og hen- 
synsfuldeste Maade bevægede den sig af Sted. 
Ingen skulde se paa det skinhellige Asen, at den 
for knap et Kvarter siden havde sprunget Halløj 
ude paa Havet med en tre-fire Dusin halvdøde 
„Mausolæumsfigurer'* i Lasten. — 

Clausen og Knagsted stod lidt slunkne og ud- 
mattede og saa' ind over Land: 

Til højre laa Side om Side, alle med Gavlene 
fremefter, en uendelig Række af Smaahuse med 
Glasverandaer foran (de lignede Udstillings- 
Montrer). Og bag Ruderne sad fede tyske Mænd 
og Kvinder og drak 01. De dre-jede langsomt de 
kødfulde Ansigter og saa' ud mod Skibet; og 
drejede derpaa Ansigterne ligesaa langsomt til- 
bage igen ind over Seidlerne ... 

Til venstre saas, hinsides Tømmerpladser og 
Kuloplag, brede, græsrige Enge, som Mile borte 
ude i Horisonten var kantet af blaasorte Skove. 

— Der ligger Rostock ... sagde Knagsted og 
pegede mat frem mod en Samling Taarne, der 
ragede op over Træerne. 

— Naa dér ligger Rostock ... 

— Ja, dér ligger Rostock ... 

Stadig gled Damperen forbi Glashuse og Glas- 
huse og atter Glashuse ... og stadig sad der Ty- 
skere bag Ruderne og drak 01. 

— Rostock skal jo ha' saadan en køn Bane- 
gaard? 

— Ja ... 

— Kommer vi forbi den? 

— Ja-a! ... Hvis den uransagelige Gud da 
nogen Sinde lader os naa Enden paa denne Ka- 
nal! 

— Jamen, Du har jo været her før, Knag- 
sted. 

— Ja ... Men jeg tror, den er vokset! 
Og de sejlede og sejlede og sejlede ... 

— Naa, dér er da endelig Stationen! 

Men det var ikke Stationen; det var et Pakhus 
eller en Kaserne. 

Knagsted strakte Armene i Vejret og ga- 
bede: 

— Dette er ligesom at gaa i Grundlovstogl 
sagde han. 

Men omsider naaede Skibet dog frem og 
lagde bi. 

— Gaa nu smukt hen og tak Kaptejnen for 
behagelig Rejse! 

— Aah, dit Vrøvl ...! 

Man saa' øjeblikkelig, at man var i Tyskland: 
Toldvagten og Politibetjentene bar Uniformen 
strunk og stramt, som var de Officerer; og Mou- 
stacherne stod dem op under Øjnene som Flager- 
musevinger. — 

Naturligvis sloges Passagererne paa Livet løs 
for at komme først fra Borde. 

Clausen vilde styrte sig ind i Kampen; men 
Knagsted greb ham i Diplomatfrakken: 

— Hov, hov, lille Overdrev, bliv Du bare rolig 
her! Vi naar det nok! 

Og idet han slog en Haand hen mod Valplad- 
sen, sagde han: 

— Se paa dem! Se paa denne rasende Hobt 
... Ingen vil nogen Sinde faa opklaret Motivet til 
denne Jæmbane- og Dampskibsrabies, der griber 
selv forholdsvis lamme Personer og endogsaa 
Folk med Træben! De støder i Rygge og river i 
Frakker og slider i Nederdele, som om de var 
ankommet til det forjættede Land og skulde ud 
at kapre sig de fedeste Grundstykker! 

Inde foran Skranken i Toldsalen fortsattes. 
Gemænget. Der var en Larmen og en Buldren 
og en Raaben og en Skrigen. Og ,,det svage 

Køn" rasede stærkest; særlig nogle lange, golde 
Tanter og et Par overfede Fruer. — 

Da Turen kom til at Overlærerens Bagage 
skulde efterses, trak Tolderen ham i Frakken og 
hviskede paa en særdeles urovækkende, sky og 
Jiemmelighedsfuld Maade: 

— Du har da vel ikke Cigarer i Kofferten? 
Clausen blegnede: 

— Jo-o! Du sa'e jo selv, at jeg skulde ta* 
nogen med! 

-T- Hvor mange har Du? 

— En Kasse ...Hundrede ... 

— Tak Skæbne] Du bli'er halshugget! 

— Jamen ... 

— Saa, der kommer han! 

Overlæreren trippede som en Høne i en Vand- 
pyt. 

Toldmanden saa' paa ham med et gennem- 
JDorende Blik: 

— Haben Sie etwas? 

— Was ...? 

— Haben Sie etwas? 

— Nein ... nein! ich håbe Nichts! . 
Fyren rodede ^ lidt rundt mellem de øverste 

Lag i Kofferten og gik saa til den næste. 

— Du lyver virkelig særdeles smukt, lille Over- 
menneske! 

— Ja, kære Ven, hva' ... hva' skulde jeg 
gøre ...! 

— Nej, naturligvis! Men jeg troede bare ikke^ 

Du havde saa megen Kulturi ... Skal vi saa gaa 
ud og faa os en Kupé? 

Og de fik sig en første Klasses Kupé ganske 
for sig selv ... 

Forøvrigt en væmmelig lurvet og snavset 
Kupé med klirrende Ruder og luvslidt Fløj els- 
betræk. 

— Sikket Materiel de altid byder os paa denne 
Rute! sagde den vidtberejste Ekstolder indig- 
neret. (Han havde været tre Gange i Berlin^ 
Tur og Retur). 

Men Clausen, der var begyndt at hygge sig 
lidt efter Søstrabadsen, syntes at her var meget 
pænt. Og han for fra det ene Vindue til det 
andet for at se paa det fremmede Land. — 

De rullede ud gennem Engene, over mange 
smaa raslende Broer, fo^-bi Søer og Kornmarker 
og Skove. Og Sol og blaa Luft laa over det 
hele. 

— Det ligner Danmark! sagde Overlæreren. 

— Aaja; men Danmark er kønnere! 
Clausen vendte sig: 

— Man véd aldrig med Dig, Knagsted, om Du 
talei- alvorligt, eller Du gør Nar. 

— Nej ... men det er netop det interessante 
ved mig! 

Lokomotivet fløjtede — en underlig spæd og 
barnlig Fløjten som fra Dampkedelen paa et 
Fællesmejeri: 

— Men det maa Du da indrømme mig, lille 
Clausen, at man fløjter meget kønnere i Dan- 
mark! 

Overlæreren fik ikke Tid til at svare; man rul- 
lede ind paa Rostocks Banegaard: 

— Næ-æ! sagde han fuld af Beundring — sik- 
ken en Banegaard! 

— Helsingørs er bedre! sagde Tolderen, 

En glad og grinende Avissælger hylede op 
uden for Kupeen: 

— Berliner Tageblatt! Lokalanzeiger! . Flie- 
gende Blåtter! Polidiken! Berlinske Tidende! 
Verdens Gank! Aftonbladet! Le Figaro! Times! 
Jugend ... 

— Verdenshistorie, hva'!? sagde Knag- 
sted. 

— Ja-a! nikkede Clausen med lysende Øjne. 

— Hør, bed ham om Simplicissimus! 
Overlæreren stak fornøj et-ivrig Hovedet ud og 

raabte: 

— Wollen Sie mir Simplicissimus geben! 
Manden vendte sig rasende om imod ham: 

— Ver bo ten, bitte! sagde han; og han var 
højrød i Ansigtet af Vrede. 

Clausen for forfærdet tilbage. Knagsted kluk- 
kede. 

— Du vidste altsaa godt, at den var forbudt. 
Tolder? 

— Ja-ha, kære Ven; men jeg vilde ha\ at Du 
skulde smage, vi var i Tyskland! 

Og de rullede videre. Toget tog stærkere og 
stærkere Fart; Kupeen gyngede og vuggede; 
Ruderne klirrede, og Støvet hvirvledes ind gen- 
nem alle Sprækker og Aabninger. — Kornmar- 
kerne, Søerne og Løvskovene blev sjældnere og 
sjældnere; til sidst forsvandt de ganske; og man 
saa* nu kun store, bølgede Sandflader sparsomt 
bevokset med Gran og Fyr. 

De to Venner sad trætte og sultne og tavse 
hver i sit Hjørne. — Knagsted pegede ud paa 
Sandhavet: 

— Nu er vi i Preusen ... 

— Det ser noget tribt ud ... 

— Tja-e ... Hør, sig mig, lille Clausen, er Du 
ikke underlig til Mode ved saaledes at fjerne 
Dig længere og længere fra dit elskede Fødelands 
Kødgryder? 

— Næ-æ ... 

— Naa ikke det ...? Ja for jeg bli'er altid 
saa bedrøvet, naar jeg er ude at rejse. Sæt, man 
gik hen og blev syg og døde uden at ha' faaet 
sagt rigtig Farvel til Frihedsstøtten og Runde- 
taam og Hesten paa Kongens Nytorv og alt det 
andet derhjemme! 

— Skal Du nu til at gøre Nar igen! 
Knagsted rystede tungt paa sit behaarede 

Hovede: 

— Ja, se det er jo Forbandelsen ved at være 
en saakaldet ,,Satyricus"! sagde han — Naar de 
ædlere Instinkter engang imellem kommer oven- 

paa, og man søger Sympati, saa gaar det En^ 
som det gik Drengen, der ni Gange narrede Folk 
ud til Aaen ved at raabe, at han var faldet i 
... han fik, trods sine Skrig, Lov til ynkeligen at 
omkomme, da han endelig den tiende Gang for 
Alvor var gaaet paa Hovedet i Vandet! 

Ved Neu-Strelitz blev der hægtet en „Speise- 
ivagen" i Toget; og de to Venner gik sammen 
derind. 

Knagsted valgte sig en ,,Beef steak von Filet 
mit Brat-Kartoffeln", samt en „Flasche Giess- 
hiibler Saurbrunnen"; og Clausen: en „Kalbs- 
Cotelette mit drei Spiegeleiern" og en ,, Flasche 
Original-Pilsner Bier aus der Pilsner Genossen- 
jschafts-Brauerei in Pilsen". ... Og alene det at 
rekvirere disse Sager i den tyske Tunge var 
Dhrr. en Svir! — 

Ellers var Opholdet i Restaurationsvognen 
ikke udelukkende behageligt; thi da Toget var 
l£ommet i fuld Fart, svingede og gyngede Va- 
^onen saa tøjlesløst, at Tallerkener, Glas, Fla- 
sker og Fade raslede rundt mellem hverandre og 
iruede med at gaa paa Gulvet. 

Ekstolderen greb med et rask Tag fat om 
sin Gieshiibler, ligesom den skulde til at 
lette: 

— Dette her er vist noget i Retning af, hvad 
Avisreferenterne kalder ,,en livlig Middag"! sagde 
han. 

Gustav Wied: Knagsted. 6 

— Ja, sagde Overlæreren, og han var ganske 
bleg — jeg er virkelig lige ved at blive søsyg- 
igen! ... Og hvordan skal jeg faa fat i mit Rund- 
stykke? 

— Hvor er det? 

— Jeg sidder og holder paa det med Foden; 
og Tallerkenerne her tør jeg ikke slippe! 

— Lad Du Rundstykket rulle, min Dreng! ... 
Saa nu kæntrer vil 

Toget slog en saa halsbrækkende Kurve, at 
Knagsted i en lynende Fart maatte plante alle 
sine ti Fingre henholdsvis paa Beefsteaken og 
mellem Brat-Kartofleme, for at de ikke skulde 
gaa samme Vej som Brødet 

— Det er dog den stiveste Kørsel! ... Skynd 
Dig lidt, Clausen, at vi kan blive færdige, inden 
vi ligger der! 

Men Clausen sad ivrig beskæftiget med at 
hente et halvt Spejlæg ned fra sit Frakkeopslag: 

— Aa-aa, min Frakke! klynkede han og for- 
søgte at gaa efter med Kniven. 

— Nu skær Du jo Halsen over paa Dig, 
Menneske! sagde Tolderen og rev Vaåbenet fra 
ham — Lad Du det sidde, til vi kommer i 
Land! 

Og de fægtede sig videre igennem Føden. 

— Nu har vi det jo forholdsvis godt ... 

— Aa, ja ... 

De var ved en Mellemstation sluppet ind i 

d^res egen Kupé og laa nu og døsede paa hver 
sin Sofa. 

— Er Du søvnig? 

— Ja-a ... lidt ... 

— Er Du færdig med din Cigar da? 

— Ja ... 

— Naa, lad os saa sove ... 

Der blev en lille Pause; og Clausens Øjne 
sank til. — Toget for brusende og raslende 
fremad; og dets slingrende Bevægelser rev og 
sled i de liggende. 

Pludselig trak Knagsted en lille Pakke frem 
af sin Jakkelomme og pakkede den op: 

— Vil Du ha' et Stykke Chocolade og sove 
paa, Clausen? 

— Aa, Du med din Chocolade ... 

Tolderen rakte en Tavle Cloetta over imod 
ham: 

— Vil Du bide? 

— Nej! 

— Jeg kan ogsaa godt bide det af for Dig. 

— Aa, lad mig nu sove, Knagsted! 

— Det er bare Elskværdighed fra min Side, 
lille Overmand; saa jeg synes, det er underligt, 
at Du ta'er det saa ukærligt. 

— Lad mig saa i Guds Navn bide da! 
Knagsted rakte ham Tavlen: 

— Værsgod ... 

— Tak ... (Clausen bed) ... Værsgod igen. 

— Mange Tak! ... Smager det saa ikke godt? 

6* 

— Udmærket ... Skal vi saa sove? 

— Ja ... Der var bare een Ting, jeg vilde ha' 
Lov til at sige først? 

— Hum ... 

— Jeg synes, Du saa' saa fornem ud før med 
det Spejlæg oppe paa Opslaget. 

— Saa-aa ...? 

— Ja. Du lignede en Ridder af den japane- 
siske Solorden. 

— Hum ... 

— Og Du skulde ikke ha' vadsket det af, sy- 
nes jeg. 

— Ikke ... 

— Nej. For her i Tyskland sætter man saa 
overordentlig Pris paa Dekorationer. 

— Hum ... 

— Og vi vilde begge to være blevet behandlet 
med langt større Agtelse. 

— Hum ... 

— „Hum", ja! ... Maa jeg sætte et Æg derop 
i Morgen, skal Du faa ti Kroner? 

Clausen gav ikke længere Lyd fra sig. Han 
sov. — Og Toget buldrede af Sted; og Vagonen 
slingrede ... 

Men Knagsted laa paa sin Sofa og stirrede 
med trætte Øjne op mod Lampen under Loftet. 
Han kunde nemlig ikke sove om Dagen; og 
allermindst paa Rejse. 

Det var sent paa Eftermiddagen; Solen 
hængte nede i Vest bag et Slør af Taage; Lav- 
ningerne dampede; og Fuglene gik til Ro ... 

Toget nærmede sig Berlin: 

— Det kan næsten ligne Nørrebro! sagde 
Overlæreren, da de bruste forbi nogle lange Ræk- 
ker af høje, skiddengule Huse og smalle, snorlige 
Gader. 

Men saa var det overstaaet; og de for igen- 
nem nogle Villabyer, hvor det gule Sand gloede 
frem i Havegangene; og hvor der var Forlystel- 
sessteder med Ballongynger og Karruseller. 

Og en Samling ,, Kolonihaver" passerede de 
med Hundreder af nøgne Tremmelysthuse, der 
lignede store, afpillede Dyreskeletter. Men bag 
„Ribbenene" saa man Borde og Bænke, hvor 
glade, langskæggede Tyskere sad med deres 
Koner og Børn og drak 01. — 

Derpaa kom der igen Kvarterer med Nørre- 
bros-Huse. Og Haverne forsvandt. — Men paa 
begge Sider af Banelinien stod høje, blomstrende 
Akasietræer. 

Ratsch! Toget suste ind under en Bro; og saa 
nok en og nok en. 

— Næh! sagde Clausen, der var bleven vel 
til Mode og lysvaagen efter sin Søvn — der kører 
jo ogsaa et Tog dér oppe! 

— Ja; det er Ringbanen. 

— Er det den, der nogle Steder kører oven 
over Husene? 

— Ja; og har Endestation paa Siegessaiile! 

— Det bli'er nu forfærdelig morsomt, Knag- 
sted, at se sig rigtig om! 

Ratsch! nok en Bro; og saa en Station, hvor 
det saa' ud, som om de ventende Passagerer stod 
magasinerede i Glasskabe? 

— Hvad hed den Station? 

— Det maa Fanden vide. 

— Se dér er en Kirke! 

— Ja. 

— Hvad hedder den? 

— Det maa Vorherre vide. 

— Vi maa da straks lidt ud i Aften, lille 
Tolder? 

— Det maa vi. 

— Hvor skal vi gaa hen? 

— Aa, jeg har tænkt mig, at vi gaar ned til 
Keck i Leipzigerstrasse. 

— Hvad er dér? 

— Der er Kødudsalg. 

— Kødudsalg ...? Hvad skal vi dog dér? 

— Se paa Varerne og ryge Tobak. 

Toget svingede ind paa Banegaardsterrænet. 
De elektriske Lamper rundt om var allerede 
tændt paa deres Standere; det var, som kørte 
man i det skæreste Maanelys. — Et Tog bruste 
forbi og bort. Og ét til paa den anden Side! 
Sang og rappe Hammerslag lød ud fra et nær- 
liggende Skur. Og rundt omkring fra Gaderne 
hørtes Sporvognsklokkernes Kimen, Avissælger- 
nes Raab og Motorvognenes tøf -tøf ... 

— Stettiner Bahnhofl sagde Overlæreren med 
straalende Øjne — Nu er vi der, Knagsted! 

— Ja, nu er vi der. 

De rullede ind under Glastaget; det lød som 
gjaldende Torden. — Lokomotivet fløjtede og gav 
Kontradamp. Toget holdt; Kupédørene reves op; 
og de reisende myldrede ud. 

To uhyre fede Mænd for i samme Nu løs paa 
hinanden og kyssedes en tre-fire Gange; det 
smældede, som naar man slaar sin flade Haand 
ned i en Skinkel — Hele Perronen kyssedes: For- 
ældre og Børn, Onkler og Tanter og Fætre og 
Kusiner og Bedsteforældre og Oldemødre ... det 
ligefrem pladskregnede med Kys! 

— Kys med! sagde Knagsted — ellers kan de 
se, at Du er Udlænding; og saa trækker de 
Dig op! 

En Drager kom til: 

— Bitte, haben Sie Gepåck, Hr. Doktor? 

— Kys Drageren, Clausen! saa bær han din 
Kofifert gratis. 

— Vrøvl ...! 

— H£tben Sie Gepåck, Herr.? 
Tolderen rakte Manden Garantisedlerne: 

— Og en Droske! 

— Jawohl! 

Mængden masede mod Udgangene. Der puf- 
fedes og stødtes og trængtes paa. Clausen blev 
formelig rullet rundt mellem et Par hæsblæsende 
Damer med Hatæsker. 

— Hier, hier! raabte Drageren og vinkede. 
Knagsted greb Overlæreren under Armen o^' 

halede ham med sig bagefter Vejviseren gennem 
en Glasdør til højre og ned ad en bred Sten-^ 
trappe. 

Dér nede stod en barsk Politibetjent med en. 
Masse smaa Blikskillinger paa et Stegespid. 
Han stak Drageren en Skilling ud: 

— Achthundert und vier und fiinfzig! 

— Jawohl! sagde Knagsted og trak videre med 
sin Jonathan. — 

Paa Torvet uden for Stationen var der et H a v 
af Drosker. 

— Achthundert und vier und fiinfzig! raabte: 
Tolderen. 

— Hier! 

Vognen kørte frem, og de to Venner steg op. 

— Gepåck, bitte? 

— Augenblick, ja ...! 

— Det er svært, saa Du er dygtig. Knagsted t 

— Ja-a, man er jo Verdensmand! 

Overlæreren vendte og drejede sig paa Sædet 
og saa' sig om til alle Sider: 

Droske efter Droske rullede frem foran Por- 
talen, fik Passagerer og rullede bort igen. He- 
stene borede sig ind mellem Sporvogne og Omni- 
busser, hvis Kuske bandte og skældte og truede, 
medens Cykler og Automobiler strøg hvislende og 
prustende forbi, og Togene inde paa Stationen 
hvinede, sydede og larmede ... 

Drageren kom med Kolterterne: 

— Fiinfunddreissig Pfennig! 

— Værsgod. 

— Danke schon! 

— Hotel du Nord, Unter den Linden! 

— Schon! 

Kusken smældede paa Hesten, og Drosken 
satte ind i Virvarret. 

— Det er dog uforsvarligt, saa han kørerf 
sagde Overlæreren og holdt sig fast med begge 
Hænder. 

Klip-klap, klip-klap! lød Hovslagene mod As- 
falten. Man snurrede om Hjørner og skar forbi 
Omnibusser. De elektriske Sporvogne kastede en 
Regn af Smaagnister frem under Hjulene. Cyk- 
ler kimede, Motorvogne tudede ... og Overlærer 
Clausen var ved at tabe sit lille Ve ir. 

— Nu er vi i Friederichsstrasse! 

— Er vi ...? Ja, jeg holder egentlig ikke af at 
køre ... 

— Ikke? ... Kan Du se det store Hus dér; det 
er en Kaserne. 

Drosken standsede med et Ryk. Fra en Gade 
ligefor Kasernen kom en Afdeling Soldater mar- 
cherende stive og strunke tværs over Kørebanen. 
Kasemeporten blev slaaet op som paa Tælling: 
€n...to! og Krigerne drog ind i Gaarden. 

— Det er stolte Ka'le at se paa, Clausen! 

— Ja ... sagde Clausen; han sad med Livet i 
Hænderne. 

Thi Færdselen, der var bleven standset af Sol- 
daterne, tog nu fat igen; og i et Par Sekunder 
var Gaden som en Malstrøm af Køretøjer. Tolv- 
ijorten Drosker, Arbejdsvogne, Omnibusser og 
Sporvogne syntes uhjælpeligt indfiltret i hver- 
andre som i en Knude. Men Knuden løstes paa 
det eleganteste uden at to Hjul saameget som 
havde skuret op ad hinanden. — Og Vognen tog 
igen Fart. 

— Kan Du sé, det gik, gamle Ven! 

Oppe ved Weidendammerbriicke var en Hest 
ialdet; den laa og sprællede og kunde ikke rejse 
sig igen. En Hoben Mennesker stod og betrag- 
tede den. — Men Drosken for ufølsom forbi og 
op paa Broen. 

— Nu kører vi over Spree, forklarede Tolde- 
ren — Og kan Du se Bygningen dér ovre til 
højre, med den forgyldte Peberbøsse paa Toppen; 
det er Rigsdagsbygningen. 

— Saa-aa ... Er vi ikke snart ved Hotellet? 



Digitized 



by Google 



91 



— Jo; nu er vi der om et Øjeblik! ... Kan Du 
se, der er Ringbanen igenl 

De for ind under en Jærnbro, der gik tværs 
over Gaden. I det samme bruste et Tog frem over 
deres Hoveder. Det lød, som ramlede en Verden 
sammen. 

Og da de kom ud paa den anden Side, var 
Overlæreren ligesom bleven et Kvarter mindre: 

— Er vi dog ikke snart ved Hotellet! 

— Jo, jo, jo! ... Se dér kommer en elektrisk 
Droske! Vilde Du ikke heller ha' kørt med saa- 
dan en? 

— Nej det véd Gud, jeg ikke vilde! 

— Saa, dér er Victoria Café! Og dér er 
„Linden". 

— Men næ-æ, sagde Overlæreren dybt skuffet 
— er Træerne ikke større! 

— Og dér ligger den verdensberømte Café 
Bauer! 

— Saa-aa ...? Men om jeg kan glemme, at 
Træerne ikke er større! 

— Og se derovre er Universitetet og Hoved- 
vagten og Tøjhuset og ... 

Clausen tog pludselig Hatten af og nikkede 
huldsaligt smilende ned mod Fortoget. 

— Hvem Fanden var det? spurgte Knagsted 
ærgerlig. 

— Det var jo Mikkelsen-Sej strup! 

— Hvad er det for en Bede? 

— Men, kære, det er jo ham, Skolelæreren, 
Du traf hos mig, mens jeg var syg! 

— Degnen!? raabte Knagsted og stak Hæn- 
derne besværgende mod Himlen — Ih Du alfor- 
barmende Gud! ... Degnen! med Grrækeme 
og R romerne og Morralen og Grrinet og hele 
det øvrige Jonstrupske Clavicordium ... Men det 
vil jeg sige Dig, Clausen, bruste han saa ud — 
møder jeg ham, myrder jeg ham! 

Drosken standsede. Man var ved Hotellet. 

Hos Keck. — 

Klokken var kun Va^^* ^S der var endnu ikke 
mødt ret mange Gæster. Ogsaa af ,, Værtinder" 
sad der kun en enkelt hist og her og sløvede over 
sit 01. 

Men de elektriske Blus og Kroner var tændt. 
Guldet lyste fra Lofts-Ornamenterne og Søjlernes 
Kapitæler; og de nøgne Mænd og Kvinder rundt 
paa de store Vægmalerier fremviste ublufærdigt 
deres hvide Lemmer. 

Clausen og Knagsted sad godt gemt bag en 
Søjle til højre for de forgyldte Glasindgangsdøre, 
der langsomt hvæsede op og i. De sad med hver 
en Kop café au lait foran sig; og Clausen glemte 
næsten at holde Ild i sin Cigar: 

— Hvad er det dog for et Sted, Du har ført 
mig hen? 

— Et meget udn\ærket Sted, lille Overdrev; 
og et Sted, der er fortræffeligt at faa For- 
stand af! 

Glasdørene hvæsede; og et Par halvvoksne 
Drenge paa en 16-17 Aar listede sky ind. De 
standsede brat op, blændede af Lyset og Guldet og 

Malerierne. Det var øjensynlig første Gang, de 
var her; og den ene gjorde en hurtig Bevægelse, 
som vilde han flygte. Men en beleven, kjole- 
klædt Kelner sprang til og anviste med en affabel 
Haandbevægelse de tvende Novicer Plads ved et 
noget afsides Bord ovre under Vinduet. 

Et Par Pigebørn klappede i Hænderne og slog 
en skingrende Latter op: 

— Die susse Jungen! Komm 'mal hier! 
Drengene bøjede rødmende Hovederne; men 

man kunde se paa dem, at de følte sig smig- 
rede. 

— Kommer her ogsaa Børn! sagde Clausen 
rystet i sin Grundvold. 

— Tjae, sagde Knagsted — dette er jo som 
en Slags Anskuelsesundervisning at regne for. 

— Jamen hvis nu en af disse ... disse Damer 
gaar hen og gfer sig i Lag med de unge Men- 
nesker ...? 

. — Det m a a de ikke. De skal blive siddende 
paa den Plads, de engang har valgt sig. 

— Naa-aa, sagde Clausen betydelig lettet — 
naa skal de det. 

— Ja ... Men Drengene kan godt gaa hen til 
„Damerne"! 

— Jamen det tør de ikke! nikkede Overlæ- 
reren fortrøstningsfuld. 

Knagsted smilede og klappede hans Haand: 

— Nej, det tør de ikke, nej ... Vi har jo selv 
været unge engang! 

Glasdørene hvæsede nu uophørligt. Gæsterne 
strømmede ind; Mandfolk i alle Aldere og af alle 
Samfundsklasser. — Ogsaa den ene „Dame" efter 
den anden kom fejende med Brask og Bram. De 
saa' sig rundt i Forsamlingen og smilede og nik> 
kede og hilste og tog saa Plads enkeltvis eller to 
og to ved Smaabordene midt i Salen. 

Men af og til kom der ogsaa listende en Bor- 
germand med sin Kone, og en Haandværker eller 
en Kommis med sin Kæreste. De saa' sig genert 
og forlegent omkring; men naar de først havde 
fundet sig en stille, skjult Plads, snakkede de 
ivrigt hviskende op og syntes at „more" sig for- 
træffeligt. 

Midt i Lokalet, lige under den største af Lyse- 
kronerne, havde en høj, slank, mørkhaaret og^ 
spraglet klædt ,,Dame" slaaet sig ned. Hun 
havde en stor skinnende Rubin i det ene Øre, og^ 
hendes lange, hvide Fingre lynede af Diamanter. 
Hun gestikulerede livligt til højre og venstre og^ 
sagde Vittigheder rundt til Kollegerne. 

— Det er „Dronningen", sagde Knagsted — 
Der er ikke eet af de andre Pigebørn, som vover 
at sætte sig paa hendes Plads! 

— Saa-aa? Overlærerens Øjne lyste — Hvem 
har givet hende den Rang? 

— Véd det ikke . . . formodentlig Kejseren; 
han blander sig jo op i alting! 

En Herre i lang, gul Støvfrakke og høj Cy- 
linderhat rejste sig fra et Bord og gik. Og lidt 

efter samlede ,, Damen", han havde siddet og 
konverseret, Tøjet sammen om sig, rettede paa 
sit blomstersmykkede Møllehjul af en Hat og for- 
svandt samme Vej. — — Kollegerne saa' mis- 
undelige efter hende. 

— Hvor skal de nu hen? 

— Clausen, Clausen! ganske vist er Du fra 
Oammelkøbing, men ... 

Overlæreren rødmede dybt og skjulte sit An* 
sigt over sin Kaffekop. 

— Næ, sikken en sød lille Gretchen! Knag- 
sted pegede hen mod en ganske ung Pige, paa 
en 15 — 16 Aar vel, som kom svansende ind ad 
Døren. Hun var lang, opløben og næppe fuld- 
voksen. Hendes lyslokkede Haar hængte i en 
Pisk ned over hendes stumpede- Jaket; og paa 
Hovedet bar hun en lille, hvid Straahat med 
lyseblaat Baand om ... Hun saa' ud, som skulde 
hun paa Skoleskovtur. 

,, Dronningen" rejste sig og vinkede og nik- 
kede; og Pigebarnet skyndte sig hen til hende 
og tog Plads ved hendes Bord. 

— Det burde nu forbydes! sagde Clausen 
oprørt. 

— Ja, er det nu ikke underligt, kære Ven, 
nikkede Knagsted — men det er mig faktisk umu- 
ligt at blive sentimental over dette her! 

— Hva' mener Du med det? 

— Jeg mener, at disse kære Pi'er har det jo 

udmærket. Se bare, hvor ^lade de ser ud; og 
hvor pyntede de er, og hvor de snakker løs! 

— Jamen, naar de saa kommer hjem! 

— Mener Du: alene? 

— Uf ... Jal 

— Aa, saa sover de og laver Kaffe og læser 
Romaner og tænker paa Stadsen til den næste 
Aften, og ... 

— Men naar de saa bliver gamle ...? 

— Ja-a, sagde Knagsted og kløede sig betænke- 
lig i Haarfylden — saa blfer det vel nok lidt 
trist ... Men saa kan vi Pebersvende jo ta' og 
gifte os med dem! 

— Godaften, Diherrrrerr! Saa vi skal 
trræffe hverrandrre paa di on-de Veje, hæ hæ? 

Clausen stivnede af Rædsel: thi det var Hr. 
Skolelærer Mikkelsen-Sej »trup, som stod dér 
bukkende, smilende og hvidslipset 

— Hworr Godtfolk err, kommer r Godtfolk 
til! vedblev Degnen, og hans Ansigt skinnede i 
det elektriske Lys buttet og rundt som en over- 
salig Englebagdel — Tilla-derr I, at jeg sætter r 
mig ved Jerr? 

Og han satte sig. 

Clausen skævede om mod Knagsted for at se 
Virkningen. Men Tolderen smilede ganske fred- 
sommeligt og sagde yderst venligt: 

— Det er os en Fornøjelse, Hr. Sejstrup! 

Og saa gloede de alle tre stift paa hinanden 
i et Par Sekunder. 

Gustav Wied: Knagsted. 7 

— Herr err sælsomt at wæ-rre! begyndte saa 
Degnen paa en frisk — Men man børr jo se det! 
... Diherrrrerr drrikkerr Kaffe? 

— Ja ... Vil De ha' en Kop med? spurgte 
Knagsted. 

— Tak, som by-dérr! 
Kaffen blev bestilt og bragt. 

— Har De været længe i Berlin, Hr. Sejstrup? 
... Værsgod her er Fløde. 

— Tak, Tak! ... I fir re Dage; og herrfrra r rej- 
ser r jeg til Par ris og London. 

— Naa, det kan nok være, at De skal ud at 
muntre Dem! 

Clausen sad ganske betuttet over Tolderens 
Venlighed. 

— Det err ikke forr at ,, muntr re" mig, Hrr. 
Kontr roUør r, at jeg r rejser r I 

— Naa, ikke det, naa ...? 

— Det høje Minister rium harr wærret saa 
naa-dig at tilstaa mig tr rehundr rede Kr roner r, 
og disse Penge gjørr jeg nu Studier r forr. 

— Her hos Keck? 

— Herr ved Keck, ja; og andrre Steder r. 

— Ah-h! ... Har De lagt Mærke til den lille 
Dame derovre; hende med den hvide Hat? (Hr. 
Mikkelsen drejede Hovedet om i den angivne 
Retning.) Hun ser brillant ud, hva'? 

— Aa ja, sagde Degnen roligt og sagligt — 
hun synes at have et meget behageligt Læ- 
gem ... 

Pludselig vendte alle Ansigter sig om mod 
Indgangsdøren; og to Kelnere løb hurtig hen og 
aabnede den paa vid Gab: 

En høj, livréklædt Tjener kom ind med en 
lille, sammensunken Olding næsten hængende 
ved sin Arm. Den gamle stagede sig frem ved 
Hjælp af en Stok. Han var hvidhaaret; og hans 
lille rynkede Ansigt var pergamentgult. Men de 
smaa brune Øjne skinnede af Liv under et Par 
buskede Bryn. Han lignede en Rovfugl ... en 
gammel, syg Rovfugl, der ikke vil dø. 

Han blev modtaget med Haandklap og Bravo- 
raab. Og alle Pigebørnene rejste sig og vin- 
Itede: 

— Hier! Hierl 

Men Tjeneren slæbte af Sted med ham hen til 
Midterbordet, hvor ,, Dronningen" og den lille 
„Gretchen" sad. Dér blev den gamle anbragt 
paa en Stol midt imellem dem. 

Saa trak Tjeneren sig tilbage; og Kelnerne 
stimlede sammen om Bordet. 

Den gamle lagde en rystende Arm om Halsen 
paa hver af de to Piger: 

— Was woUen Sie denn heute Abend haben, 
meine kleinen Damen? 

Knagsted, Clausen Og Degnen fulgtes ad gen- 
nem Friederichsstrasse op mod ,, Linden". 

Fortovene vrimlede af leende, pludrende og 
kurtiserende Fodgængere. Ude paa Asfalten 

7* 

krydsede Drosker hinanden i susende Fart, 
Tændstikkesælgere skreg op med deres Varer. 
En Politibetjent slæbte af med et hvinende 
Fruentimmer. En Hest gled ud og styrtede ... 
Og højt over den hele Hurlumhej lyste koldt og 
lidenskabsløst de blege elektriske Lamper. — 

Paa Hjørnet af en Sidegade skinnede en 
Række oplyste Ruder frem. Og over Døren 
stod med store gyldne Bogstaver: Café Natio- 
nal. 

Degnen standsede: 

— Titter r Diherrrrerr ikke med herr ind? 

— Nej, nu vil vi skam hjem og i Seng! sagde 
Knagsted — Klokken er jo straks Et! ... Hvad er 
dér inde at observere? 

— Derr err og-saa ulykkelige Pigebør m; men 
di err en Grrad r ringer re end ved Keck. 

— Har De ikke faaet Pi'er nok endnu, Sej- 
strup? 

— Jeg err Medlem af For reningen mod Lov- 
beskyttelse forr Usæ-delighed, sagde- Degnen med 
dystert Alvor — og desaarrsag gjørr jeg Stju- 
dierr til en liden Opsats om disse arrme Kvin- 
ders Liv og Færrden. 

Og saa fosvandt han i Kafeen. 

— Trehundrede Kroner! sagde Clausen lidt 
efter — Han kan da virkelig ikke rejse hele 
Europa rundt for det Beløb! 

— Ok Gud jo! sagde Knagsted — Og Du skal 

se, han bringer nok godt og vel et Hundrede 
med sig hjem igen! ... Det er jo een af Grundene 
til, at vi ikke kan staa os imod dem, Fanden 
maa vide, hvordan de bær' sig ad, men nu 
iik han da straks pumpet os for den Kop 
Kaffe! 

Fortovet paa højre Side af „Linden", lige fra 
Brandenburger Thor til helt op forbi Konigliches. 
Schauspielhaus, stod pakkende fuldt af nys- 
gerrige. 

Klokken tolv vilde Kejseren komme forbi. 
Der skulde afsløres et eller andet „Denkmal" 
ude omkring ved Thiergarten. (Der skal altid 
afsløres ,,Denkmaler", naar man er i Berlin). 
— Større og mindre Militærafdelinger var alle- 
rede draget forbi med brogede Standarter og 
buldrende Musikkorps. Lange Rækker af Vogne- 
med latterlig udpyntede Studenter i røde, blaa 
og grønne Uniformstrø jer og hvide, stramtslut- 
tende Vadskeskinds-Benklæder var jaget samme 
Vej. Officerer med klirrende Sporer og vajende- 
Hjelmbuske stoltserede af Sted ude paa den af- 
spærrede Asfalt ... Og beredne Politibetjente for 
frem og tilbage imellem dem, slog ud med deres- 
hvidhandskede Hænder og raabte op og gav Or- 
drer, medens de gyldne Hjelme lynede i Solen, 
og Skummet fløj i store Flager fra Hestenes 
Bidsler ... 

Overlærer Clausen stod helt oppe paa Spidsen 
af sine længste Tæer uden for Café Bauer. 

— Er han der? spurgte Tolderen, som mere 
besindig sad ved et Bord og nød en Kop Choco- 
lade. 

— Nej, endnu ikke ... Clausen strakte sig 
stedse mere og mere; det saa ud, som trænerede 
han sig til at gaa til Vejrs. 

— Men Clausen dog, at Du ikke kan passe 
paa! 

— Hvad er der? 

— Nu har Du jo igen glemt at knappe dine 
Bukser! 

Overlærerens Hænder tumlede forvildede ned 
til Knapperne og fik Forretningen besørget. 

— Det er da ogsaa forfærdeligt! sagde han. 

— Ja, Du bør fæste Dig en Kammerjomfru. 
En raslende Trommehvirvel blandet med 

skingre Kommandoraab lød ovre fra Hovedvag- 
ten. To Politibetjente paa blankbrune, prustende 
Heste kom i susende Trav ned langs Rækkerne. 
Og der gik en bølgende Uro gennem Mængden^ 
og en hastig Mumlen: 

— Der Kaiser! Der Kaiserl 

— Der er ban! sagde Overlæreren. Og Tol- 
deren glemte sin Besindighed og for op ... 

Som et Lyn strøg den kejserlige Ekvipage 
forbi paa sine Gummihjul. Man saa kun i et 
Glimt Majestætens blege Ansigt med de bredt 
udspilede Flagermusevinger op langs Næsen. 

Hans smaa, kolde Øjne gled sky og hastig ind 
mellem Publikum til højre og venstre; og han 
bøjede næsten umærkeligt Hovedet og hilste med 
Haanden op mod Uniformshuen. 

Kun enkelte Hatte løftede sig for ham; og hist 
og her lød et spredt Hurra ... 

Man fik det Indtryk, at ,, Folket" snarere syn- 
tes at overvære et eller andet Skuespil, end at 
det netop stod Ansigt til Ansigt med sin af Gud 
beskikkede Cæsar. 

Vognen forsvandt; og Menneskestrømmen slog 
sammen bag den. 

— Saa fik Du da ham at se, Clausen. 

— Ja-a ... Han saa' ikke glad ud ... 

— Aa n/ej; de gemytlige Monarkers Tid er 
forbi, lille Overdrev! ... Men dér er nok mer' 
Halløj! 

En ti-tolv skarpe, hvinende Piber akkompag- 
neret af lige saa mange taktfaste Trommer lød 
nede i Friederichsstrasse: En, to — en, to! man 
kunde ligefrem se Soldaternes disciplinerede Ben 
maale Gaden af som en Afdeling vandrende 
Passere. De kom nærmere og nærmere; man 
kunde tydelig høre Fodslagene mod Asfalten nu. 
Men saa, pludselig, satte et hundredestemmigt 
Orkester i med et Brag, der overdøvede al anden 
Lyd: Heil Dir im Siegeskranz, Herrscher des 
Vaterlands — Heil, Konig Dir! ... 

Musikken slog ind mod Husenes Fagader, 

kastedes tilbage og sank og steg i den snævre 
Gade og tog Fart og joges fremad, indtil den 
slyngedes ud over ,, Linden" som en Kaskade af 
Toner! 

Atter for alle Gæsterne op fra deres Stole 
og ud paa Fortovet. Det var Vagtparaden, der 
trak op. Og nu svingede den om forbi ,, Bauer". 

Thsjim da-da, thsjum da-da, bum, bum, 
bum: ... Fuhl in des Thrones Glanz, die hobe 
Wonne ganz, Liebling des Volks zu sein — heil, 
Konig, Dir! sang Instrumenterne; og enkelte højt- 
stemte Patrioter faldt i med, idet deres Ansigter 
formelig blev blege af Begejstring, medens en 
hellig Gysen rislede dem ned gennem Rygraden. 
Hatte blev svungne; og der lød Haandklap og 
Hurraraab ... Dette var Mad for Mons ,, Fol- 
ket"! 

— Man faar saadan en Lyst til at være Sol- 
dat! 

— Saa-aa? 

— ... Og saadan en Lyst til at gaa paa med 
Bajonetten! Overlæreren gjorde med knyttet 
Haand et vildt Udfald mod Tolderens Ribben. 

— Rider Maren Dig!? 

— Det er den Musik! sagde Clausen og 
hans Øjne gnistrede af Gaapaalyst. 

— Jeg har Gudhjælpeme aldrig kendt Mage! 
... Vil Du slaa? 

— Nej jeg vil ikke; men ... men ... 

— Men hvad? 

— Jeg ... j€g er kommet til at tænke paa mit 
Fædreland! 

— Dit ...? ,,Nu be'er jeg Dem Fru Heil- 
bunth"!! 

— Ja, Du er naturligvis Anarkist! 

— Sig mig, Clausen: er Du bleven gal? 

— Nej, jeg er ikke! 

— Naa dog ikke? 

— Nej ... men saadan en ... Vandmand, som 
Du, kan naturligvis ikke føle Begejstring! 

— Jo, det ved Gud, jeg kan! Jeg er for Eks- 
empel for nærværende ganske rasende begejstret 
over Dig! 

— Uff ...! sagde Clausen og sank slapt ned 
paa sin Stol. — 

Musikken kunde nemlig ikke længere høres. 

— Gør mig den Tjeneste at læse dette her. 
Knagsted ... 

— Hvad er det? 

— Det er en lille Novelle, Rasmus Vridsløse 
har skrevet. Jeg synes, den er saa nydelig. 

— Hum .. kan man nu heller ikke ha' Fred 
for ham heri 

— Vil Du ikke læse den? 

— Nej; jeg har sgu faaet tilstrækkelig af den 
Tønde. 

— Aa, gør mig nu den Tjeneste, hva'? 

De sad og drak ,,F€m-The'' og studerede de 
danske Aviser i Café Westminster. 

Knagsted rakte godmodigt Haanden ud og tog 
Bladet: 

— Naa, i Guds Navn dal sagde han og 
læste: 

Paa Stylter. 

Lille Marie vilde gerne have sig et Par 
Stylter. 

Hun bad sine Forældre om at give sig dem; 

men de sagde Nej. En lille Pige har ikke 
godt af at faa Stylter. Der var een, som havde 
brækket sin Arm, og een, som havde knust et 
Ribben. Marie maatte vente, til hun blev tolv 
Aar. 

Men Marie kunde ikke vente, til hun blev 
tolv Aar. Det sagde Forældre altid, og det 
gik saa forfærdelig langsomt med Aarene. 
Og dai hun gik i en kristelig og god Skole, 
vidste hun nok, hvem hun skulde bede. 

Hun delte Soveværelse med sine Forældre, 
ior de var ikke videre velhavende. Hver 
Aften, naar hun laa under sin lille Dyne, 
sagde hun en smuk lille Aftensalme: 

Nu titte til hinanden de favre Blomster smaa. 
De muntre Fugle kalde paa hverandre ... 

Det var jo egentlig en Morgensalme, men 
lille Marie vidste ikke bedre, og det var jo 
netop det yndige ved det. 

Derefter sagde hun smukt Godnat. Men 
saa snart hun troede, at Far og Mor sov, fol- 
dede hun igen sine smaa Hænder og bad højt 
•og tydeligt: 

,,Kære lille Vorherremand ... giv mig et 
Par Stylter." 

Saadan gik det hver Aften, og hendes kær- 
lige Forældre talte om det. 

,,Vi burde nu give hende de Stylter for 

Vorherres Skyld,'* sagde vores Mor, ,,at hun 
kan blive ved at tro paa ham." 

„Vi kan ikke risikere hendes Ribben for 
Vorherres Skyld," sagde vores Far, ,,men vi 
kan give hende et Par Knapstøvler." 

„De er jo meget dyrere." 

,,Ja, det er de, men saa skriver jeg bare- 
en lille Historie om det." For vores Far var 
Digter, og han skrev i alle Landets Blade. 

Saa enedes de om et Par Knapstøvler som 
mindre farlige. I den sorte Nat satte de dem 
foran hendes Seng, saa kunde hun se sine 
Ønskers Maal, straks hun vaagnede. Vores- 
Far og vores Mor laa spændte under Tæp- 
pet. 

Og lille Marie vaagnede og gabede og pud- 
sede Næse og satte sig op paa sin lille, hvide- 
Ende. 

Hun gned Øjnene og gabede igen og gned 
atter Øjnene. Saa foldede hun Hænderne og 
rakte dem op jnod Loftet og sagde i den 
højeste Forbavselse og Fortvivlelse: 

,,Men sødeste, rareste lille Vorherremand 
dog ... kender Du da ikke Forskel paa et Par 
Knapstøvler og et Par Stylter." 

Rasmus Vridsløse. 

Knagsted lagde stille Avisen fra sig. 
— Naa? spurgte Overlæreren ivrig — synes 
Du saa ikke, at den virkelig er nydelig? 

— Nydelig, jo! nikkede Tolderen — Fin og 
nobel Poesi. Og saa ganske fri for Sentimentali- 
iet og andet Øllebrød. Jeg begynder sgu snart 
at forlig© mig med Gerningsmanden. Han bør 
ha' Digtergage! 

Thiergarten er dét smukkeste ved Berlin. Og 
vidunderligt er det, at denne pragtfulde Skov har 
kunnet vokse op i dette ræverøde Sand. 

Men nu staar den der altsaa! — 

Clausen og Knagsted kom flyvende i ,,Taksa- 
meter" ud gennem Brandenburgerthor. Deres 
Hoveder dinglede som paa et Par kinesiske 
Dukker. 

— Jeg holder nu egentlig ikke af at køre, 
Knagsted ... 

— Nej, det gør Du nok ikke. 

Vognen tumlede tværsover Sporvognsskin- 
neme og ned ad Alleen til højre om forbi Rigs- 
dagsbygningen. 

— Det er et nydeligt Palads! 
Clausen skævede ned mod Vennen: 

— Synes Du? 

— Ja; og saa let og elegant i alle sine Li- 
nier! ... Bare det ikke gaar direkte til Himmels 
engang! — 

Saa skar de omkring Siegessaiile og ned ad 
Siegesallé, hvor alle de hvide Kolossalstatuer, 
lyser mod Træernes mørke Baggrund. 

— Dette er virkelig pompøst! sagde Knag- 
sted — Sikken en Mængde Sejrherrer, Preusen 
har haft! 

Vognen naaede ned til Enden af den lange 
Allé i mindre end to Minutter. 

— Vend Dig om, sagde Tolderen — saa skal 
Du se. 

Clausen vendte sig og saa* som i et glimtende 
Syn de to Rækker skinnende Marmorfigurer og 
nederst nede som Afslutning den høje Obelisk 
med den gyldne Sejrsballeteuse paa Spidsen 
gnistrende i Formiddagssolen. 

— Pragtfuldt! 

— Pragtfuldt, ja; det er bare kedeligt, at hun 
deroppe ikke kan bevæge Armene! — 

Saa for de ned ad Thiergartenstrasse, hvor 
Million jødernes Villaer ligger Side om Side med 
prangende Blomsterhaver foran. — Og mellem 
Urterne springer de nydeligste Raadyr og Harer; 
og bag Buske og Bladplanter titter skælmske 
Nisser og Nisinder frem med røde Tophuer over 
deres hæslige Porcelænsfjæs. 

— Dette vilde faa Hjertet til at hoppe i Livet 
paa mine smaa Paludaner derhjemme paa Rør- 
holm! sagde Tolderen — Og sikken et Par dejlige 
Hunde dér! 

Inden for et lueforgyldt Havegitter sad et Par 
vældige, blaa Grand Danois'er paa deres Haler 
og saa ganske idiotiske ud. 

— Var de ogsaa af Porcelæn? 

— De var ogsaa af Porcelæn, ja, eller hvad 
det nu er for et Arkanum ... Jeg synes for Resten, 
det er underligt, at man ikke har anbragt saa- 
dan et Par oppe foran Rigsdagsbygningen! — 

Nu bøjede Vognen ned ad en Tværvej ind 
mellem Træerne. Her var friskt og svalt og 
ingen Porcelænsfigurer. — Endnu da! 

Paa Bænkene derinde sad Ammer og Barne- 
piger i spraglede Nationaldragter: korte sorte 
Kjoler med brede, kulørte Borter, sviklede Strøm- 
per og store, hvide, flagrende Hovedsæt — De 
generede sig ikke, disse Damer; naar Børnene 
iølte en eller anden større eller mindre Trang, 
knappede de ned, eller løste op og præsenterede 
alle Ungens ganske Herligheder lige i Aasynet 
paa de forbipasserende. 

— De kunde dog gerne gaa ind mellem 
Træerne ... sagde Clausen uvilligt. 

— Det synes jeg ogsaa, sagde Knagsted — 
Men det vil de altsaa ikke I 

Kusken kørte til Side paa Vejen; og Vognen 
holdt. 

— Hvad er der nu paa Færde? 

Det var et helt Optog, som kom dragende 
jforbi: 

I Spidsen red et Par middelalderlige Ridders- 
mænd med Fjerhatte, Pludderbukser, Kravestøv- 
ier og guldbroderede Fløj eisvamse. De sad 
3trunk i Sadlerne med den venstre Haand støt- 
tet ind mod Siden. Og Hestene var pyntet med 

Gustav Wied: Knagsted. 8 

„Skaberakker" og broget Lædertøj. — Tæt efter 
Forriderne fulgte Vogn paa. Vogn, vel en tyve 
Stykker, prydede med Flag og Grønt og fulde af 
pludrende og leende Mænd, Kvinder og Børn. — 
I den midterste Vogn sad et Orkester paa 10 — 12 
Personer, der truttede og trommede og trianglede, 
saa det klang i Skoven. — Under alle Vognene 
hang i svære Jæmkæder dinglende Øltønder med 
Løvværk om Maven. — Og det hele Tog sluttedes 
af to beredne Landsknægte i Læderkøllerter og 
med opkrammede Faldehatte og lange, vimpel- 
prydede Lanser. De pustede og stønnede under 
Stadsen, og Sveden drev dem i stride Bække ned 
over deres røde, grinende Ansigter ... 

Droskekusken saa' misundelig efter Toget og 
satte vemodig Vognen i Gang igen: 

— Det var en ,, Schneiders-Forening, der holdt 
Skovtur, forklarede han. 

Og man kunde se paa hans svømmende, drøm- 
mende, længselsfulde Blikke, at han med Glæde 
vilde have trakteret Foreningen med et helt 
Dusin Patent-Sakse for at kunne have faaet Lov 
ti] at tage med. 

De kørte rundt ad en Mængde krydsende, 
grusbelagte Stier og brede, asfalterede Veje. Og 
stadig vekslede Omgivelserne. Snart var det, 
som befandt man sig i en ensom, vanrøgtet Skov, 
hvor Træerne groede, som de havde Lyst til, og 
hvor Grenene daskede den vemodige Kusk om 

Ørene og var ved at rive Voksdugshatten af ham. 
— Og snart rullede man henad store, lyse Ave- 
nuer med Sporvogne og Omnibusser og elek- 
triske Standere. — Men belo Tiden var det Thier- 
garten. 

— Schloss Bellevue! meldte Kusken, da Vog- 
nen passerede en stor, graa, toetages Bygning 
med spidstopløbende, teglhængt Tag over tvende 
Rækker høje, smalle Vinduer med Hundreder af 
smaa, skinnende Ruder ... 

I den øde, græsbevoksede Slotsgaard stod et 
Par rustne Kononer paa deres Granitfundamen- 
ter og gloede dumt-truende ud over Vejen, 

— L'ancien regimel sagde Overlæreren; han 
kunde nemlig Fransk. 

— Ja, sagde Tolderen — den gamle lykkelige 
Tid! Hvem der var sin egen Oldefader. Den- 
gang var der da noget, maji kunde ha' Re- 
spekt for. 

— Mener Du det? 

— Ja, det véd den sødeste Grød, jeg gør! Alt 
dette hér med Frihed og Fremskridt og elektriske 
Sporvogne og styrbare Balloner gfer jeg Døden 
og Djævelen! Man bli'er saa træt af det. Nej: 
Portner paa et gammelt Kongeslot før 1789 ... 
det er Idealet! 

Clausen vendte sig om mod Vennen og saa 
indtrængende paa ham: 

— Jeg vilde saa gerne tale rigtigt med Dig, 
Knagsted, sagde han — om alting ... 

8* 

— Tal væk! 

— Jamen, bedst som vi saa taler, saa skær Du 
det hele i Stykker ... 

— Gør jeg det? Det er ikke rigtigt af mig. 
Men det er vist ogsaa kun, naar jeg er sulten. 

Kun i en otte-ti Dage skulde Deherrer op- 
holde sig i Berlin. Og Knagsted trak derfor sin 
Ven rundt paa Museer og Samlinger og i Teatre 
og Varietéer, saa at de begge blev dødtrætte. 

— Men Du maa ha' noget med hjem at te ve 
paa, lille Clausen! ... Saa gaar vi her indl Det 
er Tøjhuset. 

De gik igennem mange store og høje Sate 
fyldte med Kanoner og Faner og Vaaben af alle 
Arter og fra alle Tidsaldere. 

— Det er ikke noget at se paal Kom bare 
med mig! 

— Her er dog ellers mange interessante ... 

— Javel saa! Men kom bare med mig! 

Og de travede og travede. Og Folk vendte 
sig og saa efter den lille underlige, behaarede 
Mand, der trak af med den høje, smukke, bam- 
ligt-udseende Herre ... En Sancho Pansa med en 
Don Quixote. 

— Her er det, sagde Knagsted — her nede £ 
dette Hjørne. 

Og lidt efter stod de foran en stor, mange- 
kantet Glasmontre, hvori der bag Ruderne saas 

Hundreder af Ordener og Medaljer i spraglede, 
mangefarvede Baand. Men øverst oppe i Mont- 
ren, paa en lille fløjelsbe trukken Forhøjning laa 
en gammel, trekantet sort Filthat, rustrød af 
Ælde, forhullet og forrevet og paa enkelte Steder 
sammensyet med grovt, graasort Sejlgarn. 

— Ser Du den? spurgte Tolderen i en næsten 
højtidelig Tone — Ser Du den Hat der? 

— Ja ... 

— Jeg kommer aldrig til Berlin, uden at jeg 
gaar her op og holder Andagt. 

— Saa-aa ...? Og hvis er da den Hat? Over- 
læreren blev smittet af den andens Højtidelighed; 
han var ganske bleg. 

-7- Det er Napoleon den Stores! 

— Napoleon den Stores ...? 

— Ja ... 

Der blev en Pause paa næsten et Minut. — 
Man hørte Publikum rundt i Salene tale og le. 
Og ude Unter den Linden lød Raab og Vogn- 
tummel og Larm af brusende Liv. 

— Véd Du, hvad jeg altid tænker paa, Clau- 
sen, naar jeg staar her? 

— Nej ...? 

— Jeg tænker paa, at hvis jeg uden at blive 
nappet kunde stjæle denne Hat og bringe den 
tilbage til Frankrig, saa gjorde jeg det, selv om 
jeg skulde blive radbrækket bag efter. 

^- Og hvad skulde saa det gøre godt for? 
spurgte Clausen uvilkaarlig. 

Tolderen løftede Hovedet med et Ryk; 

— Nej, sagde han smilende — nej, naturlig- 
vis har Du Ret, gamle Idealist! Hvad i h e d e 
Helvede skulde det ,,gøre godt" for! ... Kom 
lad os saa gaal 

— Jamen Knagsted ... Knagsted ...! 

Men Ekstolderen var allerede langt borte. 

Da de paa Tilbagevejen kom igennem ,,Ruh- 
meshalle", standsedei de et Øjeblik op foran det 
store, herlige Olietryk, der forestiller Kejser 
Wilhelm den Første som Triumfator i Guldkaret 
med seks hvide Heste for og omgivet af Gene- 
raler og Balletdanserinder. 

— Det er virkelig smukt, sagde Knagsted — 
Tirkelig smukt! Men da jeg sidst var i Berlin, 
saa jeg et „Ansichtskart" af Bismarck, der bli- 
ver mftdtaget i Himmelens Vinterhave af Steen 
Peder og nogle andre salige ... det var dog 
alligevel næsten endnu smukkere! 

Udenfor piskede Regnen. ' — Der lød eii 
ustandselig Pladsken og Siven ind fra Gaden; og 
Lindetræerne derude stod og saa højst melan-^. 
kolske ud med deres dryppende, dyngvaade 
Blade. 

Knagsted sad nede i Hotel du Nords Læse- 
salon og drak Morgenkaffe. Lokalet var øde^ 
mørkt og tomt; han var den eneste Gæst, der 
endnu var krøbet ud af Sengen. Og Kloklfen var 
endda godt paa Vej til ti. 

Han gabede og skudrede sig og mumlede halvt 
højt: 

— At man ikke bliver Delirister til Hobe ... 

Døren ud til Forhallen blev rask aabnet, og 
en ung Mandsperson traadte fløjtende ind. Men 
straks han opdagede Herren henne ved Kaffe- 
bordet, holdt han inde med Musikken og satte 
sig stille hen ved Vinduet og saa' ud over „Lin- 
den". — „Han var høj, slank og velskabt med 
blond, lokket Haar og et smukt formet, noget 
solbrændt Ansigt, der lyste af Ungdom og Livs- 
mod" ... som der staar i Romanerne. Og han 

syntes at bryde sig Fanden om Regnen; sa^ 
ligefrem og smaahoppede paa Stolen af bare 
Velvære. 

Knagsted skulede over sin Kaffekop hen mod 
ham: 

— Hum ... svært saa han ha'de Raad til at 
rutte med Humøret! Det var sgu længe siden^ 
at en anden En ha^de været saa velbeslaaetl ... 
Men, hvor ha'de han set det Mælkebrøds^Aasyn 
før, og de „Lokker" ...? 

Den unge Mand, som vist følte, at han blev 
iagttaget, vendte sig fra Vinduet og saa' hen 
mod Tolderen. Han syntes at studse; og ganske 
uvilkaarlig rejste han sig halvt op fra Stolen og 
bukkede: 

— Godmorgen ... 

— Godmorgen ... hilste Knagsted noget mod- 
villigt — Saa De er dansk? 

— Ja ... 

— Jeg synes, jeg skulde kende Dem ...? 

— Ja, jeg synes ogsaa ... 

Pludselig gled der et Smil over Tolderens 
Ansigt: 

— De er jo Studenten fra Charlottenlund! 
Den unge Mand smilede ogsaa og rødmede: 

— Ja ... Og De er en af de Herrer, der sad 
paa Bænken, og ... 

— ... og saa' Skandalen, ja! ... Men hvor 



er Pigebarnet? 

Studenten rødmede endnu dybere: 

— Hæ ... lo han genert — hun ligger oppe og 
sover. 

— Er I rendt hjemmefra? 
Nu lo den unge Mand højt: 

— Nej ... næ ... nej! Vi er ude at rejse med 
hendes Mo'er! 

— Gratulerer I 

— Tak ... hæ ... 

— Naa ja, det har jeg nok for Resten gjort 
een Gang! 

— Ja ... hæ ... Men da ha'de vi ikke sagt 
det endnu ... (Pludselig lyste der to smaa skin- 
nende Lyksalighedsblus frem i hans Øjne:) — 
Ber er hun! 

Døren til Forhallen var igen bleven aabnet, 
og en ung Dame viste sig paa Tærskelen: 

— Hugo, Mo'er venter ... 

Ogsaa hun var lys og blond og straalende som 
en ... som en Søndag i Maj! 

— Hugo, Mo'er venter ... 

— Ja, nu kommer jeg! 

Studenten havde rejst sig og bukkede nu let 
hen mod Knagsted som til Afsked. 

— Aa, maa jeg ikke se hende rigtigt ...? Tol- 
deren blev selv højst forundret over, saa blød 
og bedende hans Stemme lød. 

Den unge Mands Øjne lyste: 

— Jo! sagde han og gik hen og tog Hjer- 

ienskæren ved Haanden — Hun er ogsaa nok 
værd at se paa! ... Her er en Herre, som 
gerne vil hilse paa Dig, Agnes! (Han førte 
hende nærmere hen til Bordet:) Kender Du ham 
ikke? 

— Nej ... sagde hun forvirret — næ-æ ... 
Studenten lo højt. 

— Jeg er ,, Livsens Ondskab"! sagde Knagsted 
med mørk Stemme. 

— Livsens ...? 

— Livsens skinbarlige Ondskab, ja! 

— Jamen, Hugo, jeg ... 

Studenten stod ubarmhjertig og nød hendes 
Hjælpeløshed. — Men saa fik han alligevel Med- 
lidenhed: 

— Skal vi ikke fortælle hende, hvem ...? 

— Nej! Næ-el sagde Knagsted afgjort. 

I det samme kom Clausen ind af Døren ... 
morgenfrisk, ren og munter. 

— Og dér er „Livsens Godhed", smukke Frø- 
ken! præsenterede Tolderen. 

— Ja! sagde Studenten og hilste overrasket — 
der er virkelig den anden! 

Overlæreren stod som Loths Hustru. 

— Ja, gaa saa. Børn! nikkede Knagsted — Og 
Tak, fordi I har vist Jer! 

— Jamen skal vi ikke ... skal vi ikke præ- 
sentere ...? 

— Nej! Gaa saa! 

Den unge Mand lo igen saa det klang i 
Stuen: 

— Dette hér er virkelig et morsomt Rejse- 
eventyr! ... Kom saa, Agnes! 

Og de gik. — Og udenfor piskede Regnen. 

Overlæreren var bleven staaende midt i 
Værelset. Han saa', reverenter talt, ligefrem 
dum ud. 

Knagsted sad stadig ved sin Kaffe: 

— Det er et kedeligt Vejr i Dag, Clausen; vi 
kommer vist ikke til Potsdam. 

— Nej ... Hvem var de to unge Mennesker? 

— Har Du bestilt din Morgenmad? 

— Ja-a jeg har ... Hvem var de to? 

— Naa, Du lagde ogsaa Mærke til dem ... 

— Lagde Mærke til dem ...I Ja, det var jeg 
da nok nødt til! 

— Det var ,, Livet" og ,, Lykken", lille Over- 
drev. 

— Kendte Du dem? 

— Nej ... 

— Du talte da med dem! 

— Ja-a! ... Der er din Kaffe. 

En Kelner kom ind med en Kaffeopdækning 
paa en Bakke, som han vilde stille fra sig paa 
Tolderens Bord. 

— Nein! sagde Knagsted bidsk — nicht hier! ... 
— Da! sagde han og pegede paa et Bord helt 

ovre i det modsatte Hjørne — Ich will nicht Ge- 
selschaft haben in dieses bøses Gewitter! 

Opvarteren knækkede sammen og skar en 
frygtelig Grimasse for at bevare sin Kelner- 
Anstand (det saa' ud, som om han fik Mavekneb) 
og satte Bakken bort paa det anviste Bord og 
forsvandt. 

Clausen sjokkede hen og satte sig: 

— Du har nu Luner, Knagsted! 

— Det har jeg sgu! 

Saa blev der Tavshed. Man hørte kun Kni- 
venes og Teskeernes Raslen. — Og udenfor 
piskede Regnen. 

— Det er et kedeligt Vejr, Clausen. 

— Ja. 

— Vi kommer vist ikke til Potsdam i Dag. 

— Nej. 

— Smager Kaffen godt? 

— Ja. 

— Er Du arrig? 

— Nej. 

— Men fornærmet? 

— Hum ... 

— Jeg skal sige Dig, Clausen, satte Knagsted 
saa pludselig i — jeg bliver altid i saadan et 
væmmeligt Humør, naar jeg ser saadan to unge, 
glade og forelskede Mennesker. 

— Det er der da ingen Grund til. 

— Jo, der er, lille Clausen, jo der er! ... for 
et tænkende Menneske da! Nu kan Du jo 

sige som saa, at jeg kunde la' være med at 
tænke; men det er slet ikke saa nemt, naar man 
er vant til det! ... Og naar jeg ser saadan to ... 
Perlehøns, der tror, at det ganske Liv bare er 
Skovbal med kulørte Lamper, saa kan jeg ikke 
lade være at spekulere over, hvilke smaa søde 
Nederdrægtigheder Jeres kære Fader Zeus nu 
har udspekuleret for rigtig at ramme dem i 
Centrum. 

— Hum ... Hvem var de to unge Menne- 
sker? 

— Ved Gud i Himmelen, Clausen, om jeg 
véd det! Men det synes jeg ogsaa kan være 
ganske ligegyldigt. De er glade og ,, lykkelige'* 
... ergo skal de ,, krebses". 

— Naa-aa, det er jo da ikke sikkert ... 

— Ligesaa sikkert, som at Du har over et 
halvt Dusin ufuldkomne Halehvirvler! 

— Hum ... 

— Vil Du høre min nye Theori, Clausen? 

— Har Du nu lavet noget nyt Vrøvl igen ... 

— Ja ... Da nu Menneskene skal pines, og 
det er jo in confesso, saa mener jeg, at det vilde 
være meget bedre, at de begyndte med at ha*^ 
det ondt! 

— Hum ... 

— Og man burde til den Ende pine og plage 
sine Børn paa alle Maader ... ja vi to har jo 
ingen, og det er vel i Grunden det eneste hæder- 
lige ved os! ... Men de, der har Børn, burde 

prygle dem og sulte dem og knibe dem og gi' 
dem kolde Styrtebade med Isklumper i, lige til 
•de blev konfirmerede! Hvor himmelfomøjede 
Tilde Ungerne saa ikke være, naar de slap bort 
fra Hjemmet! Og hvor lys og yndig vilde 
Nutiden og Fremtiden saa ikke altid staa for 
•dem, naar de tænkte tilbage paa deres Bam- 
•dom! 

— Hvis nogen hørte Dig tale saadan, Knag- 
sted, saa vilde de tro, at Du var gal. 

— Ja, det vilde de; m«n det tror man jo til 
at begynde med om alle store Reformatorer! ... 
Næmen, hør nu videre: Nu derimod kæler og 
hygger man paa alle mulige Maader om Bør- 
nene; man pakker dem i Bomuld og gi' er dem 
Pandekager og Brystsukker og Sødmælk og 
Nøddekerner ... 

— Jamen, det er jo da netop smukt! 

— Det er idiotisk! for Følgen er bare den, 
at saasnart der, naar de bliver voksne, hænder 
■dem noget ubehageligt, saa bli'er de melankolske 
og sentimentale og længes efter deres Barndom 
og puster og stønner og snyder Næse og mener, 
at den Tid var rigtignok den herligste i hele 
deres Liv! 

— Jamen ... 

— Hold Bøtte! ... Medens de derimod, hvis de 
Tar opdraget efter min Theori, vilde gnide sig 
fornøjet i Hænderne og sige: Aha, ja, dette hér 
ian være galt nok; men vi ha*de det Satantame 

tusinde Gange værre, da vi var Børn, med de 
Rakkerpukler af Forældre vi var begavet med! ... 
Og saa vilde de ta' fat paa deres Arbejde og 
fløjte en lystig Vise og være henrykte over, at 
det værste var overstaæt. 

— Du har vist haft en ulykkelig Barndom, 
Knagsted ... 

— Jeg!? ... Fruentimm erraisonnement! Jeg 
har jo netop haft det saa vidunderlig, kolossalt, 
himmelblaat dejligt, da jeg var Barn, at det er 
Skyld i, at jeg nu er det væmmelige, gamle, 
gnavne, uhelbredelige Hulepindsvin, jeg er! ... 
Vilde Du gerne vide, hvem de to Amoriner 
var før? 

— Ja ... ja ... 

— Det var de to stakkels unge Mennesker, 
vi saa' falde i Armene paa hinanden i Foraaret 
ude i Charlottenlund. 

— Nej, var det ...I sagde Clausen, og hans 
Ansigt lystes op af et stort fornøjet Erindrings- 
smil. 

— Og hvad tror Du nu, din lille Vorherre har 
i Baghaanden til dem? 

— I Baghaanden ...? gentog Clausen usik- 
kert. 

— Ja ... Tror Du, de kan gifte sig straks? 

— Næ-e ..., de er jo saa unge endnu ... 

— Naa, ja ... ja, saa faar han jo nok med 
Guds Hjælp den ,, galan te Syge" og smitter 
hende ! 

Gustav Wied: Knagsted. 9 

— Isch! Overlæreren rejste sig saa hastigt, 
at hans Stol væltede, — Du er nu et Svin, 
Knagsted. 

Tolderen saa* roligt hen paa ham: 

— Tror Du maaske, at jeg siger den Slags 
Ting for min Fornøjelses Skyld? 

De sad i ,,Wintergarten"s uhyre Rum ved 
et Bord oppe paa „Terrassen" og indtog deres 
Hamburger-Huhn å 5 Mark pr. Høne. — 

Salen laa i Halvmørke, Tæppet var oppe, og 
rundt paa Scenen boltrede sig ,,Die zwei Polos 
Exentrics", rev Øren og Næser af hinanden, 
flaaede hinandens Klæder i Laser og traadte 
iiinanden midt i Ansigterne — alt til Publikums 
udelte Tilfredshed ... 

En yngre, velklædt Herre kom hurtig gaaende 
hen mellem Bordene. Lige ud for det Bord, hvor 
Knagsted og Clausen sad, standsede han pludse- 
lig; og uden at sige et Ord lod han sig falde ned 
paa en Stol, smed sig med Armene ind over 
Dugen og skjulte Ansigtet i Hænderne. 

I det samme gik Tæppet ned, Salens elektriske 
Lamper tændtes paa ny, og Bifaldsklappene ras- 
lede som et Hagelvejr hen gennem Rummet ... 

De to Venner skævede om mod den sælsomme 
unge Mand, der nu sad oprejst med Hovedet 
Ætøttet i den ene Haand. Han syntes ikke at 
sense Larmen og Lyset og Menneskene omkring 
sig; sad bare og stirrede ud i Luften med nogle 

9* 

underlige store, glansløse graa Øjne. Under- 
tiden bøjede han Kroppen krampagtigt sammen, 
og bed sig i Underlæben. Det saa ud, som om 
han gjorde Vold paa sig for at beherske en frem- 
brydende Latter eller Graad. 

Clausen rykkede uvilkaarlig nærmere hen til 
Knagsted: 

— Det var da en uhyggelig Bordfælle, vi dér 
fik! hviskede han. 

— Ja-a; men Du kan jo lade være at se paa. 
ham, sagde Tolderen. — 

Tæppet gik atter op. Lyset i Salen dæmpe- 
des. Og ,,die creolische Sångerin Miss Morcas- 
schani" begyndte at slaa sine kraftige Trille-r. 

I samme Øjeblik brast den fremmede ud i en 
høj, fnisende Latter: Haa, haa, haa-aa! sagde 
han, men slog saa en Haand haardt ind mod* 
Mundeoi, saa at Reeten af Latteren druknede 1 
en halvkvalt, hvislende Fnisen. 

— Han maa jo være gal! hviskede Clausen — 
Skal vi ikke hellere flytte os? 

— Nej, sagde Knagsted — han interesserer 
mig ... 

Sangerinden nede paa Scenen skreg op, saa. 
det rungede, slog ud med sine brune, juvélpry- 
dede Arme og vrikkede frem og tilbage over 
Scenegulvet paa sine højhælede Sko ... Saa stand- 
sede hun pludselig midt i et Vers, slog det ene 
Ben højt op over Hovedet og ned igen, og op 
igen og ned igen i sindssvag Hast og løb ud. — 

Publikum jublede. Damen kom ind og slog en 
Saltomortale. — Publikum skreg. Og hun kom 
Atter ind og slog to Saltomortaler, medens hun 
^samtidig intonerede Juvélarien af Faust. 

Og Publikum hvinede af Henrykkelse ... 

Den unge Mand havde ikke et Sekund haft 
:sin Opmærksomhed henvendt paa, hvad der fore- 
gik paa Scenen. Men han syntes dog at være 
bleven Herre over sine Anfald. En Kelner brsigte 
ham netop nu et Glas 01, som han med en hur- 
lig, næsten rovbegærlig Bevægelse greb og satte 
for Munden. Men midt under Nedsvælgningen 
tog Latteren paa ny Magten fra ham, og han 
satte lynsnart Glasset fra sig og borede med et 
Udtryk af vild Rædsel alle ti Fingre langt ind 
mellem Tænderne. Og saa bøjede ban Hovedet 
dybt ned mod Brystet, medens hele hans Legeme 
vred sig af en indvendig, lydløs Latter. 

— Nej, Knagsted, jeg kan ikke holde ud at 
se paa det Menneske! 

— Hyss! Nu gaar Tæppet op. 
Dennegang laa Scenen ganske i Mørke. ,,Ser- 

pentinetanzerih Miss Lydia Dobranow" skulde 
give et pragtfuldt. Nummer: „In Feuer und 
Flammen". Det skulde forestille en Nonne, 
der blev brændt. — Hun kom ind hyllet i en sid 
Kappe; og kun hvor hun gik frem, var der Lys; 
det fulgte enhver af hendes Bevægelser. — Saa 
blev Kappen pludselig ligesom revet af hende 
af en usynlig Haand inde i Mørket; og hun stod 



Digitized by VjOOQ IC 



134 



tilbage som nøgen i et stramtsluttende, kødfarvet 
Trikot. — Langsomt steg hun op paa Baalet og' 
knælede ned som i Bøn; men den samme usyn- 
lige Haand, som før rev Kappen af hendes Skul- 
dre, syntes nu at tvinge hende til atter at rejse 
sig. — Baalet blev antændt, og Flammerne be- 
gyndt© at slikke smaa og viltre op om hende& 
Fødder. Hun hævede bønfaldende Hænderne 
mod Himlen; men Ilden voksede og voksede: røde- 
og gule Luer slog op om hende. Det var, som 
hørte mon et Skrig, og hun vred og vaandede- 
sig i Dødsangest. — Højere og højere steg Luerne; 
de slog sammen om hendes Hovede, og man saa 
hendes hvide Legeme krympe sig bag dem. — 
Saa strakte hun paa ny begge Armene frem for 
sig, fægtede med dem i Luften, vaklede, sank 
i Knæ og rejste sig igen, udstødte derpaa et 
hvinende Skrig og styrtede forover ned i Ilden f 
— I samme Nu var Scenen atter mørk, Lyset paa 
Tilskuerpladsen tændtes, og Orkestret faldt i 
med et larmende Musikstykke, mens Publikum 
brølede af Begejstring . . . 

— Haa — haa — haa! Den unge Miand*havde 
presset sine Hænder haardt ind mod Tindin- 
gerne, Sveden løb ham ned over Ansigtet, og 
han var ved at kvæles af Latter. — Men saa, 
pludselig, drejede hans Øjne sig ligesom rundt 
i deres Huler, han greb et Par Gange kramp- 
agtig frem for sig ud i Luften og sank derpaa 

som ramt af et Kølleslag bardaus ned paa 
Gulvet. 

Et Par Kelnere kom løbende til og bar ham 
bort. Og der opstod nogen Uro mellem Publi- 
kum. Dog ikke megen ... 

Signalklokken lød, Lyset i Salen dæmpedes^ 
nu kom Slutningsnummeret: ,,Levende Bille- 
der" 

Og det Billede, der behagede Publikum mest, 
var et grinende Skelet, der tog sit Hovede ai og 
slog paa Tromme paa det med en af sine 
Laarknokler, medens det samtidig dansede en 
vild Niggerdans og til sidst i en hvirvlende Pirou- 
ette raslede aldeles sammen og forsvandt i Jor- 
den ... 

Hvorpaa Orkestret intonerede: Heil Dir im 
Siegeskranz ..., og Publikum oprømt forlod 
Lokalet. 

— Sanssoucipark! 

— Jawohl, Herr! ... 

Kusken kravlede op paa Bukken og piskede 
løs paa sin Antikvitet af en Hest, der satte af 
Sted med et Spring, saa at dens Herre var ved 
at gaa bagover ned mellem sine Passagerer ... 

I>er lød en bragende Latter fra de andre 
Droskekuske paa Pladsen! 

— Manden er vist fuld ... hviskede Over- 
læreren ængstelig. 

— Snyde ...! sagde Tolderen. 

Potsdam er den yndigste og hyggeligste lille 
Provinsby at se til med smaa, lave Huse, 
smalle Gader, toppede Brosten og Græs paa For- 
tovene. 

Men saa har den jo desværre ogsaa Soldater 
og Kaserner og militære Vajsenhuse og et konge- 
ligt Slot, et ,,Schauspielhaus", en fem-seks Kir- 
ker, utallige „Denkmaler" og Mausoleer og Grav- 
kapeller og Fanden og hans Oldemor og en 
,, Brandenburger Thor" ... 

Munden stod ikke lukket paa den bierholdige 
Kusk, alt som de for frem gennem Gader og 
Stræder og over Broer, Pladser og Torve. Han 
snakkede i den Grad, at ban glemte Hesten, og 
naar denne saa af egen Drift svingede om Gade- 
hjørnerne, vippede Manden paa Bukken helt om 
p^a den ene Skinke og stod mange Gange paa 
Nippet til at styrte hovedkulds ned af Vognen: 

— Da liegt das Rat haus! Und da liegt 
der Palast Barherini! Und da die K o m- 
mandanturl Und da die Garnison- 
kirche mit einem schonen Glockenspiel: ,,Lobe 
den Herm ...", und: „Uh immer Treu' und 
Redlichkeit ..." 

De rullede ud gennem ,, Brandenburger Thor" 
og over ,,Louisenplatz" forbi „Friedenskirche" 
og holdt omsider foran ,,Grunen Gitter". 

Kusken slog bredt ud med Haanden: 

— Hier, meine edlen, hochwohlgeborenen Herr- 
schaften, tritt man in den Park von Sans- 
souci! 

Herrerne steg af; og Knagsted gav den hoch- 
wohlbetrunkne Vognstyrer et Tomarksstykke. 
Hvilket rimeligvis var Foranledningen til, at 
Fyren satte sin Hat ned mellem sine Fødder og 
kørte bort med bart Hovede og en Ærbødigheds- 
Duvning, som det mindst tog ham tredive Se- 
kunder igen at komme i Ligevægt efter. 

Saa stod de i den vidunderlige Park med 

dens herlige Lindealleer, dens Fontæner, Sta- 
tuer, Terrasser, Orangerier og pragtfulde Blom- 
steranlæg. 

Knagsted standsede lige inden for Porten: 

— Ja, her i denne skønne Have, lille Clau- 
sen, sagde han — holder jeg egentlig mest af at 
vandre alene ... 

Overlæreren saa betuttet ud: 

— Jamen, kære, det kan Du jo da saa 
godt ... 

Tolderen stak venlig sin Arm ind under hans 
og trak ham med sig: 

— Du lod mig ikke tale ud, sagde han — 
Jeg vilde ha' fortsat som følger: ... men jeg er 
meget henrykt over, at jeg har Dig med; thi din 
yndige Nærværelse og herlige Snakkesalighed be- 
frier mig fra det dybe Tungsind, som altid slaar 
ned i mig paa slige Ingemannske Steder, som 
dette! Jeg er jo nemlig, min gode Clausen, trods 
din og alle andre renlivede Borgerinders Dom, 
en særdeles overordentlig ,, poetisk" Hankat. 
Suset af disse historiske Trær, og Synet af disse 
vejrbidte Marmorfigurer, disse Springvand, disse 
Bænke, disse Terrasser, dette Slot ... alt sam- 
men fylder det mit saakaldte Hjerte med en 
bittersød Længsel efter de svutidne hellige Tider, 
da Kongerne var Konger af Guds Naade og gik 
Morgentur i Scepter og Krone ... da ingen Gade 
i Verden var bredere end Vimmelskaftet; og da 

man var nre Uger om at rejse fra København ti^ 
Hamburg. — — 

Se nu paa Terrasserne dér ... Ser Du ikke 
den lille, magre, drengespinkle Friedrich der 
Grosse komme vandrende der ned af med ,, Uhy- 
ret" Voltaire ved sin Side. De er begge sirlig 
klædte i Knæbenklæder, Spændesko, Allonge- 
paryk og Kniplingsmanchetter. Deres smaa 
brune Øjne stikker og flammer. De disputerer. 
Den lille, store Konge stamper i Marmorfliserne, 
saa Pudderet staar ham som en Sky om Hovedet. 
Han sparker rasende til en af sine Vindspillere,, 
saa at den hylende trimler ned ad Trinene. Han 
vil ha* Ret! Vil! Vil! Han tror paa intet 
uden paa sig selv. Det er ham, der har op- 
bygget Preusen. Han er Grundstenen, hvorpaa 
det hele Rige hviler. Og han véd det! Naar 
han løfter sin Drengehaand, bøjer hans hele Hof- 
stat sig mod Jorden. Og over de bøjede Hove- 
der, lyser hans blege, nervøse Smil haanligt, 
fuldt af Foragt ... og Medynk. — Han har hørt 
Voltaires Navn; og han har læst Voltaires Bø- 
ger. Og en Dag har han sagt til sig selv: Jeg 
vil se haml Maaske er han stærkere end jeg!. 

— Og Voltaire kommer (han er jo kun Digter). 

— Og de disputerer. Ordene fyger imellem 
dem. Ingen af dem vil give sig over. — Men 
Kongen sejrer; han føler med sig selv, at ogsaa 
her er han den stærkeste. Og hvorfor? Fordi 
han tror paa intet, intet! uden paa sig selv. 

— Digteren derimod, Filosofen, tror paa sine 
,, Idéer", sine ,, Idealer^'; han vil vælte den gamle 
,, Moral" og bygge en ny op, og den skal blive 
den ene saliggørende! — Kongen lér, saa det 
gjalder under Træernes Kroner: Moral! og 
Hans Majestæt løfter Skødefrakken til Side og 
slaar sig paa sin spidse Bag. — Saa skilles de 
hadefulde, indædte, forbitrede. Og Voltaire for- 
lader Slottet og sværger paa, at han aldrig 
vil vende tilbage. — Men Kongen pønsker og 
pønsker. Han har i et svagt Øjeblik nedværdiget 
sig til at tænke, at denne ,, filosofiske Digter" 
maaske var hans Ligemand. Dette maa hævnes! 

— Og han finder paa Raad. I en venskabelig 
Skrivelse kalder han Digteren tilbage ... og na- 
turligvis kommer han, glemmende sine EUler 
{han er jo Digter). — Da er det, at den lille, 
store Drenge-Konge har ladet indrette til ham 
det Værelse, hvor alle en Digters Lyder, Fejl og 
Laster glor ud fra Vægge, Døre, Loft og Møb- 
ler ... Og man hører endnu den Dag i Dag Hans 
Majestæts Latter flænge Luften! 

Og nu, lille Clausen, kan Du jo gerne sige, 
at al denne lange Snak kommer ikke Sagen 
ved; og naturligvis har Du Ret: hvad der er 
dødt, er dødt! Men alligevel spør' jeg Dig: 
hvem gaar nu og spiller Herrer i disse Sale og 
i denne Have og paa disse Terrasser? Du og 
jeg og Skræddermester Kiimmel fra Berlin og 
Margarinefabrikantinde Petersen fra Aarhus. Og 

vi beglor og befamler og besnuser ... og alt- 
sammen for 25 Pfennig! ... Værs'artig, meine 
edlen, hochwohlgeborenen Herrschaften, nur 
fiinfundzwanzig Pfennig pro persona, und 
Trinckgeld nach Belieben! 

— Gaar Du med her ind? Jeg skal ind at 
Iriseres. 

— Ja gerne. 

— Skal der ikke ogsaa rodes lidt op i dine 
JLokker? 

— Nej; jeg er nylig klippet. Men jeg vil 
^erne gaa med ind. Det kan jo være morsomt 
at se, hvordan det gaar til paa en tysk Frisør- 
salon. 

— Ja, Du kan tro, det skal blive morsomt! ... 
Men Du maa love mig en Ting, Clausen; og det 
er, at hvad der end sker, og hvad jeg end 
maatte foretage mig, saa holder Du ren Mund. 
Ikke med en Mine maa Du forraade den Bevæ- 
gelse, Du rimeligvis vil komme i! 

Overlæreren saa noget reserveret ud: 

— Hvad har Du da i Sinde? spurgte han. 

— Jeg ,,har i Sinde", Du kære! sagde Tolde- 
ran med et næsten ,, djævelsk" Smil — bare at 
lade mig vadske og strigle og salve og parfu- 
mere, som ingen er blevet det siden Roms For- 
faldstid! 

— Det bliver skam interessant! 

— Det gør det! ... Du lover altsaa, hverken 
at give dit Bifald eller dit Mishag til Kende, 
hvad der end maatte forefalde? 

— Ja! 

— Godt! ... Kom saa! 

Og de gik ind i den Frisørforretning, der 
ligger ved Unter den Linden omtrent lige over for 
Kafé Bauer. — 

Clausen satte sig straks i et Hjørne af Loka- 
let og gav sig til at studere Billedblade; medens 
Knagsted med faste Skridt besteg en Guillotine. 
Der var fire af dissei Helvedesmaskiner; og i de 
tre af dem laa der allerede hvidklædte Syndere. 
Ogsaa Knagsted blev iført en Messesærk og over- 
gav sig værgeløst paa Naade og Unaade. Sakse, 
Kamme, Børster og glohede Krøllejæm dansede 
i Hænderne paa Mester og Svende. Det var 
som i et middelalderligt Torturkammer. Bød- 
lerne stod. ivrigt bøjede over Ofrene og jog In- 
strumenterne i dem. Og stundom hørtes en 
hvislende Lyd; og der lugtede svedent. 

Knagsted behandledes af selve Mestermanden, 
en lille, blond Jøde med Rovnæse og vaad Mund. 
Han for med Lidenskab rundt i Tolderens kraf- 
tige Haar og Skæg. Totterne fløj for Saksen og 
plettede den hvide Særk som Hermelinshalerne 
Foret paa en Kroningskaabe. Og han konver- 
serede, saa han svedte. Men Knagsted sagde 
ikke et Muk. — 

Saa blev Klipningen overstaaet, og Friserin- 
gen begyndte. Mester hentede frem af Glas- 
skabene langs Væggene uhyre Krukker og Fla- 
sker, som han præsenterede Tolderen og spurgte, 
og han vilde prøve det? Det var aldeles ene- 
staaende! 

Knagsted nikkede. Og Mester aabnede for 
Sagerne og smurte ind og salvede og parfu- 
merede. Lidt efter lidt dryppede Tolderen 
ligefrem af Olie og stank dertil som en ,,Halv- 
dame". Men han rørte sig ikke, gjorde ingen 
Indsigelser, lod sig urokkelig besmøre. Kun 
skævede han af og til hen mod Clausens Hjørne 
og saa' da Vennens Øjne store og runde over 
Bladene. — 

Nu var ogsaa Balsameringen til Ende. Knag- 
sted turde ikke se sig i Spejlet: 

— Wie viel? spurgte han med bortvendt 
Blik. 

— Ein Mark funfzig ... Om Herren ikke vilde 
ha' et Par Bartbind? De var aldeles enestaående, 
storartet, udmærket fortræffelige I 

— Jo. 

— Hvor mange? Et halvt Dusin maaske? 

— Ja. 

— Og her var en Tand- og Neglebørste, al- 
deles kolossal brillant! Ønskede Herren et Par 
af dem? 

— Ja. 

— Og denne Rygfrotterer? Prinsen af Schaum- 
burg Lippe betjente sig af Magen til denl 

— Ja, det var bedst ogsaa at faa en Frotterer 
-.. Hvor meget blev det ialt? 

— Var der ikke andre Ting, som ...? 

— Nej Tak. Hvor meget skal De ha'? 
Mester gav sig ivrigt til at tælle sammen. 

Hans Fingre dirrede af Forretningsglæde: Fla- 
skerne, Krukkerne, Bartbindene, Neglebørsten, 
Tandbørsten, Ry gf rottere ren ... Femogfyrretyve 
Mark og tredive Pfennig! 

Knagsted betalte en Mark og halvtreds for 
Friseringen: 

— Om Hr. Frisøren saa vilde sende det andet 
hen paa Hotellet. 

Mester blev lidt bleg: 

— Hvilket Navn? 

— Baron (Hér tabte Overlæreren Avisen) Ba- 
ron Kopperhielm, Stockholm. Hotel Kaiserhof. 

— Om ... om den naadige Hr. Baron ikke 
liavde et Visitkort? 

Knagsted aabnede standsmæssigt sin Tegne- 
bog: 

— Nej, han havde intet Kort hos sig, saa' 
han ... Men ha'de ikke Hr. Frisøren Papir og 
Blyant? 

— Ok, jo, bevares, Masser I 

Og da Tolderen havde faaet det ønskede, 
skrev han med fast og paÆilidelig Haand: 
Gustav Wied: Knagsted. 10 

Baron Arvid Kopperhielm, 
Stockholm, 
p. t. Hotel Kaiserhof. 
Bitte zahlen! 

Kopperhielm. 

— Værsgod! 

Mester genvandt øjeblikkelig sin naturlige 
Ansigtsfarve og fulgte krum af Højagtelse de to 
Herrer helt ud paa ,, Linden": 

— Danke sehr, gnådige Hrr. Baroni ... Auf 
Wiedersehen! 

Knagsted lettede venligt paa Hatten og sagde 
med et hjertevindende Smil: 

— Du kan rende og hoppe, kan Du, din Tyve- 
rad! 

Næppe var de kommet omkring Hjørnet af 
Friederichsstrasse, saa gik der Hul paa Over- 
læreren: 

— Men, Knagsted, dog, sagde han i den dy- 
beste Forargelse — det var jo ligefrem Bedra- 
geri! 

— Det var det! nikkede Tolderen — Men jeg 
ha' de nu svoret paa at hævne mig paa den 
Ka'l! Første Gang, jeg var her i Berlin for et 
Par Aar siden, gik det mig akkurat paa samme 
Maade inde hos ham. Han fidtede mig ind- med 
alt sit Skidt og Møg. Jeg var jo uskyldig den 
Gang og troede, at det hørte med til samme 
Betaling. Men da jeg saa skulde gaa, tvang han 

mig til at gi' femten Mark for alle hans Kruk- 
ker og Flasker. Jeg turde ikke andet, da han 
holdt et frygteligt Halløj og talte om Politiet. 
Men nu, nu er man jo blevet klogere! 

— Jamen ... 

— Nej, aldeles ikke! Det er ogsaa en af Jeres 
,,ethiske" Taaheligheder, at man skal vende det 
højre Øre til, naar man har faaet En paa det 
venstre! Sludder! Tror Du, at Napoleon, Bis- 
marck og Wilhelm Beck nogen Sinde har gjort 
det! ... Og saa hørte han deromme jo desuden 
til det fornuftige gamlei Testamente, der siger 
Øje for Øje, Tand for Tand ... og Pomade for 
Pomade! Hævnen er sød, lille Overmand! Og 
jeg er endogsaa saa raffineret, at jeg vilde, gi* 
fem Mark til en Kirkebøsse, om jeg kunde sidde 
i et af Mesters Glasskabe og se hans Ansigt, naar 
Budet kommer tilbage fra Hotel Kaiserhof! 



lO" 

Det var sidste Aften i Berlip. — De to Ven- 
ner havde været i Teatret og hørt Operaen 
,,Falstaf" og glædet sig over de tyske Han- og 
Hunsangeres herlige Toner og vidunderlige Pla- 
stik. 

Derpaa havde de spist til Aften i en Restau- 
rant i Friedrichsstrasse lige over for Banegaarden 
— en af disse Bier-Restauranter, hvor man ikke 
bør vove. sig ind uden at være iført Fedtelæders- 
støvler, eller i det mindste uhuUede Galosker, hvis 
man vil undgaa at paadrage sig en Halskathar 
eller en Lungebetændelse. Hele Gulvet midt op 
igennem Restauranten, lige fra Indgangsdøren 
til Buffeten, flyder med 01. Kelnerne farer i 
lange Rækker frem og tilbage med seks å otte 
Seidler hængende, paa hver Haand; Skummet 
flyder over alle Bredder og laver den ganske 
Passage til et Vadested, hvori ældre seoisible 
Herrer meget godt kan hente sig diverse Pinde 
til deres ærede Ligkister. Thi det er ikke godt 
at sidde med vaade Fødder! 

I det hele taget: Hvis Dante havde levet nu om 
Dage og i Tyskland, vilde en af hans Helvedes- 

straffe upaatvivlelig være bleven kaldet: „Øl- 
karret" eller maaske: ^,Spundshullet". Og han 
vilde omstændeligen ^ve beskrevet, hvorledes 
tyske Mænd og Kvinder svømmede nøgne rundt 
deri og lod sig Øllet strømme ind gennem alle 
Legemeits større og mindre Aabninger og svul- 
mede op og lignede uhyre Skindsække, uden 
Lemmer og uden Ansigtstræk, drivende blot 
rundt som store bugnende Svine-Blærer fyldte 
med 01. Og lidt efter lidt vilde Blærerne 
synke ned i Øl-Havet, indtil de, naar de var 
fulde til Randen, sprang med et Knald og et 
Sprøjt og tømtes og steg op over Havet igen og 
begyndte forfra atter at fyldes for igen at tøm- 
mes og paa ny at fyldes indtil Evighedens Evig- 
hed ... 

Da de to Rejsekammerater var kommet hjem 
paa Hotellet og havde faaet skiftet Sko og Strøm- 
per, sad de inde paa Knagsteds Værelse og røg 
deres Piber (lange Porcelænspiber, som de havde 
bragt med sig fra det kære gamle Danmark) og 
nippede til en mild Sodavand med Whisky. Og 
da de i et Par Timers Tid havde talt op ad Stol- 
per og ned ad Vægge (Munden staar jo sjælden 
lukket paa danske Mænd; det skal i Følge Stati- 
stikken endogsaa være den Nation, der taler mest 
i Søvne!), rejste Knagsted sig endelig fra Bordet 
og sagde: 

— Naa ja, saa skal vi vel til Sengs, gamle 

Overdrev! Og saa snører vi altsaa i Morgen vore 
Sandaler og drager videre ud i den uendelige 
Verden I 

— Ja ... til DresdenI smilede Overlæreren for- 
ventningsfuldt. 

— Til Dresden, ja! ... Og hvad er nu dit ufor- 
gribelige Indtryk af det hidtil foretagne? 

— Jo-o ... 

— Ikke mere? Du er et utaknemmeligt 
Asenl 

— Nej, nej, Knagsted, forstaa mig ret! Her 
er jo meget smukt og morsomt og mærkeligt ... 
Men vil Du nu tro mig: Der er jo Ting, som man 
saadan hele sit Liv igennem har gaaet og tænkt 
paa og ønsket at se, fordi man har læst om 
det og hørt om det og forestillet sig det som 
noget ganske vidunderligt ... som nu for Eksem- 
pel her i Berlin ,,Unter den Linden"! Jeg for- 
sikrer Dig, at lige fra jeg var en lille Dreng og 
første Gang læste om ,,Unter den Linden" i min 
Geografi ... jeg tænkte mig det som noget uhyre, 
noget overvældende noget, der ganske vilde be- 
tage En Aandedrættet ... alene Navnet klinger 
jo som den sødeste Musik! Og saa kan jeg ikke 
sige Dig, hvor ligefrem pinligt et Indtryk, det 
gjorde paa mig, den Aften vi kom kørende fra 
Jæmbanen, og Du pludselig sa'e: Her er ,,Unter 
den Linden"! Det var, som nogen havde givet 
mig et Slag ... Først troede jeg, at Du vilde 
drive Spøg med mig, og smilte bare triumferende 

ved mig selv og tænkte: Nej, han skal ikke narre 
mig, jeg véd bedre Besked! ... Men da det saa 
gik op for mig, at Du havde Ret, og at det virke- 
lig var ,,Unter den Linden", saa forsikrer jeg 
Dig, Knagsted, at jeg kunde gerne ha' grædt, 
saa flov og skuffet blev jeg ved at se disse stak- 
kels forkrøblede Træer! Jeg ha*de jo tænkt mig 
Træerne saa vældige og store og skyggefulde, at 
det vilde være et helt Eventyr engang at faa Lov 
at vandre under dem! Træer med Kroner som 
Skove og Stammer som de tykkeste Master ... 
og saa stod her kun disse! Det var væmmeligt, 
væmmeligt! Jeg har jo nu ganske vist senere 
set mange skønne og herlige Sager hemede, det 
har jeg, og det er jeg jo ogsaa taknemmelig 
for ... men denne første Skuffelse, med ,,Unter 
den Linden" kan jeg alligevel ikke forvinde. 

Knagsted havde under denne lange Svada 
atter sat sig. Han sagde ikke noget. Men han 
dampede og dampede paa sin Pibe, alt medens 
han smilede overbærende som en forstandig Fa- 
éer. Han lignede en lille Gud, der lytter til et 
sølle Menneskes barnagtige Klagemaal. 

Clausen saa' hen paa ham med et Blik, der 
tryglede om et godt og dulmende Svar: 

— Og tror Du nu ogsaa. Knagsted, begyndte 
han famlende — tror Du nu ogsaa, at det vil 
blive en Skuffelse for mig at komme til Dresden 
og se Raphaels Madonna? 

— Ubetinget! sagde Guden — Men Du kan 

jo la' være med at gaa ind og se paa hendef 
... Vi kan blive her i Morgen over; saa gi'er jeg 
den Middag hos Hiller, som jeg lovede Dig 
Side 16. 

Overlæreren sad lidt og grundede: 
— Nej, sagde han saa og nikkede fortrøst- 
ningsfuldt hen for sig — nej, jeg vil dog prøve 
een Gang til! 

Det var Søndag; og de kom kørende pr. 
Droske til Anhalterbahnhof, løste Billetter, fik 
Kufferterne indskrevet og fandt en tom Kupé. 

Men i sidste ØjeJjlik blev den entret af en 
Tredjemand. — Det var en tyk, glad Dreng paa 
mellem tredive og fyrretyve Aar med lyst Haar 
og Skæg og smaa, livlige blaa Øjne. 

Clausen og Tolderen sad lige over for hinanden 

ved det ene Vindue (den sidste- indædt over 

Rejseselskabet). Og den fremmede havde gjort 

sig det komfortabelt ved det andet med sine 

Pakkenelliker og Haandba^age. — Da han havde 

faaet skudret Fedtet til Rette i Hynderne, gav 

han sig til at skæve nysgerrigt hen mod de to 

Venner. Han havde aabenbart stor Lyst til at 

indlede en Passiar; men turde ikke begynde, da 

han ikke vidste, til hvad Nationalitet de hørte. 

» 
Rimeligvis var han ikke videre sprogkyndig. 

Men saa var det, at Clausen pludselig spurgte: 

— Hvad Tid er vi i Dresden, Knagsted? 

Og øjeblikkelig lystes den fede Drengs Ansigt 

op i et hjerteligt Smil: 

— Deherrer er danske? sagde han, endnu 
førend Tolderen havde kunnet svare, og lettede 
fidelt paa Filthatten (en Filthat, der var altfor 
lille til hans kødfulde Hovede, og som gav ham 
et eget forsorent Præg lidt paa skraa som den 
sad. — Dertil var han maskinklippet, saa at 
hans lyserøde Hovedbund skinnede frem gennem 
Haaret. Og desuden havde han i Nakken tre 
mørkerøde, stærkt solskoldede Huddæller). — De- 
herrer er danske, hører jeg? 

Knagsted saa' ham an; men blødgjordes ved 
hans glade, skikkelige Ansigt: 

— Ja, sagde han — vi har den Ære. 
Og Clausen nikkede venligt og sagde: 

— Ja, vi er danske. 

— Skal vi saa ikke li'saagodt præsentere os 
for hverandre straks? spurgte den fremmede — 
Mit Navn er Jægermester Kriiger fra Lolland 
... Elisabethsminde ved Na'sko', hvis Deherrer 
skulde tilfældigvis en Gang komme dér om a'. 

De to Venner takkede og opgav ligeledes deres 
Titler og Navne; dog uden Indbydelser. 

— Naa, De er fra København, Hr. Knagsted. 
Det er en dejlig By! 

— En udmærket By, ja. 

— Ja, der er sgu Slag i Frikadellen, naar 
man er med paa 'en! De Københavnere forstaar 
sgu at leve; det er ikke som os andre, der 
sidder og æder Roer hele Aaret rundt! 

— Næi, det er et fornøjeligt Folkefærd ... 

— Ja, og flotte P i'e r er der! 

— Storartede Pi'erl nikkede Knagsted kyn- 
digt; han blev mere og mere. indtaget i Rejse- 
fællen. 

— Saa kender De vel min Svoger derindefra? 

— Deres Svoger ...? 

— Ja, ham, Rasmus Vridsløse, Digteren. 
Det gav ligefrem et Rædselsskvulp i Over- 
læreren: Hvad vilde dette her ende med! 

Men Tolderen spurgte ganske rolig: 

— Saa det er Deres Svoger? Jo, han er jo 
godt kendt. 

— Ja, jeg er gift med hans Søster. Det er 
sgu en dygtig Digter! 

— Udmærket, ja. 

— Jamen det er no'en underlige Fruentim- 
mer, han omringer sig med! Jeg si' er sgu Tak 
for den Surdej g! 

— Smag og Behag ... 

— Saadan Digtere, hva'? de kan vist faa en 
Helvedes Hovn Pi'er, bare de pejer? 

— Det skal de kunne, ja. 

— Jo, jeg var der engang til Selskab ... de 
sad sgu tykt i alle Stuerne! Men jeg si'er sgu 
Tak for mig for at røre ved den Kategori! De 
lignede smaa Mandfolk! ... Tillader De, jeg ry'er? 
... Vil Deherrer ha' én med? De er danske! 
Man snyder jo, saa godt man kan, hæl 

— Ja, naturligvis! ... Tak! 

— Mange Tak! 

Alle tre Herrer tændte. Cigaren var upaa- 
klagelig. 

— Deherrer har vel hørt, at nu er han gaaet 
over til Frelserhæren? 

— Hvem ...? sagde begge Vennerne paa een 
Gang. 

— Vrid sløse, sgu! 

— Ora-pro-nobia-gloria-in-exelcis-perpetuum-mo- 
bile! sagde Knagsted og slog Kors for sig. 

— Ja, det maa De sgu nok sige! nikkede Jæ- 
germesteren — Naturligvis er Familien paa en 
Maade glad over det, for vi er allesammen reli- 
giøse; men hvorfor Fanden kunde han ikke gaa 
over til noget noblere: Indre Mission eller 
Grundtvigianerne! Det andet er saa tarveligt! 

— Ja, eller til Katolicismen ... 

— Næ i, nej ...! den er der jo saa mange, der 
er gaaet over til. Næi, det er sgu meget rigtig 
af ham, at han har fundet paa noget nyt! 

— Aa ja, det har De for Resten ogsaa Ret i! 

— Hvornaar har den Omvendelse fundet Sted? 
spurgte Clausen. 

— For en fjorten Dages Tid siden. Det er da 
mærkeligt, at De ikke har hørt noget om det I 
Smaabladene ha' de sgu da ellers travlt nok med 
den Historie. 

— Jamen, dem ser man jo ikke her ... 

— Og nu skriver han i ,,Krigsraabet"? 

— Ja-a! Og rigtig kønt, forsikrer jeg Dem. 

— Det har han jo altid gjort. 

— Aa ja; men lidt gavflabet engang imellem. 

— Det ligger jo til Dhrr. Digtere, Hr. Jæger- 
mester. 

— Hæ, hæ, ja! det gør 'et vel! ... Har Deherrer 
været længe i Berlin? 

— Fjorten Dage vel ... Knagsted pegede plud- 
selig med Tommelfingeren over mod Clausen — 
Jeg skal sige Dem, sagde han troværdigt smi- 
lende — jeg kunde jo ikke faa ham dér af Sted 
... Der var en sød lille Pige, som ... 

Clausen blev højrød helt op under Haaret: 

— Men Knagsted dog ...! 
Jægermesteren lo, saa Vinduerne raslede: 

— Ja, ha, ha! sagde han — i Udlandet har 
man jo større Spillerum for Finnerne, naar man 
da ellers lever i en Provinsby eller ude paa 
Landet! 

Han flyttede sig hen ved Siden af Clausen 
og klappede ham godmodigt paa Knæet: 

— Jeg skal sgu nok tie stille, Hr, Overlærer,, 
nikkede han — Jeg kender Rummelen! 

— Jamen ... begyndte Clausen. Men Jæger- 
mesteren brød sig ikke om at høre paa ham og 
fortsatte: 

— Jeg maatte. sgu sæl love min Kone at fare 
durch igennem Berlin og lige til Karlsbad ... (Det 
er mine Nyrer). Hun har jo nemlig et lille godt 
Øje til mig, naar jeg saadan slaar 'en paa min 
egen Boldgade! ... Men jeg lurede hende natur- 
ligvis, nikkede han inderlig fornøjet — jegf 

kunde sgu ikke bringe det over mit Hjerte og 
stikke lige igennem ... Og naar Madammen nu 
ikkei faar det at vide ...! 

— Næi ... Men kan hun ikke regne det ud 
paa Deres Breve? 

Jægermesteren smilede forfærdelig underfun- 
•dig: 

— Hæ, hæ ... jeg skre,v jo Ka risbad over 
dem. Og hun lægger Fa' en ikke Mærke til Fri- 
mærkerne! 

— Ja-a-a ...? sagde Knagsted skeptisk. 

— Ja, og sæt om hun gjorde! nikkede Jæger- 
mesteren — saa har jeg jo no'en ekstraordinæ- 
riusse Presenter med hjem til hende og stoppe 
Munden paa hende med! ... Er Deherrer gift? 

— Næi ... 

— Ja, for ellers vil jeg bare si'e, at saadan 
Tøj til en Silkekjole ... rigtig tyk Silke, der 
saadan ligefrem kan staa! det er ma'esløst og 

ha' at stoppe i Talerøret paa dem! At De 

nu véd det, til Ulykken sker, hæ, hæ! ... Hvor 
skal Deherrer ellers hen, mig Forlov? 

— Vi skal ogsaa til Karlsbad. 

— Lige durch i Dag? 

— Nej, vi bli'er et Par Dage i Dresden. 

— Det var sgu da kedeligt saa, at jeg har 
løst gennemgaaende Billet! ... Naa, der er jo 
ikke meget ved Dresden! 

— Der er da Malerisamlingen! sagde Over- 
læreren lidt stødt. 

— Det er der, Gudbevares, det er deri Men 
den saa jeg allerede første Gang, vi var i Karls- 
bad i 98! Og véd De hva': mere end een Gang, 
hva'? saa man kan si'e, at man har været 
der ...? 

Knagsted nikkede med et lille ondskabsfuldt 
Halvblik over mod Clausen: 

— Ja, det er saamæn tilstrækkeligt! 

— Ok Gu' ja, vi løb dem sgu allesammen 
igennem paa en lille halv Time! ... Der er ikke 
meget ved dem. De har bare faaet saadan et 
Ry paa sig, fordi de er gamle ... Men Madam- 
men var jo med den Gang ... Har Deherrer været 
i Karlsbad før? 

— Nej, vi har skam ikke. 

— Saa kan De Fandengaleme glæde Dem 
da! Der er lige til at ta' Præmie for Kedsom- 
hed! Puh, ha! op Klokken fem og i Kasmarok- 
ken Klokken ni; og ingen M a d og ingen Sprut! 

... Men det hjælper! Hva' fejler Deherrer, 

mig Forlov? Mit er Nyrerne; og saa har jeg 
jo et Par Pund skært Kød formeget. 

Knagsted nikkede over mod Clausen: 

— Han dér fejler ing)eriting, sagde han — og 
jeg lider af kronisk Selvbeherskelse. 

— Ha-a ha, ha! hylede Jægermesteren op 
(havde der været Børn til Stede, vilde de upaa- 
tvivlelig have faaet vaade Bukser af Skræk), og 
saa' med et næsten forelsket Blik hen paa 

Gustav Wied: Knagsted. 11 

Tolderen. — Og Humøret er osse første 
Klasse! 

— Humøret er storartet! sagxle Knagsted — 
Jeg kan næsten ikke falde i Søvn om Aftenen 
for Grin! 

Jægermesteren stak sin store Næve ud mod 
ham: 

— De er af mine Folk! sagde han — Maa 
jeg trykke Deres Haand! Hva' Fanden skal man 
gaa rundt og hænge med Næbet for? Det nytter 
jo ikke no'et! 

— Ikke Spor! 

Man var nu naaet over Grænsen og kørte 
ned gennem Kongeriget Sachsen. 

Paa begge Sider af Banelinien hævede sig 
ude i Horisonten smaa kuplede Bjærge bevoksede 
med Skove. Og i Dalene mellem Højderne tittede 
hvide Huse frem; og hist og her ragede en 
sværtet Fabrikskorsten som en mægtig Stiver op 
under Himlen. — Vejret var stadig smukt med 
Sol og Varme; og begge Kupévinduer stod 
aabne. 

— Hvad er det dér? spurgte Clausen og pe- 
gede ud mod en høj Lerbanke, op ad hvis Syd- 
skraaning der stod lange Rækker af løvomsnoede 
Stænger — Er det mon Humle? 

— Nej, det er Vin! sagde Jægermesteren 
stolt over sin Viden — Nu kører vi jo i et Vin- 
land. 

— Er det Vin! sagde Overlæreren med et 
saligt Smil — Det er saamæn første Gang, jeg 
ser en Vinmark! Har Du set dem, Knag- 
sted, se! 

— Ork, kære Ven, dem har jeg set Masser af 
i Frankrig og Italien! 

11* 

— Naa, det er sandt; ja, det har Du val ..- 
sagde Clausen noget slukøret. Men selv vedblev 
han at sidde og stirre interesseret ud paa Land- 
skabet, hvor Bjærgene blev højere og højere, og- 
hvor Husene paa deres Skraaninger stundom 
kun lignede smaa hvidmalede Stærekasser. 

Tolderen og Jægermesteren var i dyb Sam- 
tale: 

— Længes De ikke, Hr. Kriiger, sommetider 
efter at bo ethvert som helst andet Sted end 
hjemme paa det flade, fidtede Lolland? 

— Længes! sagde Jægermesteren og saa'" 
hen paa Knagsted med et Blik, hvori der tyde- 
lig læstes: Den Slags Fruentimmerspørgsmaal 
ha' de jeg sgu ikke ventet af Dem — Længes? 
nej Gu' ,, længes" jeg ikke! Man skal ikke bo 
andre Steder, end dér hvor man er født! 

— Næi, det kan der jo være no'et i ... men 
Lolland ...? 

Hr. Kriigers Ansigt blev en Kende rødere: 

— Lolland, Lolland ...! gentog han næsten 
vrængende — Jeg véd ikke, hvorfor Folk altid 
har saa travlt med Lolland! Det er dog Dan- 
marks Spisekammer; og Mad skal vi sgu ha'. 

— Ja ... ja naturligvis! Men det er da saa- 
dan et Fandens grimt ,, Spisekammer". 

— Saa-aa? Har De været der? 

— Ja. 

— Naa! Og synes De saa maaske, at der er 
,, smukkere" i Jylland, hvor Kornet staar og 

skriger Gevalt paa Marken, og Aksene maa ha' 
Næseklemmer paa, hvis de vil se hverandre? 

— Næi ... saadan hvad Frugtbarhed angaar .. 
Jægermesteren blev ivrig (og det var jo det. 

Tolderen vilde have): 

— Man ka' 'tte leve a' de bare Bakker og Dale, 
naar der ikke er no*et paa dem! ... Og saa er 
'et jo osse no'et rent Sludder, dette med, at 
Lolland er saa grimt. Gu' er 'et ikke nej grimt! 
De skulde prøve at køre fra Høstgilde saadan 
•en Oktobernat, naar Maanen skinner ned mel- 
lem Pilene ... Man ønsker Minsalighed somme- 
tider, at Vejen var dobbelt saa lang! Og saa om 
Sommeren, Far min, om Sommeren! Man 
kører jo som i en Have, Skygge er der hele 
Tiden; mens man Guhjælpeme ovre i Jylland 
•er ved at løbe hen i det bare Margarine, bare 
man skal bare en lille Fjerdingvej bort! Jeg har 
lært Landvæsen et Aarstid derovre: det er et rent 
Helvede baade for Heste og Mennesker. 

Nu var Knagsted ked af den Tønde, hvorfor 
han spurgte: 

— Men hvor kaii det nu være, Hr. Kriiger, at 
De netop er bleven Landmand? Det skal dog 
-ellers være en skidt Bestilling nu om Dage. 

— Saa-aa, bedste Herre, skal 'et det, hum? 
Men naar jeg nu si'er Dem li'e aus, at det er 
det eneste, der er værd at være! 

— Saa det mener De ...? 

— Ja, det mener jeg sgu! Det er den eneste 

Stilling, hvor man saadan fuldt ud er sin egen 
Herre. Man sidder jo ligefrem som en hel lille 
Konge paa sin Gaard. 

— Naa-aa, da har jeg da rigtignok hørt mange 
Landmænd klage gudsjammerligt, blandt andet 
over Tyendeforholdene. 

— Ja, de er rent forbandede! nikkede Jæger- 
mesteren — Men det er de jo i hva' Stilling, 
man saa kommer i. ... Men saa er der det ved 
at sidde paa en Gaard, at saa kan man skælde 
ud i fri Luft. Det er i det hele taget det eneste 
Sted, man rigtig kan skælde ud! Der er ikke 
Rum nok i Stuer. Jeg trækker gerne Snøblerne 
med mig ud paa en Eng, jeg har Nord uden for 
Gaarden; og saa skælder jeg dem da Hæder 
og Ære fra, saa Kragerne ramler ned fra 
Træerne inde i Haven! Men det hjælper, for-^ 
sikrer jeg Dem; det ender altid med, at de beV 
om godt Vejr. ... Og saa bli'er man osse sæl 
lettet ... og saa Satans dejlig sulten bag- 
efter! 

Knagsted smilede huldsaligt: 

— Det maa være storartet! sagde han drøm- 
mende — Jeg kunde vel ikke faa Lov til at 
komme over paa den Eng engang imellem og 
blive „lettet"? Det vilde vist hjælpe betydeligt 
paa denne her kroniske ... 

— Jo, hæ, hæ! kom De kun! ... Og saa er 
der saadan et ma'esløst Ekko ind mod Lade- 
muren. Det er Gu'hjælpeme li'som der stod et 

ha'lthundrede Jægermestre og brølede derinde, 
naar jeg ta'er fat. Og vi la'er ikke Tampene 
komme til Orde et eneste Sekund. Vi brøler 
dem over. Det er det eneste, de har Respekt 
for. Og de lusker min Salighed væk til sidst med 
Halen mellem Benene li' som Støverhunde i 
Regnvejr. ... Man er da vel Herre paa sin egen 
Gaard! 

— Véd De, hvad De skulde, Hr. Jægermester: 
De skulde rejse rundt i Danmark og oprette 
Disciplinen. Det trænges saa saare! 

— Hæ, ja! de vil sgu osse saa gerne leje mig 
rundt i Sognet paa Gaardene. Men jeg si'er: 
skæld ud sæl, si'er jeg, ellers nytter det ikke. 
I maa sgu gerne laane min Eng og øve Jer 
paa! 

— Jeg tror nu. De har Uret, Hr. Jægermester, 
sagde Clausen pludselig og veaidte sig bort fra 
Vinduet om mod ham — det er vist næppe den 
rette Maade at opdrage Folket paa. 

— ,,0p drage" ...? Folket skal sgu ikke „op- 
drages" til andet end til at lystre! Jeg er den 
bedste Husbond mod de af mine Folk, der er 
no'et ved; men lystre skal de sgu! 

— Ja, naturligvis! nikkede Knagsted — Men 
min Ven Clausen er saa gammeldags. 

— Gammeldags ...! 

— Ja netop: gammel dags, kære Ven! Den 
Parole med at ,, opdrage" var god nok Latin i 
Halvfjerdserne i forrige Aarhundrede; men nu er 

de mere fremskredne Aander, som for Eksempel 
Jægermesteren og jeg, langt, langt forbi den! 
Næ: Hundehul og Træhest, det er det, vi 
savner! 

— Naa-aa, næ-i ... sagde Jægermesteren lidt 
usikker — nu gaar De vist lidt for vidt, Hr. 
Partikulier ... Men Klø ... 

— Klø er ogsaa godt! nikkede Tolderen — En 
solid Egekæp ...! 

— Det mener Du jo ikke. Knagsted! Hvor- 
for vil Du saa sidde og sige saadan noget. 

— Gu' mener han det! sagde Jægermesteren. 

— Ja, Gu' mener jeg det! sagde Knagsted — 
Og jeg har uddannet mig efter de bedste Møn- 
stre. Man skal bære sig ad ligesom ,, Magterne" 
bar sig ad over for Kina: „Vil I lystre, I Ka'le!" 
— ,,Nej, Konfutse, om vi vil!" — „Godt, saa skal 
vi sgu i Jesu Navn lære Jer det!" 

Man rullede frem gennem Elbdalen. Vin- 
markerne blev større og talrigere; og Bjærgenei 
højere og mere sammenhængende ... 

Hist og her stak store, rødbrune Stene frem 
af Bankernes gule Lerbund, nøgne og kullede af 
Vejr og Væde. De stod der som skumle, tusind- 
aarige Kæmper, indædte og forbitrede, og sku- 
lede ud over den brede Dal, hvor Toget ilede 
af Sted klaprende« med sine travle Hjul, og hvor 
Huse og Villaer og rygende Fabrikker laa og 
smilede i Solskinnet og brød sig Fanden om, 
hvad der var foregaaet i Tidernes Morgen, da 
de gamle Stenkæmper under Torden og Lynild, 
med Brask og med Bram fremstod af den unge 
Fru Terras glødende Bug ... 

— Hva' for et Hotel vil Deherrer ta' ind 
paa? 

— ,, Bellevue", har vi tænkt. 

— Det er osse u'mærket. Og saa ligger det 
saa rart li'e i Centrum med alle Sporvognene 
... De staar vel ikke af før ved Alter Bahnhof? 

— Nej. 

— Det er ellers en skidt Dag at komme til 
Dresden paa, en Søndag; saa er der endnu ke'e- 
llgere. 

— Naa-aa, det gaar nok ... 

— Disse Briihlske Terrasser, der er saa be- 
rømte, spurgte Overlæreren — hvordan er de? 

— Aa, dem er der sgu ikke meget ved! Ja, 
der er jo no'en gode Trapper derop til med brede 
Trin og magelige ... 

— Der skal være saadan en køn Udsigt der- 
oppefra ...? 

— Udsigt! Næi! Man ser bare ud over El- 
ben, no'et væmmeligt, beskidt gult Vand ... og 
saa ovre paa den anden Side ligger Neue Stadt. 
Næi, dér er sgu ikke no'et at kigge efter. 

Clausen sukkede dybt og saa' ganske haabløs 
ulykkelig ud ved denne Stedbeskrivelse. — 
Knagsted smilede stille. — Men Jægermesteren, 
der blev Overlærerens sorte Fortvivlelse vår og 
anede Grunden, bøjede sig frem imod ham og 
klappede ham godhjertet paa Knæet: 

— Bryd Dem bare ikke om, hva' j e g sidder 
og præker, Hr. Overlærer, sagde han, og hans 
fede Drenge-Ansigt med de smaa, gode Øjne 
lyste af den rareste Elskværdighed — Hva' Fan- 
den forstaar Bønder sig paa Agurkesalat! Det 
kan jo gerne være, at De finder det hele stor- 
artet. Hver sin Sjakøng, som han si'er. Dyrlæge 
Fre driksen i Na'sko'. Jeg forstaar mig sgunde 

paa andre Udsigter end Roemarker! Det er osse 
Satans, at man ikke kan holde sin Mening hos 
sig sæl. ... Men Di spurgte jo! 

— Ja, ja, ja ... smilede Clausen genert-tak- 
nemmelig og klappede igen — De har naturligvis 
Ret til at sige Deres Mening, Hr. Jægermester 
... Men jeg indrømmer, at jeg blev noget skuffet 
— en lille Smule ... 

Toget for af Sted osv. Man nærmede sig 
Dresden. — Der viste sig smaa hyggelige Veje 
med Spadserestier og Træplantninger, Huse med 
Haver omkring, og Villaer med Springvande og 
klippede Hække. Fabrik laa ved Fabrik. Og 
hist og her stod en Stump paabegyndt Gade, 
hvis høje, femetages Kaserner med deres skin- 
nende Tage og nymalede Vinduer og Døre saa' 
ud, som om de var skudt op paa een eneste 
Nat. — 

— Nu er vi der straks! sagde Jægermesteren 
og løftede sin vældige Næve (den lignede en 
Kæmpe-Kotelet) og pegede ud mod en Samling 
Kupler og Taarne ude i Horisonten — Det er 
sgu for Resten kedeligt, saa skal jeg rumle 
videre alene! 

— Naa-aa, vi ses jo igen om et Par Dage I 
Elsker De os saa højt? 

— Ja, det gør jeg osse, hæ-hæ! Men det 
var nu alligevel ikke det, jeg mente; det var 

mere Køreturen ... Ka' Di ikke li'saagodt rutche 
durch med det samme? 

— Næ-æ, det kan vi ikke saa godt, nej; nu 
har vi engang bestemt at gøre et Ophold 
her ... 

— Hum ... Maa jeg anbefale« Diherrer Hotel 
,, National" i Karlsbad. Dér bor jeg sæl, og dér 
hor næsten alle danske. 

— Tak, nikkede Knagsted venligt. (Men ved 
sig selv tilføjede, han: Saa ta'er vi altsaa ikke 
dér ind!) 

Clausen sad og kiggede ud af Vinduet. Han 
var i en spændt og løftet Stemning ved alt det 
nye, han saa'; følte vel omtrent det samme som 
en Student fra Horsens, der for første Gang 
skulde se København og derfor skælver under 
Forventningens Naadegave. 

— Saa! sagde Jægermesteren. 
Lokomotivet fløjtede; og Toget rullede ind 

foran Perronen. 

— Dette er altsaa Neuer Bahnhof? 

— Det er Neuer Bahnhof, ja. Men Di gør nem- 
mere i at køre med til Alter. 

--- Ja, det vil vi ogsaa. — Her er ikke ret 
mange Mennesker at se. 

— Næi; det er jo osse kun en lille snottet By 
ved Siden af Berlin. ... Men i samme Øjeblik 
den rare Jægermester havde sagt disse onde Ord, 
fortrød han dem; og idet han kastede et for- 
skræmt Blik hen mod Overlæreren, tilføjede han 

ivrig — Men for Resten er det jo ellers en køn 
By nok, Dresden, rigtig kønl Jeg forstaar mig^ 
jo ikke videre paa 'et. 
Saa kørte de igen. 

— Er det Elben? spurgte Clausen; de kørte 
over en gungrende Bro. Og paa Vandet til begge 
Sider blev Baade og Pramme trukket af Sted af 
lange prustende Dampere. 

Jægermesteren var stadig ivrig for ikke at 
skaare sin kære Kupékammerats Glæde: 

— Ja, det er Elben, nikkede han og lod, som 
det interesserede ham — Ka' Di se derovre? Det 
er no'en flotte Broer, di har her. Der er én 
nede ved Brtihls Terrasse, den er ligefrem stor- 
artet, Augustus Briicke hedder den. Di sfer, 
at den er sy-otte hundrede Aar gammel ... li'e- 
frem storartet. Bygge ku' di sgu i gamle 
Dage! 

— Næe, sikken en smuk gammel Kirke! 

— Ja, den er sgu god! Den ligger paa 
,, Theater Platz". Di har den lige over for ,, Bel- 
levue". 

— Er der ikke ogsaa et kongeligt Slot? 

— Jo-o, men det er der sgu ikke meget .., 
Ja, det vil sige naturligvis! det er jo meget 
pænt, naturligvis; men det ligger no'et inde- 
klemt ... Gu'bevares, et Slot er jo altid smukt. 
Jeg vilde sgu gerne ha' det til Hovedbygning,, 
hæ-hæ! 

Knagsted sad i stille Nyden. 

— Malerisamlingen ... hvor er den? 

— Ja, den har Di jo osse li'e ved Hotellet. 
Det er kønt ... Slottet mener jeg, ,,Zwinger", 
som det hedder; det er saadan no'et i Retning 
af Amalienborg ... men kønnere! Og Male- 
rierne er sgu osse rigtig kønne; det ved Gu' di 
erl Jeg var saa sulten, da jeg var der, og 
det er skidt. Jeg vil raade Diherrer til at 
spise, inden Di gaar derop; det er jo no'et 
trættende. 

— Ja, vi ta'er os hver et Par Bøf med Spejlæg! 
nikkede Knagsted. 

— Ja, det er sgu rigtig, hæ! ... Saa, nu er 
\i der. ; 

Toget buldrede ind paa Alter Bahnhof; og j 

Clausen og Knagsted steg af. 

— Naa: Farvel Hr. Jægermester! Og Tak for 
behageligt Rejseselskab! 

— Farvel, Farvel, Diherrer! Og sæl Tak! 
Det er Satans kedeligt, at jeg nu bli'er 

alene! 

— Naa-aa, det varer jo ikke mere end et Par 
Timer. Tror De ikke.. De kan sove? 

— Sove!? jo det ka' Di sgu bande paa! 

— Jamen saa sov. 

— Ja, det ka' Di sgu ta' Gift paa, jeg vil, 
hæ-hæ! ... Hov, halløj! Skal jeg ikke bestille 
Værelser til Dem paa ,, National"? 

— Næ Tak, næ Tak, for Gud i Himlens Skyld! 
raabte Knagsted ubehersket. 

— Naa, ja-ja! Godt Ord igen! ... Farvel, Far- 
vel! Det er Sat^ piskerne kedeligt, at jeg nu 
birer alene! 

Knagsted og Clausen kom ud fra Hotel „Bel- 
levue" og skraaede. over Theaterplatz ned mod^ 
,,Z winger". 

— Her er smukt! sagde Tolderen. 

— Ja-a! nikkede Clausen, og hans Øjne blev 
store af Glæde — her er dejligt! 

Solen hang dybt i Vest purpurrød, luende. 
Hele Østsiden af Pladsen laa som i en rødlig 
Taage. Der stod Ild af Teatrets Søjler og Ruder, 
og Spirene paa det kongelige Slot flammede 
brandrødt op, medens de mørke Sandstensfigurer 
langs Sofiekirkens Front i al denne Gløden saa' 
ud som sorte, kutteklædte Munke, der brændes 
paa Baal. 

— Javel er her ,, dej ligt"! nikkede Knagsted — 
Men jeg vilde gi' to Kroner og halvtreds til, at 
her ikke var elektriske Sporvogne! 

De gik ind gennem ,,Zwinger"s kuplede Port- 
hvælving. I Slotsgaardens buksbomhegnede Ra- 
batter blomstrede Tusinder af Roser; der var 
fredfuldt og søndagsstille derinde; man hørte 
kun fjernt og dæmpet Byens dumpe Uro. 

— Aah, Knagsted, Knagsted! sagde Over- 

læreren og foldede henrevet og begejstret sine 
^amle Hænder — saaledes burde Livet altid 
være! 

— Jamen det er 'et bare ikke! sagde Tol- 
deren. 

— Nej .. det er det ikke ... ikke altid i det 
mindste ... 

— Aldrig! sagde Tolderen. 

— Jo, nu, i dette Øjeblik ... aah hva'? 
Knagsted smilede godmodigt: 

— Lad gaa ! sagde han — siden det kan more 
Dig! ... Men i Morgen er der atter en Dag, lille 
Overdrivelse; og det husker man, naar ... Naa- 
men lad os nu se at komme videre! 

De stod ved Opgangen til de ,,Bruhlske Ter- 
rasser". 

Solen var gaaet ned, og den gulgrønne Him- 
mel spejlede sig i Elbflodens lerede Vand. — 
Sporvognene ringlede uophørligt frem over den 
ældgamle Augustus Briicke, hvis tændte Gaslyg- 
ter næsten lyste hvidt i den sommerklare 
Aften. — Ovre fra Neustadt bares frem gennem 
Luften dybe, rungende Kirkeklokkers Lyd. — Og 
langt borte i Horisonten, hinsides Tage og 
Taarne, saa' man de bølgede Konturer af fjerne 
Bjærge ... 

Knagsted skudrede sig. Han begyndte at føle 
sig ilde til Mode ved al denne Fred og Skønhed 
... al denne ,, Morfin", som han kaldte det: 

Gustav Wied: Knagsted. 12 

— Saa gaar vi vel opl sagde han. 
Overlæreren for sammen: 

— Hva' ... hva' si'er Du? 

— Jeg si'er, at vi skal vel ogsaa op paa Ter- 
rassen? 

— Ja ... ja naturligvis ... Undskyld! 

— Aa jeg be'er! 

Clausen slog bredt ud med begge Arme; og 
hans Stemme skælvede af Begejstring, da han 
fortsatte: 

— Jeg troede ikke, at der noget Steds kunde 
være saa skønt, Knagsted! Er her ikke skønt,, 
synes Du? Vidunderlig skønt? 

Men nu kunde Knagsted ikke dy sig længere;: 
han re-jste sig med et Sæt op paa Tæerne, greb 
Overlæreren i Frakkeopslaget og rakte sin Tunge 
ind i Ansigtet paa ham: 

— Sjæ-ælfu-ldt! sagde han med en Lyd, som om 
han slubrede en eller anden flydende Livret 
i sig. 

— Nejmen Knag sted dog ...! 

— Ja, hvad skal I altid fjolle saadan op forr 
„U-uh, hvor det er yndigt!" ,,Æ-æh, hvor det 
er dejligt!" ,,Bæ-æh, hvor det er henrivende!" 
... I gør jo os andre led og ked af det helef 
Bare I var døvstumme! Men saa vrælede I 
vel løs med Fingrene! ... Og saa staar I sam- 
tidig og ser saa idiotisk-betaget, blegrødt-hengi- 

vent ud ligesom en Tallerken sød Suppe i 

Maaneskin! 

Clausen lagde smilende en skikkelig Haand 
paa Tolderens Skulder: 

— Saa, saa, saa, kære Ven ... 

Men Knagsted vred sig brat fra ham og gik 
op paa Terrassen. 

Dér oppe fandt de en ledig Bænk og tog tavse 
Plads ved hinandens Side: 

Nede ved Terrassens Fod gled Floden lydløst 
forbi. Kun henne omkring Bropillerne bruste og 
sydede Vandet. — Ovre i Neustadt blev Lygterne 
netop tændt; Blussene sprang frem ét for ét og 
borede deres glade Øjne ud gennem Skumringen 
som smaa nyfigne Sancthansorme. Alt var ro- 
ligt og søndagstyst! Kun af og til hamrede en 
Damper sig op mod Strømmen. Og det lavede 
jo et ugudeligt Postyr! 



12* 

Zwinger. — 

— Ja, det kan Du jo da se: „Montags 10—2 
Uhr 1,50 Mk."! ... Men i Morgen kan vi gaa 
frit ind. Skal vi saa ikke hellere vente til i 
Morgen? 

— Næ-i, det synes jeg ikke ... 

— Er Du saa forhippet? 

— Ja-a ... 

— Godt, lad os saa gaa ind da! Men Du maa 
selv betale. 

— Ja, naturligvis! 

Og de. gik op i Forhallen, deponerede deres 
Stokke og blødte hver halvanden Mark. 

— Skal vi ikke ha' Katalog? 

— Næ-i; det er jo ganske ligegyldigt, hvem 
der har malet Billederne! 

Da de var kommet ind i den forreste Sal, 
standsede Knagsted determineret og sagde: 

— Ja, her vil jeg nu gaa alene! 

— Jamen Gud, Knagsted, det kan Du jo da 
saa godt ... M&a hvordan skal vi saa finde hin- 
anden bagefter? 

— Aa-aa, Du kan vel nok selv hitte over paa 
Hotellet, hvis vi ikke træffes. Adjøsl Og mor 
Dig godt! 

Men Clausen greb ham i Armen: 

— Hvad er der i Vejen med Dig, kære Ven? 
spurgte han tøvende — Ja undskyld, jeg spør- 
ger; men Du har været saa underlig ... baade 
i Aftes og nu til Morgen. 

— Saa-aa? 

— Er Du ... er Du ked af mit Selskab? 
Knagsted lo lidt anstrengt: 

— Næe! Ak nej I Tværtimod! Du er mig en 
værdifuld Stimulants, kære Overmand! ... Næ, 
det er noget ganske andet, der trykker mig. Men 
Du kan jo ikke lide, at jeg taler om det ... 

— Jo, tal Du kun frit; det vilde netop glæde 
mig, om jeg maaske kunde hjælpe. 

Knagsted klemte et Øje sammen: 

— Ja, saa si' er jeg det altsaa ...? 

— Ja, ja ...! nikkede den anden ivrig. 
Tolderen tog ham i Frakkeopslaget og halede 

ham ned mod sig: 

— Jeg har ikke været paa ,,Dass" i to Daget 
hviskede han lige ind i Øret paa ham — Nu 

véd Du det. Adjøs! Og bort skridtede han 

med det samme ind i Sidesalen til højre 

Clausen vandrede langsomt den modsatte Veji 
... Han tænkte paa sin ulykkelige Ven og be- 
klagede ham dybt og ønskede, at han kunde 

hjælpe ham. Han vilde gøre alt, hvad der stod 
i hans Magt for at give Vennen et lysere Syn 
paa Livet ... Men Knagsted vilde jo ikke lade 
sig sige og raade ... Det maatte være forfærde- 
lig altid at gaa rundt med et saadant Humør! 
Men hvis man bare for Alvor vilde, saa ... 
Næ-e, se dog det store Billede dér, hvor var det 
dog dejligt! ... Og det! ... Og det! ... 

Og lidt efter lidt styrtede den rare, gamle 
Overlærer sig paa Hovedet ind i Malerierne og 
glemte lykkeligen Alverdens Sorg og Nød og 
Knagsteder og daarlige Maver og Sygdom og 
Elendighed ... 

Da Knagsted var kommen ind i Salen til højre, 
standsede han; listede sig derpaa tilbage til Dø- 
ren og tittede ind efter Vennen. — — Og da 
Clausen gik ind i den næste Sal, sneg han sig 
efter ham og fulgte ham saaledes fra Rum til 
Rum. Kunstværkerne rundt paa Væggene skæn- 
kede han ingen videre Opmærksomhed. Men 
naar Overlæreren stod fortabt i Andagt foran et 
Billede, morede og tilfredsstillede det Tolderen 
langt mere i Tankerne at udfinde og udpege det 
Maleri, Vennen næste Gang vilde standse ved og 
lade sig ,, henrive" af. — Og det var da altid de 
store, ,, abstrakte" Lærreder, der fremstillede 
Emner som ,,Haabet", ,, Sandheden", „Troen", 
,, Retfærdigheden" osv. Ogsaa de saakaldte „ide- 
ale" Landskaber og Billederne med historiske og 

bibelske Motiver nød Clausen længe og intenst 
... og helst jo større af Kvadratindhold de var. 
Men ,, Hollænderne" for han flygtigt igennem; 
og ej heller Portrætterne fængslede ham videre: 
Kun foran en Pastel, der forestillede Thorvald- 
sen som ung, dvælede han et Par Minutter med 
ei huldsaligt Smil om Munden: Ah-a, der havde 
yi jo vor egen Thorvaldsen! 

Og saa naaede de da omsider frem til det 
Bum, hvor hun residerer i ensom Majestæt, 
hendes kongelige Højhed: Raphaels Ma^ 
donna. 

Clausen standsede et Sekund paa Tærskelen 
ligesom blændet og overvældet. — Saa bøjede 
han ydmygt sit Hovede og traadte ind ... 

Knagsted gik rask forbi Døraabningen: Der 
A^ar fuldt af Mennesker derinde. — Saa gjorde 
han omkring, listede tilbage og tittede: 

Overlæreren stod midt paa Gulvet lige foran 
Billedet. Hans Arme hang slapt ned langs hans 
Diplomatfrakkes Skøder, og han stirrede frem 
mod Maleriet med et Udtryk af den inderligste 
og dybeste Ærefrygt. Saa rent ud religiøst be- 
taget syntes Manden at være, at det aldeles ikke 
vilde have forundret Knagsted, om han pludse- 
lig med foldede Hænder var sunken ned foran 
Billedet ... ned paa sine gamle, spidse, ærlige 
Pædagog-Knæ ... 

Se alt dette var jo smukt og stemningsfuldt 
nok ... 

Men saa sad og stod der trindt omkring den 
virkelig grebne Hr. Clausen en ti-tolv-fjorten-tyve 
Kvinder: fede Fruer og magre Frøkner: syv 
Englænderinder med Stanglorgnetter, fire tyske 
Pensionatsdamer . med astronomiske Kikkerter, 
fem smaa, vævre, sortlokkede franske Mademoi- 
seller og seks korthaarede, lavstammede, næse- 
beklemmede (rimeligvis danske) Almuejæm. — 
Og alle Nationaliteter stønnede og dampede de- 
af Begejstring! 

Dette, om man saa maa sige: ,, Herbarium"" 
vilde have været tilstrækkeligt til at faa Knag- 
sted til at nyse enhver Betagelse (om han havde 
følt nogen) ud af Hjerte og Nyrer. — Men paa 
den fromme Overlærer gjorde det intet Indtryk. 
Han saa' ikke, hørte ikke, lugtede ikke Om- 
givelserne, saa rent ud løftet op i de højeste 
Krystalhimle var han, begejstret ud over al For- 
stand, henrevet til Idioti, som man bør være 
det over for et Kunstværk, der staar med fede 
Typer i Hans Majestæt Kong Baedecker! 

— Tolder, Tolder! sagde Overlæreren, da han 
en halv Timestid senere traf Knagsted ovre paa 
Hotellet — Tolder, Tolder! sagde han, og i hans. 
Øjne lyste fremdeles den hellige Ild — at Du 
dog ikke gik med ind og saa' Madonna! 

— Var hun saa lækker? 

Clausen slog overlegent ud med Haanden og" 
smilede sejerssæl: 

— Aah, jeg bryder mig slet ikke om, at Du 
gør Nar! Værsgod, det rører mig ikke! ... Men 
Du har staaet Dig selv i Lyset, Knagsted! Du 
er gaaet Glip af en af de reneste Nydelser, der 
kan være et Menneske beskaaret: Som hun stod 
dér med Barnet paa Armen ... 

— Og Emil og Olaf ved Fødderne! 

— Emil og ... hedder de Emil og Olaf? 

— Dennegang blev Du altsaa ikke skuffet, lille 
Clausen? 

Overlæreren hævede taknemmelig Øjnene mod 
Loftet: 

— Nej, sagde han — nej, kære Ven, nej, 
dennegang blev jeg ikke skuffet! Jeg vil huske 
dette Billede, saa længe jeg lever! 

De to Venner havde paa Hotellet faaet Væ- 
relser ved Siden af hinanden og med Dør imel- 
lem. — 

Knagsted havde meget svært ved at falde i 
Søvn om Aftenen. Han laa og læste en Times- 
tid, før han slukkede Lysene og lagde sig i 
Sovestilling: fladt ud paa Ryggen, med det højre 
Ben trukket op under det venstre og med Ho- 
vedet hvilende først paa venstre Øre og saa — 
lige i det Øjeblik, han var ved at daane hen -- 
med et rask Snuptag over paa højre. Men mis- 
lykkedes Snuppet, eller hørte han i Drejnings- 
momentet en eller anden Lyd, et Knirk i et Mø- 
hel, en Raslen bag Tapetet, et Dump paa Loftet, 
«ller et Klask mod Vinduerne — straks var han 
lysvaagen igen og maatte begynde forfra. Og 
saaledes kunde der gaa mange Timer hen, inden 
han omsider, dirrende af Træthed og Nervøsitet, 
gled ind i den attraaværdigste af alle Tilværel- 
sesformer. — Og kunde han ikke finde ,, Hvile 
og GlemseF' paa anden Maade, saa havde han 
staaende paa sit Natbord en liden Spilledaase, 
som han i Nattens Mulm ,,trak op'' og lagde paa 

sit ene Øre, medens han samtidig stoppede en 
Finger dybt ind i det andet Saaledes garderet 
faldt han saa i Søvn. Men Freden varede kun 
stakket; thi Instrumentet skulde trækkes op præ- 
cis hvert tolvte Minut. Og desuden var der og- 
saa det forfærdelige ved Daasen, at den kunde 
spille to Stykker: en blid og husvalende Sagte- 
vals, som han brugte, og en vild, livsvækkende 
Galopade af Offenbach. Han havde mikset og 
makset saaledes med Djævelskabet, at det som 
Regel afleverede Valsen; men det kunde ogsaa 
pludselig slaa over i Offenbach ... og saa var alle 
Sunde lukte! — 

Naturligvis var det særlig Hoteller, der 
voldte den arme Tolder Nattevé. Han blev ond 
af at ligge paa dem; og han hadede dem af sin 
ganske Sjæl. Men end mere hadede han dog 
Gæsterne. Og allermest dem af dem, der 
kom hjem mellem 12 Nat og 8 Moi^en glade og 
med Knirkestøvler. Han kunde uden mindste 
Samvittighedspostyr have skudt dem en Kugle 
paalangs gennem Tæerne! 

Og havde saa endda Clausen derinde ved Si- 
den af heller ikke kunnet sovel Men næppe 
havde dette gamle Bæst faaet stukket sine Fla- 
mingoben ind mellem Lagenerne, før han snor- 
kede af, gudebeskyttet og engleombasket som et 
mælkefyldt Diebarn I 

Knagsted rev Øjnene op og for over Ende 

i Sengen. — Hva' var Klokken? Et Kvarter over 
S3ks! Og han var først faldet i Søvn henad fire; 
og havde oven i Købet i den sidste Time maattet 
sove pr. Daase! — 

Han lagde Uret tilbage paa Natbordet, knyt- 
tede Næverne og lyttede: 

— Saa skulde da ogsaa den lebendige Sa- 
tan ...! 

Et Par Værelser borte slog en Tenorsanger 
sine herligste Triller. Sangen vældede ren og 
klar og ubekymret frem af hans Hals. Man 
kunde tydelig høre, at han var stolt af sin 
Stemme og glad ved den og mente, at den ganske 
Verden maatte være det samme. — Rimeligvis 
stod han midt påa Gulvet og daskede med Vin- 
gerne ligesom en morgenfro Lærke, der tone- 
drukken og gu def omøjet stiger til Vejrs over en 
dugvaad Kløvermark. Den ænser intet, sanser 
intet, glor bare lige lukt ind i Solen og hyler 
løs ... 

Knagsted sprang med et Sæt ud af Sengen 
(Haarene paa hans nøgne, lavstammede Bukke- 
ben stod ligefrem stive af Fortvivlelse) : 

— Clausen! Clausen! han for hen til Dø- 
ren mellem Værelserne og aabnede den — 
Clausen! 

— Øff ... 

— Clau-sennn! 

— Ja, ja; hvad er der, kære Ven? 

— Kan Du heller ikke høre det? 

— Hva'fomo'et ...? 

— Hør! (Tenoren satte netop i helt oppe paa 
det høje F). 

Overlæreren havde rejst sig rødmusset og for- 
nyet af Søvnen. Og han gav sig nu til at lytte 
med Hovedet lidt paa Siden og med friske, smi- 
lende Øjne: 

— Jo, jo, nu hører jeg, sagde han og nikkede 
fornøjet — Det lyder nydeligt, nydeligt! Det 
var rigtig smukt af Dig at vække mig. Jeg hol- 
der saa meget af Sang om Morgenen; det varsler 
^odt for Dagen. 

Damperen ,,Bodenbach" masede sig op ad 
Elben. Hjulene larmede og pladskede og gjorde 
sig al den Umage, de kunde; men det gik kun 
langsomt fremad; Strømmen var strid. — 

Overlærer Clausen havde, i Anledning af 
denne Elbtur købt sig en Rejsekikkert til 15 Mk. 
hos Max Kretzschmar, Seestrasse 7, og sad nu 
paa en Feltstol helt ude i Damperens spidse For- 
stavn og besigtigede Naturen. 

Det saa' ud, som skulde Dresden aldrig faa 
Ende; stadig var der Huse, Gader og Fabrikker 
paa begge Sider af Floden. Han havde godt og 
vel sejlet af Sted en Timestid eller mere, men 
bestandig var der nye Gader og nye Huse. ... 

Indtil der paa een Gang ved en brat Drejning 
af Floden stod næsten lodret op fra Bredden en 
Række høje, rødbrune, sønderrevne Granitfjælde. 
Det var et Stenbrud. Store firkantede, aflange 
Blokke laa spredt rundt til alle Sider helt ud 
i Vandet; og af og til lød der et Bump og et 
Brag, og en uhyre Sten hoppede som en Bold 
ned ad Fjældsiden. 

Overlærerens Øjne var ved at krybe; ind gen- 



Digitized by VjOOQ IC 



191 



nem Kikkertglassene, saa interesseret var han 
af Fænomenerne. 

Man gled forbi Stenbrud efter Stenbrud. Det 
saa ud, som havde vældige Kæmpenæver boret 
sig ind i Fjældene og i ubændigt Raseri flaaet 
store Stykker ud af dem. — 

Men der kom ogsaa fredeligere Landskaber 
imellem med træklædte Højder, rindende Smaa- 
bække og lave pyntelige Huse, hvor Køer og^ 
Geder nedenfor paa Engene stod eller laa i det 
høje Græs og priste deres Skaber og tyggede 
Drøv. 

Saa svingede Floden paa ny. Nu var det, som 
sejlede man hen over en stor og stille Skovsø. 
Al Udsigt var spærret. Tykke, mastehøje Graner 
stod i lange, stive Rækker op ad Bjærgsiderne 
og saa* hinanden over Hovedet og nikkede alvor- 
lig-bekymret ned til deres egne Spejlbilleder, der 
af den prustende, og larmende Damper blev 
splintret i tusinde Stumper og Stykker .. 

Og atter svingede Floden ... Der laa en Fa- 
brik, stor og imponerende, med ti-fjorten taam- 
høje, sværtede Skorstene. Eh hel lille By. Lar- 
men af Vogne og Maskiner lød derinde fra. Og 
langs Flodbredden laa Dynger af sorte Slakker 
og rustrødt Affald ... Men midt imellem Dyn- 
gerne, ud gennem en gammel, forfalden Mur, 
stod, frem af et Rør, Dampkedlernes varme 
Spildevand sølvklart og rent som Vandet fra en 
Kilde. Og i et Bassin ved Kildens Fod tumlede 

-sig en Flok nøgne Børn med Raab og Latter. 
Den lunkne Em bølgede omkring dem; de skreg 
op, sprøjtede hinanden over med Vand, hylede 
og hvinede og sloges ... en dampende grydefuld 
spillevende Unger! 

Og Skibet pladskede videre. — 

Kagsted, som en Stund havde vandret frem 
og tilbage paa Dækket, standsede op ved Siden 
af Clausen: 

— Det gaar langsomt men sikkert, dette her; 
sagde han — jeg er lige ved at falde i Søvn! 
Er Du enig med mig i, at vi gaar i Land ved 
-den første Station? 

— Ja-a, det kan vi jo gerne ... Men jeg synes 
-ellers, at det er særdeles interessant og morsom 
Sejlads. 

— Gudbevares, kære Ven, saa sejler vi! 
Lige til Verden forgaar, om Du vil. Det er jo 
for din Skyld, Gildet er gjort ... Er Du tilfreds 
med den nye Kikkert? 

— Udmærket, ja! Det er en aldeles brillant 
Kikkert! Vil Du prøve den? 

— Ja Tak ... 

Overlæreren havde rejst sig og stod nu midt 
i Solskinnet. Tolderen tog Instrumentet, traadte 
et Par Skridt tilbage og rettede det lige imod 
ham: 

— Ja, det er en storartet Kikkert! sagde han 

— Jeg kan tydelig se Knapperne glimte i dine 
Bukser! 

Clausen greb sig forvildet ned til Aastedet: 

— Men! sagde han forfærdet og oprettede i 
Galop Skaden — har jeg nu paa ny ... 

— Du har ,,paa ny", ja! ... I dit Sted vilde 
jeg helt la' være at ta' Bukser paa; det vilde i 
flere Retninger være meget nemmere. 

— Aar-r ...! 

— Og Du har jo ikke engang Ret til at være 
saa distrait, kære Clausen, Du ... 

— Skal vi ikke la' være med at tale mere om 
det! 

— ... for Du er jo dog ikke saadan noget 
Geni, vel? ... Naa, jeg vilde endda ikke komme 
med Bebrejdelser, hvis Splitten sad bag paa, 
men ... 

— Nu holder Du din Mund, Knagsted! 

— Nej saagu gør jeg ikke nej! Tror Du 
maaske, at jeg vil blive ved med at trække Dig 
paa langs ned gennem Europa med de ... Mid- 
natssole siddende dér og ... Men hvorfor i Him- 
lens Navn har Du ogsaa Messingknapper paa 
det Sted, Menneske! Andre dannede dødelige ... 

— Bitte, Herrschaft, Fruhstiick! 

Det var en Kelner, der polkerede forbi de to 
Herrer paa sine lydløse Sko: 

— Bitte, Herrschaft, Fruhstiick! 

— Danke! sagde Tolderen og stak sin Arm 
ind under Vennens — Du er da ikke fornærmet, 

Gustav Wied: Knagsted. 13 

lille Clausen? Jeg taler kun til dit eget Bedste. 
Du er jo ellers saadan en smuk og fin ældre 
Herre, saa ... 

Clausen halede i sin Arm for at faa den løs. 
Fornærmet var han: 

— Hima, ja ... naar Du gjorde mig opmærk- 
som paa det paa en lidt anden Maade ... 

Knagsted strøg ham smilende og forsonligt 
over Haanden: 

— Det skal jeg, kære Ven, det skal jeg! ... 
Men maa jeg bare sige een eneste Ting? 

— Hum ... 

— Du skulde nu alligevel for en Sikkerheds 
Skyld se at faa tjæret de Knapper over, nu 
mens vi er her om Bord! 

Frokostbordet var dækket under Solsejlet paa 
Agterdækket. Der sad allerede en Snes Personer, 
Englændere, Tyskere og Franskmænd, bænkede 
om det, da Knagsted og Clausen tog Plads. Man 
pludrede løs hver i sit Tungemaal, spiste og drak 
og saa' paa Udsigt og sagde Ach! og Oh! og 
Wunderschon! og Beautiful! og Ravisant! saa det 
dunede En om Ørene. 

Men saa forstummede pludselig al Tale, og 
man blev siddende stive med Gaflerne og Kni- 
vene i Hænderne, og stirrede med kuglerunde 
Øjne hen mod Kahytten: 

Et Par „steg" op derfra, en Herre og en 
Dame, og „skred" langsomt, tæt omslyngende 
hinanden, hen mod Bordet. 

— Nu be'er jeg Dem, Fru Heilbunth! mum- 
lede Knagsted uvilkaarlig. Og en tysk Dame 
hviskede til sin Sidemand bare det ene Ord: 
Famos! 

Men Parret skred (der kan ikke bruges an- 
den Betegnelse for dets Gangart) uanfægtet nær- 
mere. 

Hun var hyllet i et let, silkeagtigt Gevandt, 
graagult og oversynet med mange skinnende Per- 
ler. Om Halsen var slynget en hvid Fjerboa, 
der sammen med det stærkt lokkede, ,, cham- 
pagnegule" Haar indrammede et lille, blegt Misse- 
katteansigt med et Par store, smægtende blaaL 
Øjne. — Hun var sminket, kittet og pudret. Og 
paa Hovedet bar hun de tre Fjerdedele af en 
Struds. 

Han var iført en stramtsiddende hvid Flonels- 
dragt, hvid Kasket og hvide Støvler. — Og der- 
til var han velskabt og med et mandigt aske- 
blondt Fuldskæg. 

Hun klyngede sig til ham med en indtagende, 
babyagtig Ømhed; thi hun var vel kun fyrre- 
tyve Aar, og han næppe mere end tredive. 

— PoUemand, min Ven, kvidrede hun med 
en døende Fuglerøst — vi faar vist næppe Mad 
her ... Disse Mennesker har jo taget alle Plad- 
serne ... 

— Men hun er jo dansk! sagde Clausen over- 
rasket. 

— Hys-s, ja! hviskede Knagsted tilbage — Ken- 
der Du dem ikke? Det er Sangerparret Leopold 
Svendsen hjemme fra København. De er paa 
Bryllupsrejse ... Men tal ikke for højt. Lad Dy- 
rene udvikle sig i Frihed! 

Parret havde faaet Plads ved Bordet. Og 
han sad nu og §ennenxgranskede Spisekortet. 
Hans Pande var rynket, og hans Bryn sammen- 

trukne, som sad han med Partituret til „Den 
flyvende Hollænder" foran sig. 

Hun lagde en lille, hvi,d Fløjelspote paa hans 
Skulder; og idet hun saa' ømt-slikvorent op mod 
ham, som en Kanariefugl mod et Stykke Sukker, 
kvidrede hun frem: 

— PoUemand, min Ven, har Du fundet os 
lidt for Tanden? 

— Ja, sagde han og lagde med en sjælsstor 
Armbevægelse Spisekortet fra sig — der er ge- 
fiillte Taube! 

— GefuUte Taube ... gentog hun drømmende 
— Gefiillté Taube ... Men, min Ven (og hendes 
Barneøjne duggedes af Taarer), gør vi ikke Uret 
i at spise dette fromme Dyr? 

— Der er ogsaa Fasan, min Ven, sagde San- 
geren. 

— Aa nej, PoUemand, aa nej, min Ven ... 
lad os tage Duen ... nu er det lille Dyr jo engang 
slagtet. 

Og de fik Duen. Og fortærede den. Han 
mandigt og resolut. Hun sværmerisk-hengivent, 
som aad hun Englekød. 

— Jeg tørster, PoUemand, min Ven ... 

Der blev bragt en Flaske Mosel. Parret „greb" 
Glassene: 

— Marie Antoinette ...! sagde han. 

— PoUemand ... 

— Tak for din Kærlighed, Marie Antoi- 
nette! 

— Og Tak for din Stemme, PoUemand! 
Glassene tømtes, og hun „skuede" betaget og 

med Strudsen paa Skakke ud over Landskabet: 

— Aldrig vil jeg glemme denne H-Rhintur, 
Pollemand. 

— Det er Elben, vi sejler paa, Marie An- 
toinette ... 

— Er det Elben ...? Oh, lad det være H-Rhi- 
nen, Pollemand ... Jeg vilde saa gerne, at det 
skulde være H-Rhinen ...! 

Saaledes samtalede de med hinanden, fint og 
fjollet, indtil den ,,Gefullte" var fortæret. Saa 
„skred" de atter armindslynget ned i Kahytten. 

De havde vakt en ubodelig Opmærksomhed! 

— Det var da et Par besynderlige Mennesker! 
udbrød Overlæreren, da de var forsvundne. 

— Mennesker, lille Clausen? Næ, det var 
sgu Kunstnere, min Dreng! sagde Tolderen. 

— Puh ...! skal vi højere op endnu? 

— Ja, jeg synes jo nok, at vi skulde helt op 
paa Toppen ... 

Knagsted stødte resigneret sin Stav i den 
haarde Granit og tog igen fat paa Opstigningen: 

— Du er grusom i din Udholdenhed, Clausen, 
sagde han — grusom! Du burde ansættes ved 
Kriminalretten og „gaa Tur" med de Fanger, der 
ikke vil bekende. 

Da „Bodenbach" havde lagt til ved den lille 
Landsby Rhaden, var de to Venner, trætte af 
den langsomme Sejlads, gaaet fra Borde. 

Det vil sige: Overlæreren kunde med megen 
Lyst have pladsket op ad Floden i et ubegrænset 
Antal Timer endnu. Men Tolderen havde ganske 
stille taget ham ved Kraven og slæbt ham over 
Landgangsbroen. — 

Ogsaa Sangerparret Svendsen var „steget" i 
Land: 

— PoUemand, min Ven, er dette Bjærge ...? 

— Ja, Marie Antoinette, det er sachsisk 
Schweitz! 

— Aa, er det sachsisk Schweitz ... her ville 
vi dvæle ... 

— For Gud i Himmelens Skyld, lad os fly! 
sa^de Tolderen til Overlæreren — Jeg taaler ikke 
mere af denne Creme! 

Og de flyede. 

Og nu gik de og stagede sig møjsommeligt 
frem ad en mørk og stejl Skakt af en Bjærgsti, 
hvor vældige i-ødbrune Stenmasser stod som 
skumle Mure paa begge Sider. — Men højt over 
deres Hoveder, oppe langs Murenes Kant, flet- 
tede løvrige Bøge et dimkelgrønt Tag, hvorigen- 
nem Solstraaleme lyse og legende jog deres flim- 
rende Klinger lige ned til Skaktens Bund ... Og 
i Fjældvæggens Revne groede Mos og lysegrønne 
Bregner. — 

— Det er Satans raffineret gjort altsanmien! 
sagde Knagsted pludselig indædt og pegede paa 
Urterne — Se nu f. Eks. de Grøntsager dér. Dem 
har den gode Gud bare plantet der, for at naive 
Sjæle skal falde i Henrykkelse og raabe: Næ-æ 
hvor dejligt! Aah, hvor yndigt! Se dog en- 
gang disse søde, smaa Blomster her midt paa de 
nøgne Klippar! ... og saa glemme det Helvedes 
Mas, man har for at komme her op! 

— Per ardua ad astral sagde Overlæreren med 
et lærd Smil. 

— Ja, og: lægtilæskulitorum! svarede Tolde- 
ren. 

— Man opnaar jo aldrig noget her i Verden, 
kære Knagsted, uden at det koster noget. 

— Nej. Og det finder Du er ganske i sin Or- 
den? 

— Hja-hæ, naturligvis! 

— Hum ... jeg synes nu, det er sjofelt ... 
Havde han saa endda ladet os vedblive med at 
være umælende, eller blot Børn! Men at be- 
gynde med at love os Sødsuppe og Pandekager 
til Middag hver Dag, og saa ende med at gøre 
os til Væsener med Hjerne ... det er ligefrem 
, »ukristeligt"; der maa stikke en god Del He- 
bræer i ham endnu 1 

Clausen stod rent ud og gabede af Forun- 
dring over denne Eruption: 

— Men, kæreste Knagsted, sagde han — at 
ta' saadan paa Vej over et Par Blomster, der 
gror . . . 

— ,,Et Par Blomster, der gror," ja! vrængede 
Tolderen — Det er netop ,, Blomsterne", min 
go'e, der er det kriminelle ved Sagen; de er Jor- 
dens Sminke! ... Hvad vilde Du f. Eks. sige, 
hvis Du en yndig Maaneskinsaften fik fat i et 
dejligt Fruentimmer, og naar Du saa kom ind i 
Lampelyset med hende, opdagede, at det var en 
led, gammel, malet Alligator, der gloede paa 
Dig med forsultne Øjne og hapsede efter Dig med 
sine modbydelige Kæber! Mon Du saa vilde falde 
ned og tilbede hende? 

— Overlæreren skuttede sig uvilligt: 

— Du bruger nogle Billeder, Knagsted ... 

— Ja, jeg bruger mange Billeder! 

— Og at Du dog saadan kan komme i Eks- 
tase her midt paa alf ar Vej! 

— Jeg er altid i Ekstase! Men jeg Uder som 
bekendt af en kolossal Selvbeherskelse! 

— Du!? 

— Jeg, ja! 

— Du, hæ! ja det vil jeg nok sige! Du som 
stadig synes at staa plantet midt paa Jægermester 
Kriigers Eng! 

Knagsted saa' overrasket op paa Vennen: 

— Naa, saa Du er o s s e vittig! sagde han og 
nikkede anerkendende. 

— Ja, for Du maa jo dog indrømme, kære 
Knagsted ... 

— Nej! ... Men I maa takke Jeres Gud, maa 
I, for denne pompøse Selvbeherskelse. For hvis 
jeg bare een eneste Gang talte fra Leveren, bare 
een eneste Gang gav los: Jorden vilde galopere 
udaf sin Bane ...! Bjærge vilde blive til Slet- 
ter ...! Have antage Dampform ...! Og Flamingo- 
benene fyge bort under alle smaa Overlærere! — 
— Og skal vi saa gaa videre ... 

B astei. — 

Dette er Navnet paa det højeste Punkt af 
denne Del af „Sachsisk Schweitz". Og der lig- 
ger en hel lille By der oppe med Gader og Bu- 
tikker og Beværtninger, fotografiske Atelier'er og 
et „Hotel". — 

Da Knagsted havde „faaet Luft'' midt under 
Opstigningen, gik Resten af Vejen forholdsvis 
rolig hen for de to Venner, skønt Stien blev stej- 
lere og stejlere og snart snoede sig langs bratte 
Afgrunde, snart førte ad smalle Broer hen over 
dybe og skumle Kløfter. 

Han sagde ikke et Muk, Tolderen, gjorde ikke 
mindste Vrøvl mere, men stavrede bare af Sted, 
ludende og foroverbøjet et Par Favne bag den 
mere springske Overlærer. 

Kun da Clausen i et begejstret Øjeblik ikke 
kunde dy sig, men brød ud i kraftige Lovtaler 
over de mange sælsomme Klippeformationer, der 
viste sig i Dalene neden under, kiggede Knag- 
sted lunt-arrigt hen p&a. ham og mumlede Ordet: 

— Humbug! 

Overlæreren standsede og slog bredt ud med 
Armen: 

— Jamen, Du kan jo da se ...! 

— Vel kan jeg se, ja! ... Men det er lavet 
altsammen. 

— Lavet ...? 

— Ja, kære, det er sgu Tyskerne sæl, der har 
stillet alle disse Sten oven paa hverandre bare 
for at stikke naive Sjæle Blaar i Øjnene og 
trække Penge ud af Lommen paa dem! 

— Hum ... 

— Har Du virkelig aldrig hørt det, kære Ven, 
at der eksisterer en stor pangermanisk Forening, 
der hedder Aktieselskabet til Hr. Sørensens Du- 
perelse? 

Paa dette svarede Clausen fornuftigvis in- 
tet ... Og saa naaede de omsider Bjærgets Top. 

Oppe under Restaurationens Glastag sad Knag- 
sted og Clausen og spiste Bratwurst mit Kartof- 
fel-Purée ... 

En Tordenbyge trak op fra Østen, en uhyre 
stor, blaasort Sky med Fingre, bevægelige Ud- 
løbere, der strakte sig helt op mod Zenith. 

Ude i Vest lyste Solen endnu i al sin Glans 
fra en Strimmel ren blaa Himmel. Men Torden- 
skyen steg med rivende Hast og slørede, efter- 
haanden som den jog frem, Landskabet ind i 
en tæt skiddengul Taage. Husene forsvandt og 
Skovene og Bjærgene og Floden. Solen kæm- 
pede en fortvivlet Kamp, jog sine Straaler ind 
gennem Taagen og lod dem glimte hist 1 en 
blankpoleret Rude og hér i en gylden Vejrfløj. 
Men pludselig maatte den give tabt; Skydækket 
laa over hele Himlen; og Regnen styrtede ned. 

I det samme for et Lyn flængende gennem 
Luften, og et raslende og bragende Tordenskrald 
fulgte, som larmede tusinde tunge Jærnbjælker 
sammen i Kaos. 

Publikum var rædselslagent tyet ind under 
Restaurationsbygningens fremspringende Glastag; 
og der lød et mangestemmet Skrig fra Kvinder 
og Børn, da Lynet syntes at bore sin Ildsøjle 
ned i Klippen kun ti Skridt borte. Men Skriget 
druknedes i samme Nu i Tordenbragets rullende 
Buldren. 

Saa fulgte der et Øjebliks lydløse Stilhed. 
Man vovede næppe at drage Aande. Alle An- 
sigter var blege, og alle Øjne stirrede store og 
rædde ud mod Uvejret: Hvad om det næste Lyn 
jog splintrende ned gennem Glastaget midt mel- 
lem Mængden! 

Da, pludselig, midt i Stilheden og Angesten, 
begyndte et lille fornøjeligt Automat-Klaver 
henne paa en Forhøjning i Hjørnet at spille. 
— En eller anden polisk Sjæl havde listet en 
Ti-Pfennig ned i det; og nu hamrede det frimo- 
digen og uberørt af Livsens Foreteelser løs paa 
den muntre Polka: In Grunewald ist Holzauc- 
tion, ist Holzauction, ist Holzauction ... 

Man stirrede først forarget rundt paa hver- 
andre. Man rynkede Brynene: Hvad var dette for 
Drengestreger i en saa alvorlig Situation! — Men 
saa listede der sig hist og her et lille Smil frem; 
et halvkvalt Latterkluk hørtes. Og da en fed 
Herre ganske uvilkaarlig begyndte at vugge sin 
trinde Overkrop i Takt med Melodien, og et 
Barn i det samme gav sig til at klappe i Hæn- 
derne og pege hen paa ham og himmelfornøjet 

raabe: Sieh, sieh doch, Miitterchen, der Dicke, der 
Dicke! saa brast Fortryllelsen, og Angesten og 
Højtideligheden slog om i en rungende Latter, 
der overdøvede Regnens susende Pladsken mod 
Taget. — Og nu lod man Lynene knitre og Tor- 
denen buldre. Man ænsede ikke Uvejret mere. 
Man stillede sig i Kø for at komme til at putte 
Ti-Pfennige i Klaveret, der atter og atter maatte 
afhamre sin glade lille Polka om Holzauctionen 
i Grunewald ... 

Men allerbagest inde under Glastaget, helt 
oppe i Hjørnet, hvor Automat-Pianoet stod, 
havde Knagsted og Clausen altsaa siddet og 
spist Bratwurst mit Kartoffel-Purée. 

Og da de var mætte, og Tordenbygen var 
trukket over, steg de ned af Bjærget og begav 
sig paa ny om Bord paa Væddeløberen ,,Boden- 
bach" og sejlede tilbage til Dresden. 

— Abfahren! 

Klokkesignal. Et Hvin fra Lokomotivet. Raab 
og Tummel! Og Toget satte af for Karls- 
bad. 

— Jeg kunde godt være bleven her i Dresden 
længe, længe endnu ... sagde Overlæreren og 
kiggede sørgmodig ud af Kupévinduet. 

— Jeg osse! sagde Tolderen — Men vi maa 
nu ned til det Vandl 

— Tror Du, det vil hjælpe Dig? 

— H-næi! 

De kørte langs Elben akkurat samme Vej, som 
de forleden var sejlet. Udsigt var der til de 
samme Stenbrud, de samme Bjærge, de samme 
Skove. 

Men dette morede naturligvis Overlæreren; og 
han kom straks i travl Bevægelse med at udpege 
de kendte Punkter: Se, dér er det. Knagsted! 
Og dér er det! Og dér er det! 

De for forbi Station „Rahden": 

— Og dér er Bastei ovre, Knagsted! Se! Se! 

— Ja, nikkede Knagstied — Gud ved, om 

14* 

,,Pollemand" og hans gefiillte Taube ... „turtier" 
rundt deroppe endnu. 

— Ja, det var et mærkeligt Par ' . . . Hvorfor 
mon Kunstnerne altid skal være saa ... saa be- 
synderlige? 

— Aa det er vel et Udslag al Genialiteten! — 
— Men jeg vilde for Resten gerne se hende dø, 
Duen ... Ja jeg er ikke ondskabsfuld, lille Clau- 
sen, aldeles ikke! Jeg mener ikke, at hun skulde 
dumpe ned fra Bastei og knække Halsen! ... Næe, 
jeg vilde gerne se hende paa Dødslejet, forstaar 
Du ... rent videnskabeligt! — Naturligvis ligger 
hun i Kniplinger fra Top til Taa og med Ringe 
paa alle ti Fingre. Haaret er krøllet paa det 
yndefuldeste; hun er omhyggelig sminket og 
pudret. Og paa Natbordet foran Sengen er an- 
bragt en guldsnittet Salmebog og et Krucifiks 
midt imellem to tændte Vokslys i Sølvstager ...: 
,,Pollemand, min Ven, kys mig! ... Tror Du, Gud 
er vred paa sin Maria Antoinette, PoUemand? ... 
Aa sig Nej! ... Ræk mig det lille Spejl dér! ... 
Er jeg ikke meget bleg? ... Husk, at jeg vil 
have vor Brudenatkjole paa, Pollemand ... og 
to blegrøde Chrysanthemer i Haanden ... og Haaret 
som Margaretha i Faust ... Ræk mig Krucifikset, 
at jeg kan kysse vor Frelser ... Hvor var Du 
dejlig som Don José ... og hvor Du sang! ... 
Tag Salmebogen, Pollemand ... syng, syng! ... 
Sminke! Sminke! ... I dine Hænder befaler jeg 
min Aand ..." ... Og saa dør hun. — Og ingen 

har nogen Sinde set saa skønt et Lig, Polle- 
mand har ogsaa selv haade klædt, sminket og 
pudret det. Han er utrøstelig ved Begravelsen. 
Man maa bære ham ind i Drosken. — Men 
fjorten Dage efter optræder han paa ny i „Car- 
men" og henriver ved sin Stemme, sin Velskabt- 
hed og sin Enkemandsstand det samtlige kvinde- 
lige Publikum baade paa Gulvet og i alle 
Etagerne. 

Banelinien førte stadig langs Floden. — Træ- 
net rasede nu af Sted i fuld Fart; Landskabet 
blev ligesom revet forbi uden for Vinduerne. 
Og naar man passerede en Station, var det som 
styrtede Bygningerne sammen bag Toget. 

De to Venner sad tavse over for hinanden, 
drukne og øre i Hovederne af Farten og Lar- 
men. Clausen havde lænet sig tilbage i Hyn- 
derne og lukket Øjnene. Knagsted derimod sad 
stiv, oprejst og stirrende. 

De var ene i Kupeen. — Men saa gik pludse- 
lig Døren til Nabovagonen op (det var nemlig 
et saakaldet ,, Harmonikatog") og en lille, fir- 
skaaren, vildt udseende, ældre Herre vaklede 
ind. Han maatte hage sig fast i Sofakanter og 
Vindue sremme for ikke at tabe Balancen ved 
Togets voldsomme Bevægelser. — Saa kom han 
endelig til Sæde. Han lignede en Neptun. Et 
strittende graa-sort Haar og Skæg stod ham om 
Hovedet med et Fald bag ud over Nakke og Skul- 

dre som af megen Svømning. Øjnene var store 
og klare med buskede, ligeledes tilbagegaaende 
Bryn; Næsen var fladtrykt, og Munden bred og 
smal med kolerisk hængende Vige. Havde han 
havt en Trefork i Haanden og nogle Østers og 
Muslinger siddende hist og her i Haar og Skæg, 
vilde man ikke have været i Tvivl om hans Livs- 
stilling; tilmed da hans Ansigtsudtryk var yderst 
indigneret og forbitret, som dens er, der ikke be- 
finder sig i sit rette Element. 

Stiv og ubevægelig sad han dér paa Sædet, 
med Hænderne støttet til Knæene, og lod sig, 
som det syntes med et vist Velbehag, vugge op 
og ned af Vagonens Bevægelser. Sit Hoved 
bar han knejsende paa en kort, tyk Hals. Der 
var noget majestætisk over ham, noget hersker- 
agtigt. 

Anbragt paa en Klippeblok i en Vandhvirvel, 
vilde han have indgydt Ærefrygt. 

— Ich will Bier haben! 

Toget var standset ved en Mellemstation, en 
større sachsisk By. — Og det var Neptiinen, der 
nu stod oprejst henne ved det aabne Kupévindue 
og med hul Røst udstedte denne Ordre frem over 
Hovederne paa det myldrende og larmende Publi- 
kum: 

— Ich will Bier haben! 

Men ingen hørte ham, ingen tog Notits af 
ham. 

Han rynkede Brynene og fik et endnu mere 
forbitret Udtryk i Ansigtet Han var øjensyn- 
lig vant til øjeblikkelig at blive adlydt: 

— Ich will Bier haben! gentog han højere 
og huggede en vred Haand ned i Vindueskarmen. 

Men der kom stadig intet Bier. 

Han stod endnu et Par Sekunder og ventede. 
Harmen gærede i ham. Hans Ansigt farvedes 
rødt, og han mumlede ud mellem Tænderne. — 
Og saa bekvemmede han sig endelig til at stige 
ud af Toget. 

Knagsted og Clausen saa' ham fra Kupeen 
bane sig Vej over til Skænken under Perrontaget. 

Han mejede ligefrem Publikum til Side, som 
var det Straasække, der stod ham i Vejen. 

— Ich will Bier haben! sagde han for tredje 
Gang og rev en Seidel ud af Haanden paa den 
nærmeste Mundskænk. 

Men lige i det Øjeblik han skulde til at be- 
grave sit bistre Overskæg i Ølkrusets Skum, gik 
der et Stød igennem ham, og Kruset faldt ud af 
hans Hænder; hans Blik blev usikkert, ufor- 
staaende, fuldt af usigelig, hjerteskærende Ræd- 
sel; han vilde skrige, greb frem for sig ud i Luf- 
ten, drejedes engang ligesom rundt om sin egen 
Akse og styrtede derpaa forover med Ansigtet 
tungt ned mod Asfalten ... 

Afgangssignalet lød. Passagererne masede 
ind i Kupeerne. Lokomotivet hvinede. Døre slo- 
ges i. Og Toget tog Fart. — 

Det sidste, de to Venner saa' af deres maje- 
stætiske Rejsefælle var, at han af fire Jæmbane- 
dragere i skidne blaastribede Bluser blev baaret 
ind i tredje Klasses Ventesal. 

Midt i Byen, som man nu forlod, laa en stor, 
gammel, rød Kirke med buede Vinduer og tak- 
kede Gavle. Dens to vældige, firkantede Taarne 
med slanke, himmelstræbende Spir ragede højt 
op over alle Omgivelserne. Solen lyste i de gyldne 
Vindfløje, og Hundreder af spraglede Duer fløj 
ud og ind af de aabne Glugger. 

Og mellem kuplede Lindes lysegrønne Løv tit- 

tede frem ved Kirkens Fod Byens røde Tage cg 
hvidgraa Skorstene. Røgen fra Middagsgryder- 
nes fredelige Baal steg som Offerdamp taknemme- 
ligt op mod Guds uendelige Himmel ... 

Men fremad rullede Toget. — 

De to Venner sad tavse lige over for hinanden 
paa hver sin Side af det aabne Vindue og stir- 
rede dystert ud over Landskabet. — Man var 
bøjet af fra Floden; og paa begge Sider af Jærn- 
banelinien bredte sig nu store, grønne Dale, be- 
grænset af takkede Bjærge og prikket af Huse, 
Landsbyer og enkelte fritstaaende Trægrupper. 

Terrænet begyndte at stige. Farten blev lang- 
sommere. Man kunde høre Lokomotivet for ude 
stønne af Anstrengelse. 

Saa lød der et skærende Fløjt. Og i samme 
Øjeblik blev der mørkt i Kupeen, sort, uigennem- 
trængelig mørkt, som kørte man i den dybeste 
Nat. 

— Halløj! sagde Knagsted uvilkaarlig. 

Og Overlæreren greb ham i Armen og sagde: 
Ja, hvad er det! — Men da Toget i det samme 
atter gled frem i Lyset, noterede han med viden- 
skabelig Tilfredshed: 

— Det er skam den første Tunnel, j e g har 
kørt igennem! 

— Saa bli'er dette hér den anden! sagde Tol- 
deren, da de paa ny forsvandt i en Tunnel. Men 
hans Stemme druknede i Larmen fra det indeluk- 

kede Tog. Det var som hamrede tusinde Damp- 
hamre løs paa Fjeldmurene omkring det. 
Og atter gled man frem i Dagen. 

— Der er noget uhyggeligt ved dette pludse- 
lige Mørke, Knagsted. Det er ogsaa underligt, 
at de ikke tænder det elektriske Lys! 

— Aa, de var jo saa korte, de Tunneller ... 

— Ja ... 

De saa' igen ud over Landskabet. Der trak 
nogle tunge Skyer op ude over Bjærgene; og det 
begyndte at blæse koldt. 

— Skal vi ikke lukke Vinduet, Knagsted? 

— Ja ... det kan vi jo gerne ... 

Clausen halede Vinduet op og satte sig igen: 

— Hvornaar er vi i Karlsbad? 

— Godt Fire ... 

Ikke et Sekund, siden de forlod Stationen, havde 
deres Tanker sluppet Billedet af Manden, der var 
hvirvlet rundt som en Top og havde hugget sit 
Ansigt tungt og klaskende ned mod den haarde 
Asfalt. 

Og pludselig sagde Knagsted: 

— Det er meget bedre, vi taler om det, Clau- 
sen. 

— Om hvilket ...? Overlæreren for nervøst 
sammen. 

— Om ham, ,,Ich v^rill Bier haben" ... 

— Men Knagsted, at Du kan ... 

— Naa ja, Herregud, jeg véd jo ikke, hvad 

han hed! — Men det er meget bedre, vi taler om 
ham; saa faar vi da Luft. 
Clausen skuttede sig uvilligt: 

— Du skal ogsaa altid tale ...! Han fik jo 
en let og lykkelig Død ... og dø skal vi jo alle ... 

— Hum! ... Saa' Du hans Øjne? 

— Ja, jeg gjorde ... men hvorfor skal ... 

— De saa' yderst henrykte ud, hva'? ikke? ... 
Véd Du, hvad han mindede mig om? Han min- 
dede mig om et Billede, jeg engang har set af 
et Menneske, der skulde henrettes ... Det var en 
Illustration til en eller anden Bulderroman ... 
Man hayde været saa ,, hensynsfuld", at holde 
Dagen og Timen hemmelig for den dødsdømte. 
Han vidste, at han skulde halshugges; bare ikke 
hvornaar Højtideligheden skulde finde Sted. 
Og han hyggede sig, saa godt han kunde, i sin 
Gelle og spiste og drak og sov og røg Tobak og 
var somme Tider lige ved at glemme, hvad der 
ventede ham. — Men saa en skønne Morgen, da 
han laa i sin tryggeste Søvn, blev han brutalt 
revet ud af Sengen og ført ned i Fængselsgaar- 
den. 0§ dér stod Skafottet! ... Det er Billedet af 
dette Øjeblik, jeg husker: Hans strittende Haar, 
hans afværgende fremstrakte Hænder og frem 
for alt: hans vanvittigt-stlrrende, uforstaaende 
Øjne: nu!? nu!? jamen ...," stod der under Bil- 
ledet. Hva'? Synes Du ikke nok, at de to 

Dødsmaader ligner hinanden, hva'? 

— Hvorfor vil Du hidse Dig selv saadan op, 
Knagsted ... 

— Jeg hidser mig aldeles ikke op, kære Ven; 
jeg beretter jo bare Faktum. 

— Jo, men ... 

— Nej, nej, jeg er ganske rolig, forsikrer jeg 
Dig! ... Det irriterer mig blot en Smule, at han, 
den anden: ,,Ich will Bier haben", ikke engang 
fik Lov til at drikke sit 01. Jeg saa' dog, at han 
betalte detl 

Bodenbach, bøhmisk Grænsestation — 

To Tog var næsten samtidig, hver fra sin 
Side, løbet ind paa Stationen: Toget fra Prag, 
og Toget Dresden-Karlsbad. 

Dresdenertoget holdt nærmest ved Stationen; 
det andet paa Sporet bag ved ... 

Knagsted kom gaaende henne fra Skænken med 
et Glas Pilsner-Øl i hver Haand. — Det vrim- 
lede omkring ham af Passagierer og Toldbetjente 
og smaa, sortsmudsede østrigske Soldater. Ba- 
gagen skulde efterses. Og der var Omstigning 
til nogle Sidebaner. 

— God-hjerrtelig-Dag, Hrr. Toldkontr rollør ri 
Og vel mødt! 

— Du almægtige Gud, Mand, er De nu osse 
hér! 

— Ja-ha-ha! lo Mikkelsen-Sej strup bredt og 
viste de stærke, hvide Tænder i sit Himmelansigt 
— At mødes og skjilles err Livets Gang! ... Hrr. 
Kontr rollør ren err ved Helsen? 

— Jo Tak ... Men hvor Fanden kommer De 
fra? De skulde jo til Paris? 

— Derr err jeg jo po Vej hen nu, ja, overr 
Drresden-Leipzi^. Men jeg fik i Sinde førrst at 
ta-ge en liden Svip ned og studer re Skjøgeforr- 
holdfene i Pr rag. 

— Altsammen for de trehundrede Kroner! 

— Altsammen forr de tr rehundr rede Kr ro- 
ner r, ja! Man forrstaarr jo at omgaas det 
kjærre Mammon, ha, ha! med R respekt! ... Di 
staarr med to Glas 01 ... 

— Ja. — Vil De ha' det ene? 

— Tak, som byder r! (Hr. Mikkelsen tog Glas- 
set og tømte det til Bunds.) Ah-h, det læsker r! 
... Jeg serr ikke den kjærre Over rlær rer r? 

— Han sidder henne i Kupeen. 

— Skul-de vi ikke go hen til ham? 

— Jo, lad os det. Det vil glæde ham at se 
Dem. 

— Ja-a, han sætter r adskjillig Pr ris po mig! 
... Aa, tag det!! (Han rakte det tomme Glas ud 
mod en forbiilende Drager, som overrumplet mod- 
tog det. — Knagsted var i dette Øjeblik ikke fri 
for at beundre Hr. Mikkelsen.) — Saa gorr 
vi vel? 

— Ja, saa gaar vi ... 

Henne i Kupeen trykkede Overlæreren og Deg- 
nen hjertelig hinandens Hænder. 

— Her er dit 01, Clausen. Hr. Mikkelsen har 
gjort mig den Ære at drikke mit. 

— Ja-ha-ha! Og det smagte i Sandhed forr- 
trræffeligt! ... Jeg hober r da ikke ... 

— Paa ingen Maade! Jeg har slet ikke godt 
af 01. Det var Vorherre selv, der sendte Dem! 

— Ha, ha, ja; det mo det vel saa ha' h vær ret! 

— Hr. Mikkelsen kommer direkte fra Prag, 
Clausen. 

— Saa-aa? har De været i Prag, Sejstrup? 

— Ja, saa sandelig harr jeg det, ja. Jeg 
tænkte saamæn og-saa po en Svip til Hwien; men 
min Kapital ... 

— Aa-aa, den ha'de skam nok slaaet til! 
mente Knagsted. 

— Ja, maaske, ja; men jeg opgav det da, forr 
denne Gang. 

— Prag skal være en smuk gammel By? 
spurgte Overlæreren. 

— Jeg saa' ikke vider re til Byen ... Min Gjerr- 
ning ligger r jo mest om Natten. Det varr sørr- 
gelige Forrhold, mæget sørrgelige Forrhold! 
Jeg varr po en Borrdel, hvorr derr varr Pige- 
bør rn po under r tolv Aarr. Mæget interressant 
forr R resten! ... Saa galt err det dog ikke 
hjemme. 

— Nej, det er det vel ikke ... 

— Næj, næj, Hrr. Kontr rollør r! Og Gud 
hværre lovet da! ... Jeg kunde forr R resten ha' 
storr Lyst til at komme endnu sydliger re. Man 
harr forrtalt mig, at i Rrom skal di ha' Borr- 
dellerr med Drenge ligesom i For rf aldsti-den. 

— Holder De maaske mere af det? 

Degnens Ansigt lystes op af et stort overbæ- 
rende Smil: 

— Bestandig err Hrr. Kontr rollør ren vittig! 
sagde han og rystede mildt sit Englehoved. 

Clausens Ansigt var derimod blevet noget uro- 
ligt. 

Men Knagsted trak uanfægtet sit Cigarfutteral 
frem og præsenterede: 

— Vil De ryge, Hr. Sejstrup? 

— Tak, Takl sagde Degnen ivrig og bemæg- 
tigede sig en Cigar — Tobak err jo en dyrr 
Luksus her mede ... (Han kneb et Øje sammen:) 
Err di frra Danmarrk? 

— Ja, vi har snydt dem ind. 

— Hæ, hæ, ja ...! 

— Vil De ikke stikke et Par i Lommen, Hr. 
Mikkelsen? 

— Tak, som byder r! Tak, Tak! (Han pillede 
tre Stykker til sig.) 

Knagsted saa' paa ham med et næsten for- 
elsket Blik: 

— Maa jeg iklj^ forære Dem Futteralet osse? 
Jeg kan saa Pokkers godt lide Dem! 

— Ja, hjerrtelig Tak, Hrr. Kontr rollør r, 
inen ... 

— Tag De det bare! Jeg har et andet i Koffer- 
ten. Og Cigarer brækker saa let, naar man gaar 
med dem løse i Lommen. 

— Ja, jeg siger r saa mangfoldig Tak da! Det 
skal hværre mig et kjærrt Minde! 

Degnen stoppede gesvindt Gaven til sig. 
Clausen sad som paa et Fyrfad. 
Men Knagsted ænsede ikke hans Uro. Han 
kiggede glubsk rundt i Kupeen: 

— Er der ikke andre Ting, De kunde ha' Lyst 
til? ... Hér er en Rejsehue; vil De ikke ha' den? 

— Næj, næj, Hrr. Kontr rollør r, jeg ... 

— Ja, den er for lille til mig. Jeg kan ikke 
bruge den alligevel. 

— Ja, naarr Di ikke kan brruge den, saa ... 

— Nej vist saa; der er skam ikke no'et at ge- 
nere sig over! ... Og Rejsetasken hér ...? 

— Nej, det er min! sagde Clausen hurtig. 

— Nu err jeg saa vist og sandt og-saa blevet 
saa rrigeligen begauet ...! smilede Degnen. Men 
han skævede dog lækkersulten til den forlorne 
Taske. 

— Saa er hér en Plæd! vedblev Tolderen, hans 
Stemme dirrede, og hans Bevægelser var underlig 
ubeherskede. 

Overlæreren greb ham i Armen: 

— Knagsted ... bad han indtrængende. 

— Er det maaske ogsaa din? 

— Nej, men ... 

— Naa; saa pas Dig sæl! ... Han er saa næ- 
rig! forklarede han Degnen, der stod og slugte 
Tæppet med sine himmelske Øjne — Værsgod. 
Tæppet er Deres! 

— Næj, Hrr. Kontr rollør r, jeg ta-gerr det 
ikke! sagde Sejstrup med en alvorlig Hovedrysten. 

Gustav Wied: Knagrsted. 15 

— Ta'er De det ikke? Jo, Gu' gør De saa! 
Det hører jo til Huen. Kan De ikke se, at det 
har næsten samme Farve. 

— Jo, ja, sandelig ... det serr jeg ... 

— Naa, ja, ikke sandt? Det vidste jeg jo nok! 
Værsgod! 

— Jamen, err det nu ikke forr mæget ...? 

— Ok nej, aldeles ikke! Værsgod! 
Mikkelsen lagde kælent Plæden hen over sin 

Arm: 

— Ja, saa takker r jeg da og-saa saa gr rumme 
forr ... 

— Aa, jeg be'er! ... Men nu maa De vist se at 
skruppe ud af Kupeen i en Fart! Toget gaar om 
et Øjeblik. 

— Gjørr det! sagde Degnen forskrækket og 
for med sine Koster ned paa Perronen. Hér 
skyndte han sig hen og bankede paa Kupéruden: 

— Hørr lidt! 

Overlæreren trak Vinduet ned. Knagsted rørte 
sig ikke; han sad og svedte. 

— Ha' de jeg ikke dérr saa sandt nærr glemt 
det vigtigste, kjærre Venner r! lød Hr. Mikkel- 
sens klangfulde Stemme udenfor — Vi err ved 
at fo et Veristrreministerrium, mine Herrrrerr, 
derrhjemme i vorrt gamle Dannemarrk! 

— Velbekomme! mumlede Tolderen fra sin 
Plads. 

— Hva' si' er De! udbrød Overlæreren og rød- 

mede af glad Overraskelse — Hvor véd De det 
fra? 

— Frra en Embedsbr roder r, derr harr til- 
skr reven mig. Folket jubler r, skr river r han, 
der r goor r en fr ri og mægtig Luftning hen over r 
Landet! 

— Ja, det vil jeg tro! nikkede Overlæreren be- 
væget. — Vi har ogsaa længe sukket under den 
gamle, døde Slendrian! 

Afgangssi^alet lød. Toget satte sig langsomt 
i Bevægelse. 

— Ja, err det ikke skjønt, naarr Lyset be- 
gjynderr at brryde frrem! (Degnen smaatra- 
vede ved Siden af Kupeen.) Hvorr skjønt, at det 
nu err de under rtr rykte, derr engang skal til 
at rregjerre og pr røve der res bundne Krræf- 
terr! Overrklassen ... harr ... længe nok ... 
siddet ved Kjødgr ryder rne ... (Han sakkede læn- 
gere og længere agter ud.) ... Nu ... err ... det 
... vos ... andrre ... derr ... Farrvell! Farrvell, 
di Herrrrerr! raabte han saa og svingede med 
Plæden. Men pludselig satte han Hænderne for 
Munden og skreg af sine Lungers fulde Kraft — 
KanDihørremig: Skulde der rhværre 
Skjøgerr i Karrl^bad, err Di nok saa 
god, at gjørre mig et Parr smo Opteg- 
nelser r! 

Banelinien slog en Kurve. Hr. Mikkelsen saas 
ikke mere. 



15* 

Saa kørte de to Venner altsaa ned igennem 
Bøhmen. — Det gik kun langsomt, thi Terrænet 
steg stadig. Karlsbad ligger som bekendt 374 
Meter og 13 Centimeter over Havet ... 

Det mærkeligste, man fik Øje paa, naar man 
saa' ud af Kupévinduerne, var, at der hist og her 
paa Vejene var oprejst større eller mindre Træ- 
kors, paa hvilke der var anbragt smukt forar- 
bejdede og rigt malede Gengivelser i Træ og Gibs 
af Vor Frelser og Jomfru Maria. Og foran Kor- 
sene laa hyppigt en, to, tre eller fire spraglet 
klædte Kvinder i stille Andagt. De havde gerne 
store Kurve paa Ryggen fastspændt med Remme 
over Skuldrene. Og op af en saadan Kurv kunde 
stundom stikke Hovedet af en gryntende Patte- 
gris, eller af en grinende eller vrælende Unge. 
I een Kurv var der begge Dele ... 

Store, klodsede Pindevogne, trukket af tunge 
Okser med vældige, buede Horn, kom forbi. Over 
Pindene var spændt et hvælvet Tag af groft Lær- 
red. Og dér inde under sad Kusken, skærmet 
mod Vejr og Sol. Han dampede sløvt paa sin 
korte Træpibe, lod Okserne raade og fem være 

lige. Men naar han passerede et af de malede 
Billeder, strøg han Hatten af Hovedet og korsede 
sig. Piben lod han sidde ... 

Paa en Eng uden for et lavt lille Bondehus 
løb en halvnøgen Kvinde og legede Tagfat med 
en Flok heltnøgne Børn. Hun jog af Sted efter 
dem i kluntede Spring, fangede et af Børnene, 
løftede det højt op i Luften, medens det skreg og 
sprællede; satte det fra sig igen og sprang af 
Sted efter det næste. Saa faldt hun pludselig 
over en Tue. Børnene udstødte et Glædeshyl og 
kravlede op paa Ryggen af hende. En fem-seks 
Stykker væltede rundt oven paa hende, rev i hen- 
des Haar og sled i hendes Særk og nappede i 
hendes Ben. Og hun hvinede og sparkede og slog 
om sig og kunde ikke rejse sig for Latter ... 

Der stod ved en Korsvej to gamle, hvidhaarede 
Bønderfolk, en Mand og en Kvinde, med hinan- 
den trofast i Haanden. De ... Naa men alle saa- 
danne smukke og karakteristiske Smaatræk kan 
man jo finde i enhver Rejsebeskrivelse! 

— Sig mig, Clausen, spurgte Tolderen og saa* 
dybsindigt over paa sin Ven — skærer Du Ansigt, 
naar Du har Solen i Øjnene? 

— Det véd jeg virkelig ikke, hæ! 

— Nej, det véd Du vel ikke. 

— Hvorfor spør' Du dog om det? 

— Aa, det var no'et, jeg tænkte paa ... Jeg 
lagde Mærke til før, at Hr. Sejstrup kunde glo 

lige ind i den uden at blinke. Det tyder paa 
Karakterstyrke. Han bli'er sgu nok til noget! ... 
Kan Du gi' en Cigar? Han rendte jo med mine. 

— Ja, hvorfor gav Du ham osse alt det! ... 
Værsgod! 

— Tak! ... Fordi det morede mig. Det morer 
mig altid at se en skøn Sjæl blomstre. 

— Det var Synd for ham, Knagsted! 
Tolderen saa' overrasket op: 

— Synd? ... for ham? ... Den Løsning kom- 
mer mig unægtelig noget overraskende! 

— Jo! sagde Clausen ivrig — For hvis han nu 
havde opdaget, at Du gjorde Nar af ham! 

Knagsted lavede Trutmund: 

— Rys mig, Du Idealben! smilede han fader- 
mildt — Til din Fødselsdag skal Du faa et Par 
Vinger af mig! ... Om jeg saa ha' de skrællet mig 
Skjorten af Kroppen, ha'de denne ... Fenrisulv 
slugt den! 

— Ja, d-et kan gerne være ... 

Et Tog larmede forbi. Det var et Godstog. 
Lokomotivskorstenen havde Hat paa; en bred, 
flad opkrammet Abatehat. — Mon det er Brug 
i alle katolske Lande? 

Overlæreren lagde i sin Iver ikke Mærke til 
Fænomenet: 

— Ja, det kan gerne være, gentog han, da 
Toglarmen var ophørt — at Mikkelsen ... at ... 
at ... Men man skal alligevel ikke slaa sig til Rid- 

der paa et Menneske, der staar under En i Dan- 
nelse! 

— Nej, nikkede Knagsted — det skal man ikke! 
Og man skal heller ikke ,, forarge En af disse 
Smaa", staar der endvidere! ... Men han blev 
jo ikke forarget, søde Clausen. Og forøvrigt er 
han ej heller ,, lille". Det er jo ham og hans, 
der snart skal regere Landet, hørte Du vel? 

— Ja; og det ærgrer Dig! 

— Paa en Maade, ja. 

— For Du er Højremand! (Hvis der eksiste- 
rede en Kage, der hed: en politisk Sprutbakkelse, 
maatte Overlæreren i dette Øjeblik ligne en saa- 
dan.) 

— Højremand ... ja, det er jeg osse! nikkede 
Tolderen rolig — For jeg er velhavende. 

— Og Du har altid, trods alle dine Paradokser, 
været reaktionær lige til Fingerspidserne! 

— Ikke, da jeg sad paa yngste Gage, kære 
Ven. 

— Og det skammer Du Dig ikke ved at til- 
staa! 

— Næ, ved Gud, om jeg gør! Det er jo den 
eneste naturlige Udvikling! ... Saadan vil det og- 
saa gaa med dine stolte Frihedshelte. 

— Aldrig! raabte Clausen haanligt — Al- 
drig! Saa kender Du ikke Folket! 

Nu begyndte ogsaa Tolderen at sprutte: 

— ,, Folket", vrængede han og vendte det hvide 
ud af Øjnene i et himmelsøgende Højskolefor- 

stander-Blik, og han udtalte samtidig Ordet, som 
havde han en Klump fed Boghvedegrød i Mun- 
den — „Folket", lille Overdrivelse, har ikke noget 
med den Sag at gøre. 

— Har Folket ikke?! Det, der nu har kæm- 
pet og stridt for Frihedens Sag en hel Menneske- 
alder igennem! 

— Nej; for „Folket" er slet ikke saa ideelt an- 
lagt, som I Studerelampe-Idealister i Jer Uskyl- 
dighedstilstand antager. Folket er et Barn, og 
Børn ,, kæmper" ikke for Ideer, det er de altfor 
sunde og naturlige til. Mad, Drikke og lidt Lege- 
tøj, det er deres Horisont. Og ligesaa med 
„Folket": Smedesvend Kristjansen bryder sig 
Fanden om sine Kolleger i det Fyrretyvende 
Aarhundrede! ... Jeg kan da blive saa rasende 
ved Jeres Brølen paa ,, Folket"! eksploderede 
Knagsted pludselig og huggede sin laadne Næve 
ned i Sofabetrækket, saa det røg af flere Kongerigers 
Støv — I er nær ved at gøre dette naive og god- 
troende Væsen til et ijerde Nummer i Treenig- 
heden! Man skal ligefrem tro paa ,, Folket" for 
at blive salig nu til Dags! ... Men tag Skærmen 
af Lampen, lille Clausen, Du, og de andre Chaise- 
longue-Filosofer, og I vil se, at det gaar med 
denne Gud, som med alle de andre Guder: de, 
der lever af dem, ta'er det ikke saa nøje; det er 
bare os andre, der skal falde ned og tilbede! 
For, om I saa kørte- op. Du og dine, med syv 
Char-a-banc-er fulde af Idealer: det er Riget, 

Magten og Æren, det drejer sig om ... Punk- 
tum og Udraabstegn, og Gud, hvor det hele for 
Resten er mig ligegyldigt! 

Clausen, der altid blev stille, naar Tolderen 
fik en af sine Paroxysmer, rystede sørgmodigt 
paa Hovedet og sagde: 

— Det nytter næppe, at vi taler mere om det. 
Knagsted; for Du savner vist den rette Sang- 
bund. 

— Ja, det gør jeg vist ... nikkede Tolderen 
træt og lænede sig tilbage paa Sædet og lukkede 
Øjnene. 

Ogsaa Clausen tav. Men man kunde se paa 
hans Aasyn, at hans Tanker var i travl og ikke 
ubehagelig Virksomhed. Om hans Læber spil- 
lede af og til et lille fornøjet Smil; og hans Øjne 
lysnede stundom op som et Glimt af ideelle Korn- 
modn. 

Toget rullede atter af Sted langs Bredden af 
en Flod, Egerfloden. Man nærmede sig Karls- 
bad. 

— Tror Du da slet ikke, at der vil ske nogen 
som helst Art af Forandring, nu, naar vi faar 
det ny Ministerium? spurgte Overlæreren med 
ét. Han var alt for ladet med glade og forhaab- 
ningsfulde Tanker til i Længden at kunne holde 
dem af pr oppede. 

Knagsted aabnede Øjnene: 

— Jeg syntes. Du sa'e før, at vi var færdige, 
lille Clausen ...? smilede han — Forandring? 

Næ-æ; det blfer bare „det samme paa en anden 
Maade", som der staar i Madam Mangors Koge- 
bog! ... Ja, det vil sige, der vil jo komme nogle 
Sen' er ind i de Administrationer, hvor der før 
kun var Von'er. Og saa vil Ordener og Titler 
jo blive hængt paa nogle andre Idioter, men ... 

— Ordener og Titler vil blive afskaffet! sagde 
Clausen kategorisk. 

— Naa-aa, vil de det ...? 

— Ja, tror Du, at en radikal Regering bryder 
sig om den Slags ... ,, Lege tøj"! 

— Næ-e ... men sig mig engang, lille Du, kunde 
Du ikke selv lide at blive Ridder af Dannebrog? 

— Jo-o ... naturligvis ... Men saadanne smaa 
Forfængeligheder maa man virkelig opgive nu 
til Fordel for det store, det hele . . . for Ideen! 

— Ja, naturligvis! det tænkte jeg slet ikke 
paa! 

— Og ved Du, hvad j e g tror? vedblev Clau- 
sen, og hans Øjne tindrede — Ved Du, hvad 
j e g tror, lille Tolder? 

— Nej!? 

— Jeg tror, at Ministeriet selv vil foregaa 
os andre mere almindelige Mennesker, der endnu 
sidder inde med saa mange Traditioner, saa 
mange smaa Fordomme og saa megen gammel- 
dags Forfængelighed ... at det ny Ministerium 
selv vil foregaa os med et lysende Eksempel i 
den Retning! 

— Naa! 

— Ja, nikkede Overlæreren rødmende af hel- 
lig Iver — det er bare noget, jeg saadan har 
tænkt mig; men jeg tror fuldt og fast paa det, 
fuldt og fast! ... (Han bøjede sig over mod Tol- 
deren og hviskede lykkelig hemmelighedsfuldt:) 
— Naar de nu bli'er Ministre, ser Du ... det er 
det, jeg har tænkt mig ... saa har de jo Ret til 
at føre Titel af Eksellence ... ikke? 

— Jo. 

— Men, det vil de ikke! 

— Ah! 

— Nej! For ved Du, hvad de gør? 

— Naa? 

— De frasiger sig denne Titel! De afskaffer 
den! Det første, de foretager sig, naar 
de har overtaget Regeringen, er at 
lade Rigsdagen annulere den! 

— Se s e ! 

— Ja! ... Og saa, kære Ven, begynder den 
nye Æra! 

— Men hvis de nu ikke handler saadan? 
spurgte Knagsted rolig — For det er jo dog bedst 
at være forberedt ... 

— Jamen det gør de! Det gør de! sagde 
Overlæreren triumferende. Og der var ikke 
Skygge af Tvivl i hans elskelige Aasyn. 

Lokomotivet peb. Toget kørte op foran Per- 
ronen. 

Det var kun Haandbagagen, der var bleven 
efterset i Bodenbach; saa der opstod jo nu i 
Karlsbads altfor lille Toldlokale en bitter Kamp 
for Liv og Kofferter, da de Hundreder af Kur- 
gæster strømmede til for at faa Bagagen visi- 
teret. — 

Clausen og Knagsted lod sig 1 et Kvarterstid 
taalmodigen støde, puffe, flaa og betræde af de 
rasende Han- og Hun-Valkyrier, som med flam- 
mende Øjne, fremstrakte Arme, krummede Fingre, 
hæse Skrig og hvinende Nødraab baksedes foran 
Salens Disk. (Iagttaget gennem et Hul i Loftet, 
vilde denne Samling Desperados have mindet 
Beskueren om den nederste Halvdel af Michel 
Angelos ,, Dommedag"!) 

— Puh-h! sagde Tolderen — Næ, dette holder 
jeg sgu ikke ud længere! ... Kom Clausen! 

Og med knyttede Næver og skaanselsløse 
Hæle slog han sig ag Vennen igennem ud i 
Forhallen. 

— Puh-h, det lettede! ... Hvad for et Hotel 
skal vi ta' ind paa? 

— Jægermester Kriiger anbefalede jo ,, Natio- 
nal"; der boede saa mange danske ... 

— Ikke for Golkondas Diamanter, lille Clau- 
sen! Jeg elsker mine Landsmænd, det ved Gud, 
jeg gør; men man rejser dog ikke til Bøhmen for 
at gaa i Tivoli! ... Kom lad os se lidt paa Omni- 
busserne der udenfor. 

— Vi maa da passe ikke at komme paa et 
altfor dyrt Hotel, Knagsted. 

— Ja, naturligvis. Men for Resten kan vi jo 
straks i Morgen gaa ud og finde os et Par Væ- 
relser i Byen; det skal være det billigste ... Se 
dér holder jo en pæn borgerlig Omnibus: Hotel 
Birmingham. Lad os prøve den! 

Næppe havde de to Herrer kastet deres Blikke 
hen mod Hotelvognen, før en Karl der henne 
fra kom springende: 

— Hotel Birmingham, Herschaaft, bitte? 

— Ja, nikkede Tolderen — Aber imsere Gepåck 
sollt rividiert werden ... sein! Kønnen Sie es viel- 
leicht klariren? 

— Jaa, jaa ... 

Knagsted tog sin Garantiseddel frem og Nøg- 
len til sin Koffert og gav ham. 

— Mon vi nu ogsaa kan risikere det? hvi- 
skede Clausen. 

— Javel saa. Gi' ham bare Sagerne. Saa 
slipper vi da i det mindste sæl med Livei 

Overlæreren stak nølende Manden Nøglen og 
Seddelen ud: 

— Bare det gaar ... 

— Gu' gaar 'et! 

De vandrede nu en Stund frem og tilbage paa 
Pladsen. 

Der holdt lange Rækker af Drosker og Omni- 
busser ned langs Stationsbygningens Fagade. Og 
hvert Øjeblik løsnede en Vogn sig ud af Rækken 
og rullede bort. — 

Nogen egentlig „By" saa' man ikke meget til. 
Hele Udsigten dér fra Stedet var at se som een 
stor, dyb Kedel fuld af Trækroner, hvor op over 
der hist og hér ragede Taget af et Hus, eller 
Spiret af et Kirketaam. Og i en Krans Horison- 
ten rundt laa høje skovklædte Bjærge. 

— Bitte, Herschaaft, einsteigen ... 

Det var Hotelkarlen, der allerede havde kla- 
reret Kofferteme og faaet dem anbragt oven paa 
Vognen. 

— Kan Du se, det gik, lille Clausen! 

— Ja-a ... smilede Overlæreren glad beroliget. 
Der var ikke andre reisende i Vognen. Og 

dens røde Fløj eissæder saa temmelig luvslidte ud 
og lugtede muggent. 

— Bare det nu ikke er altfor lurvet et Hotel 
igen, Clausen ... 

— Naa-aa, det er jo kun for en Nat. 

— Javel; men man kan faa mange Lus i faa 
Timer, min rare! 

— Lus!? 

— Ja; denne hersens Voiture ser ud baade til 
Gustav Wied: Knagsted. 16 

AUehaande og Nellikepeber, som min Moder 
sa^de ... Naa, nu kommer vi nok ind i Byen! 

Vognen rullede fra den makadamiserede Sta- 
tionsvej ind paa en brolagt Gade med høje fire- 
femetages Huse. 

— Kaiser Franz Josef-Strasse, læste Overlæ- 
reren paa et Hjørne. 

Lidt efter drejede Køretøjet igen og æltede nu 
af Sted ad en stejl og opkørt Vej, hvor Terrænet 
til begge Sider laa hen i det vildeste Kaos af op- 
revet Jord og Sten og Ler med dybe, vandfyldte 
Huller imellem. 

Vognen svingede og rokkede i de bundløse Hjul- 
spor. Hjulene knagede; og Ruderne klirrede. Og 
Kusken og Karlen oppe paa Bukken stak Hove- 
derne sammen og saa' lumske ud. 

— Det skulde da vel aldrig være et Par Fich- 
telgebirgerøvere, der har faaet fat i os! sagde 
Tolderen. 

— Aanej, hæ! saa galt er det vel ikke. Men 
det er vist et tredje-fjerde Klasses Hotel, de kører 
os hen paa. Sikke Heste; de kan næppe trække. 

Knagsted kiggede ud paa Dyrene: 

— Ja, de ser unægtelig ud, som de var købt 
hos en Marskandiser, sagde han — Men se nu 
dér! Nu er det værste nok overstaaet. 

Vejen var bleven bedre og mere plan; og de 
kom forbi en pragtfuld Kirke med spraglet, bil- 
ledprydet Facade og forgyldte omvendte Radiser 
oven paa Taamene. 

— Det er en Russer, noterede Clausen. 

— Det er en Russer! nikkede Knagsted — 
Jo fattigere ,,Folk", jo rigere Præster ... Romerne 
i det trettende! Næ sikken et Slot dér! 

— Det er et Hotel ... 

— Er det? 

— Ja, det kan Du jo se; det staar der over 
Haveporten: Savoy Westend Hotel ... Og se, der 
staar en Araber oppe ved Indgangen! 

— Det var Fandens kedeligt, at vi ikke skulde 
dér ind! sagde Tolderen ærgerlig. 

— Kære, det havde jo været altfor dyrt! 

— Aa-aa, for en Nat! Og saa var vi da slup- 
pet baade for Lus og Kakerlakker ... Men se, 
dér ligger nok et Slot! Det er næsten flottere 
endnu. 

— Ja; en, to, tre, fire, fem Etager! Og med 
Taarn! ... Men Du godeste Gud ...! 

— Hva' er der? 

— Der staar jo ,, Hotel Birmingham" over Por- 
ten! 

Tolderen gned fornøjet sine Hænder: 

— Det gør der Gudhjælpeme osse! ... Hold Dig 
nu stiv, lille Overben; for nu gælder det! 

— Skal vi ... skal vi ikke sige, at vi har taget 
fejl? 

— Er Du gal! ... Hold Dig bare stiv! ... Lad 
som det hele forekommer Dig for smaat! ... Dine 
Bukser er vel knappede? 

— Aa-rr! 

16* 

Omnibussen standsede foran Hotellets Portal. 
En rigt galloneret Portier slog Vogndøren op. 
Og Herrerne steg ud. 

— Zwei Zimmerl sagde Knagsted og lignede 
en Rhingreve. 

— Jaawohl, Herschaafft! 

I Række op ad den tæppebelagte Marmor- 
trappes Trin stod tolv Kelnere i Kjole og hvidt, 
og seks Picoloer i Stumptrøjer med Galloner. 
Hele Banden slog Hælene sammen og bukkede. 
— Og øverst oppe mellem Forhallens Søjler stod 
Værten. Høj, mager, elegant og soigneret, i lang 
engelsk Diplomatfrakke, uhyre Flipper og skin- 
nende Bryst med Diamantnaal. 

Da de to Venner passerede ham, la^de han en 
Haand paa Hjertet, bukkede dybt og sagde: Kiisse 
die Hånd! samt tilføjede desuden noget om, at 
han aldrig nogen Sinde, siden han blev født, 
havde nydt en saa formidabel Ære! 

— Zwei Z immer! sagde Knagsted. 

Værten vinkede. Otte Kelnere og fire Picoloer 
løb til og aabnede to Døre. Derpaa stillede de 
sig i fire Rækker, to Gange to Mand og en Picolo 
ved hver Dør, slog Hælene sammen og l)ukkede 
til Gulvs. 

Og Tolder og Overlærer gik ind gennem Dø- 
rene. — 

De turde nærmest ikke andet. 

Hvidt med Guld. Seks Alen til Loftet. Brys- 
selertæppe. Kniplingsgardiner. Elektrisk Lyse- 
krone. Hvidlakeret Seng; Hvidlakeret Servante; 
hvidlakerede Stole og Borde. Marmorkamin. 
Hvide, oliemalede Wægge. Staalstik i Guldram- 
mer. Dobbelte Fløjdøre med Filt. Sachsisk Por- 
celæn. Krystal-Karaffel og Glas. Silketæpper paa 
Sengene ... 

Da der var bleven stille udenfor paa Gan- 
gen, og Kelner- og Picolo-Hæren kunde formodes 
at. være draget andet Steds hen, aabnede Over- 
lærer Clausen forsigtig sin Dør paa Klem og tit- 
tede ud. 

Øjeblikkelig kom der en ,, Jomfru" farende 
frem af en Vindusniche. Det lød, som var hun 
klædt i Avispapir, saadan skrattede hun af Sti- 
velse: 

— Wiinschen Sie etwaas, Hr. Doctor? 

— Nej ... nein, sagde Overlæreren og rødmede 
af Befippelse — ich woUte nur mit mein Freund 
sprechen ... 

— Daa, daa ...! nikkede Stivelsen og pegede 
paa Dør Nr. 14. 

Og samtidig skød frem af en anden Niche en 
Picolo, der huggede Hælene, sammen og slog 
Døren op paa vid Gab. — — 

Knagsted stod henne ved Vinduet og saa' ud 
over Landskabet. — Udsigten var pragtfuld: Ho- 
tellet laa paa det højeste Punkt af det saakaldte 
„Schloss-ioerg". Og ned ad Bjærgets Sider laa 
Villa ved Villa omgivet af blomsterfyldte Haver 
og Parker med klippede Hække, Træer, Statuer, 
Marmortrapper og Springvande. Solen hang 
lavt i Vest. Ved Foden af Bjærget saa' man 
Byens Huse, Taarne og Kirker rage op. Hist og 
hér tittede Floder frem og et Hjørne af en Bro. 
En armtyk Spriugvandsstraale sank og steg bag 
et Par kuplede Træer. De gyldne Radiser paa 
den russiske Kirke skinnede ... Og om det hele 
Panorama stod i en Kreds de høje skovklædte 
Bjærge. Kun imod Sydost aabnede sig et Kig ind 
over Landet med dets Kornmarker, Bøndergaarde 
og Landsbyer. Men ogsaa denne Udsigt spærre- 
des i Horisonten af Bjærge, hvis bølgede Kon- 
turer syntes at hæve og sænke sig og gaa i ét 
med Aftentaagen ... 

— Det er pænt, hva'? sagde Tolderen — Er 
der ligesaa køn en Udsigt inde fra dit Værelse? 

— Nej, jeg ser bare ud over Vejen. 

— Naa, ja; det er jo ogsaa mig, der er syg! 
... Det var en Overraskelse med dette Hotel, Clau- 

sen, hva'? Her er Gudhjælpeme saa fint, at man 
næppe tør benytte Porcelænet! 

— Ja; og kan Du forstaa det med denne tarve- 
lige Omnibus? 

— Nej, saadan no'et spekulerer jeg aldrig over. 
... Men gaa nu ind og smykkeser Dig, at vi kan 
komme ud og faa noget Mad. 

— Vi flytter da altsaa i Morgen, Knagsted? 
Dette hér vilde jo blive altfor dyrt. 

— Naturligvis flytter vi ... Men gaa nu ind 
og gør Dig i Stand, dit Sluddreværk, jeg er sul- 
ten. 

— Ja ... jo ... nu gaar jeg, sagde Overlæreren 
og trippede uroligt — men der var jo noget, jeg 
gerne først vilde tale med Dig om ... 

— Hum ... Værs' artig at ta' Plads! 
Clausen dalede uvilkaarligt ned paa en Stol. 

Ogsaa Knagsted satte sig. 

— Ja, se det var nu det, begyndte Overlære- 
ren og drejede i sin Forlegenhed vanvittig rundt 
paa en Frakkeknap — det var jo det, at ... 

Tolderen tog stille en Lommekniv frem; aab- 
nede den og rakte den hen mod Clausen: 

— Værsgod ... 

Overlæreren stirrede forvildet paa Instrumen- 
tet: 

— Hvad skal jeg dog med den? 

— Aa, jeg mente bare, at det var nemmere 
for Dig at skære Knappen af. 

— Aa-rr! sagde Clausen og huggede til Kni- 

ven, saa den faldt paa Gulvet — Du er da heller 
ikke til at tale et fornuftigt Ord med! 

— Jo, det véd Gud, jeg er ...! Men naar Ens 
ædleste Hensigter misforstaas ...! Hva' var det 
saa, Du vilde sige? (Clausen saa yderst fornær- 
met ud.) Naa, naa, lille Overmand, tal saa. Jeg 
er lutter Øre ... 

— Ja, se, jeg vilde jo gerne ... Nej, jeg kan 
ikke nu! Du vil bare moiie Dig over mig. 

— Vist ikke nej, vist ikke nej, kære Ven! jeg 
lover Dig at være lige saa alvorlig som et By- 
raadsmedlem! ... Naa? 

— Ja, se det var jo det. Knagsted, at da vi 
nu skal til at begynde ligesom et nyt Liv hér i 
disse skønne Omgivelser ... 

— Ja ...? (Tolderen saa' yderst velvillig og 
deltagende ud.) 

— ... saa synes jeg ... jeg véd jo nemlig ikke 
rigtig ... jeg holder jo nemlig mteget af Dig, 
men ... 

— Clausen ...! 

— Ja ... jo ... jeg tror jo ogsaa nok, at Du 
holder af mig, sagde Overlæreren ilsomt — hvor- 
for skulde Du ellers ha' inviteret mig med paa 
denne Rejse, men ... 

— Men h V a'? ... Vil Du maaske forloves 
med mig? 

— Næ, vær nu alvorlig. Knagsted? bad Clau- 
sen bønligt — jeg vilde jo saa gerne, at Du rigtig 
skulde forstaa mig ... 



Digitized by VjOOQ IC 



249 



— Forstaa Dig — ? Jeg kan Dig jo udenadl 

— Ja ... jo ... men jeg ... Du har ingen 
Fortrolighed til mig! busede det saa plud- 
selig ud — og jeg vilde saa gerne være noget 
for Dig! 

Knagsted smilede fadermildt: 

— Du er ,, noget for mig", lille Clausen: Du 
er mit bedre Jeg. Jeg lever hele min uskylds- 
hvide Barndom om igen i Dig! 

Overlæreren vrikkede utaalmodig med Hove- 
det: 

— ... Og jeg vilde saa gerne ha', at Du skulde 

føle Dig lykkelig, sluttede han ligesom 

... ligesom vi andre. 

— Børn er lykkelige, og Dyr, og Kvinder; 
men vi Mennesker er det ikke! sagde Tolde- 
ren med dyb Profetrøst. — Nej, nej, nej! vedblev 
han og lagde blidt sin Haand over paa Vennens 
Knæ — bliv nu ikke vred igen. Du skal faa Lov 
til at lære mig at kende. Jeg vil ha' ,, Fortrolig- 
hed" til Dig. Jeg vil aabne mit Hjerte for Dig! 
... Men bliv nu ikke altfor forfærdet over, hvad 
Du faar at se. Véd Du nemlig, hvad der er 
Grundtrækket i min Karakter, lille Clausen? ... 
Det er Misundelse! Jeg er saa tindrende, ly 
nende misundelig paa Dig og Dyrene og Fruen- 
timmerne. I ta'er nemlig det hele som en stor 
Selvfølge: Sommer og Vinter og Høst og Vaar og 
Solskin og Regn og Blomster og Mavepine og 
Stjerner og Fnat og Vorherre og Fanden og Elek- 

tricitet og Magnetisme ... altsammen ta'er I 
det som de naturligste Ting af Verden. Og naar 
I ikke forstaar, saa tror I! ... Derfor er I 
„lykkelige". Og derfor er jeg ganske spinatgrøn 
langs op og ned ad Tarmene af Misundelse. Og 
rimeligvis er det det, der er Skyld i min daar- 
lige Mkve! 

— Forstaar ...? sagde Overlæreren og glippede 
forvirret med Øjnene — forstaar ...? og tror ...? 
Du tror vel ogsaa paa noget? 

— Ikke paa en Snus, nej! ... Men jeg for- 
sikrer, at mangen en Aften knæler jeg ned foran 
min Sofa derhjemme paa Rørholm og raaber med 
oprakte Hænder: Beck, Beck, bed deroppe, hvor 
Du er, om jeg maa blive af Hjerne som en af 
disse smaal 

— Herregud, sagde Overlæreren spidst — er 
Du da saa begavet? 

— Forfærdelig! ... Men gaa nu ind og hæg 
Dig; for nu vil jeg ha' Mad! 

Himmlisches Thai des HeilungssegenSy Thron 
der GesundheiU Wiindergeschenk des Alle Liebenden! 
Flechte auch mein bescheidenes Dankesblåmchen 
in den verdienten Ehrenkranz^ welcher in alle Welt- 
theile hinaus suss duftet! Himmlische Quelle, auch 
mich trånklest Du mit deinem Rettungstrank in 
dusteren Stunden, und ich verliess Dich geheilt 
und jubelnd im Sonnenschcin meiner Seele, Dank- 
bar will ich Dir einst einen Tropfen wiederschenken, 
meine letzte Thrane fliesset Dir ewig, mein liebes 
Karlsbad! 

1806. C. G. Stange. 

Klokken er seks, Morgen. — 

Fra alle Gader, Stræder og Veje strømmer 
Kurgæsterne til Kilderne. Søvnen sidder dem 
endnu i Øjnene; de gaber lidenskabeligt og er 
blege af Gnavenhed. 

Nede i Miihlbrunnen-Kolonnaden spiller Mu- 
sikken. Der Musikdirektor Labitzky svinger mor- 
gen-stiv sin Elfenbens Taktstok; og Deherrer Mu- 
sici er blaa af Kulde under de høje Hatte. Men 
de trutter med Dødsforagt hen over Hovederne 
paa de troende Herrer og Damer, der vandrer af 
Sted med de hellige Vandkrus i de fromme Hæn- 
der. 

Langs Tepl-Flodens Kai staar Blomstersæl- 
gerskeme med deres dugvaade Roser, Nelliker 
og Kornblomster og ser venlige ud og forsøger at 
smile. Men Publikum gaar dem ligegyldig forbi, 
ene opslugt af Tanken om at faa tømt det lov- 
befalede Antal Glas og komme bort til Pupp eller 
Posthof for at svælge i det længselsfuldt attraaede 
Morgenmaaltid, hvorefter deres Mave jamrer. — 

Skønt det er tidlig paa Sæsonen, er der dog 
allerede ankommet mellem ti til femten Tusinde 

Gæster. I lange, bugtede Rækker staar de foran 
de mest søgte Kilder og venter paa at faa Kru- 
sene fyldt. Lysvaagne, adrette og indbyrdes 
smaakævlende lader de smaa fikse Kildepiger 
Glassene gaa fra Haand til Haand; de tomme 
ned til højre, de fyldte op til venstre: ned og op, 
ned og op, ustandseligt, uafbrudt, uden Rast og 
Hvile, som en Maskine ... Og langsomt, Fod for 
Fod, avancerer Rækkerne frem. Mangen en æl- 
dre Herre og kødfuld Dam« gaar med lukkede 
Øjne og drømmer sig tilbage i de forladte Puder. 

Knagsted og Clausen drak henholdsvis Kaiser 
Karls-Quelle og Marktbrunnen. — 

Dagen efter deres Ankomst til Hotel Birming- 
ham, havde de fundet sig to behagelige Værelser 
i en af Villaerne paa Sydskraaningen af Schloss- 
Berg. De var Husets første logerende for i Aar, 
saa de blev modtaget med den dybeste Ærefrygt 
baade af Ejerinden og Tjenerskabet. — Og Vil- 
laen bar det poetiske Navn: Villa Tennyson. 

Det havde været en frygtelig Tortur for de to 
Venner at skulle staa op Klokken 5j4 Morgen. 
De ravede som berusede ud af deres Senge og 
ned til Kilden; indædte, forbitrede o§ hadefulde 
skulede de frem for sig uden at tale et Ord til 
hinanden. — Efter nogle Dages Forløb var det 
jo blevet bedre ved Vanen. Men de havde dog 
aUigevel truffet den Overenskomst saa vidt mu- 
lig at undgaa hinanden straks om Morgenen og 

ikke søge Møde før efter Kurtid henad Klokken 
8 hos Pupp, hvor de saa vilde spise Morgenmad 
sammen og senere gaa en læggere Tur i Fæl- 
lesskab. — Denne Ordning befandt de sig vel 
ved. Og naar de sad ved Frokosten ude i Pupps 
Veranda, medens Springvandet pladskede i Guld- 
fiskekummen udenfor i Haven, og Solen skin- 
nede, og de nette Kelnerinder i deres sorte uldne 
Kjoler og hvide, broderede Forklæder sværmede 
omkring dejn smilende, glade, høflige og mor- 
genfriske, saa befandt de sig udmærket og til- 
bragte Tiden med at spise og drikke og ryge Ci- 
gar og sige Aandrigheder om de øvrige Kurgæ- 
ster. Og Humøret var saa meget bedre, som Kai- 
ser Karls-Quelle-Vandet virkelig syntes at skulle 
faa en heldig Indflydelse paa Tolderens for- 
stokkede Mave. Overlæreren fejlede jo ingen- 
ting. — 

Men var de saa uheldige tilfældigvis at mødes, 
f r de havde drukket deres to Glas og gaaet deres 
reglementerede ,, Synketure", saa skar de de 
frygteligste Grimacer, sagde: Æv-v, føj for Satan! 
gjorde hastig omkring og flygtede hver sin Vej. 

Bag Hotel Pupp med dets Kafeer og Restau- 
ranter ligger et stort og meget søgt Etablisse- 
ment, som Knagsted diskret havde givet Navnet 
Central-Trykkeriet, eller forkortet: Centralen. Det 
er vel ogsaa nok det største i sin Slags i Karls- 

bad, hvor slige Anstalter, paa Grund af Vandets 
velsignelsesrige Virkning, spiller en særdeles 
fremtrædende og vel af de fleste Kurgæster stærkt 
paaskønnet Rolle. Forøvrigt findes der lignende 
monumentale Tilflugtssteder ved Miihlbrunnen- 
Kolonnade og bag Hovedkilden Sprudel. Og 
rundt om i den ganske By og Omegn er oprettet 
mindre Filialer: I Haverne, i Parkerne, paa 
Bjærgenes Skraaninger, paa de skønneste Ud- 
sigtspunkter ... overalt, hvor Mennesker fær- 
des, har Karlsbads forstandige og forudseende 
vise Mænd ladet anbringe disse større eller min- 
dre fikse, men altid nyttige Smaapavilloner. . 

Efter Morgenmaden (Prager Schinken mit 
Spiegel-Eier, und Kaffee mit Brod ohne Butter) 
gik de to Venner saa en lang Morgentur 
og vendte hjem til Villa Tennyson Klokken 
11—12. 

De elskede begge Regelmæssighed og traadte 
derfor stadig og uforanderlig den samme Rute: 
Goethe Weg, Posthof-Promenade over Plobew 
Brticke (hvor de fodrede Forellerne i Tepl) til 
Nikolaus Dumba Weg; og derpaa hjem ad Schon- 
brunn Stieg, Marienbader Weg, Alte Wiese, 
Marktstrasse og Schlossweg ... 

I Haven derhjemme blev de saa gerne mod- 
taget af Hausknechten Ander, der var saa høflig 
af Naturen, at han, naar han (hvad hyppig 

hændte) havde Hænderne fulde af Bakker med 
Glas, Tallerkener og Fade og derfor ikke kunde 
blotte Hovedet og ej heller bukke tilstrækkelig 
dybt, da knælede ned, dér han stod, paa den 
haarde, ufølsomme Grusgang, og begravede An- 
sigtet i Servicet ... 

Og inde i Vestibulen stod das Dienstmådchen 
Millinge paa Vagt og for som en susende Vind op 
ad Trappen til første Sal, hvor Herrernes Værelser 
laa, slog Dørene op, smilede forrykt, foldede Hæn- 
derne og sank i Støvet ... 

Klokken 2j4 spiste de til Middag (Prager- 
Schinken mit Spiegel-Eier) enten hos Pupp, eller 
i „Goldener Schild" paa Neue Wiese, eller i „Stadt 
Hannover" paa Schloss Bergs allersomstejleste 
Skraaning, hvor Vognene, naar de kørte ned ad 
Skraaningen, maatte bremse Baghjulene, for at 
ikke Køretøjet skulde tage Magten fra Hestene, 
og derfor lignede kæmpemæssige apoplektiske In- 
sekter, som slæbte deres døde Bagkroppe hen 
over Stenbroen. — 

Efter Middagen gik man atter Tur; men hver 
for sig. — Saa hjem at hvile, modtaget med Æres- 
Saltomortaler af Ander og Millinge. — Klokken 
6% ud at spise til Aften (Prager-Schinken mit 
Spiegel-Eier). — Paa ny hjem. Godnat-Knælin- 
ger af Tjenerskabet I Seng præcis 9. 

Og den næste Da^ begyndtes der saa forfra: 

Op 5^ ... Kildevand ... Prager-Schinken ... Be- 
søg paa Centralen ... Spadseretur ... Forelle- 
Fodring osv., osv. ... som Kloder, der beskriver 
deres himmelske Baner efter evige og uforander- 
lige Love! 



Gustav Wied: Knagsted. 



17 

— Hva' for en L.æge har Deherrer? 

— Læge? Vi har sgu ingen Læge! 

— Har I ingen Læge!? 

— Næi. 

— Saa gid I maa faa Sten i Maven begge 
to da! 

Det var Jægermester Kriiger, som udtalte dette 
kristelige Ønske. — Han havde truffet de to Ven- 
ner uden for Pupp. Og nu sad de alle tre inde 
i Verandaen og drak Morgenkaffe. 

— Fråulein Ida! kaldte Tolderen. 

— Hier! sagde Ida og kom springende, smi- 
lende over hele sit kønne lille Ansigt. 

— Butter, bitte! Zweimal Butter, Fråulein! 
... Du vil vel ogsaa ha' Smør, Clausen? 

— Ja-a! nikkede Clausen — dette hér er jo 
no'et tørt i Længden. 

Jægermesteren saa' forarget fra den ene til 
den anden: 

— I er Fandengaleme et Par nette Kalkuner, 
sagde han saa — at sende paa Baderejse! Læge 
gaar I ikke til; og Smør æder I osse! 

— De er misundelig. Jægermester. 

— Ja, Gu' er jeg saa, ha, hal Her sidder j e g 
og slaas med mine tørre Humplinger, mens I 
fraadserl 

Ida stillede to glinsende Ruller Smør lige for 
Næsen af Jægermesteren: 

— Vækl sagde han og daskede hende over 
Fingrene — Væk mæ' 'et, Jomfru! Jeg kan ikke 
taale at se Smør for mine Øjne! ... Og saa 
har I osse forstaaet at kapre den kønneste Pie! 
vedblev han og kastede et Par forlibte Øjne 
efter Kelnerinden — Ja, I er Fandengaleme et 
Par rare Hingsteplage at sende ud paa egen 
Haand! 

Der var et stadigt Rykind nu i Kafeen. Klok- 
ken var 81^; Kurtiden var til Ende^. Kelner- 
inderne fløj fra Bord til Bord og modtog Ordrer. 
Ved mange af Bordene sagde man bare: Wie 
gewohnlich, Fråulein! saa vidste Pigerne straks 
Besked og bragte det ønskede. — De allerfleste 
Gæster var gnavne og utilgængelige til at be- 
gynde med; men straks Kaffen dampede dem un- 
der Næsen, blidnedes de op. 

— Det er nu storartet, sagde Jægermester 
Kriiger — for det første Aar, jeg var her, maatte 
vi ikke røre Kaffe; det var ligefrem Gift! Men 
saa kom der nok en Leverandør og smurte Læ- 
gerne. Og nu er Kaffe det bedste, man ka' 
drikke! 

— Der er „Hønen"! hviskede Overlæreren 
pludselig. 

17* 

— Ja, der er hun, det søde Dyr! sagde Tolde- 
ren — Hende elsker jeg! 

Det var en høj, førladen, værdig Dame med 
et lillebitte, spidsnæset Ansigt, hvis smaa, kugle- 
runde, brynløse Øjne plirede sky og agtpaagi- 
vende i Dagslyset. Naar hun satte sig, stod Kjo- 
len brusende om hende, og hun holdt sig stift 
og forsigtigt paa Stolen, som om hwa. havde et 
eller andet under Skørterne, som hun var bange 
for skulde ta^e Skade. Der var noget moderlig- 
sippet og skikkelig-fjoget over hende, og sam- 
tidig noget lunt og bredt og hyggeligt ... Knag- 
sted paastod, at hun havde Bukserne fulde af 
Kyllinger, som hun stadig gik rundt og rugede. 

Et Stykke Kalk havde løsnet sig et Steds oppe 
fra en Skorsten elkr fra Husmønningen maaske 
og trillede raslende ned langs Glastaget. 

„Hønen" lagde Hovedet paa Siden og plirede 
forskræmt i Vejret efter Lyden, medens hun sam- 
tidig greb sig ligesom skærmende ned om Neder- 
delen. 

— Se! sagde Tolderen begejstret — Se dog! I 
Jesu Navn, er hun ikke dejlig! Hun troede, at 
det var en Glente! 

— Der er ,,Plænevanderen"! hviskede Over- 
læreren paa ny. 

,, Plæne vanderen", ogsaa kaldet ,,Dinglepeter", 
var en lille, overskaaren Kæmpe med et kraf- 
tigt, graasprængt Fuldskæg omkring et yderst 
venligt, fornøjeligt og elskværdigt Ansigt. Han 

nikkede altid smilende til Opvartningspigerne og 
sagde med en lidt hæs og barnlig Gammelmands- 
stemme: 'Morgen Fråulein! Wie befinden Sie sich? 
— Der var absolut intet abnormt at observere 
ved Manden, førend han havde faaet serveret sin 
Mad og var begyndt cLt spise. Men da saa' man, 
at hans Hænder og Hovede rystede i den Grad og 
hver i sin Takt, at han virkelig maatte siges at 
have løst en Opgave, naar Føden omsider kyledes 
ind mellem Læberne. Naar han parterede sin 
Prager skinke, var det, som larmede der en tyve- 
tredive Knive og Gafler rundt paa Tallerkenen. 
Og bed han af sit Brød, sad man spændt paa, om 
han ikke vilde hive Tænderne ud med det samme, 
saadan flaaede han løs. — Efter Maaltidet greb 
han ivrig Kaffekanden og svingede den, som 
vilde han udbringe en Toast, eller kaste den i 
Hovedet paa en Genbo. Og var det endelig lykke- 
des ham at faa Fluidumet skænket og blan- 
det med Fløde og Sukker, lagde han begge Hæn- 
der omkring Koppen, stirrede stift paa den 
ligesom for at tage Sigte og afventede saaledes 
et forholdsvist Havblik, inden han polkerede den 
op til Munden. 

Nu maa man ingenlunde tro, at denne dog 
vistnok til Tider ret generende Bevægelighed i 
nogen Grad pinte ham eller gjorde ham trist. 
Den syntes tværtimod at more ham. Han lige- 
frem klukkede, naar det gik rent galt. Og han 
koketerede endogsaa med sin Tilstand. Det 

saa' man bedst, naar han efter Kaffen skulde 
have Ild paa sin Cigar; thi hans Øjne skinnede 
da af fornøjet Skælmeri, medens Tændstikken 
som en Lygtemand i en Mose dansede rundt i 
hans skæggede Ansigt, forinden det, ved en Art 
Overrumpling, lykkedes den og Cigaren at træffe 
hinanden. 

Men han var ogsaa ærgerrig, var han, og 
øm over sin Værdighed som selvstændigt Væsen. 
En Dag kom hån nemlig ind paa Kaffeen i Følge 
med en yngre normal Herre, der i Kraft af den 
større Magt, han havde over sine Lemmer, af 
og til vilde yde den anden en velvillig Haands- 
rækning. Ikke Tale om! Den gamle daskede 
ham arrigt om Fingrene. Han vilde sæl! — Og 
da den unge efter Kaffen forekommende strøg 
en Tændstik af og holdt den hen til ham, lod 
Gamlingen sin Cigar beskrive de mest kompli- 
cerede matematiske Figurer og endte med at 
rive Tændstikken fra ham med et vredt: Es 
g e h t ja aber nicht! og selv tænde. 

Navnet „Plæne vanderen" havde Knagsted givet 
ham: 

— Jeg vilde forfærdelig gerne engang se ham 
lade sit Vand, Clausen, havde han sagt — Men 
saa maatte jeg naturligvis først ha' købt mig 
en Paraply! 

Dag for Dag strømmede Gæsterne til. Nu 
var der i Følge Kurlisten henved femogtyve tu- 
sinde fremmede Sjæle i Byen. — Der var neppe 
til at trænge sig frem paa Promenaderne om 
Morgenen. Og det hvislede En om Ørene med 
alle Jorderigs Tungemaal. — Koncerter, Baller, 
Garten-Tombolaer, Confetti-Fester, Væddeløb, Te- 
ater- og Varieté-Forestillinger tog hverandre i 
Haanden ... de stakkels syge Gæster skulde jo 
mores. — ,,Die Kur-Kapelle" jamrede hist, ,,die 
Pleier'sche Concert-Kapelle" hylede hér, og ,,die 
kaiserlich - konigliche Militær - Kapelle" truttede 
alle Vegne. Man manglede bare nogle Bjørne- 
trækkere, Liniedansere, Vaffelbagere og Blaar- 
ædere, for at den hele Stad kunde have lignet en 
uhyre Dyrehavsbakke. 

Men præcis Klokken 9 hørte al Tingeltangel 
op, og man besteg sit kyske Leje i Bevidsthe- 
den om at føre et i alle Maader ,,kurgemåssigt" 
Liv. 

Knagsted og Clausen var stadig overmaade 
tilfredse med deres Logi i Villa Tennyson. 

Ganske vist var flere af Husets Værelser nu 
blevet udlejede; men dels var det til stille og 
fredelige Folk, som man aldrig hverken saa' eller 
hørte noget til; og dels var det kun Stueetagen, 
der havde fundet Liebhavere. Paa første Sal 
var de to Venner bestandig Eneherskere. — Over- 
lærerens Værelse laa mod Syd med Udsigt over 
By og Land til de fjerne Bjærge. Tolderen der- 
imod havde valgt et, der vendte mod Nord, ud mod 
Schloss-Weg, hvor Udsigten i et Par Hundrede 
Alens Afstand spærredes af det skovklædte Fjeld, 
og hvor Solen aldrig kom. Han fandt nemlig, at 
dette i Længden var langt mere stemmende med 
hans alvorlige og dystre Livssyn end den banale 
Øjenslyst fra Vinduet i hans lakerede Salon i Ho- 
tel Birmingham. 

I det hele bekom Opholdet i Karlsbad ham 
særdeles vel. Vandet havde den yndigste 
Virkning paa hans Mave. Og den regel- 
mæssige Levemaade og megen Spadseren i den 
lette og friske Bjærgluft gjorde, at han næsten 
øjeblikkelig faldt i Søvn, saa snart han kom i 
Seng om Aftenen; og saa godt som altid sov han 
i een uafbrudt Køre, indtil det lille Vækkeur, han 
havde staaende paa Natbordet, ringlede ham op 
tyve Minutter over fem. Han havde ikke be- 
høvet at gribe til Daasen uden i de to første Næt- 
ter. 

Men ene Guderne raade! 

En prægtig Solskinseftermiddag mellem fire 
og fem laa han i sit aabne Vindue og lyttede til 
en Papegøje, der producerede sig i Nabohaven. 
Fuglen blev hver Dag baaret ud i Haven Klokken 
tolv Middag og lukkede saa ikke sit energiske 
Næb, førend den blev flyttet ind i Huset igen 
henad syv. Selve Dyret kunde man ikke se, 
da dets Bur var anbragt paa et Bord bag en 
blomstrende Rosenhæk. Men saa kunde man til 
Gengæld høre det. Dets, med Forlov at sige: 
Kæft stod ikke lukket et Sekund. Uhyret repræ- 
senterede hele Familien. Det græd og lo, ho- 
stede, spyttede, harkede, skældte ud, sang og 
grinede. Latteren og Graaden var som et tre- 
iire Aars Barns. Fuglen kunde le saa klukkende 
og græde saa ynkeligt, at en Moders Hjerte 
skiftevis maatte smile og bløde. Men midt i Sor- 
gen eller Glæden kunde den saa begynde at hoste, 
spytte og snøfte som en gammel brystsvag Dame. 
Det var rimeligvis Husets Bedstemoder, den saa 
kopierede. Derpaa tog den pludselig fat paa, i 
en hvinende høj Tone, at skælde en Person ved 
Navn Lischen Hæder og Ære fra. Det var Hus- 
fruen, der holdt Justits. Hvornæst den slog en 
skraldende Latter op og sang' med dyb Mand- 
folkerøst (Husherrens?): ,,Ach Du lieber Au" ... 
Mere kunde den ikke af Sangen. Men det kom 
med Bravur. — Og saa endte hele Forestillingen 
ufravigelig med, at den i en energisk og uafvise- 
lig Tone sagde: ,,Du solst Zucker, Papegej!" 

Hvilken Højesteretsdom den atter og atter gentog 
i en mene og mere ophidset Tone, indtil den, 
aldeles rasende over ikke at blive bønhørt, trak 
sit Påpeg ej — i — i — i saa langt og skingrende ud, 
at alle Havens Smaafugle rædselsslagne flygtede 
op i Bjærgene. — Og saa tog Uhyret fat forfra 
paa sit Repertoire med Babyens Graad, Gross- 
mutters Hosteanfald, Husfruens Fortørnelse og 
Husherrens Ach Du lieber ..., indtil det paa ny 
endte med sit skingrende: Du solst Zucker Pape- 
ge j — i — i — i — i! 

Da Knagsted havde nydt seks af disse Da- 
capoer, lukkede han overmæt Vinduet. 

Men i det samme saa' han tre Drosker bøje 
om fra Schloss-Weg og køre frem mod Villaen. — I 
den forreste Droske sad en uhyre svær ældre 
Dame, sortklædt, med blaarødt, pudret Ansigt og 
tre mægtige Dobbelthager. Hun rørte sig ikke, 
thi hun kunde ikke røre sig, sad bare stiv og 
strunk i Sædet og viftede sig med en meget stor, 
sort, perlebesat Fjervifte. Ved Siden af hende 
næsten forsvandt i hendes Skygge en lille, graa- 
klædt, barhovedet Kone. — De to andre Drosker 
var stopfulde af Kofferter, Kasser, Æsker og ube- 
stemmeligt. Og paa Bukken hos hver af Kuskene 
sad et kæmpemæssigt, civilklædt Mandfolk. 

Hausknechten Ander kom farende ud af Vil- 
laen hen mod den forreste Vogn; og Jungfrau 
Millinge stod duvende op og ned paa Stentrap- 
pen som drevet af en indre Mekanisme. 

Knagsted aabnede paa ny Vinduet ... 

Herskabet der nede var en russisk Grevinde 
Sonja Wolokoisky, der netop var kommet med 
Toget og nu søgte Logi for sig og Tjenerskab. 

Der blev et mægtigt Røre i Villaen. Den lille 
barhovede Kone og de to kæmpemæssige kom, 
sammen med Husets Værtinde og ledsaget af 
Ander og Millinge, op paa første Sal for at se 
paa de derværende tomme Værelser. 

Imidlertid sad Grevinden og viftede sig nede 
i Vognen. Hun vilde ikke umage sig op, førend 
alt var afgjort. — 

Der blev aabnet et Vindue i Værelset ved Si- 
den af Knagsteds; og der begyndte en højrøstet 
Parlamentereri mellem Selskabskonen og Hendes 
Naade. De talte russisk og gestikulerede vold- 
somt. Nåbovillaerne gav Ekko af deres Samtale; 
og selv Papagejen forstummede. 

Men Enden paa Forhandlingerne blev da, at 
to Værelser blev lejet. 

Saa fandt man en Bærestol frem fra Dro- 
skerne; de to kæmpemæssige sled Naaden ud af 
Vognen og bar hende op i Lejligheden. Hun 
blev anbragt i en Seng, som stod opstillet langs 
Fløjdøren ind til Knagsteds Asyl. Hun komman- 
derede- og skændte og Tjenerskabet akkompag- 
neret af Ander og Millinge for op og ned ad Trap- 
perne med Bagagen. 

Den lille barhovede skulde, bo i det ene Væ- 
relse sammen med Grevinden. I det andet Væ- 

relse skulde Bagagen anbringes. Men hvor de 
to kæmpemæssige Tjenere blev indlogeret, lykke- 
des det aldrig hverken Knagsted eller Clausen at 
udfinde. 

Saa blev Droskerne betalt; og alt blev forholds- 
vis roligt. — Ander og Millinge begav sig krunune 
af Ærefrygt til deres daglige Gerning; og Pape- 
ge j en vovede sig frem med et Par Numre af sit 
Repertoire: Den græd bitterlig og sang dertil Ach 
Du lieber Au ... 

Og Freden i Villa Tennyson var i Sandhed 
ogsaa forbi. Ikke at Madame Sonja skreg op 
og larmede. Havde hun endda gjort det, saa 
kunde Knagsted med nogen Grund være skredet 
ind og have nedlagt en maaske virksom Protest. 
Nej, hun var bare saa overnaturlig fed. Blot 
hun flyttede et Ben i Sengen inde ved Siden af, 
knagede og jamrede Madrasser og Træværk, som 
blev der spillet Tennis m«d en Tønde Hvede. 
Saa tung var hun, at var Sengbunden bristet, 
vilde hun ved Plumpet være gaaet igennem Gul- 
vet og ned i Stueetagen og kanske i Kælderen 
med. Og saa besat med overflødig Kød var hun, 
at hun ikke formaaede at støtte paa Benene, langt 
mindre at gaa. Havde man slagtet, parteret og 
udbudt hende, vilde hun lettelig have kunnet yde 
Søndagskød nok til en større Landsby. — Hun 
laa stedse til Sengs, spiste og drak, spillede Be- 
sique og brugte Karlsbaderkur m. m. Men hvad 

der var det værste af det hek, var, at hun ogsaa 
fik Massage. Og det akkurat i den Time mellem 
Frokost og Middag, som Knagsted plejede at til- 
bringe paa sin Sofa med sin Pibe. En Dag og 
to Dage holdt han Klaskene ud. Men den tredje 
Dag flygtede han. Han fik Kvalmel Saa snart 
han hørte Massøsens Stemme ude paa Gangen, 
flygtede han over til Clausen, hvis Værelse laa 
lige over for, modsat Gerningsstedet. 

— Det e r nu ogsaa kedeligt. Knagsted, at der 
altid skal komme saadan et eller andet i Vejen, 
dér hvor Du boer. Men jeg sa'e jo til Dig, kære 
Ven, at Du vist meget hellere skulde ta' Værelset 
hér. Jeg er ikke saa sensibel for Lyde. 

Tolderen lo bittert: 

— Hæ! sagde han — hæ! saa ha'de Wolokoi- 
skyen bare ganske simpelt valgt Værelset her ved 
Siden af til sit Klaskenheim! 

— Tror Du virkelig? 

— Ok, ja! Jeg kender de evige Guder! ... Hør^ 
man kan ligefrem høre det helt her over! 

Overlæreren lyttede: 

— Ja, véd Gud! 

— Aa, hér er det ingenting! Men prøv at gaa 
lidt over i mit Værelse! 

— Synes Du, jeg skulde? 

— Naturligvis; saadan noget oplever man kun 
een Gang. 

Clausen listede over Gangen og kom et Par 
Minutter efter tilbage ganske bleg. 

— Naa, hvad synes Du saa? 

— Ja, det var dog voldsomt! 

— Ja, ikke sandt? Man bliver ligefrem søsyg. 
Det lyder, som om der blev klasket en tre-fire 
store, vaade Sælhunde imod hinanden. 



Digitized by VjOOQ IC 



— Justitsraad Stabelsteen! ... Forhenværende 
Toldkontrollør Knagsted I Overlærer ClausenI 

— Ogsaa „forhenværende"! 

— Ogsaa forhenværende, jaha! 

Det var Jægermester Kriiger, som præsente- 
rede Deherrer for hinanden en tidlig Morgen ude 
i Etablissementets ,,Freundschaftssaals" Have. 

Solen skinnede ned gennem Kastanjernes Løv. 
Roserne duftede. Fuglene sang. Og Publikum 
pludrede. 

En halv Snes ,, Krageunger" (Med dette Fælles- 
navn havde Knagsted døbt alle de smaa, sort- 
kjolede og hvidforklædede Opvartningspiger) .*. 
stod midt i Solskinnet og spejdede efter Gæsterne, 
der i skarevis kom dragende op gennem Haven. 
Hver ,,Unge" havde sine bestemte Kunder at 
passe, og naar hun opdagede dem i Mængden, 
smilede hun over hele Ansigtet og nikkede: 'mor- 
gen, Herschaf ti og fløj af Sted for at betjene dem. 

— Her er dejligt! nikkede Justitsraad Stabel- 
steen og foldede vel til Mode de smaa Hænder 
over det Elfenbens Stokkehaandtag. 

— Dejligt! repeterede Overlærer Clausen. 

Justitsraaden var en bitteliden, stiv Mand med 
det skæreste snehvide Haar og Bakkenbarter; 
og begge Dele voksede saa tæt og frodigt, at det 
saa ud, som om det var Vatplader, der var limet 
paa ham. — Han var særdeles mild og venlig 
af Ansigt og dertil overmaade høflig og beskeden 
af Optræden. Men meget lille og mager. Om- 
trent som en Skoledreng 1 Lømmelalderen. Hans 
Hoved sad indeklemt mellem et Par høje ,, Fader- 
mordere"; og naar han skulde dreje det, maatte 
han dreje hele Personen. — Men sød var han i 
sin Lidenhed. Man fik Lyst til at tage ham paa 
Skødet og fodre ham med „Bismarcksklumper". 

Han var 67 Aar og havde været Apoteker i 
Nakskov. Nu levede han samme Steds af sine 
Rentepenge. — Hans Kone var afleden for en tre- 
fire Aar siden. Hvad efter Sigende havde livet 
ham betydelig op. — 

— Ja, her er dejligt! sagde Overlæreren igen. 

— Storartet! bekræftede Jægermesteren og vin- 
kede af sin private Krageunge, der hele Tiden 
havde sværmet om i Nærheden af Bordet. — Ja, 
de to Herrer ,, Forhenværende" har naturligvis ikke 
kunnet dy sig længere end til Pupp? 

— Nej, sagde Knagsted — Og herefter tænker 
vi paa at ta' Morgenmaden i „Elefanten", det er 
nærmere endnu! 

— Ja-ha, I er et Par nette Kurgæster! ... De 
kan tænke Dem, Stabelsteen, de to Kavalerer har 
ikke engang været til Læge! 

— Ikke til Læge! sagde Justitsraaden og 
drejede sig, stiv som en Vindepind, om paa Sto- 
len. 

— Nej! Og de spiser Smør! 

— Smør! Men det strider dog mod de ele- 
mentæreste Kurregler! 

— Ja! HvaM Jeg haaber da osse, at de maa 
faa saa mange Sten i Maven, at de maa betale 
Overvægt, naar de skal hjem! 

— Hør, Jægermester? spurgte Knagsted uan- 
fægtet, men med et lille, lunt Smil i Øjet — Saa 
De den dejlige fede Kapun, der laa henne paa 
Buffeten i ,, Goldenes Schild" i Onsdags? 

Clausen smilede stille. 

— Om jeg saa' den! sagde Jægermesteren — 
Mine Tænder løb Fandengaleme helt ned ad Ve- 
sten paa mig! 

— Den fik Overlæreren og jeg hver en god Por- 
tion af til Middag!. 

Jægermesteren blev purpurrød helt op under 
Maskinklipninge.n : 

— Det er Løgn! bruste han saa ud og slog 
en Haand ned i Bordet, saa at Krageungen, der 
netop var ved at anbringe Kaffetøjet, forfærdet 
nappede Bakken til sig igen — Det er Løgn! 
Det kunde I ikke nænne! Vel Hr. Overlærer ... 
for min Skyld? 

— Jo ... nikkede Clausen — vi spiste saa- 
mænd ... 

Gustav Wied: Knagsted. 18 

— At Vorherre ikke slog Jer ihjel paa Stedet! 
At han kan tillade saadan no'et! Og jeg, der 
ha'de glædet mig til, at Værten skulde brænde 
inde med den. Er det en Manér at stikke saa- 
dan et velsignet Dyr i Næsen paa Folk, der er 
sat paa Vand og Brød! ... Og saa gaar I to Æde- 
dolke mir niks hen og hjælper det Svin med at 
faa den spist! ... Var der mangie, der fik a' 'en? 
Var 'en god? 

— Storartet! nikkede Tolderen og smaskede — 
Den smæltede i Munden! 

Jægermesteren sank tilintetgjort sammen: 

— Hold op! stønnede han — Hold op! Jeg kan 

ikke taale at høre om det! Saa rettede han 

sig igen i sin fulde Højde — Men vent I bare, 
truede han saa — til jeg er færdig med Kiuren 
her, saa ska' I se Løjer! Jeg ta'er hjem over 
Hamborg, gør jeg. Og saa kan I ta' Gift paa, 
at jeg skal ta' mig en Middag hos Pforte, der 
skal spørges helt op paa den anden Side Guden- 

aaen! Men atter sank han sammen — Aa 

Herregud, at I to Snøbler fik no'et a' den Kapun 
...! Jeg drømte om den tre Nætter i Træk ... Jeg 
drømte, at den laa paa Stolen foran min Seng, 
brun og mør og sprød ... Men jeg kunde ikke naa 
den ... jeg kunde ikke rejse mig ... Og saa gaar 
I ganske rolig hen og faar den til Middag ... 
Naar endda I bare ikke ha'de faaet no'et a' den, 
saa vilde det ha' været lettere at bære ... 

Knagsted og Clausen brast i Latter over Man- 

dens Fortvivlelse. — Men den bittelille Justits- 
raad rystede alvorligt paa sit Vat-Hoved: 

— Kære Jægermester Kriiger, sagde han — De 
tager den Sag for ivrigt. 

— Ja De! sagde Jægermesteren og for op — 
De véd jo slet ikke, hvatf det er at gaa omkring 
her og sulte! Saadan en ... Dværg! De behøver 
jo ikke ordentlig Mad. De har jo ikke no'et at 
putte den i! 

Justitsraaden smilte: 

— Aa jo, sagde han yderst beskeden — en 
lille Mave har jeg ^a ... 

— Det tror jeg sgu ikke! Hvor sku' den 
sidde? ... Skal vi ta' hver en Gang Smør til Kaf- 
fen? 

— Ikke paa nogen Maadel 

— Nej; der kan De se! ... Og hvis jeg nu pri- 
vat tog mig en Gang, vilde De saa sladre, naar 
vi kom hjem til Na'sko'? 

— Ubetinget! sagde Justitsraaden og lo med 
hele sit lille Træ-Ansigt — for enten bruger man 
Kur, eller man bruger den ikke. Jeg vilde ab- 
solut sladre første Gang, jeg havde den Ære at 
træffe Deres Hustru! Jeg har et vist Ansv... (Hér 
standsede han pludselig op midt i Talen; og idet 
hans Øjne ligefrem lyste, strakte han sine magte, 
pindede Fingre hen mod Tolderens højre Skulder 
og sagde:) — Nej, se dog hvilken dejlig Edderkop 
dér kryber! 

18* 

Knagsted knibsede med en hurtig Bevægelse 
Dyret bort. 

Vat-Manden sprang op fra Stolen: 

— Ih, men nej dog, Hr. Toldkontrollør I sagde 
han bebrejdende og halede skyndsomst en Tænd- 
stikæske op af Bukselonmien, nappede Edder- 
koppen, som benede af Sted nede paa Gruset^ og 
puttede den i Æsken. 

— Men hvad vil Justitsraaden dog med det 
væmmeUge Dyr? spurgte Clausen med en stille 
Gysen. 

Jægermesteren gav sig ivrig til at sparke Over- 
læreren op ad Benene og blinkede dertil adva- 
rende, som om han vilde sige: La' være at tale 
om det! Tal for Guds Skyld ikke om det! 

— Jeg studerer disse Dyr, sagde Justitsraaden 
rolig og stak Tændstikæsken tilbage i Lommen 
— Og dette var netop et meget smukt Eksem- 
plar. 

— Nu har vi Spillet gaaende! mundede Jæger- 
mesteren. 

Vatmanden stivede langsomt sit lille Ansigt 
om mod ham: 

— Ja, jeg véd jo godt, at D e m interesserer 
dette ikke ... sagde han stille og beskedent 

— Naj! 

— Næ, De har ikke Sans for den Slags Sa- 
ger ... 

— Ikke Spor! 

— De anser det, som de fleste i Nakskov, for 
en fiks Idé ... 

— En ganske forrykt Idé, ja! Det har jeg sagt 
Dem saa tit. 

— Det har De ... 

Der gik et saa smerteligt Træk over den lille 
Mands Ansigt, at Sentimentaleren Knagsted fik 
Medlidenhed med ham. Og idet han lagde en 
Haand paa hans stive lille Træ-Skulder, sagde 
han: 

— Hvad er der med de Edderkopper, Hr. Sta- 
belsteen? Jeg interesserer mig meget for viden- 
skabelige Undersøgelser. 

Justitsraaden kiggede sky op mod Jægermeste- 
ren: 

— Jeg vil saa nødig genere ... sagde han. 
Men nu fik ogsaa Godmodigheden Overtaget 

i Hr. Kriigers skikkelige Sjæl. Han nikkede ven- 
ligt ned til Vatmanden: 

— Fortæl De bare væk, Stabelsteen! sagde han 
— naar det morer de andre. Jeg kan jo se paa 
Pi*erne her omkring imidlergotid. 

Justitsraaden rødmede fornøjet: 

— Ja, det er jo min Livssag! sagde han — 
Mon ogsaa Hr. Overlærer Clausen vil sætte Pris 
paa at ... 

— Ja! Ja! nikkede Clausen — Med største 
Fornøjelse vil jeg høre paa Dem, Hr. Justits- 
raad! 

Den lille Mand saa' endnu mere fornøjet ud: 

— Ja, ser De, mine Herrer, tog han saa fat 
— man har efter min Mening længe gjort Edder- 
koppen Uret. Man behandler ikke dette Dyr efter 
Fortjeneste; mange Mennesker endogsaa ligefrem 
skyr det. Men Edderkopper maa ret beset stil- 
les i Klasse med vore saakaldte Husdyr! Dette 
er min Idé. Edderkoppen er nemlig i høj Grad 
et Nytte dyr. 

— Saa-aa? sagde Knagsted. Og Clausen strakte 
Hals for bedre at lytte. Medens Jægermesteren 
blinkede skalkagtig ud i Luften, som vilde han 
sige: Nu skær 'en! 

— Ja, nikkede den lille Vat- og Træ-Mand 
som Svar paa Tolderens Spørgsmaalstegn — jeg 
har jo i fiere Aar indgaaende beskæftiget mig 
med denne Sag. Jeg har korresponderet med 
fiere Kapaciteter baade i Ind- og Udland derom 

og faaet meget imødekommende Svar. Kun 

det kære Nakskov, endte han met et fint ironisk 
Smil og et lille Blik hen mod Jægermesteren — 
trækker endnu paa Skuldrene af mig. 

— Det skal De ikke ta' Dem nær! indskød Tol- 
deren. 

— Nej, det gør jeg ikke heller. Som Videnskabs- 
mand maa man jo være belavet paa Miskendelse 
og Modstand, især da, naar det er noget nyt, 
man fremkommer med ... Dog maaske, føjede 
han beskedent til — er det for anmassende af 
mig selv at kalde mig Videnskabsmand; 
Amatør vilde maaske være bedre. 

— Det er jo det samme, h v a' man kalder det, 
mente Knagsted — Fortjenesten bliver jo den 
samme ... og Æren! 

— Ja ikke sandt, Hr. Toldkontrollør, smilede 
Justitsraaden taknemmeligt — Det kommer jo 
blot an paa, om man giver sig hen i sit Emne 
med hele sin Sjæl! 

— Ja naturligvis! ... Men hvad Resultat er 
De saa kommen til med Deres Studier af disse 
efter Deres Mening miskendte Smaadyr? 

— Jeg er kommen til det Resultat, Hr. Knag- 
sted^ at ligesom man omtrent i alle Huse — 
navnlig paa Landet da — holder sine Katte og 
Hunde, som hver har deres Gerning at varetage 
... Mus og Rotter, Ildere, Maare, Ræve og saa 
videre at udrydde; saaledes bør man ogsaa ... 
dette er min Idé, og det er det, jeg for Tiden 
tager til Orde for! ... bør man ogsaa i ethvert 
velordnet Hus, særlig paa Landet, hvor Plagen 
er føleligst, holde sine Edderkopper ... naturlig- 
vis i større eller mindre Antal alt eftersom Be- 
hovet er. 

Der blev en liden Pause efter denne Udtalelse. 

Knagsted og Clausen gemte Øjnene bort for 

ikke at komme til at se paa hinanden. Og Jæ- 
germesteren gjorde helt omkring; men hans Kin- 
der, som paa Grund af deres Dimensioner, og- 
saa kunde skimtes bagfra, var blaarøde. 

Den lille Justitsraad saa' sig raadvild om; hans 
Blik var usikkert som i en overhængende Fare; 

og hans smaa, magre Hænder laa hjælpeløst fol- 
dede i hans Skød ... 

Men da sagde Knagsted i en rolig og fuldstæn- 
dig saglig Tone: 

— Alt eftersom Behovet er, sa'e De, Hr. Ju- 
stitsraad ... Hvad mener De med det? 

Justitsraaden smilede lettet: 

— Jeg mener, Hr. Knagsted, forklarede han 
— at de større eller mindre Husholdninger na- 
turligvis maa anskaffe sig et større eller mindre 
Antal Dyr alt efter Spisekamrenes Kubikindhold! 

— Spisekamrene! gentog Overlæreren fra 
Forfærdelsens Tinde — Vil De ha' Edderkop- 
perne ind i Spisekamrene! 

Og fra Jægermesteren lød et Prust som fra en 
Forverdenens Planteæder. 

— Ja, smilede Justitsraaden sygt, og hans 
smaa Øjne blev dybt sørgmodige — jeg tænkte 
det jo; det er altid paa dette Punkt, at jeg møder 
Modstand ... Og desuden er jeg bange for, at jeg 
trætter Herrerne, føjede han næsten ydmygt til. 

— Paa ingen Maade! sagde Knagsted — Tvært- 
imod; det interesserer os uhyre! ... Men hvad skal 
disse Dyr i Spisekamrene? 

— Men bedste Hr. Toldkontrollør, det er da 
aldeles indlysende, forekommer det mig! ... Na- 
turligvis æde Fluerne! 

— Ah! Fortræffeligt! Udmærket! 

Nu gjorde Jægermesteren omkring; han saa' 
ligefrem ophidset ud: 

— Jamen han faar Fandengaleme ikke Fruen- 
timmerne til at ta' dem der! sagde han — Min 
Kone for Eksempel farer til Himmels bare hun 
hører om en Edderkop! 

Justitsraaden smilede overlegent: 

— Det smukke Køn vil lære det, sagde han 
— naar man lidt efter lidt vænner dem til det. 

— Aldrig i Evighed, Susanne! 

— Aah, naar det bliver forklaret dem, at her 
ligger en betydelig Samfundsopgave! 

— De vil blæse Samfundet et Stykke og stikke 
a', vil de!' 

— Ja, lad os nu foreløbig lade det staa hen! 
indskød Knagsted — Det er et mere underordnet 
Spørgsmaal. Vil vi Mandfolk ha' Edderkopper 
i Spisekamrene, saa er vi vel Mænd for at drive 
Sagen igennem. 

— Man hører, at De er ugift, Højstærede! 
Ikke om De saa gik hende paa Livet med Ka- 
noner, fik De min Mathilde til saa meget som 
at røre ved saadan et Dyr med en 1 1 d tang! 

— Jo, jo, nikkede Justitsraaden fortrøstnings- 
fuld — Naar først Deres kære Frue havde hørt 
om Resultaterne andre Steder fra ... Tænk, at 
blive ganske befriet for Fluer! 

— Ikke om saa Hans Majestæt Kong Chri- 
stian den Niende indførte Dyrene i sit private 
Hof spisekammer, gjorde hun det! 

— Men sig mig engang, Hr. Stabelsteen, 

spurgte Knagsted — hvilken Art af Edderkopper, 
har De nærmest tænkt at ...? 

— Korsedderkoppen, nikkede Vatmanden — 
Det var netop en Korsedderkop, jeg før fangede; 
et aldeles fortræffeligt Eksemplar! ... Jeg har i 
flere Aar anstillet Forsøg med forskellige Arter. 
Korsedderkoppen kan fortære sine fyrretjrve Fluer 
i Timen! 

— Hele Døgnet rundt? 

— Nej, naturligvis bliver den mæt ligesom en- 
hver anden Skabning, der uhindret kan tilfreds- 
stille sin Madlyst ... Men derfor maa man og- 
saa i et Spisekammer for Eksempel af Mellem- 
størrelsen have mindst en ti-femten fuldvoksne 
Stykker. 

— Ti-femten Stykker! sagde Clausen gy- 
. sende. 

— Der blev ikke Sten paa Sten tilbade af Ma- 
thilde! sagde Jægermesteren. 

— Men hvor vil De faa de nødvendige Dyr 
fra, Hr. Justitsraad? spurgte Knagsted. 

— Fra Stutterierne! 

— Fra Stutte ...? 

— Ja, nikkede Justitsraaden ivrig, og hans 
smaa Kinder farvedes af en let Rødme til helt 
op under Vatpladerne (Foreteelsen mindede noget 
om den saakaldte ,,Alpengluhn") — dette er min 
Idé! Jeg har netop hjemme liggende en Pjece 
udarbejdet af mig selv om denne Sag. (Han blev 
ivrigere og ivrigere.) Thi det er min fuldeste 

Overbevisning, at hér er en virkelig human Op- 
gave. Tænk, hvor lider vi ikke alle af Fluer! Det 
er jo ikke alene i Spisekamrene, men overalt 
hvor Mennesker færdes. Hvor ulige behageligere 
vilde Sommeren, Aarets skønneste Tid, ikke blive 
for os, om denne Plage, jeg tør endnu ikke sige 
ophørte, men blot formindskedes! Staten bør 
oprette Avlscentre rundt i Landet. Jeg har 
skrevet til flere ansete Videnskabsmænd derom. 
Og jeg har sendt min Pjece til Hans Majestæt 
Kong Georg af Grækenland; Højstsamme ejer jo 
baade et Palæ og en Landejendom her i Landet. 
Og jeg har det bedste Haab om, at man vil stille 
sig imødekommende; jeg har erfaret det under- 
haanden. Bevægelsen er ved at brede sig. Nak- 
skov er rimeligvis det eneste Sted, hvor man 
endnu smiler. Men den vil komme med ... Og 
saa bliver det mig, der triumferer, Hr. Jæger- 
mester! Men nu skal jeg paa Ekspedition. 

Farvel, Deherrer; og paa Gensyn! Jeg vil ikke 
trætte Dem længere! 

Og med et lille stift Afskedsbuk skred Justits- 
raaden med Rejsning som en Milepæl bort gen- 
nem Haven, hvor Roserne duftede, og Fuglene 
sang. 

Efter en større Pause sagde Jægermesteren: 
— Man kan sgu ikke se det paa Stabelsteen! 
Og Overlærer Clausen rystede trist paa Ho- 
vedet og sagde: 

-^ Stakkels Mand! 

— „Stakkels"? vrængede Tolderen — Falsk 
Psykologi, lille Overdrev! Han tror jo nemlig, 
at det er os, der er forrykte! ... Gud give, at 
det var mig, der ha'de skrevet en Pjece ona 
Korsedderkoppen ! 

Hertil lo Jægermesteren, saa det rungede un- 
der Kastanierne. 

Det havde fem Dage paa Rad rumlet uheld- 
svangert inde mellem Bjærgene. En blaasort 
Tordensky havde stukket Hovedet frem over en 
Bjærgtop og kigget ned i Tepldalen, revet et lille 
Lyn af sig og saa trukket sig tilbage igen. 

Kyndige Folk sagde, at dette vilde ende med 
en Forskrækkelse. 

Og saa, paa den sjette Dag, kom den. — 

Overlæret Clausen havde ikke været ved Kil- 
den den Dag. Han var noget forkølet og var 
derfor bleven liggende i Sengen, plejet paa det 
omhyggeligste med Kamferolie og Vat af Fråu- 
lein Millinge. Han havde det allerede noget 
bedre og laa og læste i en tysk Roman, Fråu- 
leinen havde laant til ham af en Veninde. Den 
hed: Rinaldo Rinaldini und seine schone Rosa. 
Og den var forfærdelig interessant. 

Solen lyste frem mellem lette, hvide Sommer- 
skyer; Luften var lun og stille; og den hellige 
Grav syntes vel forvaret. — 

Da knaldede der pludselig et saa sindssvagt, 
ramlende og buldrende Tordenbrag løs lige over 

Villa Tennysons Skorstene, at Rinaldini faldt ud 
af Hænderne paa Overlæreren, medens han selv 
for over Ende i Sengen belavet paa Verdens Un- 
dergang. 

Og da han kiggede ud af Vinduet, var Solen 
forsvunden og den ganske Himmel overtrukken 
.med et tæt, skiddengult Skyslør. 

Og saa kom der i samme Nu en hylende 
Storm farende ned fra Bjærgene. En Storm, der 
hvinede, brølede og tudede, som var alle onde 
Aander løse. Regn, Ha^el og Isstumper slynge- 
des ind mod Ruderne; og man hørte Vinduer 
slaa i og knuses, og Døre og Porte hamre, og 
Skrig af forfærdede Mennesker ... 

— Dette hér er sgu no'et med no'et paa! sagde 
Livsens Ondskab. Han traadte ind i Værelset 
iført Hat og Overfrakke. Han var akkurat slup- 
pen ind af Gadedøren, som Uvejret brød løs. 

— Ja, det er dog forfærdeligt! 

— Er Du bange? 

— Næ-e ... Men synes Du ikke, at jeg skulde 
staa op? 

— Jo, det er vist det bedste, hvis Huset skulde 
blæse om. 

— Blæse ... Næmen ih-h! 

Et vældigt Lyn flammede ned lige uden for 
Vinduerne efterfulgt af et raslende, bragende, 
flintrende Tordenskrald, der fik Villaen til 
at ryste som under et Jordskælv. 

I det samme blev Døren revet op, og Fraulein 

Millinge styrtede ligbleg ind. (Clausen sad i 
Underbenklæder og trak Strømper paa; men 
Kvinden ænsede det ikke). — Mein Gott, mein 
Gott! stønnede hun og vred Hænderne — Ein 
Wirbelsturm, ein Wirbelsturm! 

— Nimm es mit Ruhe, kleine Jungfrau! for- 
manede Knagsted. 

— Men det kunde hun ikke. Hun maatte ha' 
Luft. Hendes Forældre boede alene i en lille 
Hytte ude mellem Bjærgene. Hendes Broder var 
i Prag, og hun var hér; og hendes arme, unsee- 
lige Miitterchen var saa bange wie eine Taube 
i Tordenvejr! 

— Det var jo slet ikke sikkert, at de ha'de 
Uvejr derude, mente Clausen trøstende. 

— Ach Gott, jo jo! Det kom netop derude fra. 
Og hvis nu Floden, de boede ved, gik over sine 
Bredder, vilde Hytten naturligvis . styrte sam- 
men, og Forældrene omkomme i Bølgerne! — 
Ir-r-r, Jesus! hun for med et Hvin ud af Døren 
igen. 

Et kæmpemæssigt Asketræ nede i Haven var 
knækket over og blev af Stormen slynget ind 
mod Muren. — Og samtidig kom der et nyt Lyn 
og et nyt Tordenbrag, medens Regnen og Isstum- 
perne raslede løs mod Ruderne. 

— Se! sagde Tolderen og pegede: 

Hele Luften var een hvirvlende, dansende 
Taage af Regn og Sne. Stormen flaaede og rev 
i dette Forhæng, og Lynene flammede bag det 

og igennem det Men det blev tættere og tættere. 
Man kunde ikke mere om end blot skimte de 
nærmeste Træer og Huse. Alle Omgivelserne 
syntes forsvundne, begravede, optugte. Det var, 
som laa Villaen paa Toppen af et milehøjt^ en- 
somt Bjærg ombølget og ombruset af en Domme- 
dags larmende Halløj. — 

Clausen stod nu fuldt paaklædt henne ved 
Vinduet og stirrede ud i Uvejret: 

— Det er egentlig storslaaet at se paa, Kna^- 
sted! 

— Aaja, sagde Tolderen — meget net! ... Men 
bva' Fanden har vi gjort ham! 

„Halløjet" endte pludseligt, som det var be- 
g3mdt Det drog Syd paa med Piber og Trom- 
mer og Brask og Bram for at imponere andre 
Jordens Egne. — Himlen blev blaa; og Solen brød 
frem paa ny ... 

Men den ganske Tepldal saa' ud, som var en 
Hær af drukne Kæmper draget igennem den: I 
alle Haver og Anlæg og langs alle Veje laa væl- 
tede og sønderknækkede Træer og Træer, der 
var revet op med Rode. Blomster og Buske var 
mejet ned. Tage flænget i Stykket. Dæmninger 
gennembrudt; og Brosten flaaet op af Gaderne. 
— Og rundt om i alle Kroge laa. knuste og lem- 
læstede Fugle. 

Men, som sagt, Himlen var blaa, og Solen 
blank! Menneskene kom frem af deres Huse og 

undrede sig og sagde et Par smaa Mein Gott'er! 
og Mon dieu'er! og God gracious'er! og pludrede 
saa videre om Klæder og Penge; mens den reste- 
rende Fuglebeholdning vippede rundt paa de til- 
oversblevne Grene og Kviste og lovsang Her- 
ren. — 

Kun i Villa Tennysons Nabohave sad Papa- 
gejen, det kloge Dyr, og kiggede ud over Øde- 
læggelsen og skreg af sine Lungers fulde Styrke: 
Ach, Du lieber Au...! 



Gustav Wied: Knagsted. 19 

Det var, som havde Guderne raset ud for 
lange Tider ... over Karlsbad da! thi Vejret 
holdt sig nu skyfrit og solstraalende under hele 
Resten af Vennernes Kurophold. — 

Fyrretyve Tusinde Gæster drak nu af Livets 
Vand. Og det var en Fornøjelse at se, hvilken 
udmærket Virkning, det havde paa dem. Det 
var især de leversyge, man kunde tage Varsel 
af; deres gulbrune, triste Ansigter blev lysere og 
gladere Dag for Dag. — Men ogsaa Knagsteds 
vrantne Mave var i stadig fremadskridende Bed- 
ring. Den blev punktligere og venligere for 
hvert Glas, han drak. Og som det gik ham, gik 
det utallige andre. Det var ham ligefrem en 
Fryd at lægge Mærke til de fornøjede Miner, 
med hvilke hans Lidelsesfæller gik til og fra „Cen- 
tralen" bag Pupp. Han mødte paa sin Vej did 
ind og ud hver Morgen de sanune Individer. Og 
han saa', hvorledes Smilet om deres Læber og 
Glansen i deres Øjne voksede. — Alene Opholdet 
inden Anstaltens Vægge var ham en Nydelse. 
Han havde aldrig været Soldat og aldrig deltaget 
i nogen Krig; men siddende der inde paa Cen- 

tralen i sit lille aflaasede Rum, fik han daglig et 
Billede af et Felttogs mangfoldige Lyde: Det var 
som at sidde midt paa Kamppladsen ved Water- 
loo. — 

Etablissementet havde en formidabel Søgning. 
De tvende opvartende Koner svedte af Travlhed. 
Og stundom var alle Pladser udsolgte, saa at 
man maatte vente. Hvad der kunde falde pin- 
ligt. Men ogsaa undertiden særdeles fornøjeligt. 
— En Dag for en af Konerne, fulgt af Knagsted, 
Jægermester Kruger og fem andre nødlidende, op 
ad Trappen til første Sal (Jægermesteren var rød 
af Latter) for om muligt dér at finde Rum. Men 
ogsaa disse Asyler var alle optaget. — Konen 
farer da ned igen i Spidsen for sin Skare (Nu var 
Jægermesteren blaa). Paa Tilbagetoget møder 
Hæren en lille, fed, gammel Jøde for Opgaaende; 
han var blevet afvist i Stuen. 

— Alles ist besetzt! siger Jeanne d'Arc'en og 
slaar afværgende ud med Haanden. 

— Gutes Geschåft! svarer Jøden med et Udtryk 
i Øjnene, som misundte han Konen Forretnin- 
gen. — 

Men Jægermester Kruger vred sig som en Orm 
ned ad Trappen grøn af Latter. 



19* 

De to Venner stod foran Inskriptionen paa 
Klippen ved den lille Træbro bag „Freundschafts- 
saal"s Have. 

— Læs! sagde Tolderen — Læs højt! Du læ- 
ser saa kønt: 

Og Overlæreren læste: 

Getrennten Welttheils Seelenflammen 
Schlagt hier zu einer Gluth zusammen, 
Sprecht hier den V diker schranken Hohn; 
Legt WOrden hier und Orden nieder 
Und fallt an's Menschenherz ihr Bruder, 
Hier in der Freundschaft Felsenthron, 
Im Brautgemach der Gottertriebe ! 
Wie selig — seVger noch als Liebe, 
IsVs hier in Freundschaftstrunknen Hain 
An*s uolle Bruderherz zu fallen 
Und vor Enlzucken kaum zu lallen: 
^Fur Ewigkeiten bist Du mein!'' 



— Og saa videre, og saa videre af samme Si- 
rupstønde! afbrød Knagsted Oplæseren midt i 

Digtet — De Tyskere, de kan sgu! Gud véd, hvor 
de faar al den ... Melasse fra! Skal vi to for 
Resten ikke o^saa skrive en Takkebøn, lille Clau- 
sen, og slaa den op paa en Marmortavle? ... Har 
Du apropos læst den oppe ved Goethe-Weg? Den 
er virkelig køn: ,,Himmliches Thai des Hei- 
lungssegens, Thron der Gesundheit, Wunder- 
gechenck des Alle Giebendes ..." hva'? 

— Der er nu noget kønt i denne Begejstring 
over at have genvundet sin Sundhed, Knagsted! 

— Det véd Gud, der er! Derfor vilde jeg jo 
osse ha', at vi skulde sætte os hen og gøre ligesaa. 

— Ja, Du kan da ikke nægte, at din Mave er 
bleven meget, meget bedre. 

— Det er den! ... Men Du kan stole paa, kære 
Overmenneske, at din rare Fader Vorherre nok har 
udpønsket en eller anden ny lille cadeau til mig! 
• •• Jeg synes allerede, at jeg mærker saadan nogle 
underlige Trækninger i mit venstre Ben. 

— Du er nu ogsaa altid saa mistroisk — 

— Ja, jeg tror ham sgu ikke over en Dør- 
tærskel! 

De vandrede nu videre i Gaasegang, Clausen 
forrest, op ad den stejle Sti, der fører langs Tepl. 
Granerne duftede i Solskinnet; og ovre fra Pro- 
menaden hinsides Floden lød Knirken i Gruset 
af mange t'odtrin. — Hist og hér aabnede der 
sig en Udsigt mellem Træerne, og man skimtede 
Flodvandet, der bruste af Sted dernede hen over 

Stenene, skummende og hastigt efter Skybruddet 
forleden. 

Pludselig standsede Overlæreren: 

— Det er sandt Hans Peter (Clausen var i 
den sidste Tid begyndt at kalde Tolderen ved 
Fornavn. Hvorfor vides ikke): véd Du, hvem jeg 
saa' i Stadtpark i Morges? 

— Nej, ... Du render jo rundt og gør saa 
mange latterlige Bekendtskaber! 

— Studenten og hans Kæreste! 

— Hva' for en Student? 

— Studenten fra Charlottenlund! Ham vi og- 
saa traf paa Hotel du Nord i Berlin. 

— Saa-aa? Er de nu hér! Var Svigermutter 
med? 

— Ja, de fulgtes da med en høj, smuk, ældre 
Dame. Og saa var der ogsaa en elegant klædt, 
sorthaaret Herre, som talte Tysk. 

— Hum ... hva' bestilte han? 

— Han gik imellem Fruen og Frøkenen og 
konverserede ivrigt. 

— Og Studenten? spurgte Tolderen og greb 
Clausen i Armen — Hvor var Studenten? 

— Ja han sjokkede saa underlig forladt og 
slukøret bag efter. 

— Clausen! udbrød Tolderen og satte sin Stok 
haardt ned mod Jorden — Du skal se, Clausen, 
at det gaar i Opfyldelse, det jeg spaaede i Ber- 
linl 

— Hvilket? 

— At Fatter Zevs spekulerede paa Skarnsstre- 
ger mod de to unge Mennesker! De holdt for 
meget af hinanden. De var for „lykkelige"! 

— Aar, er Du nu dér igen! 

— Guderne er misundelige ... det Rak! 

— Men Knagsted, dog! 

— Ja, det si'er jeg sgu; at de nu ikke heller 
kan la' dem være i Fred! 

— Vær ydmyg, Hans Peter! 

— Gu' vil jeg ikke nej! Naar man skal takke 
for det gode, har man sgu da ogsaa Lov til at 
skælde ud for det onde! 

— Du bander saa urimeligt i Dag, Knagsted ... 

— Finder Du? 

— Og saa véd Du jo slet ikke, om ... 

— Jo-o, jeg véd! Jeg kender Rummelen! Nu 
gik de to Børn dér og var saa glade ved hinan- 
den; og straks faar han ondt i Maven, den Gamle 
deroppe bag Skyerne: ,,Det maa der sandt for 
Dyden sættes en Pind for! Det ka' vi 'nte ha'! 
Di har det virkelig altfor godt sammen!" ... Og, 
vips, stikker han sin almægtige Næse imellem 
og forstyrrer det hele! 

Overlæreren rystede opgivende paa Hovedet: 

— Vil Du nu ogsaa blande ,, Guderne" op i 
det! 

— Ja; der falder ikke en Spurv til Jorden, 
uden at det er deres Vilje, véd Du nok! ... Men 
der sidder han jo! 

— Hvem dog? 



Digitized by VjOOQ IC 



296 



— Studenten ... 

De var drejet om et Hjørne. Og paa en Bænk 
noget fra dem sad ganske rigtig den lyslokkede 
Student. Han sad foroverbøjet, ene og forladt 
og ridsede med sin Stok tungsindige Cirkler i 
Gruset. • 

— Aa, Herregud, sagde Knagsted — er det 
den glade, livsgnistrende Ungersvend fra Char- 
lottenlund og Berlin! ... Hør, Clausen, vedblev 
han og trak Overlæreren i Skjul igen — vil Du 
gøre mig den Tjeneste at gaa sanmie Vej tilbage 
og lade mig gaa alene hen til Manden? 

— Jamen ... 

— Nej, vi kan ikke gaa derhen begge to; saa 
bliver han bare forskrækket. 

— Du plejer ellers altid at sige, at man skal 
ikke blande sig i andres Sager, sagde Overlæreren 
spidst — og nu ... 

— Ja, ja ... jo, det er meget rigtigt! det har 
jeg fuldstændig Ret i; men jeg maa hen og trøste 
ham! ... Gaar Du? 

— Ja-a, det kan jeg jo gerne... Men nu maa 
Du ... 

— Jeg skal behandle ham med den yderste 
Delikatesse, lover jeg Dig. 

— Ja, saa gaar jeg altsaa, samtykkede Over- 
læreren skikkéligti — Hvomaar ses vi saa? 

— Jeg kommer hjem og henter Dig til Mid- 
dag. 



Digitized by VjOOQ IC 



297 



— Naa ... ja, ja saa gaar jeg ... Farvel saa 
længe! 

— Farvel, lille Overmand! ... Du er nu et 
forfærdelig elskeligt Væsen! 

— Hæ ...! Og Clausen gjorde omkring og stav- 
rede tilbage ned ad Stien igen. — 

Studenten sad i samme Stilling. Stokken be- 
skrev Cirkel paa Cirkel. Han kunde øjensynlig 
ikke hitte ud af Livets Runer. 

Tolderen satte Fart paa og gik rask forbi 
Bænken. — Saa standsede han som overrasket: 

— Men hvad Pokker! sagde han — Er det 
Dem unge Mand? Vel mødt igen! 

Ogsaa Studenten blev overrasket. Men han 
rejste sig hurtigt og hilste høfligt: 

— Goddag, Hr. Knagsted! ... Det var da mor- 
somt! 

— Hva' Fanden, hvorfra véd De, hvad jeg 
hedder? 

Den unge Mand rødmede: 

— Jo, vi kunde jo ikke dy os for at se efter 
paa Hoteltavlen i Berlin ... 

— Har De Kæresten med? 

— Ja ... hun er hjemme paa Hotellet hos sin 
Mo'er! sagde Studenten og saa' bort. 

— Og hvordan lever hun? 

— Jo, Tak, godt ... 

— Forstyrrer jeg? ... Maa jeg sætte mig lidt 
ved Siden af Dem? 



— Med Fornøjelse! 

De satte sig begge. Og Knagsted saa' paa 
Grusgangen foran sig den ene fortvivlede Cirkel 
skære den anden. 

— Matematik? spurgte han og pegede. 

— Hæ-ja ... 

— Det er nok ikke saadan at finde ud af? 

— H-nej ... 
Pause. 

— Her er for Resten kønt, begyndte saa Tol- 
deren. 

— Ja-a ... sagde Studenten — rigtig kønt. 
Bænken stod temmelig højt oppe paa Skraa- 

ningen. Man saa' ud over Dalen med dens Flod, 
dens Træer og Huse. I Baggrunden rejste de 
grønklædte Bjærge sig med ,,Stephanie-Warte"s 
takkede Udsigtstaam paa den højeste Top. 

Den unge Mand gjorde en Anstrengelse for at 
tage sig sammen og ikke synes uhøflig: 

— Har De ikke Deres Ven med her i Karls- 
bad, Hr. Knagsted? 

— Jo, Hr. ... Hvad hedder De? 

— Møller ... 

— Candidat? 

— Ja ... cand. phil. 

— Naa, ja, det er jo altid en Begyndelse! ... 
Studerer til Læge? 

— Ja ... Hvoraf véd De det? 

— Aa, det gættede jeg mig til! ... Jo-o, min 
Ven Clausen er ogsaa med. Vi kan aldeles ikke 
undvære hinanden. Vi supplerer hinanden! 



Digitized by VjOOQ IC 



299 



Studenten smilede sygt, som om han egentlig 
helst vilde være fri for denne Passiaren: 

— Ja, jeg husker nok, at De kaldte Deres Ven 
for ,, Livsens Godhed", og Dem selv for ... han 
holdt tøvende inde. 

— ... for det sammes Ondskab! fuldendte Tol- 
deren — Og størst af disse er Ondskaben! 

-- Hæ ...! 
Ny Pause. 

Saa flyttede Knagsted sig lidt paa Bænken, 
lidt nærmere hen til den anden: 

— Det er skidt med Humøret? sagde han saa 
og lagde en Haand paa hans Skulder. 

Studenten vendte Ansigtet bort. Hans Øjne 
blev pludselig blanke af Taarer; og dette maatts 
for Himlens Skyld skjules. 

— Hva' Fanden vil De ta' Dem den Historie saa 
nær for! bruste det saa ud af Tolderen — Der 
er jo Fruentimmer nok paa Kloden! 

Studenten tav haardnakket. Men han havde 
bøjet sig frem over og sad nu igen og irrede ner- 
vøst med sine Cirkler. 

— Ja, jeg véd ikke, om jeg generer, sagde 
Knagsted — for saa skal jeg godt gaa? 

Den unge Mands Hage og Læber dirrede, som 
var han lige ved at briste i Graad: 

— Nej, Hr. ... sa,gde han — bliv ... jeg ... Und- 
skyld ...! 

Knagsted lagde igen sin Haand blødt paa hans 
Skulder: 

— Jeg mødte Jer i Morges i Stadtpark; løj han 
frimodigen — og jeg kunde jo straks se, at der 
var noget galt paa Færde. 

— Det er der ogsaa ... Studenten havde stillet 
Stokken fra sig og sad nu tilbagelænet paa Bæn- 
ken og stirrede trist ud for sig. 

— Hvad er der i Vejen da? 

— Det er denne Tysker, der har sat baade Ag- 
nes og hendes Mo'er Fluer i Hovedet ... 

— Tænkte jeg det ikke nok! ... Skyd ham ned. 
Bæstet! 

— Hæ ...! smilede Studenten mat 

— Vil han ha' fat i Deres Kæreste? 

— Det véd jeg ikke ... men det vil han vel ... 
Vi traf ham i Dresden. Og nu er han ogsaa 
rejst med hér til ... Han er altid sanmien med 
dem. 

— Er det et gammelt Bekendtskab? 

— Nej, de har aldrig set ham før. 

— Kan De da ikke jage ham væk. Menneske! 

— Nej ... Min Tante synes saa godt om ham; 
og jeg tror, at hun spekulerer paa at faa Agnes 
gift med ham. 

— Og det finder De Dem i! 

— Ja, hvad skal jeg gøre ... Der er ingen, 
der spørger om min Mening ... 

— De er altsaa en Nathue! Undskyld! ... Vi- 
dere! Deres Tante, si' er De? 

Studenten skævede lidt om mod Tolderen; men 
fortsatte saa: 

— Ja ... Agnes' Mo'er er en Søster til min af- 
døde Mo'er. Min Fa'er er ogsaa død. Jeg har 
været i Tantes Hus, siden jeg var seks Aar. 

— Og nu er De forlovet med Deres Kusine? 

— Nej; Tante sa'e, at vi var for unge ... Men 
hun har da foreslaaet mig at rejse denne Tur 
med, saa ... Og hun véd godt, at vi holder af 
hinanden; vi har begge to sagt hende det. 

— Hum ... Er denne Vindbeutel rig? 

— Min Tante ...!? 

— Ja ogsaa Deres Tante! Men jeg mente nu 
for Resten nærmest Tyskeren. 

— Min Tante er meget velhavende ... 

— Og Tyskeren? 

— Ja, han er en rig Godsejer fra Schlesien. 

— Saa-aa? Han er Fanden, er han! ... Kan 
De da ikke paa en eller anden Maade betyde den 
Herre, at hans Selskab generer Dem? 

— Jeg kan ikke ret meget Tysk ... Og Tante 
har sagt til mig, at jeg vær saa god skal behandle 
ham høfligt og venligt, ellers kunde jeg rejse 
hjem ... 

— Det er da et infamt Fruentimmer! 
Studenten smilede blegt: 

— Nej, det er hun slet ikke, Hr. Knagsted; 
hun er rigtig god og rar ... men denne Godsejer 
har ganske hypnotiseret hende ved sin Fornem- 
hed og flotte Fagon at være paa. 

— Hum ... Og hvad si'er ,, Agnes"? 
Den unge Mand saa' højst ulykkelig ud: 

— Ja, det er jo det ... sagde han, og hans 
Stemmie hævede — hun er hleven en helt anden 
imod mig i den sidste Tid ... Jeg tror ikke, at 
hun hryder sig om Tyskeren; hun ser altid saa 
forskrækket ud, naar han taler til hende ... hun 
ser ud, som om hun helst vilde flygte for ham. 

— Jamen, kan De da ikke tale hende til Rette. 

— Nej ... hun flygter ogsaa, naar jeg kom- 
mer ... jeg har ikke været ene sammen med hende 
i de sidste fjorten Dage ... Og saa er hun bleven 
saa sky og saa nervøs ... Jeg tror, at det er Tante, 
der gaar og præker for hende og vil ha' hende 
til at sige Ja til Tyskeren. 

— Det kunde sgu ligne hende! ... Ja, und- 
skyld, jeg mener, at hun naturligvis finder, at 
det vilde være ,,flot" at komme hjem til Dan- 
mark med en ,, udenlandsk" Godsejer som Svi- 
gersøn! 

— Ja, det er skam ogsaa det, jeg er bange for 
... Og Agnes er jo et Barn, hun lader sig saa let 
paavirke ... særlig da af sin Mo'er, som hun sætr 
ter saa højt ... Men naar bare jeg vidste, at hun 
vilde blive lykkelig med den anden, saa ... 

— Sludder! 

Studenten saa' forundret op. 

— Sludder! sa'e jeg, R o m a n sludder! Saa- 
dan no'et Nonsens si' er man bare! ... Naturlig- 
vis vil De helst ha' Pigen selv og tror absolut, 
at hun vil blive „lykkeligst" med Dem! 

— Ja, det gør jeg vel ... sagde Studenten og 
slog Øjnene ned. 

— Gu' gør De saa! ... For De holder vel af 
hende? Det er vel ikke bare hendes ... 

— Om jeg holder af hende! ... Der har 
ikke eksisteret nogen anden Kvinde for mig, siden 
jeg var tolv Aar! 

— Hov, hov! ... Og hun holder af Dem? 

— Ja ... nikkede den unge Mand afgjort — det 
maa hun gøre! 

— Og hvorfor? 

— Hvorfor ...? ... Fordi ... — Aah, De véd 
ikke, Hr. Knagsted, hvor godt vi ha'de det sam- 
men, før denne Godsejer viste sig! Vi kunde slet 
ikke undvære hinanden. Vi spillede sammen 
og læste sammen og gik lange Ture sammen, 
og alt, hvad vi tænkte paa, betroede vi hinanden! 
... Det er umuligt, at hun ikke holder af mig 
... umuligt! Hun har jo sagt det til mig hun- 
drede Gange! Og vi har jo talt om, hvordan vi 
vilde indrette vore Stuer, og vort Hus, og det 
hele, naar vi blev gift! ... Aah, det er umuligt, 
ganske umuligt, at hun ikke skulde holde af 
mig! 

Tolderen blev revet med af den unge Mands 
Udbrud; hans gamle, noget fossile Hjerte følte 
med ham: 

— Saa skal I Fandengaleme osse ha' hin- 
anden! sagde han og slog en Haand ned i Bæn- 
ken — Men De maa skyde Skidtet op i Livet, Hr. 

Student, for at tale populært! De maa ikke gaa 
saadan og hænge med Næbet! Vis Fruentim- 
merne, at De er et Mandfolk^ sæt dem Stolen 
for Døren; det er det, de til syvende og sidst 
har mest Respekt for! Gaa løs paa Tyskeren. 
Riv Vittigheder af Dem! Spørg, om hans Godser 
ligger i Maanen ... og saadan no'et! Jeg har jo 
nemlig faaet den Idé, at han er en Tyveknægt og 
en Lykkeridder, der bare vil ha' fat i Pigens 
Penge! Sig til Deres Tante, at De har hørt, at 
det ikke hænger rigtig sammen med hans For- 
nemhed o§ hans Rigdomme ... Fortæl hende, at 
han skylder paa Hotellet baade for Kost og Logi 
... og De maa gerne sige, at det er mig, der har 
sagt det! 

— Jamen det gør han ikke, Hr. Knagsted; 
han ligefrem strør om sig med Penge! sagde 
Studenten. 

— Godt, saa hit paa no'et andet! ... Men frem 
for alt: Op med Himiøret! Og find Dem ikke i 
hans Anmasselser. Fordi de Tyskere har nappet 
Slesvig fra os, skal de sgu dog ikke ha' Lov til 
at nappe vore Pigebørn osse! Det kan De jo sige 
til ham! 

— Ja-ha ...! 

— Ser De, vedblev Tolderen roligere og klap- 
pede den unge Mands Skulder — Jeg har nu sat 
mig i Hovedet, at De og den lille Agnes skal ha' 
hinanden. Jeg husker Jer jo derude fra Charlot- 
tenlund; det var en hel Øjensfryd at se paa! ... 

I fa ar osse hinanden; tilføjede han afgjort ~ 
der er ikke Tvivl om det! 

— Tror De ikke ...? Studenten greb uvilkaar- 
lig Knagsteds Haand. 

— Absolut ikke, nej! ... Sig nu til Dem selv: 
Jeg vil ha' Agnes! 

— Hæ ...I 

— Naa, sig det nu! ... Eller, nej! De maa for 
Resten hellere sige: Jeg vil Satanraspeme 
ha' Agnes! 

— Hæ ... nej, men, Hr. ... 

— Naa, bli'er det til noget! 

— Jamen, Hr. Knag... 

— De bryder Dem altsaa alligevel ikke saa 
ganske forfærdelig meget om at faa hende? 

— Jo, jo! 

— Naa; saa ud med Sproget da: Jeg vil Satan- 
ras ... Naa! 

Studenten lo genert. 

— Naa! ... Naa! gentog Knagsted — Jeg vil 
sige Dem, Hr. Møller, at bander De ikke, saa 
faar De hende sgu heller ikke! 

— Tror De ikke ...? sagde den unge Mand for- 
skrækket. 

— Absolut ikke! ... Det er rent forbavsende, 
hvor saadan en lille Ed hjælper paa Energien! 
Da jeg før saa' Dem sidde her og studere Cirk- 
lens Kvadratur, saa bandede jeg paa, at jeg ikke 
vilde gaa herfra, førend jeg ha'de faaet Dem i 
taalelig godt Humør igen. Og det er jo saa no- 

Gustav Wied: Knagsted. 20 

genlunde lykkedes mig ... Det var den samme 
fortræffelige Ed, jeg brugte, vil jeg sige Dem! 
Og jeg er aldeles vis paa, at ha' de jeg ikke ban- 
det, saa sad De rimeligvis og krimskramsede 
over Tyskeren endnu! ... Altsaa: Jeg vil Sa ... 
Naa! 

Studenten lo højt. Og saa sagde han med 
knusende Eftertryk paa hvert Ord: 

— Jeg vil Satanraspeme ha' Agnes, 
koste, hvad det koste vil! ... Er det nu 
godt? 

— Brillant! Den Tilføjelse, De gav Formularen, 
var storartet! Og De kan være aldeles overbevist 
om, at inden der er gaaet fjorten Dage, saa er 
Pigen Deres! 

Studentens Øjne lyste: 

— Tror De virkelig? 

— Ja! nikkede Knagsted — Ubetinget! ... 
Men De maa arbejde! Ikke hænge med Næ- 
sen! Og ikke i nogen Maade stikke op for Ty- 
skeren! 

— Det lover jeg Dem! sagde Studenten svul- 
mende af Energi — Han skal ikke længere komme 
til at lapse sig paa min Bekostning! 

— De kan skælde ham ud paa Dansk, naar 
Tysken slipper op for Dem! 

— Hja-a! ... Og mange, mange Tak, fordi De 
har talt saa opmuntrende til mig, Hr. Knagsted! 

— Aa jeg be'er! ... Og naar De nu har faaet 
Agnes tilbage, kommer De og fortæller mig det? 

— De tror altsaa virkelig, at ...? 

— Nej, jeg tror det ikke længere ... jeg véd 
det! 

— Aah! sagde Studenten og slyngede i mæg- 
tig Begejstring Armene om Tolderens noget korte 
Hals ... De har givet mig hele mit Livsmod til- 
bage, Hr. Knagsted I 

Den rare, tykke Dreng, Jægermester Krliger, 
sad ganske tilintetgjort paa en Bænk paa ,,Alte 
Wiese" lige over for en Delikatessehandel, i hvis 
Vindue der stod udstillet et Fad med otte, smæk- 
fede Kyllinger lige til at putte i Gryden. 

Toldkontrollør Knagsted kom forbi og følte 
Medlidenhed med ham: 

— Naa, hér sidder D e, Hr. Jægermester? God- 
dag! 

— Goddag ... nikkede Jægermesteren aands- 
fraværende — Aa, ta' og sæt Dem lidt ned her 
ved Siden af mig ... (Tolderen satte sig; og Krii- 
ger pegede:) — Kan De se det Fad der ovre i 
Vinduet ... 

— Ja. 

— Hva' for een a' dem vilde De nu helst ha'? 
Knagsted mønstrede Beholdningen: 

— Nummer tre fra oven til højre. 

— Nej, sagde Jægermesteren og rystede paa 
Hovedet — næ-e, den er for fed ... Næ, den lille 
dér. Nummer to til venstre, stegt i lukket Ler- 
gryde med en bitte Kende Smør, og saa serveret 
i Gryden ... Jeg vilde gf et Aar af mit Liv for 'en! 

Nu har jeg siddet her i et stivt Kvarter og har 
ikke kunnet rive mig løs igen. 

— De har ikke godt af saadan at pine Dem 
selv, Jægermester. 

— Næi ... Jo-o! Gu' har jeg saa! Det er dog 
altid no'et! ... Jeg forsikrer Dem, at jeg er ved 
at gaa til af at holde Diæt. Jeg bli'er ligefrem 
syg, naar jeg ser et godt Stykke Kød, fordi jeg 
ikke har Lov til at faa det! Skulde jeg ikke 
holde Diæt, kan det sgu godt være, at jeg slet 
ikke brød mig om 'et; men nu ...! 

— Ja, det er Dyrplageri, er det! sagde Tolde- 
ren — Det véd Gud, det er! ... Men skal vi ikke 
hellere gaa lidt? Det kunde maaske adsprede 
Dem. 

— Jo-o, la' vos det ... Men kom bare med et 
lille Svip først over til Vinduet. 

De gik over til Vinduet. 

— Ja, det kan sgu dog gerne være, at De har 
Ret alligevel, Hr. Knagsted, sagde Kriiger og 
satte Ansigtet helt hen til Glasruden — at den 
dér. Nummer tre fra oven til højre, kunde bli'e 
den bedste ... Holder De af denne hér franske 
Sauce med Champignon til Kyllinger? 

— Nej. 

— Næ, hva', ikke! Maa vi værsgod bede om 
den gode gammeldags Fagon med det, de er 
stegte i og saa rigelig med Persille! 

— Og pommes naturelles ... 

— Og pommes naturelles, ja! ... Ikke dette 

irér Svineri med at brune dem! ... Og helst 
nye! 

— Helst nye naturligvis! ... Skal vi saa gaa? 

— Ja-a, det ska' vi vel ... Se, den lille dér i 
Midten, den med Halsen ... den kunde o s se 
bli'e til no'et ved god Behandling! 

— Aa ja ... Men Nummer tre ... 

— Nummer tre er den bedste, ubetingiet! 
Se, hvor den ligger og breder sig ... Den véd 
sgu godt, at den stikker alle de andre, hva'! 

— Kom nu. Jægermester ... 

— Ja, ja ... det haster vel ikke! ... Hva' hol- 
der De mest a' paa en Kylling? 

— Brystet. 

— Hæ, sikken en Skomagersmag! 

— Der er mindst Ulejlighed ved Brystet. 

— U 1 e j lighed!? Det er sgu den Mad, der er 
mest ,, Ulejlighed" ved, der smager bedst! 

— Kom saa, Jægermester ... 

— Ja, nu kommer jeg, nu kommer jeg! Og 
Hr. Kriiger rev sig løs: — Aah, Gud i Himlen 
ja ...! sagde han. Og saa gik de. 

Ude i Pupps Anlæg var der ,,Nachmittags 
Conoert". „Krageungerne" baskede, højrøde i Ho- 
vederne, rundt mellem Bordene. Der var stuvende 
fuldt af Gæster. — 

Ved et Bord midt i den allerværste Trængsel 
sad ,,Plænevanderen" og spillede Himmelspræt 
med en Siphon Sodavand. Vandet fuste og bruste 

omkring ham som Spildedampen fra et Lokomo- 
tiv. Men han snakkede løs med sit Selskab og 
lo og gestikulerede og syntes at være overmaade 
lykkelig ved Situationen. — 

Paa en noget afsides Bænk sad ,, Hønen" og 
hæklede. Af og til lagde hun Hovedet paa Siden 
og kiggede med et lille plirende Øje i Vejret 
efter Skyerne. Men de var sollyse og sommer- 
lette, saa der var ingen Grund for hende til at 
udstøde det Farekluk, der stadig sad hende i 
Struben. Hun havde nemlig faæt en saadan 
Skræk i Blodet under Uvejret forleden, at den 
mindste lille mystiske Lyd inde fra BJærgene, 
fik hende til at skælve og gribe sig ned om Ne- 
derdelen, der bovnede kraftigere end nogen Sinde 
og syntes at huse og skærme mindst et Par 
Landsbyers samlede Antal Kyllinger. 

Orkestret larmede, saa at alle andre Lyde døde. 

— Holder De af Musik, Hr. Knagsted? 
skreg Jægermesteren sin Ledsager ind i Øret. 

— Tja-e ..., brølede Tolderen tilbage — Di- 
rigenten morer mig! 

— Skal vi se at finde en Plads? 

— Ja, lad os det ... 

De kom til at sidde bag ved to pragtfuldt ud- 
halede Damer med tylomvundne Cyklehjul paa 
Hovederne og behængt og besat med Plumager 
og Blomster og Kniplinger, Silke, Guld og Dia- 
manter. 

— Det er svært, saa Fruentimmerne er be- 

gyndt at pakke paa sig! sagde Jægermesteren, 
da Musikken omsider holdt inde — De var ikke 
nær saa udkalfatrede, straks vi kom til Karls- 
bad. 

— Næi, sagde Tolderen — men de gaar jo og 
hidser hinanden op. 

— Ja-a; de har jo ikke bedre Forstand! ... 
Vil De se min Kone? 

— Er hun her! 

— H-næi! ... Gu' være lovet! ha'de jeg nær 
sagt; for saa var hun vel ble'et Ifsaa tosset som 
de andre! ... Næi, men jeg har faaet hendes og 
Børnenes Portræt sendt i Gaar ... Vil De se det? 

— Ja Tak, gerne! 

Kriiger halede sin Tegnebog frem og udtog 
deraf et Kabinetsbillede, som han ikke uden en 
vis Stolthed overrakte Tolderen. 

— Hun ligner slet ikke sin Broder Digteren, 
sagde Knagsted. 

— Slet ikke, nej! ... Det er sandt: Husk mig 
paa, at der er no'et, jeg skal vise Dem om min 
Svoger. (Han trak en Avis frem) ... Det staar 
hér i Bladet. 

— Hun er køn, Deres Kone. 

— Aa ja; man har dem værre! Men hva' der 
er bedre endnu: him er en storartet Kone! 

— Og sikke tre dejlige Børn! 

— Ja, hva'! nikkede Jægermesteren med for- 
nøjet skinnende Øjne — Og sikken hun holder 
dem! De ligner Grevebøm! ... Ham dér (Han 

pegede ivrigt), den lille tykke med Krøllerne, hun 
har der paa Armen; han hedder Peter efter min 
Bedstefa'er ... det er en rigtig lille Knop a' første 
Skuffe! De Indfald, den Dr,eng har! 
Knagsted løftede Øjnene fra Billedet: 

— Sig mig, Hr. Kriiger, er det ikke vanskeligt 
at være Fa'er? 

— Det er sgu tit vanskeligere at være det, 
end at bli'e det, jo! ... Men man har jo da 
stor Glæde a' de Unger! ... Naar man saadan 
kommer ind til Middagsbordet og ser dem sidde 
der sunde og glade og sultne og pludrende! 

— Uh, ha! sagde Knagsted og gyste — jeg 
véd ikke noget værre end at sidde til Bords sam- 
men med Børn! 

— Ha, ha, ha! lo Jægermesteren klukkende — 
Pebergesell! Pebergesell er De! En rigtig Peber- 
gesell! 

— Og saa Ansvaret ... 

— Ansvaret! Hva' Fa' en er det for et An- 
svar? Man føder og klæder dem og sender Dem 
i en god Skole ... Punktum! 

— Og hvad skal man sige til dem, og hvad 
skal man ikke sigre ... og hvad skal man lære 
dem, og hvad skal man ikke lære dem! Uh, 
ha, nej! 

— Ok, det kommer altsammen a' sig selv, 
naar først man har dem! 

— De skal da vel ikke ha' flere? 

— Ja, det véd jeg sgu ikke ... ,,Naar Uheld 

være skal ...", som Holberg si'erl Men jeg har 
da sagt til min Kone, at kommer der flere, saa 
vil jeg æde dem i Skildpadde, for tre er nok! 

— To ha'de egentlig været ... 

— To!? Tror De, jeg vilde undvære Peter? 
Ikke for det halve Lolland! Og Jægermesteren 
nappede Portrættet og puttede djet gesvindt i Lom- 
men igen, som om han var bange for, at Knag- 
sted skulde virke skadeligt paa Originalerne ved 
længere at beholde det. — Der er kun een Be- 
tingelse, sagde Kriiger saa og kneb et Øj/e sam- 
men — som jeg vil ha' flere Børn paa, og det er, 
at det blev to Pi'etvillinger. 

— U-u-fff ...! 

— Jo, jeg vilde Satens gerne ha' to Pi'etvil- 
linger! 

— Kære Ven ...! 

— Jo; og se dem ligge dér og vokse og 
ligne hinanden ...! Men jeg har hørt ... ha, 
ha! at de skal gøres med et Snuptag; og det 
kender jeg ikke. 

— Tak De Deres Gud for det! 

— Hæ, hæ! ja ... kan sgu gerne være! 
Nu begyndte Musikken at rase paa ny 

— Skal vi ikke hellere spadsere lidt? spurgte 
Knagsted. 

— Jo, saagu', la' vos det! ... Men læs først 
dette hér om Svoger Rasmus i Avisen ... hér 
staar det! Jægermesteren pegede paa en Notits, 
der var understreget med rød Blyant. 

Og Knagsted læste: 

Run. 
Som vore Læsere vil have erfaret, lod Dig- 
teren Rasmus Vridsløse sig for en Maanedstid 
siden optage i Frelsens Hær. — Efter sikkert 
Forlydende skal i de sidste Dage ogsaa syv Al- 
mueskolelærerinder og en Haarkunstnerinde 
være gaaet over til samme Hær. 

— Hva'? spurgte Jægermesteren — Hæ! 

— Ja-a, den er lidt nærgaaende, sagde Knag- 
sted — Men Deres Svoger ta'er sig vel ikke videre 
af den Slags? 

— Ok nej! Det er jo bare Reklame for For- 
retningen. 

— Jamen nu skriver han vel ikke Bøger 
mere? 

— Jo-o, Gu' gør han saa! Jeg læste netop 
forleden Dag, at der snart kom en ny Bog af 
ham ... Hva' var 'et dog nu den hed ...? ... 
,, Trængselstimer" tror jeg. 

— Var det ikke snarere ,, Bekendelser", eller 
saadan no'et ... for det bruger man? 

— Næi, det var sgu no'et med ,, Trængsel" ... 
eller ,, Trykken" ... eller ... 

— Hum ... Jeg vilde hellere ha' haft et Bind 
Bekendelser; de var vist blevet livlige! 

— Hæ, hæ, ja! ... Men nu har han vel slaaet 
en tyk Streg over Fortiden. 



Digitized by VjOOQ IC 



316 



— Tror De. Man plejer ellers først at servere 
den et Par Gange i skarp Sauce og et Par Lis- 
pund Skældsord til gamle Venner, før man kister 
den ned. 

— Ja-a, naar Væderen blfer nikket, bli'er han 
Degn! ... Naa, men Familien er paa en Maade 
glad over det, for vi er religiøse alle sammen. 
Religion maa man sgu haM 

— For s t a a r sig! 

De gik ud af ,, Posthof-Promenade". Vandet 
i Tepl var atter sunket til sin sædvanlige Som- 
merhøjde. Det slubrede dovent og langsomt hen- 
over Bundens Sten. — Men rundt omkring op ad 
Bjærgskraaningerne laa knækkede Fyrre, Gra- 
ner og Birice kastet rundt mellem hverandre af 
Hvirvelstormens vældige Næver ... 

— Ha, ha! lo Jægermesteren pludselig op — 
Kan De se det lille Mandfolk, der kravler af Sted 
der ovre mellem Træerne? 

— Ja, sagde Knagsted og kiggede — det er 
jo den gamle Justitsraad; jeg kan kende ham 
paa ,, Sneen". 

— H-ja! ... Veed De, at han er smidt ud af sit 
Logi i Villa Molkte? 

— Nej!? Hvorfor dog? 

— Ok, kære, kære, kære, det er jo disse for- 
tvivlede Edderkopper! ... Han var jo saa fine 
Venner med sin Værtinde; for skikkelig er 
han jo. Men saa i Torsdags var han listet ind 
i hendes Spisekammer og ha'de anbragt toogtyve 

af Karlsbads fedeste Korsedderkopper derinde. 
Men sikken et Postyr, der blev, da Fruentim- 
merne kom til! Pigerne hvinede, og Fruen 
skældte. Men saa kommer Stabelstenen jo fa- 
rende og vilde frelse sine Dyr. Han havde sat 
dem der i den bedste Hensigt! si'er han, Fruen 
skulde bare ganske rolig vænne sig til at ha* 
dem om sig, saa vilde hun takke ham ... Og 
De véd, hvad han kan si'e! Men saa smed hun 
ham u d ! Han maatte flytte Ife paa Timen! Og 
nu har vi ham henne paa National ... Hør, kunde 
ikke De se og snakke ham fra disse Dyr? 
Det er jo Synd for ham. Mig vil han ikke 
høre paa. 

— Synd? sagde Knagsted — Det vilde da 
være meget større ,,Synd" at ta' Dyrene fra 
ham. 

— Jamen, han er jo da gal! 

— Ikke galere end for Eksempel De selv. 
-Jeg!? 

— Ja, De, ja ... der har tre Børn og alligevel 
vil ha' ,,Pi'etvillinger'\ 

— Jamen jeg holder jo af Børn! 

— Ja ... og han holder af Edderkopper. 

— Der er sgu da Fanden til Forskel! 

— Ikke Spor. Det er lige vanvittigt begge 
Dele. 

— Ha, ha, ha! ... Maa jeg føle Deres Puls? 

— Værsartig! ... Men forstaar De da ikke, 

kære Hr. Kriiger, at ban vilde blive ligesaa 
ulykkelig ved at miste sine Dyr, som De ved at 
miste Deres Unger? 

Jægermesteren saa' dybsindig ud: 

— Nej, jeg forstaar det ikke, sagde han 
saa — men ved at tænke over det, er der allige- 
vel no'et inden i mig, der li'som si'er, at De paa 
en Maade alligevel Ifsom har Ret ... 

— Naa, jaja, det er dog altid noget! ... Har 
De ikke set Overlærer Clausen i Dag? Mig er 
ban helt bleven borte for. 

— Jo, jeg mødte ham i Morges nede ved 
Sprudel; han fulgtes med en Herre ... Men skal 
vi ikke snakke lidt mere om denne ,, Galskab''? 
... det interesserer mig! 

— Nej! ... Hvad er det for en Herre? 

— Det er vist en Adjunkt fra Aalborg; han 
bor osse paa National. 

— Hum ... 

— Men hvorfor vil De nu ikke snakke mere 
om ... 

— Fordi det osse er vanvittigt! 

— Hæ! De er en snurrig Fætter! 

— Ja, det er nu min Eksistensberettigelse. 

— H-ja! ... Hør konmier De ikke ned paa Ho- 
tellet i Aften? Vi skal ha' en lille Pikkenik. 

— Hvad Tid? 

— Klokken halv syv. 

— Det er den jo. 

— Det e r den da vel ikke! 
-^ Jo. 

— Ja, Fandengaleme ...! Ja, saa maa jeg 
gaa. Gaar De med? 

— Nej; jeg er ikke færdig med min Eftermid- 
dagstur. 

— Saa kommer De maaske senere? 

— Ja — maaske. 

— Det har været mig en Fornøjelse at være 
sammen med Dem! 

— I lige Maade, Hr. Jægermester! 

— Ja ... ja, saa gaar jeg ... 

— Farvel, Farvel! 

— Hør ...? Jæ^germ-esteren havde allerede vendt 
sig bort; men kom nu tilbage igen — Hør ...? 
begyndte han lidt forlegen — der er no'et, jeg 
gerne vilde hede Dem om ... 

— Naa? 

— Jo-o, ser De ... at alle andre spiser af dem, 
det rører mig ikke ... Men vil ikke De og Over- 
lærer Clausen nok la' være at spise a' de Kyllin- 
ger, vi saa' sammen derinde paa Alte Wiese? ... 
De kan ikke tro, hvor mange Dage, det krepe- 
rede mig, at De ha'de faaet a' den Kapun, De 
husker nok, i Goldene Schild ... Vil De? 

— Vi skal ikke saa meget som lugte til en 
Hals! sagde Knagsted. 

— Ja, det er ikke, fordi jeg mis under Dem 
Nydelsen; men ... 

— Kyllingerne skal være som Luft for os, 
Hr. Jægermester. 

— Tak, Tak ... hæ! ... Ja, saa Farvel! Og paa 
Gensyn i National! 

Farvel, Farvel! 

Da Knagsted kom hjem til Villa Tennyson fra 
sin Eftermiddagstur, laa der et Brev til ham fra 
Overlærer Clausen, som bad ham om endelig og 
øjeblikkelig at komme hen paa National. Der 
vilde vist blive uhyre morsomt, da alle Hotellets 
Gæster havde besluttet at tilbringe en hyggelig 
Aften sammen, og ,,der er Folk af næsten alle 
Nationer, kære Kna^sted!" 

Uden at tøve satte Tolderen sig ned og skrev 
følgende Svar, som han lod Hausknecht Ander 
galopere af Sted med: 

Hr. Overlærer Michael Clausen, 

p. t. Hotel National, 
Karlsbad. 
Jeg kan ikke holde ud at være sammen med 
nogen Art af Mennesker. 
Ikke med Nordmænd: de er saa indbildske. 
Ikke med Svenskere: de er saa sleske. 
Ikke med Tyskere: de er saa skvadronerende. 
Ikke med Danske: de er saa misundelige. 
Ikke med Franskmænd: de lugter af Pomade. 
Ikke med Englændere: de stinker af raat Kød. 
Gustav Wied: Knagsted. 21 

Ikke med Amerikanere: de lægger Benene paa 

Bordet. 
Og ikke med Italienere: for de har Lopper! 

Det eneste Menneske, jeg i Længden kan holde 
ud at være sammen med, er 

din hengivne 
Hans Peter Ernst Knagsted, 
og derfor bliver jeg hjemme hos ham. 

Elb o gen hedder en lille Bøhmer-Købstad, 
som ligger vel en god Mils Vej Øst for Karlsbad. 
Det er sød By og en gammel By; og den har 4000 
Indvaanere. — 

Højt over alle Byens røde Tage knejser paa en 
stejl Klippe ,,die Burg", der skal være bygget Aar 
870 efter Christi Fødsel af en Markgreve af Wohen- 
burg. — Men nu anvendes Bygningen til Tugthus. 

Naar man kommer kørende ad Landevejen fra 
Karlsbad, ser man, ved en pludselig Drejning af 
Vejen, Borgens graa og vejrbidte Mure og Taarne 
rage frem over en kuplet Skov af Eg og Ask, der 
har bidt sig fast op ad Klippeskraaningen. — Og 
rundt langs Bjærgets Fod slynger Eger-Floden 
sine Vande og danner ligesom en naturlig Fæst- 
ningsgrav om Borg og By og de 4000 Indbyg- 
gere. — 

Som rimeligt er, er disse 4000 stolte af deres 
gamle Slot, deres Flod, deres Klipper og 
Skove. Men stoltere endnu er de dog af den over 
Floden førende ,,Kettenbrucke'\ Man kan ikke 
tale ti Ord med et Menneske der i Byen mellem 
Ure og hundrede Aar, uden at vedkommende spør- 

21* 

ger, om man har set den. Den har kostet 90,000 
fl. at opføre; og Byen har selv betalt de 30,000; 
Resten gav Staten ... Og endvidere lyder Beret- 
ningen: ,,Der Oberstburggraf von Bohmen, Graf 
Kalowrat, legte am 18. Juli 1834 den Grundstein, 
und Ihre Maje ståten Kaiser Ferdinand I und Kai- 
serin Anna setzten am 16. September 1836 der 
Schlussstein. Die Briicke ist 63 Meter lang und 
23 Meter hoch" ... Og paa Raadhuset findes endnu 
opbevaret den sølverne Hammer og Murske, „mit 
v^elchem Kaiser Ferdinand derGiitige den Schluss- 
stein zur Kettenbriicke legte." — 

Desuden bliver paa samme Raadhus med Ære- 
frygt forevist: ,,det Jærn, med hvilket Forbryderne 
i gamle Dage blev brændemærket." — ,,To Sten- 
kugler fra Ferdinand den III. Tid." — Samt (hvad 
der er forbavsende interessant): ,,Der ver- 
wiinschte Burggraf" (en ond og haard Borgherre, 
der ,,in grauer Vorzeit" paa Foranledning af sin 
Umenneskelighed og en fattig Kones indtrængende 
Bøn til Gud blev forvandlet til) ,,ein urspriinglich 
108 kg, schvsrerer Met^orstein von der Gestalt 
eines Pferdekopfes. Gegenv^artig aber ist nur der 
kleinere etv^a 22 kg. schwere Theil desselben zu 
sehen, wåhrend sich der grossere im k. k. Hof- 
Naturaliencabinet in Wien befindet" ... 

Til denne seværdige Stad havde Knagsted og 
Clausen, ophidset af Fråulein Millinges Beretnin- 
ger, besluttet at drage paa Visit. Og en straa- 

lende Solskinsdag, Eftermiddag Klokken to, satte 
de sig i en magelig Landauer og rullede af. — 
Paa Bukken sad en ganske ung Knøs som Kusk; 
og Hestene var sprælske og fyrige, saa Over- 
læreren forholdt sig lidt tankefuld til Foretagen- 
det. — 

De for bort fra Karlsbad ,,Fremmedby", hvor 
Gader og Anlæg lyser af-Hygieine og Properhed 
og kom ind gennem Byens mere nationale Kvar- 
terer, hvor der ligger tommetykt Støv og Smuds 
paa Gaderne, og hvor der stinker af Røg og Os 
og halvnøgne Unger ... 

Men da saa det var overstaaet, og de var kom- 
met forbi Jærnbanestationen, rullede de frem ad 
en bred, hvid Landevej, som førte lige midt ud 
i Guds egen frie Natur . . . 

Solen lo. Fuglene sang. Hestene polkerede og 
Kusken slog Knald! 

— Jeg synes, han kører noget stærkt. Knag- 
sted ... bemærkede Overlæreren og holdt sig fast 
i Hynderne. 

— Ja, det er jo netop det yndige ved det, lille 
Clausen! 

— Aa ... ja ... sagde Clausen og bed Tænderne 
sammen. 

Saa naaede de en JæmbaneoverkørseL Bom- 
men gik ned lige for Næsen af Køretøjet, og Toget 
kom hvæsende og spruttende. 

— Ich vsrill lieber gehen! sagde Overlæreren 
pludselig resolut; og inden man kunde hindre det, 

fik han Vogndøren op og sprang paa sine Fla- 
mingoben i Ly bag en Stendysse ovre ved Grøfte- 
kanten. 

Knagsted krydsede Armene over Brystet og 
saa' haansk efter ham. Knøsen paa Bukken io 
smørret. Hestene stod lidt paa Bagbenene ... Og 
saa var Toget passeret. 

— Du er en Kryster, Clausen! 

— Ja, jeg nægter det ikke ... for at køre! 
sagde Overlæreren og nærmede sig — Sie konnen 
doch wohl die Pferde ganz regieren? spurgte han 
saa forsigtigvis Kusken. 

— Jaa, jaa! grinede Fyren paa sit Bøhmer- 
Tysk. 

Og Overlæreren steg atter op. 

En halv Fjerdingvej længere fremme, bedst 
som de to Venner sad i stille Nyden af den pragt- 
fulde Udsigt ned over Egerdalen, saa' de en bitt«- 
liden hvidhaaret og hvidbartet Mand komme trip- 
pende imod dem. Han listede af Sted langs Vej- 
kanten; i den venstre Haand bar han en gammel 
Hummerdaase overdækket med Papir. Han saa* 
uhyre ,,hinterlistig" ud. Fingrene paa den højre 
Haand var rovbegærligt udspilede; og af og til 
lod han sig dumpe bardaus ned i Grønsværet og 
nappede med en utrolig gesvindt Haandbevægelse 
et eller andet Bytte, som han derpaa forvarede i 
Hummerdaasen, hvis Papir han forsigtig lettede 
og smækkede til igen. 

— Det er Minsalighed JustitsraadenI sagde 
Tolderen. 

Og det var Justitsraaden. Han fangede Edder- 
kopper. 

Da Vognen naaede hen paa Siden af ham, 
bød Knagsted Kusken at holde. 

— Goddag, Hr. Justitsraad! Er D e her! 
Stabelsteen løftede sit Vathovede og sagde uden 

ringeste Grad af Forundring: 

— Goddag, Deherrer, Goddag, Goddag! Ja, her 
gaar saa sandelig j e g! 

— Vil Justitsraaden ikke gøre os den Fornøjelse 
at køre med? 

— Nej Tak ... mange Tak! Jeg er ude at 
fange. 

— Vi skal til Elbogen, sagde Clausen — Der 
skal være saa smukt. 

— Ja, det skal der nok ... 

— Vil De ikke med? Her er rigelig Plads. 

— Kan ikke! smilede Vatmanden — Jeg fan- 
ger! 

— Ja, det gør De nok. Har De faaet no'et? 
(Det var Knagsted, der talte.) 

— Jo — o! nikkede den lille Mand fornøjet og 
trippede nærmere — Se! sagde han og løftede Pa- 
piret paa Daasen (Man saa' ned i et vrimlende 
Dyb af Edderkopper) — Det er udmærkede Eksem- 
plarer! 

Clausen gøs. Men Knagsted sagde stærkt in- 
teresseret: 

— Ja, de ser skam brillante ud! (Saa kunde 
han ikke dy sig længere:) De er nok flyttet hen 
paa National, Hr. Justitsraad, hører jeg? 

— Ja» jeg er flyttet, sagde Justitsraaden rolig 
— Det var en særdeles ubehagelig Dame, jeg boede 
hos; og saa flyttede jeg ... Men nu maa jeg sige 
Deherrer Farvel! Jeg har travlt. 

— Jeg synes nu. De skulde køre med os! 
sagde Clausen godhjertet — Det vilde da være 
en lille Afveksling for Dem. 

— ,, Af veksling"? smilede Vatmanden sygt over- 
bærende — En Videnskabsmand, selv af m i t ringe 
Værd, Hr. Overlærer, trænger ikke til ,, Af veks- 
ling"! Arbejdet trætter ham ikke. Han er tvært- 
imod stolt og glad over at kunne ofre det hver 
Time af sin Dag! ... Naa: Adjø igen, Deherrer! 
Og paa Gensyn! 

Og den lille Mand skrabede høfligt, men for- 
nærmet, ud med Vat og Hummerdaase og det hele 
og trippede atter over til Vejkanten ... 

— Der fik Du den, Clausen! sagde Tolderen. 
Men samtidig kiggede han gul af Misundelse efter 
Stabelsteenen, denne ovenud lykkelige Arbejder i 
Herrens Vingaard! 

Landevejen løb stadig langs Egerdalen, som 
strakte sig bred og grøn dybt nede under Bak- 
kerne. Hist og her jog en Fabrik (Porcelæn) sin 
høje Skorsten i Vejret som en sodplettet Pege- 
finger. Ellers var der kun sparsomt med Liv og 

Virksomhed. Enkelte smaa lave Huse og kalkede 
Kirker tittede frem mellem Træerne. Nogle Køer 
og Geder græssede paa Engene; og en Hob nøgne 
Børn plaskede og larmede rundt om en gammel 
trøsket Pram, der laa halvt paa Land og halvt 
i Floden. — 

Efter en længere tankefyldt Pause sagde Tol- 
deren: 

— Det er rart, Clausen, at vi snart skal hjem 
til gamle Danmark igen. Jeg begynder svært at 
længes efter Villa Rørholm og de smaa hyggelige 
Palludaner ... og efter min lune Sofakrog med 
Vennerne Napoleon, Bismarck og Vilhelm Beck! 

Overlæreren tav lidt; saa kom det uvilligt: 

— Sig mig, Knagsted, hvorfor har Du egent- 
lig Vilhelm Beck hængende dér? Jeg kan 
endda forstaa, at Du har de to andre, skønt jeg 
ikke kan fordrage Bismarck . . . men Vilhelm 
Beck? 

— Rør mig ikke ved mine Idealer, lille Over- 
ben! Jeg holder meget af Mand folkene i Ver- 
denshistorien, véd Du. 

— Aa, Du med dine Mandfolk! 

— Ja netop! ... for det er Mandfolkene, ser Du, 
der holder ,, Kulturen" nede; det er Mandfolkene, 
der er Tidens største Velgørere. Der er nemlig 
noget oprindeligt, noget ur-menneskeligt ved dem, 
som reagerer mod alle Jer Fruentimmers Snadren 
om Frihed og Fremskridt og Oplysning 

og Udvikling ... og hele øvrige ,, moderne" 
Lirekasserepertoire. Og Vilhelm Beck var et af 
de f aa Mand folk, der har vist sig inden for den 
danske Folkekirke! 

— Den danske Folkekirke ... Du bryder Dig 
jo Pokker om den danske Folkekirke! 

— Kan gerne være ... Men jeg er bredt anlagt, 
skal jeg sige Dig. Jeg hylder Storheden, hvor 
den end findes. 

— Storheden . . . Jeg finder, at Grundtvig var 
meget større! 

— Selvfølgelig! Dette uhyre Fad Sødgrød maa 
absolut være noget for Dig! 

Nu blev Clausen vred: 

— Og Bismarck! sagde han ikke ganske 
følgerigtig — denne Røverkaptejn! 

— Naa, naa, n a a! smilede Tolderen — Skal 
vi nu ha' fat paa ham? 

— Var det maaske ikke ham, der stjal Søn- 
derjylland fra os i 64? 

— ,, Stjal" er et noget haardt Udtryk, Ven 
Clausen* ... han tog det. 

— Naa ja, det er jo lige meget! ... Men Du 
bryder Dig naturligvis Pokker om 64! 

Tolderen lagde en fredelig Haand paa Vennens 
Arm: 

— Clausen, sagde han mildt — Du gør mig i 
din blinde Iver Uret. Jeg kunde fortælle Dig en 
Oplevelse, som vilde bevise Dig, at dette vort 

Smertensaar staar indgraveret i mit Hjerte lige- 
som Ordet Caiais i hin engelske Dronnings! 

— Hum ... 

— Ønsker Du at høre den? ... Jeg laa engang 
paa et Hotel i Aalborg. Det var mig umuligt at 
falde i Søvn om Natten. Jeg brugte min Spille- 
daase; og jeg laa med Fingrene dybt i Ørene. 
Men intet hjalp. Jeg fik ikke lukket et Øje ... 
Da jeg saa kom op om Morgenen, saa jeg, at 
man havde lagt mig paa Værelse Nr. 64 ... og jeg 
forstod da straks, hvorfor Søvnen flyede mig. Jeg 
lod mig derfor øjeblikkelig anvise et andet Num- 
mer; og næste Nat faldt jeg i den hyggeligste 
Slummer. Det var nemlig Værelse 48, jeg laa 
paa! ... Vover Du efter dette at beskylde mig for 
Mangel paa Fædrelandskærlighed? 

Overlæreren svarede ikke. Og der blev paa ny 
en tankefuld Pause. 

Da strakte Tolderen sine Arme i Vejret, ga- 
bede og sagde: 

— Ved Gud i Himlen, Clausen, jeg glæder mig 
meget til atter at gense Danmark! 

— Ja, og naar Du saa vel er kommen hjem, 
nikkede Overlæreren, i hvem Vreden endnu sad 
til Højbords — saa længes Du u d igen! 

— Tja-e ... Livet er en Jammerdal fuld af Sorg 
og Kvide, knap har man ædt sig rigtig mæt, før 
... og saa videre! 

— Du skulde skamme Dig at tale saadan; D u, 
der har fuldt op af Livets Goder! 

— Og hvilke? 

— Jeg mener, at Du, der har Formue ... Du, 
der har lige saa mange Penge, Du vil bruge, 
og ... 

— Penge gør det vistnok ikke, Clausen. 

— Ikke alt nej ... Men nu er din Mave jo 
ogsaa ved at komme sig! 

— Tja-e ... 

— Ja, ikke sandt! 

— Jo-o ... og i Fjor vandt jeg fem Tusind Kro- 
ner i Lotteriet. 

Clausen slog Hænderne sammen: 

— Og saa er Du end d a ikke tilfreds! 

— Nej ... jeg ta'er nemlig ikke mod Stik- 
penge! ... Det vil sige: naturligvis ta'er jeg imod 
dem; men de indvirker ikke paa mine Anskuelser. 

— Stikpenge ...? 

— Stikpenge, ja! ... Vandt for Eksempel Du 
5000 i Lotteriet, eller jeg vil bare sige, at Du blev 
udnævnt til titulær Professor, saa vilde Du øje- 
blikkelig synes, at Verden var „endnu" dejligere, 
og at din lille Vorherre var en Staska'l. Se det er 
Forskellen paa os. 

— Jamen, man man jo da være taknemmelig, 
naar ... 

— Saa-aa? Mod hvem? 

— Hva'? 

— Hvem maa man være taknemmelig imod? 
~ Hvem ...? 

— Ja! ... dit døve Spektakel! 

— Ja, jeg mener, at man føler da saadan en 
vis Trang til at takke, naar ... 

— Hvem? ... for Fanden! 

— Hvem ... hvem, ja ... Forsynet! 

— Hum I ... Min Mave er bedre; men nu har 
jeg faaet et daarligt Ben; skal jeg maaske saa ... 

— Aa, det Ben er vist slet ikke saa daarligt! 

— Derom drejer Spørgsmaalet sig ikke, lille 
Clausen! Spørgsmaalet er: skal jeg takke ,, For- 
sy net" for Maven? 

— Ja, naturligvis! 

— Det vil altsaa sige, at en Mand, der har 
Lungebetændelse, skal takke sit ,, Forsyn", fordi 
han f. Eks. ikke ogsaa har Fnat? ... Jorden vilde 
jo blive skæv af Taknemmelighed! 

— Aa-rr, Du er slet ikke til at tale med! 

— Jo-o ...? 

— Der er ikke Spor af sund Sands eller Mening 
i Dig! 

— Maaske ikke megen, nej. Men jeg er nu 
alligevel ganske tankevækkende lille Clausen. 

— Saa-aa? 

— Ja, jeg er ... for jeg er Stødet til Kuglen, ser 
Du. . Jeg er Foden paa Spaden. Jeg er Fingeren 
paa Allarmapparatets Knap! ... Kan Du bide Spids 
paa den! 

De naaede nu frem til den før omtalte Drejning 
af Landevejen. — Og foran dem, hinsides den 

grønne Dal, laa paa sin skovklædte Klippe El- 
bogens urgamle Borg. 

Dens pludselige Tilsynekomst virkede saa over- 
vældende paa de to Venner, at de samtidig greb 
fat i hinanden og udbrød: 

— Nej, se dog! 

Slottets store, firkantede Midter taarn stod be- 
lyst af Solen, medens de talrige lavere liggende 
Tage, Tilbygninger og Smaataarne tittede frem 
mellem Træernes grønne Skygger. Og som Ramme 
om det hele Billede laa de fjerne, skovklædt« 
Bjærge, den dybblaa Himmel og Egerflodens smaa- 
toppede Vande. 

— Pragtfuldt! sagde Overlæreren. 

— Som en Teaterdekoration! sagde Tolderen. 
Men Kusken, der brød sig Pokker om Taarne 

og Floder og skovklædte Bjærge, pegede med 
Pisken akkurat i den modsatte Retning og sagde: 

— D a a liegt die Kettenbriicke, Herrschaaft! 

I det samme svingede en anden Landauer om 
Hjørnet ved Vejen fra Bysiden; og det var paa 
Nippet, at de to Køretøjer var raslet imod hin- 
anden; kun Kuskenes hurtige og behændige Greb 
i Tøjlerne forhindrede Sammenstødet. Og Vog- 
nene suste forbi hinanden i et Par Tommers Af- 
stand. 

— Goddag, Goddag, Hr. Knagsted! 

— Goddag, Goddag, Hr. Student! 
Studenten smilede og nikkede og viftede med 

sit Lommetørklæde. Og saa var Vognen forsvun- 
det om det næste Hjørne. 

Men Knagsted havde dog faaet Tid til at se, 
at der sad fire Personer i den, to Herrer og to 
Damer; og at Studentens Ansigt skinnede som en 
Vandpyt i Maj sol ... 

Der gled en mild Glæde gennem Tolderens 
Sjæl: 

— Saa' Du ham? spurgte han — Saa' Du 
ham, Clausen? Saa' Du, hvor han spruttede af 
Lykke? ... Himlen være lovet, at jeg fik ham til 
at sige Satanraspeme! ... Nu er Pigen ham sik- 
ker! 

— Jamen saa' D u, spurgte Clausen, bleg endnu 
af den overstandne Skræk — saa' D u, at vi var 
lige ved at køre ind i hinanden? 

— Blæse med det! sagde Tolderen og slog ud 
med Haanden — Vi gjorde det jo ikke! 

— Næi ... 

De tog ind paa Weisses Ross — ,,aus- 
gezeichnet durch den Besuch hoher Herrschaften" 
— og spiste Foreller og drak Hochheimer paa 
Terrassen over Bymuren, hvorfra de havde Udsigt 
til en Eng, hvor der høstedes Hø, og til en liden 
Birkeplantage, der strakte sig lunt og hyggeligt 
langs begge Sider af Floden. — 

Der var paa dette Beværtningssted en Opvart- 
ningsjomfru, lille, buttet og gyldenhaaret, som, 
fra første Øjeblik hun saa' ham, syntes at have 

fattet en dyb og rørende Kærlighed til Overlærer 
Clausen. Standhaftigt og vedholdende sendte hun 
ham de varmeste Blikke. Og naar hun serverede 
for ham, dvælede hun længe og inderligt ved hans 
Side. Hun lignede en Moder, der giver sit Barn 
Føde. Det var, som følte hun den dybeste Trang 
til helst at tage ham paa Skødet og made ham. 
Men Clausen blev rødede og rødere for hver 
Ret. 

— Du har Kvindetække, lille Overlærer, sagde 
Tolderen — Mig er der ingen, der kerer sig om. 

— Aah, det gale Fruentimmer! 

-- Sig ikke det! Hun er jo virkelig sød; og 
jeg misunder Dig. 

— Ja, hun er jo meget net, men ... 

— Der ser Du! ... Skal jeg forsvinde? 

— Vrøvl! 

Jomfruen blev ømmere og ømmere. Og -da 
Knagsted ved Kaffen spurgte, om hun ikke havde 
nogle Kager at byde dem, bredte hun Armene ud 
mod Clausen som for at favne ham og sagde; 

— Zuckersiisse Herren muss zuckersiisse 
Sachen! 

Og da de havde betalt deres Regning og bød 
Farvel, greb hun Clausens Haand, kyssede en 
Kreutzer af sine Drikkepenge og puttede den ned 
bag hans Flip: 

— Zum Andenken, lieber Hrr. Doctor! Zum 
Gruss und Andenken! 

Overlæreren ligefrem prustede og fnøs, njedens 

Skillingen gled ned ad hans Krop. Det var ikke 
langt fra, at han ogsaa havde sparket. 
Men Tolderen sagde stille og mildt: 
— Hvor kan en Kvinde dog ikke være bedaa- 
rende i sin sarte Elskov! 

Saa vandrede de rundt en Stund og saa paa 
Byens Mærkværdigheder. — De var i Raadhuset 
og betragtede med Andagt Sølvmurerredskaberne 
og de to og tyve resterende Kilo af Der v e r- 
wiinschte Bur g graf. De var i Die Deca- 
nalkirche zu Set. Wenzel og bivaanede en 
Itatolsk Barnedaab. De travede et Par Gange frem 
og tilbage over Die Kettenbriicke. Og de 
besaa Die Burg forinden og foruden ... 

Da Klokken var henad seks — s>t, og Solen hæl- 
dede mod sin Nedgang, promenerede de i Birke- 
anlæget langs Floden. — Stejlt stod de gamle By- 
mure med deres buede Bastioner og skærmede den 
fredelige lille Stad, hvis Tage og Skorstene tittede 
frem over Brystværnet deroppe som trofaste Vagt- 
poster, der skulde raabe Vagt i Gevær mod al 
,,den store Verdens Smuds og Søle". — I Flodens 
•toppede Vand tumlede sig glade Børn, Piger og 
Drenge, i nøgen Uskyld. Og fra en trøsket Træ- 
bro, bag et skærmende Ly af blomstrende Hylde, 
lød Raab og munter Latter. Det var Byens mand- 
lige Ungdom, der nu efter Fyraften hoppede i 
Eger for at skylle Dagens og Arbejdets Støv af 
deres mødige Lemmer ... Gennem Birketræernes 

Gustav Wied: Knagsted. 22 

fine, sitrende Løv faldt Solens Straaler ned over 
deres hvide Legemer ... Høet duftede, og Fuglene 
sang — Alt aandede Uskyld og Fred. Det var, 
for at tale med Digteren, som en Aften i Tidens 
Morgen. — 

Men da de to Venner passerede de skærmende 
Hyldebuske, smuttede et Par unge, lysklædte Bor- 
gerdøtre rødmende ud derfra og forsvandt i Løb 
ind ad Byen til. 

— Næ-e, har Du kendt Mage! sagde Over- 
læreren. 

— Ja-e, jeg har saamænl sagde Tolderen. 

Fire Dage efter Turen til Elbogen steg Knag- 
sted og Clausen i Toget paa Buschterhader Bane- 
gaard og forlod Karlsbads lune Bonbonæske for 
at drage hjem til det kolde Nord. — 

Tolderens Mave var bleven bedre, meget 
bedre; det kunde han ikke nægte. Men nu havd% 
han jo faaet dette B e n at trækkes med. Det var 
rimeligvis Gigt eller Ischias, der stak i det; og det 
voldte ham til Tider betydelige Smerter og vir- 
kede generende paa hans bekendte Livsglæde. — 
Han havde af og til tumlet med den Tanke at gaa 
ind og lægge sig i Sengen hos sin Nabo, Hendes 
Naade Wolakoisky; dels fordi hun rimeligvis ud- 
viklede en saa kraftig og heldbringende Varme, 
at Benet vilde befinde sig vel derved — og dels 
fordi Massøsen derinde, udmattet af Grevindens 
Fedt, der vistnok var noget besværligt at naa til 
Bunds i, ligefrem vilde føle det som en Velsig- 
nelse at kunne bruge ham til at holde Frikvarter 
paa. Men denne paa en Gang baade praktiske og 
humane Tanke var dog ikke bleven til Handling: 

— Thi ser Du, lille Clausen, det er jo faldet 
mig ind, at dengang min Mave begyndte at komme 

22* 

sig, gav Guderne mig et daarligt Ben. Og hvis 
jeg nu gaar hen og lader Benet kurere, kan 
man aldrig vide, hvad Deherrer kan falde paa 
at overraske mig med. Derfor har jeg foreløbig 
besluttet at snyde Guderne og beholde Benet som 
det er. 

De sidste Karlsbaderdage var for Resten gaaet 
rart og behageligt for Tolderen. Han var bleven 
liggende i sin gode Seng til Klokken otte og var 
saa haltet ud til Pupp, hvor han havde truffet 
Overlæreren, der, nærig som han dybest inde var, 
¥ilde nyde godt af Vandet til det sidste og derfor 
kom bleg og morgenmedtaget fra Kilden. — 

En Dag havde Jægermester Kriiger sluttet sig 
til dem i Følge med en lille, bollet Fru Hansen 
fra Nakskov. — Fruen led af noget, hun i sin 
barnlige Jargon kaldte ,, løbsk Nyre". Hun havde 
derfor forladt Hus og Hjem og Mand og seks Børn 
og Lolland for i Karlsbad, ,,der jo ved Gud er saa 
berømt", at forsøge paa at faa samme Nyre tøjlet. 
Forøvrigt var hun glad og munter og talende og 
pyntet; og inden der var henrundet et Kvarter, 
havde hun udkvidret for de tre Herrer hele sit 
Levnetsløb indtil de intimeste Detailler. Munden 
stod ikke lukket paa hende; og man sad i lige- 
frem Angest for, at den forfløjne Nyre skulde 
søge den Vej ud. 

— Hendes Mand var Herredsfoged og var ved 
Gud saa optaget. Og de ha'de Have og seks Børn, 

fire Drenge og to Piger. Og de sa'e i Byen, at den 
yngste Pige lignede Fuldmægtigen; og det kunde 
ved Gud godt være, for han var saa smuk, at man 
maatte se paa ham; og han ha' de spist med 
ved Bordet under hele Svangerskabet, og hun 
ha'de sagt til sin Mand, at han maatte ta' Føl- 
gerne, for man vidste jo, at hvad man saa' paa, 
naar man var i den Tilstand, det kom Barnet til 
at ligne. Men nu var Fuldmægtigen sæl bleven 
gift med den yndigste lille Kone fra Maribo, og 
de var bleven viet i Domkirken, og de ha'de det 
ved Gud saa allerkæreste; den unge Frue laa paa 
én Chaiselongue en Time hver Dag efter Middag i 
hvidt, og saa kom Fuldmægtigen med et højrødt 
Silketæppe og bedækkede hende. Men de ha'de 
hver sit Sovekammer, hvad der ved Gud var 
Affektation, thi naar man først var gift, var der 
ikke det ringeste at genere sig over. Hun, Fru 
Hansen, og hendes Mand ha'de nu været gift i 
syv Aar og ha'de seks Børn og ha'de altid ligget 
sammen, og den yngste Pige var to, og For- 
holdet mellem dem saamæn den Dag i Dag lige 
saa uskyldigt og rent som paa selve Bryllups- 
dagen! 

Knagsted havde siddet ganske stille og lyttet 
til den lille Frues Kvidren, saaledes som man lyt- 
ter til et umyndigt Barn, der, lig en optrukket 
Fonograf, lader Munden hjerneløst løbe. Han 
havde af og til sagt ,,Ja" og „Nej" og ,,Saa-aa?" 

og „Virkelig?" og forøvrig nydt sin Kaffe og kigget 
paa Publikum. 

Men da Konen gav sig til at tale om „Ren- 
heden" mellem hende og Manden, trods de syv 
Aars Ægteskab, det fælles Sovekammer og de seks 
Børn, løftede han uvilkaarlig Øjnene fra Kaffe- 
koppen og tittede skælmsk over mod Herrerne 
Kruger og Clausen. 

Dog Deherrer syntes ganske at have glemt 
hans Tilstedeværelse, saa optaget var de af Damen 
fra Nakskov. — Jægermesteren stirrede (rimeligvis 
o g saa som Følge af den tvungne Diæt) betaget 
og lækkersulten paa hende med ganske det samme 
Blik, hvormed han forleden Dag paa Alte Wiese 
havde stirret paa Kylling Nummer tre øverst til 
højre. — Og Overlæreren sad, henrevet af hendes 
søde Uskyld og babyagtige Umiddelbarhed, og 
betragtede hende med et saa fjoget og lamme- 
agtig-henrykt Udtryk i hele Hovedet, at man 
kunde have troet ham stillet Ansigt til Ansigt 
med den hellige Jomfru i Lourdes. — 

Skælmeriet i Knagsteds Øjne slukkedes brat, 
og han skammede sig dybt paa sit Køns Vegne og 
blev arrig: 

— ,,Rent Forhold" ...! vrængede han i en Tone, 
der fik Clausen til at styrte ned fra sin Himmel 
— Hæ! Der findes sgu ikke, højtærede Frue, 
noget i den Forstand „rent" Forhold, saa længe 
Menneskene er tvungne til at parre sig paa den 



Digitized by VjOOQ IC 



343 



bizarre Maade, paa hvilken det hidtil har fundet 
Sted! 

Overlæreren for med et Spjæt op fra Stolen. 
Og Jægermesteren slog indigneret en Haand i 
Bordet: 

— De er da Guddødeme da et Svin, er De! 

— Nej jeg er ikke, sagde Tolderen rolig — 
ingenlunde! Jeg er kun en ,, frygtløs" Tænker! 

Men derpaa snappede han gesvindt sin Hat, 
hilste ærbødigt Farvel og overlod de andre til 
deres Skæbne. 

Spr udelsten- Mosaik er noget af det 
hæsligste, man kan se for sine Øjne. Alle Bu- 
tikker i Karlsbad oversvømmes af Nips- og Nytte- 
genstande, som. er prydet med dette Materiale. Og 
rimeligvis maa disse Genstande finde deres Kø- 
bere, da de forretningsfåhige Tyskere i modsat 
Fald vistnok for længst havde ophørt med at føre 
dem frem paa Markedet. — 

Det var Knagsteds Hensigt at tage en liden 
Gave hjem med til sin Veninde, gamle Stine i 
Boserup Skov ved Roskilde — ,,den sidste glade 
Kone i Danmark", som han kaldte hende. Og 
han nød allerede paa Forhaand hendes henrykte: 
Ih-h! og øvrige Frydeskrig, naar han overrakte 
hende Genstanden og fortalte, at han havde købt 
den helt nede i Bøhmerland og bragt den med 
den lange Vej i sin Koffert. Han saa' hende øje- 
blikkelig hente Harmonikaen ned fra Hylden 

under Loftet og klemme løs paa en strygende Høst- 
gildegalopade! 

Men hvad skulde han købe? Det maatte ja 
naturligvis være noget, som man ikke saadan lige- 
netop kunde rende ind til den By Roskilde og an- 
skaffe sig; noget som Stine kunde være stolt af at 
eje, og som hun kunde vise frem og fortælle om, 
naar hun fik Kaffebesøg af Konerne og Pigerne 
fra Nabolaget ... noget, der var saa eventyrlig- 
fremmedartet, at man kunde tro det faldet ned fra 
Himlen; og paa den anden Side, da Stine jo var 
en praktisk og forstandig Kone, noget hun kunde 
have Nytte af at bruge ... 

Der var jo denne forfærdelige Syæske, hvi& 
Laag var prVdet af de væmmeligste Sprudelstens- 
indlægninger ... Stine vilde jo nok finde den vid- 
underlig dejlig ... Men Knagsted fik Kvalme af 
den; disse Stenes levrede Farver og blakkede Sam- 
menstilling mindede ham om Søsyge; ,,det vendte 
sig" i ham, bare han tænkte paa dem. — 

Og dog endte det alligevel med, at han købte 
Æsken I 

Da han nemlig en Dag gik forbi det Butiks- 
vindue, i hvilket ,, Vomitivet" var udstillet, stod 
der en Bondefamilie, Fader, Moder og Datter, og: 
betragtede de forskellige Genstande inde bag Ru- 
den. Og han hørte da Kvindfolkene henfalde i de 
højeste Lovprisningler af disse ,,wundersch6ne" 
Sager. Særlig var det Syæsken, der vakte deres 
Beundring. Datteren erklærede ligefrem, at hvis. 

hun paa en eller anden Maade blev Ejerinde af 
denne Æske, vilde hun blive komplet vanvittig, 
forrykt lykkelig for hele Resten af sit Liv! — Fat- 
ter halede og sled i de to Fruentimmer for at faa 
dem væk fra dette farlige Sted. Men han kunde 
ikke rokke dem. De var som limet trl Vinduet. 
,,Du kunde dog gerne gaa ind og spørge om, hvad 
den Syæske koster ..." mente Mutter. ,,Næi!" 
„Aa jo," bad Datteren (hun var en nydelig lille 
lyslokket Gretchen med store, blaa Forglemmigej- 
Øjne) „gaa bare ind og spørg, hvad den koste r?" 
Den skikkelige Fatter gik ind og spurgte; men 
han kom rent ud rystet i sin Grundvold tilbage 
igen: ,,F ti n f Guiden!" sagde han og hev atter 
løs i Fruentimmerne. Og denne Gan^ fik han 
dem med sig: „fiinf Guldenforen Syæsket 
Det svimlede for dem! ... Men Gretchen saa allige- 
vel ud, da hun vendte sig fra Vinduet og fulgte 
sit Ophav, som kunde hun ingen Sinde mere blive 
glad hér paa Jorden ... 

Tolderen stod et Øjeblik og saa' efter hende. 
Saa for han pludselig ind i Butikken og købte 
Æsken og for ud igen ... Da han naaede Familien, 
snappede han uden at sige et Ord den unge Piges 
Haand, stak Syæsken ind i den, klemte hendes 
Fingre godt sammen, gjorde omkring og gik til- 
bage til Butikken. Men i Døren kunde han ikke 
lade være at vende sig, og saa da Mand, Kone 
og Datter staa, som han havde forladt dem, midt 
paa Gaden, maabende, himmelfaldne, idiotiske 

af Glæde og Forundring, omtrent som troede de at 
have haft Besøg af selveste den algode Gud- 
fader ... 

Men inde i Butikken købte Knagsted sig endnu 
en Æske akkurat Mage til den første; thi naar 
den øvede en saadan Magt over de indfødte 
Sjæle, saa maatte Gamle-Stine derhjemme i det 
fjerne Danmark da mindst fare oven ud af Bose- 
rup Skov af Henrykkelse ved at faa et sligt Bæst 
præsenteret. 

Bag Hovedkilden Sprude 1 ligger Karlsbads 
katolske Kirke. Man naar op til den ad en Hoben 
slidte Stentrapper; og dens Døre staar altid gæst- 
frit aabne. — 

Inde i Kirken bræ.nder ved Hovedalteret den 
evige Lampe; og naar Solen skinner, falder Dags- 
lyset ned gennem de farvede Ruder og fylder 
Rummet med et sært, betagende og mystisk Skær. 

Og er der saa tilmed Gudstjeneste, og Orgelet 
spiller, og Røgelsen dufter, medens de smaa, hvid- 
klædte Kordrenge vimser rundt og bukkene jer, og 
Præsten i sin gyldne Messekaabe knæler foran 
Højalteret ... da lulles man lidt efter lidt ind i 
saa blid og blød en Stemning, at man uvilkaarlig 
lukker Øjnene og ønsker, at dette skønne Gøgle- 
spil maa vare ved, uden Stands og uden Afbry- 
delse, i Evigheders Evighed ... 

Ogsaa Knagsted søgte af og til ind i denne 

Kirke. Men han talte ikke derom. Thi det ragede 
jo ingen ... 

— Det er Satans kedeligt, at De ikke li'saagodt 
kunde rejse næste Fredag, for saa kunde vi jo 
følges ad. 

— Ja-a ... Men nu vil vi altsaa ikke være her 
længere! sagde Tolderen. 

— Næi, det vil De vel ikke saa ... 
Overlæreren stirrede langt frem for sig ud i 

Luften: 

— Jeg synes, vi har været et helt Aar borte ... 
sagde han. 

— Ja, den kender vi! nikkede Jægermesteren 
— Og naar man saa har gaaet en Dag hjemme i 
den gamle Trumlerum, saa er det, som man al- 
drig ha'de været uden for en Dør! ... Deherrer 
bli'er vel et Par Dage i Berlin? 

— Næi, vi stikker lige igennem ... Ikke Clau- 
sen? 

— Jo, nu m a a vi skam hjem! 

— Danmark længes! sagde Tolderen. 

— Hæ ...! Men saa kommer De da vel begge 
to ned i Sommer engang og ser, hvordan vi lever 
ved Na'sko'? ... De skal sgu bli'e godt behandlet! 

— Ja, Tak ... hva' Clausen? Nu har vi jo faaet 
Bisselæ'r i Skoene. 

— Jo, Tak, Hr. Jægermester! Jeg vilde gerne 
til Lolland engang; De siger jo, at der er saa 
kønt. 

— Tja-a ... der er altid kønt de Steder, man 
holder a'; jeg véd jo ikke, hva' I andre vil synes, 
Hr. Overlærer. Men Føden skal I ikke savnet 

— Og vi maa øve os gratis hver Dag ude paa 
Derea Eng? 

— Det maa De sgu. Kontrollør, hæ, hæ! Og 
jeg skal gerne paata' mig at levere et frisk Individ 
hver Dag til Udskældning. N o ' e n Fjolseho'der 
har man jo altid paa en Gaard. 

— Ja-a; ellers kan vi jo traktere hinanden gen- 
sidig. 

— Ja, skade kunde det sgu ikke! 

— Næi ... Hvordan gaar det for Resten med 
Deres Nyrer, Jægermester? 

— Udmærket! Meget bedre! Denne hér Diæt 
h j ælper jo ... Men naar man nu kommer hjem 
til Kødgryderne, saa begynder man naturligvis 
a' ta' Revanche igen. 

-— Det skulde De ikke gøre, kære Hr. Jæger- 
mester. 

— Nei, vel saa, Hr. Overlærer, hæ, hæ! ... 
men jeg gør 'et bar© alligevel! Jeg kan sgu 
ikke holde ud at sidde dér og æde Myg, naar 
de andre spiser Gaasesteg! ... Og Deres Mave, 
Toldkontrollør? 

— Ogsaa udmærket! .., Men jeg har da i Siiwfe 
at fortsætte med Diæten. 

Jægermesteren udstødte et Lattervræl, som fik 
de omkringsiddende til at fare sammen: 

— Er det den Diæt med Kapuner og Kyllinger 
og Oksemørbrad og Flæskesteg? 

— Man maa jo prøve sig frem ... 

— Ja, De er en net Hanræv! De har sgu al- 
drig fejlet no'et! 

— Og nu paastaar han ogsaa, at hans ene 
Ben er blevet daarligt, sagde Overlæreren. 

— Det er F a n d e n er det! Jeg har jo set ham 
løbe rundt her paa Gaderne som en Æggevibe! 

— Det er min pyramidalske Selvbeherskelse, 
kære Venner, der ... 

— Selvbeherskelse? De?! Kom bare ikke 
med den! Hvordan var det. De trakterede den 
lille Fru Herredsfoged forleden Morgen ude hos 
Pupp? Kom bare ikke med den! 

— Ja, han er undertiden lidt slem! nikkede 
Clausen. 

— Lidt!? ... At tænke sig at sige saadan no'et, 
naar der er Damer! 

Knagsted smilede stille: 

— Var det saa rædsomt? 

— Om det var ... ha, ha! Og saa rendte De 
Deres Vej og lod os andre to sidde med Svien! 

— Det gjorde jeg, ja; og det ha'de I godt af! ... 
Men sig mig engang. Jægermester, tør De fortælle 
os, hvad De tænkte? 

-^ Tænkte? Hvor naar? 

— Ved samme Lejlighed; De sad jo og slugte 
den lille Dame Hansen med Øjnene, som om hun 
var en Kotelet med Trøfler. 

Jægermesteren rødmede: 

— Hva' jeg tænkte ...? 

— Ja. Nu har De jo skældt m i g ud for det, 
jeg sa'e ... lad os nu engang sætte Deres Tan- 
ker lidt under Debat. 

— Tanker er toldfri! 

— Det sfer man, ja ... Men jeg er Toldkon- 
trollør! 

— Forhenværende, hæ! 

— Naa-aa, jeg fungerer undertiden endnu ... 
Naa! Ud med Sproget! 

— Er De gal, ha, ha! Tror De, jeg vil sidde 
her og ... 

— Skal j e g maaske? 

— Næ, Gu' skal De ikke nej! Man har da 
Lov til at t æ n k e, h v a' man vil. Vil De maaske 
bilde mig ind, at D e ikke fornemmer no'et, naar 
De sidder li'e op og ned ad en sød, lille Kone, 
der snakker frisk ud om sit Sovekammer og sin 
Seng og ... og alt det? Og da særlig jeg, der 
har været saa længe borte fra min! Det gør 
saagu da alle Mandfolk. Hæ, De skulde bare 
høre, saadan vi snakker ud, naar vi kommer til 
L*hombre hos hverandre om Vinteren! Men det 
er jo da en hel anden Sag, naar man er alene 
sammen. Men at si'e, hva' De sa'e, naar der er 
en Dame til Stede, det gør man ikke ... ja, und- 
skyld: naar man vil regnes for et dannet Men- 
neske da! 

Knagsted smilede paa ny; 

— Og hvad siger min Ven Clausen? spurgte 
han. 

— Hr. Kriiger har selvfølgelig Ret! sagde Over- 
læreren energisk. 

— Ja, saa maa jeg jo bøje mig ... 

Det var sidste Aften i Karlsbad. De tre Herrer 
sad i Restauranten i ,,St8witpark" og nød deres 
Prager-Schinke og hørte paa Musikken. 

Næste Dag, Eftermiddag Klokken l^o, forlod 
Vennerne, Clausen og Knagsted, det herlige Bøh- 
myen og drog hjem til det endnu herligere Dan- 
mark. 

Gustav Wied: Knagsted 23 

ViUa Rørholm, 12. Juli. 

Kære Clausen! 

Jeg har drukket min Aftenthe. Piben er tændt, 
og jeg sidder nu atter i min Sofa og har det slide- 
ligt under Deherrer Napoleon, Bismarck og Vil- 
helm Beck. Thi ,, intet Steds er Roserne saa røde, 
og intet Steds er Dunene saa bløde, som de vor 
Barndoms Uskyld hvilte paa"! 

— Jeg ved ganske vist ikke, hvem af os to der 
har mest Grund til at være den anden taknemme- 
lig; men jeg føler, som det hedder, en dyb Trang 
til at sende Dig et Par venlige Ord allerede den 
første Dag, jeg har betraadt mit elskede Fædre- 
lands Jord. 

Jeg vil bevidne Dig min Ærbødighed for din 
Karakter! 

Ganske vist er Du efter min Mening altsaa 
Idiot. Men en sød Idiot. En Idiot, man kommer 
til at holde af. En af de Idioter, man kunde ønske 
lidt flere af i Danmark. 

Thi Du virker forsonende. 

Tak, fordi Du vilde følges med mig! 

Jeg synes, jeg savner Dig. 

Hvad der forhaabentlig er Løgn! 

Dog, knap en af de første Dage dine Bukser 
forsvarligt foran og jag dine Flamingoben ind af 
min Dør. 

Palludaneme længes! 

Din hengivne Ven 

H. P. E. Knagsted. 

Der var saa yndigt ude i Villa Rørholms Have 
nu i Begyndelsen af Juli. Træerne stod fulde af 
skyggetæt Løv; Plæner og Gange laa revne og 
velholdte; og rundt i Blomsterrabatteme begyndte 
Roserne, hvide, røde og gule, at stikke Hovederne 
frem. De syv og tyve Siv nede i „Søen" var vokset 
hver en halv Alen, og Svanen og Aakandeme skin- 
nede nymalet. — 

Men det var om Morgenen, at Yndigheden 
var størst. Om Morgenen mellem seks og syv, 
naar Solen ikke var naaet alt for højt op over 
Nabohaverne mod Øst, medens Duggen endnu 
tindrede paa Græs og Buske, og kun enkelte Fod- 
trin knirkede i Gruset paa Spadserestien uden 
for Ligusterhækken. — 

De smaa Palludaner var altid i Haven paa 
denne Tid; naar det da ikke netop skylregnede. 
De stod om Sommeren regelmæssig op Klokken 
halv seks, (,,Det er vi jo vant til hjemme fra 
Provstegaarden") drak deres Kaffe — og saa de 
bredskyggede Straahatte paa og ned i Haven! 
Hér puslede de omkring, rev, lugede og beskar, 
til de, præcis naar Dampfløjterne peb otte, gik op 

i Havestuen og spiste deres blødkogte Æg og kneb 
sig nok en Kop Kaffe, førend d© tog fat paa „det 
indvendige". Deres Dag var inddelt som efter et 
Skema; hver Time havde sit „Fag"; og det var 
aldeles utænkeligt, at Caroline for Eksempel 
kunde „gøre Indkøb" i den Time, der var be- 
stemt til at „støve af" i. Og hændte det, at hun 
kom fem Minutter senere end vedtaget var fra 
sine Eksekursioner hos de handlende, skrev hun 
hele Emmys Tavle fuld af Undskyldninger og For- 
klaringer, der da ufravigelig endte med: ,,Men 
det var nu Sporvognens Skyld; den er aldrig 
præcis". — Efter Middagen Klokken tolv ... med 
en „lille" Kop Kaffe ... sad de i hver sin Stol ved 
hver sit Vindue og ,, blundede". Klokken halv to 
nettede de sig lidt i Sovekammeret efter Blundet 
og sad saa et Par Timerstid paa „Stads" i „Salen" 
med et eller andet fint Haandarbejde og afventede 
Visitter. Saa lavede de til Fem-Te og drak den 
med ,,Kækes" til. Og Klokken seks var de igen 
i Haven. Men paa den Tid arbejdede de ikke der- 
nede; de spadserede, eller saa' paa Blomsterne, 
eller sad i et Lysthus med en „god" Bog, eller 
morede sig ved Søen med Svanen og Aakanderne. 
— Klokken syv spiste de til Aften. Og præcis, naar 
Taffeluret paa „Sekretæren" slog halv ti, laa de 

i deres Senge og sov. 

Det var Idealet af en Tilværelse ... Og saa 
havde de tilmed for en tre Ugers Tid siden haft 
en stor og uventet Glæde: Der laa en Morgen i 

Deres Brevkasse Meddelelse fra Jæmbanen om, 
at der paa Toldkontoret henstod til dem en Kasse 
fra Berlin! 

— K a n Du f aa i dit Ho' de, Emmy, hvem der 
kan sende os no'et fra Berlin? skrev Caroline paa 
Tavlen. 

— Ja, og h V a' er 'et? svarede Enmiy. 

De besluttede sig til at spise en halv Time 
senere til Middag; pyntede sig og nulrede ind paa 
,, Toldkammeret". 

De halede og hev i hinanden og stod paa 
Tæerne og var lige ved at blive Uvenner, medens 
Kassen blev aabnet: 

Caroline slog Emmy over Fingrene og forkla- 
rede Personalet: „Min Søster er døvstum!" Begge 
var de højrøde i Hovederne af Iver efter at komme 
først til. 

Men da saa endelig Forsendelsen var pakket 
ud af sit Papir og sine Savspaaner og stod i sin 
Glans paa Disken foran dem, blev de fuldstændig 
stive af Henrykkelse: 

— Næ, Emmy! 

Og Emmys Øjne blev vaade, medens hun fol- 
dede de graa Traadhandsker over Mantillen: Al- 
drig i sit L i V havde hun set noget saa lækkert! 

— Er det nu osse til o s? spurgte Caroline. 

— Ja-a, smilede Toldmanden — der staar 
,, Frøknerne C. & E. Palludan" her paa Adresse- 
brevet. 

— Jamen, hvem har sendt os det? 

— Ja, det staar der ikke noget om. 

Saa bad Caroline en af Dragerne om at skaffe 
en Droske. Og Søstrene kørte af Sted med Gaven. 

Det var den nydeligste lille Porcelænsdaakalv 
i naturlig Størrelse. Dens Ben var saa fine, saa 
fine, dens Krop trind og slank; og Hovedet holdt 
den en lille Smule paa skraa og tittede paa de 
to Damer med sine søde, smaa, brune Øjne. 

Den stod paa Baglænssædet, og Søstrene sad 
lige overfor Haand i Haand. Om man havde 
lovet dem den evige Salighed, kunde de ikke have 
været lykkeligere! ... De havde for et Par Aar 
siden haft en Kanariefugl, som døde. Og siden 
den Tid havde de aldrig om blot kunnet tænke 
sig Muligheden af nogen Sinde igen at kunne 
komme til at holde af et Dyr. Men den nær- 
værende Porcelænsdaa bragte ganske Mindet om 
den henfarne Kanariefugl til at blegne. 

Overlæreren var paa Besøg hos Toldkontrol- 
løren. De havde været et lille Svip nede i Haven 
og hilst paa Palludaneme og sad nu i Sofaen 
oppe i Knagsteds hyggelige Dagligstue og talte 
om deres Rejselivs mangfoldige Oplevelser ... 

Under en Pause i Samtalen tog Knagsted plud- 
selig en Bog fra Bordet foran sig og rakte den 
hen mod Clausen: 

— Denne Bog bør Du læse, kære Ven! sagde 
han med rolig Alvor — Det er mine smaa Damer 
dernede, som har laant mig den. De er mægtig 
begejstrede for den. Og jeg maa sige, at ogsaa 
jeg finder den sublim! 

— Saa-aa? spurgte Overlæreren mistroisk — 
Hvad hedder den Bog? 

— ,, Solvang, Glimt af Livet i en dansk Præste- 
gaard af Fred Himmelstrup". 

— Naa, ja, den har jeg set saa udmærket an- 
befalet i Kristeligt Dagblad. 

— Ja ... Og den er det i Sandhed ogsaa værd! ... 
Se! (Knagsted aabnede Bogen og pegede paa Titel- 
bladet) — Sol vang, G 1 i m t af Livet, Fred H i m- 

melstnip ...! Det er det man kalder Stil! ...Fyl- 
des Du ikke allerede med Forventning og Andagt? 

— Gør Du Nar? 

— Ingenlunde! ... Og se hér bag paa Titelbla- 
det: „Fra Gud — til Gud" ... Og hér paa Smuds- 
titelen: „Til Moder" ... Hva', gamle Dreng! Det 
er no'et med no'et paa! Den er ogsaa allerede 
kommen i andet Oplag! ... Vil Du laane den? 

— Ja-a ... sagde Clausen tøvende. 
Men Knagsted fortsatte: 

— Jeg har, ligesom de smaa Palludaner, haft 
en „uendelig" Nydelse af at læse dette Værk! Se: 
FredHimmel strup! Det skal svare til S o 1 vang 
og Glimt og Gud og Moder! Forfatterinden 
... (thi Bogen maa være skrevet af et Hunkøn; 
vi Mandfolk kan ikke hæve os til denne Højde, 
hvor begavede vi end er!) ... Forfatterinden hedder 
rimeligvis Frederikke; men ser Du ikke, hvor 
langt aandeligere dette enkle „Fred" tager sig ud? 
Den forstaaende Læser behøver i Grunden ikke 
at læse mere end Titelbladet. Det er tilstrækkeligt! 
... Men se hér: Det begynder med ,,En Brevveks- 
ling" og „Et Bryllup". Han bor paa S ol vang 
Præstegaurd, og Hun bor i Rosenvænget (Hvis 
de ha' de boet i Smørum nedre og V a n d kunsten, 
kunde der ikke være bleven noget af Historien!) 
Han hedder Knud Engelbrecht, og Hun 
hedder Agnete Hvide ... hva'beha'er! Og se 
hér, hvorledes han ser ud Side 17: „...høj, rank, 
bredskuldret — ret et Billede paa nordisk Kraft 

(og ret en Lækkerbidsken for en Frederikke!) 
Haaret var lyst, Panden hvælvet, Trækkene mejs- 
lede (i hvad?) og Udtrykket om Munden fast og 
bestemt". — Saa fejres Brylluppet i Rosenvænget... 
„Men da Stæren, som havde Bolig i et af Havens 
Træer, satte sig ved Vinduet for at se, hvordan 
det gik til derinde, var den saa heldig at høre 
følgende Vers af Knuds Sang til Agnete: 

Haand paa Plov vi lægge nu sammen i Jesu Navn, 
Kraft i Haand vi hente af Hvilen i hans Favn, 
frejdig med Barnetro 
vi daglig vil bygge Bro 
til at korte Vejen mellem Himmel og Jord. 
Da skal Bryllupsglæden med Dagene vokse til 
dybere sit Leje den altid lægge vil, 
dybere ind i Gud, 
fra hvem dens Lys gik ud, 
da i Paradiset han skabte den først." 

— Du f orstaar rimeligvis ikke et Kvidder, Clau- 
sen; men det gjorde Stæren vel heller ikke! ... 
Og saa drager de hjem til Solvang, Pastor Knud 
og hans Agnete for at ,, lægge Haand paa Ploven 

i Jesu Navn". Nu skulde man jo nærmest 

formode, at dette var som en Slags aandelig 
Manipulation at regne for; men lur dem! Efter 
nogle Maaneders Forløb ,, undgik det ikke Knuds 
Opmærksomhed, at der i den sidste Tid havde 
været en Tyngde (?), som han ikke før havde be- 

mærket, over Agnete; noget mørkt og lukket (?). 
Han vidste, at dette for en Del kunde komme af, 
at hun ikke følte sig rask; men han forstod til- 
lige, at det væsentligst var en aandelig Kamp, 
hun kæmpede". — Og saa en Aften bryder det løs: 
— ,,han drog hende ned paa sit Knæ (Han er alt- 
saa enbenet, hvad Frederikke indtil dette Øjeblik 
ved en licentia poetica har skjult for os): „Agnete, 
hvad er der i Vejen? Nu maa Du sige det." Hun 
lagde Hovedet paa hans Skulder. Hendes Pande 
var kold og hvid (Det maa nu heller ikke være 
saa nemt at sidde der og stritte paa det Knæ); hun 
var i Sjælenød (?). Omsider kom det stønnende: 
,,Knud, det er denne Tanke, at ogsaa jeg skal 
være med til at forplante Synden". Hun tav en 
Stund og fortsatte derpaa: „Nu kender jeg Synde- 
faldets Historie fra mit eget Hjerte og ved derfra, 
at hun faldt først." (Fy, Frederikke!) Hermed 
brast hun i en stærk Graad, som hun længe havde 
summet op i sit Bryst" ... osv. osv. Kort sagt, 
paa Dansk: Konen er frugtsommelig! Hvad jo 
for Resten efter Sigende danske Præstekoner 
virkelig skal kunne blive ved hensigtssvarende 
Behandling. — Naa men, nu kunde man af al den 
foregaaende ,, Sjælenød" fristes til at formode, at 
naar Agnete nu engang (Herregud!) var kommen 
galt af Sted, saa vilde hun, naar Tidens Fylde 
kom, i det mindste føde noget i Retning af en 
Krumstav, eller en lille Bispehue til Verden; men 

saa gaar Konen min Salighed hen og ... dog det er 
bedre at holde sig til Teksten: ,,Den 10de Maj om 
Aftenen stod Agnete ved sit Sovekammervindue 
og saa' paa den synkende Sol. Det havde været 
en raakold, stormfuld Dag, som vi ofte kan have 
dem i Maj; men nu gik Solen ned i al sin Skøn- 
hed. Ogsaa gennem Agnetes Hjerte var der gaaet 
en Storm, høj og angestfuld. Hun vidste, at det 
var Svaghed, men ... Nu havde Julenattens (Dette 
er Blasfemi; thi Jomfru Maria vidste ikke af 
nogen ,, bredskuldret, nordisk Kraft") Stilhed sæn- 
ket sig over hendes Sjæl. Hun havde givet sit Liv 
helt over i Faderhaanden (En eksamineret Jorde- 
moderhaand havde været bedre) og bad intet uden 
dette: din Vilje ske. Og dermed havde hun 
vundet Frimodighed. (Nu kommer det!) Næste 
Morgen laa der virkelig (?) to (Udhævelsen er af 
Frederikke) sunde, velskabte Drengebørn i Vuggen 
ved Siden af Agnetes Seng (Hun anede ved Gud 

i Himmelen ikke, hvor de var kommet fra!). 

Aldrig havde Fugkne i Solvang sunget saa jub- 
lende som i denne Morgenstund, syntes Knud, da 
han Klokken ni spadserede en Tur i Haven. Og 
han selv? Hvad var Fuglenes Glæde mod hans? 
Han havde vel Grund til at være saa glad og stolt 
som nogen Asger Ryg, skulde han mene (Bybude 
kan ogsaa lave Tvillinger, „skulde jeg mene".) En 
Hustru som Agnete, og nu to (Udhævelsen er af 
Knagsted) Sønner i Vuggen! — Havde han ikke 

frygtet for, at Bedstemor eller Lise (Kokkepigen) 
eller Madam Jensen (Man havde dog altsaa og- 
saa paakaldt en „Madamme''!) skulde have kun- 
net se det fra Vinduerne, ja saamænd om han 
ikke (Dikkedik, hvor skælmsk en Konstruktion!) 
— Velærværdigheden og alt saadant overflødigt (?) 
Paahæng til Trods — havde slaaet en Kolbøtte 
lige paa Græsplænen. Han var rent som en elle- 
vild Dreng. Bare savnede han Agnete. — Imid- 
lertid tæmmede han sine springske Lyster (Men 
Frederikke dog!) og nøjedes med at plukke en 
Buket Violer" ... 

— Det staar der ikke, Knagsted! afbrød 
Overlæreren Læsningen. 

— Jeg forsikrer Dig ...! Læs selv! 
Clausen tog Bogen og læste. Og det stod der 

øverst Side 26 ... Han rakte stille Bogen til- 
bage. 

— Nej, behold den med det samme, sagde Tol- 
deren — Nu kan Du jo selv læse videre, naar Du 
kommer hjem. 

— Jeg vil slet ikke læse det Pøjt! sagde Clau- 
sen pludselig rød og hidsig — Det er noget væm- 
melig opstyltet Tøjeri! 

— Men Menneske, er Du gal! Det er jo 
Poesi. 

— Aah, Du tror nu ogsaa, at jeg er en komplet 
Idiot, som Du kan fylde alting i! 

— Men Clausen, dyrebare Ven ... 



Digitized by VjOOQ IC 



367 



— Ja, det si'er jeg! Du synes jo ogsaa selv, 
at det er noget affekteret og forskruet Sludder! 

— Sikke Ord, Du bruger, Clausen! ... Bogen 
er rost af Kristeligt Dagblad og udkommet i tvende 
Oplag! 

— Ja, hvad kommer det mig ved, at Verden er 
fuld af Fæhoveder! 

— Jamen, lille, søde Clausen ... 
Overlæreren spruttede: 

— Efter min Mening, sagde han og huggede 
til Solvangen, saa den for til Gulvs — efter min 
Mening er det den Slags Skidt ... 

— Du m a a ikke tale saadan om min nye Ynd- 
lingsforfatter! 

Men Clausen kørte paa: 

— ... der har ødelagt og stadig ødelægger Kri- 
stendommen for alle tænkende Mennesker! Naar 
man har læst saadan noget ... Bavl, kan man i 
lange Tider ikke taale at høre Ord som ,,Gud", 
„Tro", ,, Forsyn" uden at faa Kvalme! ... Du har 
jo selv engang sagt, at det er den Slags Bøger, 
der undergraver Kristendommen! 

— Tja-e, mente Tolderen — det ene med det 
andet ... 

— Og hvad tror Du, at han vilde ha' sagt, 
hvis han ha'de læst den? spurgte Overlæreren 
pludselig og pegede mod Vilhelm Becks Portræt 
over Sofaen — Du paastaar jo, at han var «aadan 
en klog Mand! 

— Hvad han vilde ha' sagt ... gentog Knagsted 
tænksomt — ja-a, hvad vilde han vel ha' sagt ...? 
Jeg tror jo nok, at han havde rost Bogen i sit 
Blad . . . Men saa var han rimeligvis bagefter gaaet 
ind i sit Kammer og ha'de lukket sin Dør og taget 
sig en homerisk Latter! 

Knagsted havde bragt i Erfaring, at Hr. Ras- 
mus Vridsløse — der allerede i den korte Tid, han 
havde virket inden for Hæren, var avanceret til 
Stabskaptajn — afholdt sine Frelsermøder hver 
Fredag Aften mellem seks og syv ude i Sønder- 
marken; og en Aftenstund begav han sig derfor 
derud for at overvære et Møde. — Men han var 
desværre kommen lidt vel sent paa Vej og naaede 
først Operationsstedet i samme Øjeblik, som Dig- 
teren endte sin Tale over Ordet: Som Du saar, 
skal Du og høste! 

Dog hvad Tolderen fik at høre og se, var ham 
tilstrækkeligt. 

Tæt inden for Hegnet ^ige over for Frederiks- 
berg Slot fandt han en glad Forsamling af hen 
ved et Hundrede Personer, flest Kvinder og Børn. 
De snakkede og lo og morede sig udmærket. Og 
en syv-otte halvvoksne Drenge og Piger for 
støjende rundt mellem Mængden og legede Salte- 
brød. 

Midt i Kredsen ragede Vridsløse op, sit be- 
kendte Hoved hæsligere end alt Folket. Hans 
Skaldepande var ubedækket, og hans ildrøde Haar- 

Gustav Wied: Knagsted. 24 

kam lyste glorieagtigt i Solen. Af hans frem- 
staaende Øjne stirrede det ene andægtigt op mod 
Guds blaa Himmel, medens det andet agtpaa- 
givende vaagede over en stor Beridertromme, der 
stod ved hans Fødder, og paa hvis skiddengraa 
Skind der laa en Del spredte Fem- og Toører. — 
Bag en noget luvslidt marineblaa Cheviots-Jakke 
bar han en højrød, strikket Uldtrøje, hvorpaa der 
med store, brandgule Bogstaver var indsyet Or- 
dene: Jesus med Ild og Blod. — Der var 
Fred over hans Aasyn. Hans Samvittighed syntes 
lettere ... 

Trindt om og tæt op ad ham stod, lig en 
Skjoldvagt, en halv Snes smaa, undersætsige 
Kvindfolk i Frelserpigehatte. Det var rimeligvis 
de omvendte Almue jærn. De saa' ud, som vilde 
de gaa i Døden for deres Mester. Og naar et 
eller andet af de saltebrødlegende Børn kom for 
nær til Profeten, langede de ud efter Ungen med 
deres fra Lærerindeperioden slagfærdige Næver. 
Og traf de Synderen, fik de et Hurra. 

— Kære Venner og Veninder! talede Digteren, 
hvem intet syntes at afficere — nu har I hørt paa 
mig. I har hørt, hvilken stor Glæde, det er for 
mig og mine kære Søstre, at vi er bleven frelst. 
Thi, som man saar, skal man og høstei Er der nu 
ingen af Jer, der føler Trang til at følge i vores 
Fodspor? Aa, vi er saa glade! Prøv det. Venner 
og Veninder! Forsøg det! Vi lever i evindelig 
Fryd og Glæde! 

— Hallelujal Vi er saa glade! Vi er saa glade! 
sang Skjoldvagten akkompagneret af Citarspil. 

— J e g er saa glad, saa glad, jeg har en Byld 
paa Ma-aven! skreg en stor Smededreng — Hur- 
ra-a-e! 

Men ingen Proselytter meldte sig. 

— Jaja, nikkede Digteren sagtmodig — vi har 
Tid til at vente! Kommer I ikke i Dag, saa kom- 
mer I i Morgen. Vores Favn staar Jer aaben. 
Vores Kærlighed er Jer vis. Vores allesammens 
Gud er langmodig! ... Men, fortsatte han saa med 
en let Overgang i Røsten — læg saa i det mindste 
en lille Skærv paa vores Stortromme, som staar 
her midt iblandt os. Jeg har nylig slaaet paa den 
for Jeres Frelse; lad nu Jeres Gaver lyde mod dens 
Trommeskind! Selv de mindste Bidrag modtages 
med Tak. Gener Jer ikke. Vi og Gud ser ikke 
paa Gaven, men paa Hjertet ... Aa, lille Ven, lad 
den Herre komme til! 

En Femøre rumlede ned paa Trommen. 

— Halleluja! Halleluja! 
Derpaa rumlede en Toøre. 

— Tak, Tak, Venner! Som Du saar, skal Du 
og høste! ... Er der ikke flere, der føler Lyst og 
Trang til at støtte vores velsignelsesrige Arbejde? 
Stortrommen er stor, der kan være meget paa 
endnu! ... Skal vi synge en Sang for Jer, saa gaar 
det maaske bedre? 

Han slog op med Haanden; og hævede sin Røst 
sammen med Koret: 

24* 

Til Hjemmet hist hos Gud vi drage; 
Vil Du med, vil Du med, vil Du med? 
Guds Kærlighed os did ledsage; 
Vil Du med, vil Du med, saa kom! 
Millioner gik fra Stridens Land 
Til Herlighedens skønne Strand — 
End rækkes Dig din Faders Haand, 
Vil Du med, vil Du med, saa kom! 

Det klang smukt og friskt hen under de grønne 
Træer ... Og Menigheden stemte jublende i: 

Jomfru vil De med i Skoven, 

Skoven, 

Skoven, 

Magelig og rar 

Vognen er, jeg har. 

Jomfru vil De med i Skoven? 



Men da gik Tolderen sin Vej. Dog med det be- 
stemte Indtryk, at Digteren Rasmus Vridsløse nu 
omsider var havnet dér, hvor han hørte hjemme. 

Straks et Par Dage efter sin Hjemkomst var 
Knagsted begyndt paa sine Morgen-Cykleture. Det 
syge Ben, som han paa Grund af dets Følsomhed 
for Vejrforandringer havde givet Navnet: Baro- 
meterbenet, holdt ikke rigtig af disse Øvelser; men 
han haabede, ved at forcere det frem, at faa Bugt 
med dets Luner. 

Og da han havde træneret sig og Benet en otte 
Dages Tid, besluttede han en dejlig Morgenstund 
at drage til Boserup med den glade Stines Sy- 
æske. 

Han satte sig til den Ende i det sædvanlige 
Tog 753 og ankom til Roskilde 83«. — 

Da han fra Torvet foran Stationsbygningen 
drejede ned ad Ahlgade, saa' han alle Husene 
smykkede med Flag. Det saa' ud, som ventede 
man Besøg af mindst en halv Snes Konger, saa 
festlig præsenterede Gaden sig. Saa langt Øjet 
rakte, som det hedder i Romanerne, hang Banner 
ved Banner. Han talte op mod de halvt Hun- 
drede. 

— Død og Domprovst! tænkte han — hvad kan 
her være i Stykker! 

Og da han spurgte en pæn, ældre Herre, der 
vandrede forbi med sin elfenbenshaandtagede Stok 
inde paa Fortoget, fik han til Svar: 

— Hvor er D e fra, Højstærede! Det er jo Ba- 
ger Petersens Datter, der holder Bryllup i Dag 
med Skrædder Hansens Søn fra Køge! 

Ruten var den sædvanlige: Ahlgade forbi ,, Ho- 
tel Prinsen"; saa ned ad Olsgade forbi „Trægaar- 
den" og det gamle Kapel; og derpaa langs Hav- 
nen til ,, Bjærget". 

Uden for det lille Hus deroppe lige over for 
Kirken sad, som for et Par Maaneder siden, den 
lille forladte 4 — 5 Aars Dreng og hans Kat. Ingen 
af dem saa' ud til at have flyttet dem en Tomme, 
siden sidst Tolderen var her; og han tænkte et 
Øjeblik paa at gaa hen og spørge Drengen, om 
ogsaa hans Moder endnu stadig var fraværende. 

Men han opgav det; besteg Cyclen og rullede 
videre gennem Landsbyen op forbi ,,Sanct Hans'" 
Haveanlæg og ned ad Bakken, der fører ned til 
Stien over Engene. 

Snart kunde han skimte Boserup-Skovens friske, 
grønne Trækroner; og ganske stille begyndte Glæ- 
den over at skulle gense den gamle, fornøjelige 
Stine og hendes hyggelige Stue, og over atter at 
skulle høre hendes Frydeskrig og hendes muntre 
Pludren at spire frem i ham. 

Mon hun stod ude i Haven og hængte Tøj til 
Tørre ligesom første Gang, da han besøgte hende? 

... Han saa' hende holde de røde, sprittende 
Fingre op foran Ansigtet og polkere ind i Huset 
med et: Ih-h, men Gu'bevares kommer Di nu 
igen, li'som vi staar midt i Vadskeballen! — 

Han gav sig til at lave en hel lille Tale, som 
han vilde holde til hende om den medbragte Æske 
... om hvorledes disse Sprudel-Stene blev til ved 
Bundfældning af Vandet; og om hvorledes de blev 
hugget op og slebne og sat sammen i disse vid- 
underlig skønne Mønstre, der fik alle de fremmede 
Mennesker i Karlsbad til at købe dem med hjem 
til alle Jordens Riger og Lande. Og han vilde 
fortælle hende om selve „Sprudel"; om hvor højt 
den sprang; og om hvorledes den for mange Hun- 
drede Aar siden var bleven opdaget af en Konge, 
der var paa Jagt, og som pludselig savnede sin 
Yndlingshund og saa omsider fandt den kogt i 
Kilden ... Hvor Stines store, glade Øjne vilde 
skinne af Forundring! Og hvor hun vilde lytte 
for senere ved given Lejlighed at kunne berette 
disse vidunderlige Ting for sine besøgende! 

Nu kørte han forbi Smedjen og ind i Skoven 
... Og dér tittede den lille straatakte Hytte frem 
med sine hvide Mure og sine lysblaamalede Vin- 
duer og Døre. I Haven stod et Mylr af Blomster 
... og inde bag dem boede ,,den sidste glade Kone 
i Danmark"! 

Knagsted svingede op foran Laagen. Han smi- 
lede af sig selv, saa ,, spændt" var han paa Gen- 



Digitized by VjOOQ IC 



376 



synet. Han var vist en bundlatterlig Person! Men 
Herregud: Uden at I blive som Børn paa ny ... 

— Stine! God Morgen Stine! Hvorfor vadsker 
De ikke i Dag? Her er jeg med Stads til Dem! 

En høj, arrigt udseende Kone kom frem i 
Døren: 

— Hva' staar Di dér og raaver efter? 

— Er Stine ikke hjemme? 

— Stine ...? Næi ... 

— Hvor er hun da henne? 

— Hun er jo død, Menneske! Véd Di ikke det? 

— Død ...? 

— Ja ... Hun ble' kørt ihjel a' et Par løbske 
Heste her udenfor for en Maanedstid siden. 

Men Dagen efter modtog Tolderen neden- 
staaende Brev: 

Bellagglo ved Comosøen, Juli. 

Kære Hr. Knagsted! 
De saa' vel mit Lommetørklæde vifte, da vi 
kørte forbi hinanden uden for Elbogen? Ja, nu 
er altsaa alting godt igen; Agnes og jeg er bleven 
bedre Venner end nogen Sinde. Hun sidder her 
ved Siden af mig, medens jeg skriver, og sender 
Dem de venligste Hilsener. Jeg har fortalt hende, 
at det var Dem, der fik mig til at sige „Satanras- 
peme" den Dag paa Bænken paa Nikolaus 
Dumbaweg, og nu gaar hun rundt og siger det i 
Krogene til stor Forfærdelse for Tante. Men jeg 
glemmer jo rent at fortælle Dem, at De virkelig 
ogsaa fik Ret med Hensyn til den tyske ,, Gods- 
ej er". Han var en Tyveknægt, som De hele Tiden 
paastod. De kan tænke Dem, at en Dag, medens 
vi allesammen sad i Salonen paa Hotel Continen- 
tal i Wien, kom Politiet og hentede ham. Han 
var Kammertjener hos den Godsejer, hvis Søn han 

udgav sig for; og han havde stjaalet 15,000 Mark 
og var saa rejst ud i Verden og spilletiden store 
Herre. De kan ikke tro, hvor Tante tog "Sig den 
Skandale nær; jeg fik ganske ondt af hende; men 
nu er det jo allerede bedre. Og Agnes og jeg var 
jo allerede bleven forligt den Gang, saa vi var jo 
bare glade over, at Tyskeren kom af Vejen. Det 
kom saadan imellem os, at jeg en Dag, da vi til- 
fældigvis var alene sammen i Tantes Værelse i 
Karlsbad, sagde til mig selv, at nu maatte det 
enten briste eller bære, og saa gik jeg ganske 
ligefrem hen til hende og tog hendes Haand og 
sagde: ,, jeg vil Satanraspeme have Dig"! De 
skulde have set Agnes' Ansigt; først saa' hun 
ganske forfærdet ud, men saa kom hun saadan 
til at le, at jeg maatte holde paa hende; og saa 
kyssede jeg hende, og saa var det overstaaet. Hun 
kan ikke begribe nu, at hun nogen Sinde kunde 
være saa ond imod mig; men det var jo den lede 
Tysker, og nu gør det jo ingenting, da alting er 
enåtf som det er. Vi rejste straks, da han var 
bleven arresteret, bort fra Wien; Tante vilde ikke 
blive der en Dag længere. Og nu bor vi her til 
midt i denne Maaned, saa tager vi hjem til Villaen 
paa Strandvejen. De kan ikke tro, hvor her er dej- 
ligt! Søen ligger som et stort, blaat Spejl her uden- 
for og rundt omkring staar de høje og snedækkede 
Alper; og hvilke Spadsereture er her ikke ind mel- 
lem Bjærgene! Agnes og jeg gaar to lange hver 

Dag; bare vi kunde møde Dem, kære Hr. Knag- 
sted; jeg tror, vi faldt Dem om Halsen begge to, 
for det er dog Dem, der igen har bragt os sam- 
men!" 

Agnes beder mig hilse Dem; og selv sender jeg 
Dem mit varmeste Venskab og bedste Haandtryk! 

Deres med Højagtelse og Taknemmelighed 

ærbødige 
Hugo Møller. 

Under Brevet stod med stejl, ,, engelsk" Dame- 
haand: 

Jeg kan ikke f orstaa, at De kan nænne at kalde 
Dem selv for ,, Livsens Ondskab", thi De har Sa- 
tanraspeme været Lykkens Genius baade for 
Hugo og mig. 

Agnes. 

Da Tolderen havde læst denne Skrivelse, satte 
han sig hen i sin Sofa med sin Pibe og var i godt 
Humør i over tyve Minutter ... 

Hvorpaa han rejste sig, nikkede stille ud i 
Luften og sagde, henvendt til sine tre tavse Hus- 
fæller, Napoleon, Bismarck og Vilh. Beck: 

— Ja, mine Herrer, vi har rimeligvis været 
uenige i mangt og meget; men paa eet Punkt staar 
vi Skulder mod Skulder: Hvad var Livet 

uden Kærlighed! Dens Kraft er stor; dens 
Magt er vidunderlig; og den overvinder alle Hin- 
dringer! ... Jeg personlig har for Eksempel kendt 
en Enke, der elskede sin Mand i den Grad, at hun 
vedblev at faa Børn i mange Aar efter hans Død! 

